
Pastorale  arhiereşti 


t  ANTONIE 

DIN  MILA  LUI  DUMNEZEU,  ARHIEPISCOPAL  SIBIULUI 
Şl  MITROPOLIT  AL  ROMÂNILOR  ORTODOCŞI  DIN  ARDEAL, 
CRIŞANA  Şl  MARAMUREŞ 


Iubitului  nostru  cler,  cinului  monahal  şi  drept-credincioşilor  creştini,  har, 
milă  şi  pace  de  la  Dumnezeu-Tatâl,  iar  de  la  noi,  părintească  binecuvântare. 


Iubiţi  credincioşi, 

Iată  că  ne-a  ajutat  Dumnezeu  să  ajungem  şi  în  acest  an  la  sărbătoarea  Naşterii 
Domnului.  Cel  a  Cărui  naştere  o  sărbătorim  astăzi,  ne-a  învăţat  tot  ceea  ce  trebuie 
să  ştim  şi  să  facem,  pentru  a  dobândi  mântuirea.  El  a  venit  în  lume  şi  S-a  întrupat, 
pentru  a  ne  da  ştire  despre  mântuirea  noastră. 

El  a  fost  trimis  de  Dumnezeu  „pentru  noi,  oamenii,  şi  pentru  a  noastră 
mântuire",  precum  spunem  în  Simbolul  credinţei.  Pentru  că  Dumnezeu  dăduse  o 
lege  care  acum  se  cerea  înnoită,  căci  ea  nu  mai  era  de  ajuns,  aşa  încât  nu  mai  era  o 
călăuză  sinceră  spre  împărăţia  lui  Dumnezeu. 

De  aceea,  Dumnezeu  a  venit  în  lume,  să  îndrepte  ceea  ce  era  de  îndreptat  şi 
să  pună  o  cale  nouă,  care  să  îndrepte  pe  cea  veche,  care  nu  mai  corespundea 
adevărului.  Se  vede  aceasta  din  tâlcuirea  Legii  vechi  pe  care  a  îndreptat-o,  pentru 
că  ea  devenise  un  fel  de  poruncă  ce  era  interpretată  greşit  de  către  oameni,  încercând 
să-i  înveţe  că  litera  omoară,  iar  duhul  îi  face  vii.  El  a  venit  să  îndrepte  învăţătura, 
să  o  completeze  şi  să  îi  dea  o  altă  autoritate,  spunând  că  aceasta  vine  de  la  Dumnezeu. 

De  ce,  oare,  a  fost  nevoie  de  o  Lege  Nouă?  Pentru  că  învăţătura  lui  Dumnezeu, 
se  ştie  bine,  era  dată  chiar  de  Fiul  lui  Dumnezeu,  să  1  se  închine  Lui  şi  să-I  aducă 
prinos  de  laudă.  Pentru  că  Iisus  Hristos  a  venit  El  însuşi,  să  întărească  Legea  şi  să 
deschidă  ochii  oamenilor  spre  a  o  înţelege.  De  aceea  Mântuitorul  S-a  prezentat  pe 
Sine,  zicând:  „Eu  sunt  Calea,  Adevărul  şi  Haţa“  (Ioan  14,  6).  Şi  tot  El  a  mai  spus 
altădată:  „Eu  sunt  uşa;  prin  Mine  de  va  intra  cineva,  se  va  mântui “  (Ioan  10,  9). 
Aceste  cuvinte  au  foarte  mare  însemnătate,  pentru  toţi  oamenii.  Căci  ce  învăţăm  de 
aici?  Că  nu  există  nici  un  altfel  de  adevăr,  nici  o  altă  cale,  nici  o  altă  uşă  spre  mântuire. 

Vreau  să  vă  învăţ  ce  înseamnă  cuvintele:  „Eu  sunt  uşa“.  Căci  cuvintele  acestea 
sunt  dintre  cele  mai  importante  pe  care  le-a  spus  Iisus.  Uşa  mântuirii  este  în  primul 
rând  credinţa  în  Dumnezeu  şi  în  Iisus  ca  Fiu  al  lui  Dumnezeu.  Uşa  mântuirii 
înseamnă  credinţa  că  Dumnezeu  ne  ocroteşte  şi  ne  ajută  şi  că,  la  vremea  cuvenită, 
ne  va  judeca  după  faptele  noastre.  Mântuitorul  a  cerut  mereu  credinţa  aceasta  în 
El,  ca  Fiu  al  lui  Dumnezeu,  pentru  că  toate  cuvintele  Lui  şi  toate  minunile  lui  vor  fi 
ca  de  la  Dumnezeu,  dacă  El  era  şi  Dumnezeu. 

Iisus  a  dorit  întotdeauna  să  fie  cunoscut  şi  înţeles.  De  aceea  El  se  referă 
foarte  des  la  Sine,  şi,  când  spune  un  cuvânt.  El  caută  să-l  spună  în  aşa  fel  încât  să 
poată  fi  înţeles,  să  fie  referit  la  Sine  ca  Fiu  al  lui  Dumnezeu.  De  aceea  nu  o  dată  i- 
a  întrebat:  „  Cine  zic  oamenii  că  sunt  eu?"  (Matei  16, 1 3).  Şi  apoi  i-a  întrebat  direct 
pe  Apostoli:  „Dar  voi,  cine  ziceţi  că  sunt?"  (Matei  16,15). 

Drept  credincioşi  creştini, 

Iisus  Hristos  pune  tuturor  generaţiilor  această  întrebare  „  Voi,  cine  ziceţi  că 
sunt?  “  prin  această  întrebare,  Iisus  nu  a  luat  pe  nimeni  prin  surprindere,  pentru  că 
El  i-a  pregătit  pe  toţi,  spunându-le  că  este  Fiul  lui  Dumnezeu.  Şi,  astfel,  când  ei  vor 
răspunde  precum  a  răspuns  Petru,  în  numele  tuturor  Apostolilor:  „  Tu  eşti  Hristosul, 
Fiul  lui  Dumnezeu  Celui  viu  "  (Matei  16, 16),  înseamnă  că  am  găsit  uşa  prin  care  să 
intrăm  toţi  şi  să  ne  mântuim.  Pentru  că  Iisus  Hristos  este  uşa:  „Fără  de  Mine  nu 
puteţi  face  nimic". 

Astfel,  Sfânta  Scriptură  a  Vechiului  Testament  L-a  notat  pe  Mântuitorul  prin 
profeţi.  în  Noul  Testament  L-a  descoperit  chiar  Tatăl.  S-a  descoperit  şi  El  pe  Sine. 
L-au  mărturisit  ca  Fiu  al  lui  Dumnezeu  apostolii  şi,  nu  de  puţine  ori,  cei  vindecaţi 
de  El  şi  mulţimile  care  L-au  ascultat  şi  au  fost  martore  la  minunile  Lui.  Am  crezut 
că  e  bine  să  ne  reamintim  în  această  scrisoare  pastorală  măcar  câteva  din  multele 
mărturii  care  să  ne  întărească,  şi  mai  mult,  convingerea  şi  credinţa  că: 

Astăzi  S-a  născut  Hristos 
Mesia,  chip  luminos. 

Fiul  lui  Dumnezeu,  ca  înalt  sol  ceresc,  ne  aduce  cuvânt  de  la  Dumnezeu,  ca 
să  ne  înveţe  ce  să  credem  şi  cum  să  ne  trăim  viaţa  pe  acest  pământ.  Cuvântul  fiind 
chiar  El.  Veţi  vedea  şi  veţi  înţelege  din  cele  ce  urmează  că  despre  nimeni,  niciodată 
în  istoria  omenirii,  nu  s-a  spus  ceea  ce  s-a  spus  despre  Iisus,  din  cer  şi  de  jos,  de  pe 
pământ. 

Arhanghelul  Gavriil  i-a  spus  Fecioarei  Maria  la  Buna-Vestire:  „Acesta  va  fi 
mare  şi  Fiul  Celui  Preaînalt  se  va  chema...  "  (Luca  1 ,  32). 

Un  înger  s-a  arătat  bătrânului  Iosif  şi  i-a  spus  că  Maria  va  naşte  fiu  de  la 
Duhul  Sfanţ.  Să-I  pună  numele  de  Ii  sus,  căci  El  va  mântui  pe  poporul  Său  de  păcatele 
lor  (Matei  1, 21).  El  va  fi  Cel  anunţat  de  Isaia  ca  Emanuel,  care  se  tâlcuieşte:  „  Cu 
noi  este  Dumnezeu  “  (Isaia  7,  14),  deci  Care  va  fi  Dumnezeu. 

Despre  cine,  atâţia  îngeri,  care  au  vorbit  profeţilor  vreme  de  1500  de  ani 
înainte  de  Naşterea  Domnului,  au  mai  spus  asemenea  lucruri?  Despre  cine  ar  mai 
spune  vreunul  din  ei  că  ar  fi  Dumnezeu?  Despre  nimeni,  decât  profetic,  tot  despre 
Iisus  -  Mesia,  Care  urma  să  Se  nască  la  „plinirea  vremii44.  Tuturor  celorlalţi,  de  la 
Moise  până  la  Ioan  Botezătorul,  Dumnezeu  şi  profeţii  le-au  vorbit  ca  unor  oameni 
şi  i-au  prezentat  drept  oameni.  Numai  despre  Iisus  au  dat  mărturie  că  este  Fiul  lui 
Dumnezeu. 

_  A 

Celor  din  Vechiul  Testament  le-a  vorbit  adesea  însuşi  Dumnezeu,  iar  profeţii 
au  repetat  întotdeauna  cuvintele  Lui,  zicând:  „Aşa  zice  Domnul “.  Despre  nimeni 
însă  Dumnezeu  n-a  dat  o  mărturie  asemănătoare  ca  cea  dată  despre  Mântuitorul 
Iisus  Hristos.  El  a  spus  în  auzul  mulţimilor  la  Botez:  „Acesta  este  Fiul  Meu  cel 
iubit  “  (Matei  3, 1 7).  Şi  tot  aşa  a  spus  şi  la  Schimbarea  la  Faţă,  în  auzul  Apostolilor 
prezenţi;  „Acesta  este  Fiul  Meu  cel  iubit,  întru  Care  bine  am  voit.  Pe  Acesta  să-L 
ascultaţi “  (Matei  17,  5). 

Şi  iată  de  ce  a  ţinut  Dumnezeu  să  se  ştie  acest  lucru:  pentru  ca  Iisus  să  fie 
ascultat.  Pentru  ca  învăţătura  Lui  să  fie  primită  nu  ca  învăţăturile  oamenilor,  ci  ca 
adevăr  dumnezeiesc.  Căci  e  adevărat  că  din  învăţătura  omenească,  din  observarea 
lumii  de  sus  şi  a  celei  de  jos,  ca  şi  din  observarea  minunii  care  se  cheamă  om, 
putem  deduce  existenţa  lui  Dumnezeu,  precum  este  scris:  „  Cerurile  spun  slava  lui 
Dumnezeu  şi  facerea  mâinilor  Lui  o  vesteşte  tăria "  (Ps.  18,  1). 

Legile  universului  ne  vorbesc  despre  un  Legiuitor.  Viaţa  ne  vorbeşte  despre 
un  „Dătător  de  viaţă44,  căci  viaţa  şi  legile  de  orice  fel,  ale  materiei  vii  şi  ale  celei 
moarte,  nu  s-au  putut  naşte  de  la  sine,  din  nimic  sau  din  întâmplare. 

Dar  despre  cum  le-a  făcut  Dumnezeu  pe  toate,  cum  s-au  făcut  materia  şi 
viaţa  plantelor,  a  animalelor  şi  a  oamenilor,  şi  despre  cum  gândeşte  Dumnezeu  şi 
despre  ce  aşteaptă  de  la  noi  n-am  fi  putut  şti  niciodată  şi  n-am  putea  şti  niciodată, 
pe  nici  o  cale  omenească.  Am  rămâne  veşnic  neştiutori. 

Despre  acestea  nu  putem  şti  decât  atât  cât  ne-a  spus  şi  ne  spune  Dumnezeu 
însuşi.  Iată  de  ce  a  descoperit  în  vechime  cele  despre  Facerea  lumii  şi  L-a  trimis 
apoi  pe  pământ  pe  Fiul  Său:  ca  să  ne  spună  ceea  ce  altfel  n-am  putea  şti.  Şi  a  venit. 
S-a  întrupat  într-o  zi  ca  aceasta.  Şi  ne-a  spus.  Şi  Dumnezeu  a  vrut  să-L  primim  şi  să 
credem  în  El  că  e  Fiul  Său,  trimis  anume,  de  la  El.  Numai  prin  această  credinţă 
putem  şti  despre  voia  şi  gândurile  lui  Dumnezeu  cu  noi  şi  despre  rolul  nostru  pe 
pământ  şi  în  eternitate.  Mai  rămân  multe  taine  ascunse,  dar  atât  cât  ne  trebuie 
pentru  mântuire  ştim  acum  prin  Iisus  Hristos. 

Împlinindu-Şi  misiunea,  Iisus  S-a  descoperit  şi  El  pe  Sine  ca  Fiu  al  lui 
Dumnezeu,  cu  limpezime  şi  fără  putinţă  de  a  fi  interpretat  altfel.  Astfel  a  zis:  „Eu 
şi  Tatăl  una  suntem  "  (Ioan  10,  30).  S-a  afirmat  ca  nedespărţit  de  Tatăl  şi  prin 
cuvintele:  „  Tatăl  este  întru  Mine  şi  Eu  întru  Tatăl “  (Ioan  10,  38;  14,  11).  „Pe  Tatăl 
-  a  zis  El  -  nu-L  cunoaşte  nimeni  decât  numai  Fiul  şi  cel  căruia  va  voi  Fiul  să-i 
descopere “  (Matei  11,  27).  Aşadar:  cine  vrea  să  ştie  ceva  concret,  clar,  despre 
Dumnezeu,  nu  poate  şti  altfel  decât  prin  Iisus,  direct  de  la  Dumnezeu. 

Ucenicii  L-au  mărturisit  şi  ei  ca  „Fiu  al  lui  Dumnezeu  "  (Matei  14,  33);  „  Tu 
eşti  Hristos,  Fiul  lui  Dumnezeu  Celui  viu“  (Matei  16,  16;  Marcu  8,  29).  Ei  au 
recunoscut  că  El  avea cuvintele  vieţii  celei  veşnice  "  (Ioan  6, 68-69)  şi  că sub  cer 
nu  este  nici  un  alt  nume,  dat  între  oameni,  în  care  trebuie  să  ne  măntuim  “  (Faptele 
Apostolilor  4,  12). 

Iisus  nu  Şi-a  negat  identitatea  nici  în  faţa  marelui  arhiereu  (Matei  26,  63), 
nici  în  faţa  lui  Pilat  (Matei  27,  11).  Iar  apoi  Şi-a  probat-o  prin  învierea  Sa  din 
morţi,  realitate  pe  care  s-a  clădit  creştinismul  ca  religie  nouă  a  mântuirii. 

Ioan  Botezătorul  L-a  adeverit  şi  el,  ca  Fiu  al  lui  Dumnezeu  (Ioan  1,  34). 
Mulţimile  au  recunoscut  că  şi  vânturile  şi  marea  ascultă  de  El  (Matei  8,  27);  I-au 
recunoscut  înţelepciunea  şi  puterea  (Matei  13,  54-55)  şi  se  întrebau:  „Cum  ştie 
Acesta  carte  fără  să  fi  învăţat?"  (Ioan  7,  15)  Toţi  L-au  recunoscut  ca  făcător  de 
minuni,  inclusiv  membrii  Sinedriului,  deci  adversarii  Lui  cei  mai  mari  I-au 
recunoscut  minunile  (Ioan  1 1,  47).  Până  şi  unul  din  cei  care  L-au  răstignit,  văzând 
minunile  ce  s-au  produs  atunci,  a  exclamat:  „  Cu  adevărat  Fiul  lui  Dumnezeu  a  fost 
Acesta!"  (Marcu  15,  39). 

Iubiţi  credincioşi, 

Astăzi  sărbătorim  ziua  Naşterii  după  trup  a  Fiului  lui  Dumnezeu,  unul  din 
Treimea  cea  unică.  Fiul  cel  din  veci  al  Tatălui.  Cel  a  Cărui  naştere  o  serbăm  S-a 
născut  copil,  ca  noi,  şi  S-a  adresat  cu  insistenţă  copiilor,  ca  să  se  maturizeze  „ca 

A  A 

oameni  buni“.  Copiii  simt  acesta  şi  II  vestesc  peste  tot  prin  colinde.  II  simt  aproape 
de  ei,  cum  a  şi  fost  când  a  zis:  „Lăsaţi  copiii  să  vină  la  Mine!"  (Matei  19,  14),  sau 
când  i-a  dat  drept  model  celor  mari:  „De  nu  vă  veţi  întoarce  şi  nu  veţi  fi  ca  şi  copiii, 
nu  veţi  intra  în  impărăţia  Cerurilor"  (Matei  18,  3)  Copilul  e  omul  curat,  fără  de 

A 

răutate,  fără  păcat.  începem  prin  a  fi  buni.  Să  ne  continuăm  viaţa  prin  a  rămâne  buni. 

Iisus  Hristos,  născut  în  Betleem,  vine  ca  om  model.  De  aici  s-a  născut  teologia 
asemănării  cu  Hristos,  teologia  realizării  în  noi  a  chipului  Hristos  în  toate,  în  credinţă 
şi  în  fapte  bune. 

Vă  fac  tuturor,  cu  prilejul  sărbătorilor  Naşterii  Domnului,  a  Anului  Nou  şi  a 
Botezului,  cele  mai  bune  urări  de  sănătate  şi  înnoire  a  vieţii,  după  chipul  şi 

asemănarea  Celui  pogorât  din  ceruri.  Să  ştim  toţi,  cu  bucurie  şi  cu  speranţă,  că  ne 
va  sta  în  ajutor  pentru  o  viaţă  mai  bună  şi  pentru  dobândirea  mântuirii. 

La  mulţi  ani  tuturor! 

Să  fiţi  sănătoşi! 


Al  vostru  către  Domnul  rugător  şi  pururi  de  bine  voitor, 

fANTONIE 

Arhiepiscop  al  Sibiului  şi  Mitropolit  al  Ardealului 


t  BARTOLOMEU 

PRIN  HARUL  LUI  DUMNEZEU,  ARHIEPISCOP 
AL  VADULUI,  FELEACULUI  Şl  CLUJULUI 

Iubitului  nostru  cler  şi  popor:  har,  pace,  ajutor  şi  milă  de  la  Dumnezeu,  iar 
de  la  noi,  arhierească  binecuvântare! 


Iubiţii  mei  fii  sufleteşti, 

Ne  sunt  cunoscute  împrejurările  în  care  S’a  născut  Iisus  Hristos,  Mântuitorul 
nostru. 

A 

îngerul  Gavriil  îi  binevesteşte  Fecioarei  Maria  din  Nazaret  că,  prin  umbrirea 

A 

Duhului  Sfânt,  II  va  naşte  pe  Fiul  lui  Dumnezeu,  Căruia  I  se  va  da  tronul  lui  David, 
dar  a  Cărui  împărăţie  nu  va  avea  sfârşit. 

Sfânta  Fecioară  acceptă  mesajul  şi  merge  să  i-1  împărtăşească  rudei  sale, 
Elisabeta,  viitoarea  mamă  a  Sfântului  Ioan  Botezătorul,  prima  care  o  salută  cu  o 
închinare  şi  o  numeşte  „Maica  Domnului14. 

Când  împăratul  din  Roma  porunceşte  un  nou  recensământ  al  populaţiei, 
Fecioara  Maria  călătoreşte  la  Betleem,  oraşul  lui  David,  alături  de  logodnicul  şi 
protectorul  ei,  Iosif,  ambii  fiind  descendenţi  ai  marelui  rege.  Aici  i  se  împlinesc 
zilele  sarcinii  şi,  în  lipsa  oricărui  adăpost  uman,  naşte  în  ieslea  de  sub  bolta  unei 
peşteri. 

Naşterea  Fiului  lui  Dumnezeu  este  cântată  de  îngeri  şi  vestită  unor  păstori 
din  apropiere,  care  vin  la  staul  şi  I  se  închină  Pruncului. 

La  opt  zile,  Nou-Născutul  este  tăiat  împrejur  după  rânduiala  legii  şi  primeşte 
numele  de  Iisus. 

La  patruzeci  de  zile,  este  supus  unei  alte  rânduieli  legale  şi  dus  la  templul  din 
Ierusalim,  unde  este  întâmpinat  de  către  Dreptul  Simeon  cu  emoţie,  bucurie  şi 
viziune  profetică. 

De  acum  nu  se  mai  întâmplă  nimic.  Evenimentul  se  petrecuse  la  periferia 
interesului  public,  în  cercul  unui  număr  foarte  restrâns  de  persoane,  nu  mai  multe 
de  cinci-şase. 

După  aproximativ  doi  ani,  în  Ierusalim  apar  trei  magi  din  părţile  Răsăritului, 
care  întreabă  pe  uliţe:  „  Unde  este  Cel  ce  S  ’a  născut  rege  al  Iudeilor?  “  Irod  aude. 

tresare  şi  se  înspăimântă.  El,  rege  uzurpator,  fără  antecedente  dinastice,  află  de 

A 

existenţa  unui  copil  care  prin  naştere  poartă  o  descendenţă  regală  legitimă.  începe 

A 

prigoana.  In  imposibilitate  de  a-L  identifica  pe  Cel  căutat,  regele  ordonă  masacrarea 
tuturor  pruncilor  de  aceeaşi  vârstă  din  zona  Betleemului. 

îl  află  însă  magii,  undeva,  într’o  casă,  I  se  închină  ca  unui  rege,  cu  daruri, 
apoi  pleacă  şi  dispar. 

Maria  şi  Pruncul  se  refugiază  în  Egipt,  sub  ocrotirea  lui  Dumnezeu  şi  a 
aceluiaşi  devotat  Iosif.  De  îndată  ce  vor  fi  aflat  de  moartea  lui  Irod,  ei  vor  reveni 
de-a  dreptul  în  Nazaret. 

A 

După  încă  zece  ani  II  întâlnim  pe  copilul  Iisus  în  templul  din  Ierusalim, 
uimindu-i  pe  învăţaţii  vremii  cu  ştiinţa  şi  înţelepciunea  Sa  întru  ale  Scripturii.  Avea 
însă  conştiinţa  clară  că  este  Fiul  lui  Dumnezeu. 

Apoi,  pentru  încă  douăzeci  şi  opt  de  ani,  reintră  în  anonimat. 

Iubiţii  mei  fii  sufleteşti, 

A 

In  calendarul  nostru  creştin  ortodox,  sărbătoarea  pe  care  o  prăznuim  acum  se 
numeşte  Naşterea  Domnului.  Tot  aşa  se  numesc  şi  altele,  precum  Botezul  Domnului, 
Intrarea  Domnului  în  Ierusalim,  învierea  Domnului,  înălţarea  Domnului. 
Urmându-i  Elisabetei,  pe  Sfânta  Fecioară  Maria  o  numim,  de  obicei,  Maica 
Domnului,  iar  marile  ei  sărbători  înscrise  în  calendar  se  numesc  Naşterea  Maicii 
Domnului  şi,  respectiv,  Adormirea  Maicii  Domnului.  Peste  tot,  cuvântul  Domn. 
Noi  însă,  în  general,  încă  nu  avem  o  cunoaştere  foarte  limpede  asupra  acestui 

A  A 

atribut  al  Fiului  lui  Dumnezeu.  Pe  Iisus  Hristos  II  percepem  mai  mult  ca  învăţător, 
adică  în  dimensiunea  Lui  profetică,  EI  fiind  Calea,  Adevărul  şi  Viaţa.  De  asemenea, 

A 

II  percepem  mai  mult  ca  Mântuitor,  adică  în  dimensiunea  Lui  preoţească,  El  fiind 
Cel  ce,  de  dragul  nostru  şi  pentru  eliberarea  noastră  din  moarte,  S’a  adus  pe  Sine 
jertfa  pe  cruce.  Dar  în  nici  una  din  aceste  două  ipostaze  nu  ne  apare  ca  Domn,  ci 
mai  degrabă  ca  Fiu  al  Omului,  Care  n’a  venit  în  lume  pentru  ca  noi  să-I  slujim  Lui, 
ci  pentru  ca  El  să  ne  slujească  nouă,  fie  învăţând,  fie  murind.  Iată  de  ce  mi-am 
propus  ca  în  anul  acesta  să  vă  vorbesc  despre  Iisus  Hristos  ca  Domn. 

în  limbile  biblice  vechi,  adică  în  ebraică,  greacă  şi  latină,  cuvântul  domn 
avea  înţelesul  de  suveran,  stăpân,  stăpânitor,  autocrat,  conducător  deplin,  cu  drept 
de  judecată,  de  viaţă  şi  de  moarte  asupra  supuşilor  săi. 

Limba  română  a  preluat  cuvântul  din  latinescul  dominus,  care  însemna:  cap 
de  familie,  posesor  de  bunuri,  proprietar,  stăpân,  arbitru,  suveran.  împăraţii  romani 
de  după  August  şi  Tiberiu  purtau  titlul  de  Dominus.  în  istoria  noastră  naţională  de 
dinaintea  anului  1 88 1  (când  Carol  I  a  devenit  rege),  cârmuitorul  ţării  se  numea 
domn  sau  domnitor;  funcţia  lui  se  numea  domnie  şi  implica  verbul  a  domni;  el 

avea  un  sfat  domnesc,  locuia  în  casa  domnească,  soţia  sau  mama  lui  era  doamnă, 
iar  urmaşii  săi  erau,  fiecare,  os  de  domn,  cu  drept  de  moştenire  la  tron. 

In  timpul  Vechiului  Testament,  Domn  era  Dumnezeu  în  lucrarea  Lui  proniatoare, 
adică  chiar  mai  mult  decât  Dumnezeu-Creatorul.  Domnul  Dumnezeu,  acesta-Mi 
este  numele,  iată  o  definiţie  pe  care  o  aflăm  în  profetul  Isaia1.  Expresia,  foarte  frecventă: 
Şi  voi  veţi  cunoaşte  că  Eu  sunt  Domnul  era  menită  să  ateste  autenticitatea  unor  semne 
şi  minuni  dumnezeieşti2.  Aceeaşi  expresie  era  folosită  spre  a  întări  o  poruncă  divină3 4 *, 
sau  prin  care  Dumnezeu  îşi  defineşte  şi  calitatea  de  Judecător*.  Psalmistul  David 
pune  semn  de  egalitate  între  Domnul  şi  împăratul  Slavei \ 

Cu  aceasta,  am  ajuns  în  Noul  Testament.  Aici,  de  vreme  ce  Dumnezeu  este 
împărat,  iar  Iisus  Hristos  este  Fiul  şi  egalul  Său6,  se  înţelege  de  la  sine  că  şi  Fiul 
este  împărat.  Cu  toate  acestea,  de-a  lungul  a  trei  ani  şi  jumătate  de  propovăduire, 
Iisus  nu  Se  va  numi  pe  Sine  împărat  decât  foarte  târziu,  şi  nici  atunci  direct.  în 
schimb,  încă  de  la  început  intervine  noţiunea  de  împărăţia  cerurilor  (sau  împărăţia 
lui  Dumnezeu  sau,  simplu,  împărăţia),  absolut  esenţială  pentru  înţelegerea  şi 
asumarea  mesajului  evanghelic.  Apropierea  ei  este  anunţată  mai  întâi  de  Sfanţul 
Ioan  Botezătorul7,  apoi  de  însuşi  Iisus8,  iar  ea  va  deveni  temelia  şi  finalitatea 
întrupării.  împărăţia  înseamnă,  peste  tot,  devenire  ascendentă,  desăvârşire,  mântuire, 
sfinţenie.  Dacă,  aşa  cum  afirmă  Sfanţul  Atanasie  cel  Mare,  Dumnezeu  a  devenit 
om  pentru  ca  omul  să  devină  Dumnezeu,  îndumnezeirea  omului  nu  este  altceva 
decât  cetăţenia  lui  în  împărăţia  cerurilor,  unde  Dumnezeu  va  domni  împreună  cu 
sfinţii  Săi. 

în  rugăciunea  „Tatăl  nostru“  cerem,  printre  altele:  Vină  împărăţia  Ta!9 ,  adică 
împărăţia  Tatălui.  Dar  împreună  cu  El  domneşte  şi  Fiul.  Iată  ce  le  spune  Acesta 
ucenicilor  Săi,  fâgăduindu-le  veşnicul  ospăţ  duhovnicesc:  Eu  vă  rânduiesc  vouă 
împărăţie,  aşa  cum  Tatăl  Mi-a  rânduit-o  Mie,  ca  să  mâncaţi  şi  să  beţi  la  masa  Mea 
întru  împărăţia  Mea. 10 

Ştim  că  Domnul  Iisus  obişnuia  să  vorbească  în  parabole.  Potrivit  acestora, 
împărăţia  ne  apare  ca  o  realitate  ambiguă,  puţin  accesibilă  înţelegerii  de  obşte,  prin 


1  Is  42,  8 

2  Doar  câteva  exemple:  Iş  6,  7;  14,  4;  Dt  5,  6;  3  Rg  20,  28 

3  Lv  19,  28-37;  Nm  10,  10 

4  Iz  7,  27 

s  Ps  23,  8,  10 

6  In  17,  22 

7  Mt  3,  2-3 

8  Mt  4,  17;  Mc  1,  15 

9  Mt  6,  10 

10  Lc  22,  29-30 

aceea  că,  pe  de  o  parte,  ea  se  proiectează  în  viitor,  ca  una  ce  va  să  vină",  iar,  pe  de 
altă  parte,  ca  una  care  a  şi  venit,  care  se  află  înlăuntrul  nostru12.  Cu  toate  acestea, 
nu  e  vorba  de  două  împărăţii,  ci  de  una  singură,  în  două  faze  curgătoare:  împărăţia 
aici,  pe  pământ,  în  devenire,  în  curs  de  constituire,  şi  împărăţia  în  faza  ei  finală, 
definitiv  constituită  în  ceruri.  Asemenea  unui  drum  în  urcuş,  ea  porneşte  din  istorie, 
o  dată  cu  întemeierea  Bisericii  lui  Hristos,  şi  se  proiectează  în  veşnicia  Sfintei 
Treimi.  Aici,  pe  pământ,  mergem  amestecaţi,  aşa  cum  creşte  grâul  laolaltă  cu 
neghina;  acolo,  sus,  va  fi  secerişul,  trierea  şi  cernerea.11  Aici,  jos,  împărăţia  o  avem 
prin  Liturghie;  acolo,  sus,  o  vom  avea  prin  ea  însăşi. 

a 

Iisus  a  întemeiat  împărăţia.  El  nu  Se  declară  pe  Sine  împărat,  dar  este.  Aceasta  se 
vede  mai  ales  în  minunile  Sale;  El  se  poartă  ca  un  stăpân  autoritar,  înzestrat  cu  puterea 
de  a  porunci.  Păcatul  a  introdus  în  lume  dezordinea,  minunea  restaurează  ordinea. 
Boala  e  o  stare  anormală,  minunea  restaurează  normalitatea.  Omul  posedat  de  demon  e 
un  sclav,  minunea  îi  redă  libertatea.  Moartea  e  o  înfrângere,  minunea  o  întoarce  împotri  vă- 
i,  victorioasă.  Totul,  prin  împărat.  împăratul  e  puternic  şi  prompt.  înainte  de  a  face  o 
minune,  Iisus  nu  stă  pe  gânduri,  nu  ţine  o  cuvântare,  nu  deliberează,  ci  se  comportă  ca 
un  comandant  care  dă  ordine  scurte,  precise,  la  obiect,  cu  efect  imediat: 

Unui  paralitic:  Ridică-te,  ia-ţi  patul  şi  mergi  la  casa  ta!1* 

Unui  om  cu  mâna  uscată:  Intinde-ţi  mâna!15 

Orbului  din  Ierihon,  care  vrea  să-şi  capete  vederea:  Capătă-ţi  vederea /,6 

Către  demonul  omului  din  Capemaum:  Taci  şi  ieşi  din  el!'7 

Duhului  necurat  dintr’un  copil:  Ieşi  din  el,  şi’n  el  să  nu  mai  intri!'* 

Mortului  din  Nain:  Tinere ,  ţie-ţi  spun:  Scoală-te!'9 

Fiicei  lui  lair,  care  de  abia  murise:  Copilă,  scoală-te!20 

Pe  prietenul  Lazăr,  cadavru  în  mormânt,  îl  strigă  pe  nume:  Lazăre,  vino 
afară!1' 

Iisus  este  şi  stăpânul  naturii,  îi  porunceşte  vântului  să  stea,  furtunii  să  înceteze, 
mării  să  se  liniştească.22  Totul,  de  dragul  omului. 


11  Mt  6, 10 

12  Lc  17,  23 

13  Mt  13,  24-30 

14  Mt  9,6 

15  Lc  6,  10 

16  Lc  18,  42 

17  Lc  4,  35 

18  Mc  9,  25 

19  Lc  7,  14 

20  Lc  8,  54 

21  In  11,43 

22  Mt  8,  23-27;  Mc  4,  35-41;  Lc  8,  22-25 

Cum  îi  răspunde  omul?  Iisus  este  arestat  prin  trădarea  lui  Iuda  şi  judecat  în 
sinedriu  sub  acuzaţia  de  a  fi  pretins  că  este  Fiul  lui  Dumnezeu.  El  confirmă.  Dar 
printr’o  astfel  de  învinuire  nu  se  poate  obţine  o  condamnare  la  moarte  din  partea 
guvernatorului.  Procesul  religios  se  transformă  în  proces  politic,  Pilat  este  supus 

a 

şantajului.  Acuzatorii  spun:  Iisus  pretinde  că  Hristos  e  împărat,  ceea  ce  înseamnă 
uzurparea  cezarului  din  Roma.  La  interogatoriu,  guvernatorul  îl  întreabă  dacă  El 
este  împărat.  Iisus  nu  neagă,  dar  Se  defineşte:  împărăţia  Mea  nu  este  din  lumea 
aceasta.  Şi  adaugă:  Eu  pentru  aceasta  M’am  născut,  şi  pentru  aceasta  am  venit  în 
lume:  să  mărturisesc  pentru  adevăr;  şi  tot  cel  ce  este  dintru  adevăr  ascultă  glasul 
Meu.  Provocat  astfel,  Pilat  îi  mai  pune  o  întrebare:  Ce  este  adevărul?2-  La  care 
Iisus  nu  răspunde.  Şi  vom  vedea  îndată  de  ce. 

.  .  •  -v ^  .  7  : 

Iubiţii  mei  fii  sufleteşti,  .• .  •  .  •/  *  •  ,-r< ...  ■  i  .. 

Iată-ne  acum  reveniţi  la  momentul  naşterii  Domnului.  Atunci,  în  faţa  lui  Pilat, 
Iisus  afirmă  că  împărăţia  Lui  nu  este  din  lumea  aceasta.  Să  reţinem  mai  întâi 
amănuntul  gramatical:  El  nu  spune  în  lumea  aceasta,  ci  din  lumea  aceasta.  Cu  alte 
cuvinte,  împărăţia  Lui  poate  fi  şi  în  lumea  aceasta,  dar  obârşia  sau  cauzalitatea  ei  e 
în  altă  parte,  în  lumea  cealaltă,  în  cerurile  din  care  Se  pogorâse.  Rânduite  mai  pe 
înţelesul  nostru,  cuvintele  Lui  ne  descoperă  că  tocmai  pentru  această  împărăţie  a 
venit  El  aici,  pe  pământ,  ca  să  o  întemeieze  mai  întâi  ca  Biserică,  şi  prin  ea  să  Se 
descopere  pe  Sine  ca  Adevăr  mărturisitor  şi  mântuitor.  Mântuitor  pentru  cine? 
Pentru  toţi  cei  care  se  vor  naşte  dintru  acest  Adevăr  prin  Taina  Botezului.  Aceştia 
îi  ascultă  glasul,  tocmai  pentru  că  în  El  se  recunosc  pe  ei  înşişi. 

Pilat  îl  întreabă:  Ce  este  adevărul ?  Cum  să  răspunzi  la  o  întrebare  nătângă?  E 
nătângă  prin  aceea  că  pretinde  un  răspuns  filosofic.  Tăcerea  lui  Iisus  poartă  într ’  însa 
nu  un  răspuns,  ci  o  blândă  mustrare:  Omule,  nu  întreba:  Ce  este  adevărul?,  ci 
întreabă:  Cine  este  Adevărul?  Dacă  aşa  miai  fi  pus  întrebarea,  ţi-aş  fi  dat  acelaşi 
răspuns  pe  care  l-am  oferit  ucenicilor  Mei  cu  câteva  ceasuri  în  urmă:  Eu  sunt  Calea, 
Adevărul  şi  Viaţa.24  Dar  pentru  că  nu  astfel  M’ai  întebat,  iată-Mă  aici,  în  faţa  ta, 
răspunzând  prin  tăcere  şi  înfăţişare:  EU  SUNT  ADEVĂRUL!  Cel  puţin  de  acum 
înainte  e  bine  să  ştii  că  Adevărul  nu  e  un  concept,  ci  o  Persoană,  şi  că  această 
Persoană  S’a  întrupat  din  Fecioara  Maria  ca  Fiul  lui  Dumnezeu,  ca  împărat,  ca 
Domn.  Domnul  are  puteri  depline,  inclusiv  pe  aceea  de  a  elibera  pe  cineva  din 
robie.  Când  Domnul  e  Dumnezeu,  adică  Adevărul -întrupat,  El  îi  poate  elibera  pe 


23  In  18,  37-38 

24  In  14,  6 

oameni  din  robia  păcatului.  Tocmai  de  aceea  le  va  spune:  Adevărul  vă  va  face 
liberi.25 

Iată,  deci,  iubiţii  mei,  ce  trebuie  să  înţelegem  prin  Naşterea  Domnului: 
întruparea  împăratului  Care  S  ’a  împărăţit  întemeind  împărăţia  şi  Căruia  Dumnezeu- 
Tatăl  I-a  transferat  puterea  de  a  împărţi  dreptatea.  Atunci,  cândva,  la  sfârşitul 
veacurilor,  după  Judecata  de  Apoi,  Cel  ce  S’a  numit  pe  Sine  Fiul  Omului  va  veni 
pe  norii  cerului  ca  împărat  şi  le  va  spune  celor  de-a  dreapta  Sa,  adică  celor  mântuiţi 
prin  iubire:  Veniţi,  binecuvântaţii  Părintelui  Meu,  moşteniţi  împărăţia  ce  v  ’ a  fost 
pregătită  vouă  de  la  întemeierea  lumii!26 

Cine  vor  fi  mântuiţii  prin  iubire?  Toţi  cei  care-L  iubim  pe  Iisus  facându-I 
voia,  toţi  care-L  iubim  făcându-ni-L  părtaş  la  propria  noastră  viaţă,  purtându-ne  cu 
El  ca  şi  cum  ar  fi  unul  de  al  nostru. 

Noi  ştim  că  El,  Domnul,  S’a  născut  în  umilinţă,  şi  deseori  suntem  înclinaţi 
să-L  căinăm,  uitând  că  El  a  vrut-o  şi  că  doar  El,  împăratul,  putea  s’o  facă.  Şi  ştiţi  de 
ce  a  vrut-o?  Ca  să-i  ofere  creaturii  prilejul  de  aşi  ocroti  Creatorul.  El  a  făcut 
pământul,  pământul  îi  oferă  adăpost.  Dumnezeu  a  făcut  omul,  Fecioara  Maria  îl 
poartă  pe  Dumnezeu  în  pântece  omenesc.  El  i-a  făcut  pe  îngeri,  îngerii  îl  cântă, 
vestindu-L.  El  a  făcut  cerul,  cerul  îi  trimite  steaua.  El  a  făcut  necuvântătoarele, 
acestea  îl  încălzesc  în  staul.  El  a  făcut  iarba  câmpului,  aceasta  I  se  aşterne, 
prietenoasă,  în  iesle.  El  a  făcut  vântul  şi  zăpada,  dar  iată  ce  ne  spune  un  colind: 

Văntu-L  bate, 
nu-L  răzbate, 
neaua  ninge, 
nu-L  atinge. 

Când  Maica  Sfântă  suspină  şi  plânge  din  pricină  că 

n  'are  scutec  de  ’njaşat, 
nici  hăinuţe  de  ’mbrăcat 
pentru  Pruncul  de  ’Mpărat, 

colindul  ne  spune  că  vin  femeile  din  apropiere  şi  o  alină: 

Nu  mai  plânge.  Maica  mea, 
scutecele  noi  ţi-om  da, 

Pruncul  Sfânt  de-i  înfăşa. 


25  In  8, 32 

26  Mt  25,  3 

El  a  creat  florile,  dar  iată  ce  ne  spune  un  alt  colind  despre  una  din  ele  căreia 
Maica  Domnului  i-L  aduce’n  braţe  pe  însuşi  Dumnezeu: 

Floricica  se  ’nchina 
Şi  miresme-i  aducea. 

Iar  anonimul  autor  al  colindului  adaugă,  în  încheiere: 

Şi  cu  mica  floricea 
Ii  aduc  inima  mea. 

Iubiţii  mei,  vreţi  să-I  aduceţi  Domnului  un  dar  de  Crăciun?  Să-I  aducă  fiecare 
inima  sa,  şi  e  de-ajuns.  La  mulţi  ani! 


t  BARTOLOMEU 


Arhiepiscop  al  Vadului,  Feleacului  şi  Clujului 


t  ANDREI 

PRIN  BUNĂVOINŢA  LUI  DUMNEZEU,  ARHIEPISCOPAL  ALBA  IU  LI  El, 

Cinstitului  cler,  cuviosului  cin  monahal  şi  dragilor  credincioşi,  binecuvântare 
de  la  Domnul  Hristos,  „  Cel  ce  este,  Cel  ce  era  şi  Cel  ce  vine  “,  iar  de  la  noi,  sfântă 
îmbrăţişare! 

HRISTOS  ESTE  TOTUL 


Iubiţi  credincioşi, 

Praznicul  Crăciunului  ne  învăluie  încă  o  dată  cu  bucuriile  lui  sfinte.  Mici  şi 
mari,  tineri  şi  bătrâni,  cărturari  şi  simpli  muncitori,  fiecare  în  felul  nostru,  sărbătorim 
2004  ani  de  la  coborârea  lui  Dumnezeu  pe  pământ,  de  la  Naşterea  lui  Hristos  în 
ieslea  sărăcăcioasă  din  Betleem.  El  „pentru  noi,  oamenii,  şi  pentru  a  noastră 
mântuire  S-a  coborât  din  cer  şi  S-a  întrupat,  de  la  Duhul  Sfânt  şi  din  Fecioara 
Maria  şi  S-a  făcut  om  ".  S-a  făcut  om,  frate  cu  fiecare  din  noi,  pentru  ca  nouă, 
oamenilor,  să  ne  dea  posibilitatea  să  ne  îndumnezeim,  să  ne  mântuim. 

Prin  întruparea  Sa,  Domnul  Hristos  a  despicat  istoria  omenirii  în  două.  El  a 
devenit  punctul  de  reper  unic.  Tot  ce  s-a  petrecut  înainte  de  Naşterea  Lui  aparţine 
altei  ere.  Tot  ce  se  petrece  după  Naşterea  Lui  aparţine  erei  noastre,  erei  creştine.  O 
lume  întreagă,  în  general,  şi  Europa,  în  special,  îşi  schimbă  modul  de  a  gândi  şi  de 
a  trăi.  „Poporul  care  locuia  întru  întuneric  a  văzut  lumină  mare  şi  voi,  cei  ce 
locuiaţi  în  latura  umbrei  morţii,  lumină  a  strălucit  peste  voi,  “  spune  Isaia  Proorocul, 
văzând  de  dinainte  reînnoirea  tuturor  lucrurilor  prin  Hristos  (Isaia  9,  1). 

Venit  ca  să  mântuiască  lumea,  să  o  salveze  din  păcat,  suferinţă  şi  moarte. 
Domnul  Hristos  va  mărturisi  despre  sine  adevăruri  care  trebuie  întipărite  cu  litere 

A 

de  foc  în  inima  oricărui  muritor.  împotriva  morţii  atotstăpânitoare  spune:  „Eu 
sunt  învierea  şi  viaţa;  cel  ce  crede  în  Mine,  chiar  dacă  va  muri,  va  trăi.  Şi  oricine 
trăieşte  şi  crede  în  Mine  nu  va  muri  în  veac  “  (Ioan  11,  25-26).  Celor  flămânzi  le 
oferă  hrană  cerească:  „  Eu  sunt  pâinea  cea  vie,  care  s-a  pogorât  din  cer  Cine 
mănâncă  din  pâinea  aceasta,  viu  va  fi  în  veci.  Iar  pâinea  pe  care  Eu  o  voi  da 
pentru  viaţa  lumii  este  trupul  Meu  “  (Ioan  6,  5 1 ).  Pe  cei  însetaţi  îi  duce  la  izvor: 

„Dacă  însetează  cineva,  să  vină  la  Mine  şi  să  bea “  (Ioan  7,  37).  Omului  care  a 
rătăcit  de  la  drum  şi  nu  mai  întrezăreşte  nici  o  urmă  de  cale  îi  zice:  „Eu  sunt 
Calea,  Adevărul  şi  Viaţa.  Nimeni  nu  vine  la  Tatăl  Meu  decât  prin  Mine  ”  (Ioan  14, 
6).  îi  arată,  la  capătul  drumului,  şi  poarta:  „Eu  sunt  uşa;  de  va  intra  cineva  prin 
Mine,  se  va  mântui;  şi  va  intra  şi  va  ieşi  şi  păşune  va  afla  “  (Ioan  10,  9).  Celui 
singur  şi  lipsit  de  povăţuitor  îi  spune:  „Eu  sunt  păstorul  cel  bun.  Păstorul  cel  bun 
îşi  pune  sufletul  pentru  oile  sale  “  (Ioan  1 0, 1 ).  Celor  cuprinşi  de  spaimă  şi  întuneric 
le  arată  sursa  de  lumină:  „Eu  sunt  lumina  lumii;  cel  ce  îmi  urmează  Mie  nu  va 
umbla  în  întuneric,  ci  va  avea  lumina  vieţii  “  (Ioan  8, 12).  Şi,  în  sfârşit,  este  categoric: 
„  Eu  sunt  viţa,  voi  sunteţi  mlădiţele.  Cel  ce  rămâne  în  Mine  şi  Eu  în  el,  acela  aduce 
roadă  multă,  căci  fără  Mine  nu  puteţi  face  nimic  “  (Ioan  1 5,  5).  Fără  Hristos  nu  se 
poate  face  nimic.  El  este  totul! 

Iubiţi  fraţi  şi  surori, 

Aceste  adevăruri  afirmate  de  Hristos  le-au  experimentat  mulţime  de  oameni 
pe  parcursul  celor  două  milenii  de  creştinism.  Ei  sunt  nişte  exemple  grăitoare  pentru 
noi.  „De  aceea  şi  noi,  spune  Sfanţul  Pavel,  având  împrejurul  nostru  atâta  nor  de 
mărturii,  să  lepădăm  orice  povară  şi  păcatul  ce  grabnic  ne  împresoară  şi  să  alergăm 
cu  stăruinţă  în  lupta  care  ne  stă  înainte  "  (Evrei  12,  1 ).  Şi  pentru  noi,  ca  şi  pentru  ei, 
Hristos  este  totul.  Trebuie  să  putem  zice  ca  Apostolul  Pavel:  „  M-am  lipsit  de  toate 
şi  le  privesc  drept  gunoaie,  ca  pe  Hristos  să  dobândesc  “  (Filipeni  3,  8). 

Pentru  a-L  dobândi  pe  Hristos  este  nevoie  să  facem  un  efort,  ,jă  alergăm  cu 
stăruinţă  ",  aşa  cum  au  făcut  craii  din  Răsărit,  asumându-şi  un  drum  lung  şi  greu. 
Dar  la  capătul  drumului  L-au  aflat  pe  Hristos. 

Sfanţul  Marcu  Ascetul,  care  L-a  aflat  pe  Hristos,  ne  spune  că  „Domnul  e 
ascuns  în  poruncile  Sale  şi  cei  ce-L  caută  II  găsesc  pe  măsura  împlinirii  lor.  De 

a 

fapt,  însuşi  Domnul  Hristos  a  spus:  „  Cel  ce  are  poruncile  Mele  şi  le  păzeşte,  acela 
este  care  Mă  iubeşte;  iar  cel  ce  Mă  iubeşte  pe  Mine,  va  fi  iubit  de  Tatăl  Meu  şi-l 
voi  iubi  şi  Eu  şi  Mă  voi  arăta  lui  “  (Ioan  14,  21).  Este  clar.  Hristos  se  arată  celui  ce-I 
păzeşte  poruncile. 

Sfântul  Ignatie  Briancianinov,  un  alt  muritor  care  L-a  aflat  pe  Hristos,  ne  spune 
că  „poruncile  Domnului  sunt  duh  şi  viaţă.  Ele  îl  salvează  pe  cel  ce  le  împlineşte.  Ele 
readuc  la  viaţă  un  suflet  mort.  Prin  ele  un  om  trupesc  şi  firesc  devine  duhovnicesc. 
Dimpotrivă,  cel  ce  neglijează  poruncile  se  distruge  pe  sine  însuşi,  căci  rămâne  într- 
o  stare  carnală  şi  simţuală,  într-o  stare  de  cădere  agresivă".1 2 


1  Despre  legea  duhovnicească  în  200  capete,  190;  Filocalia  1,  Sibiu,  1947,  p.  247 

2  Fărămiturile  ospăţului.  Alba  Iulia,  1996,  p.  12 

Toată  lumea  ştie  că  cele  zece  porunci  stau  la  temelia  oricăror  principii  morale. 
Dar,  oare,  le  mai  socot  oamenii  valabile  şi  aplicabile  astăzi?  De  exemplu,  porunca 

A 

a  9-a  ne  cere  să  nu  minţim.  Ori  în  lumea  noastră  se  minte  cu  seninătate.  începând 
cu  minciunile  convenţionale,  cu  ajutorul  cărora  dorim  să  scăpăm  din  situaţii  jenante, 
şi  până  la  minciunile  diplomatice  de  înaltă  clasă,  minciuna-i  prezentă  peste  tot. 
Ori,  Domnul  Hristos  ne  spune  că  diavolul  „  când  grăieşte  minciuna,  grăieşte  dintru 
ale  sale,  căci  este  mincinos  şi  tatăl  minciunii  “  (Ioan  8,  46). 

Porunca  a  8-a  ne  cere  să  nu  furăm.  Ori  astăzi,  începând  cu  „mica  ciupeală*4  şi 
sfârşind  cu  afacerile  de  corupţie  scandaloase,  adeseori  nepedepsite,  hoţia  o  aflăm 
pretutindeni.  Se  fură  din  avuturile  particulare  şi  din  avutul  obştesc.  Patronii  fură 
din  salariul  lucrătorilor.  Comercianţii  se  înşală  unii  pe  alţii. 

Porunca  a  7-a  ne  cere  să  nu  desfrânăm.  Ori  desfrâul  a  ajuns  să  fie  un  mod 
normal  de  viaţă.  Adolescenţii  sunt  încurajaţi  să-şi  înceapă  viaţa  trupească  înainte 
de  căsătorie.  Oamenii  căsătoriţi,  fără  jenă,  intră  în  tot  felul  de  combinaţii  amoroase. 
Iar  păcatele  contra  firii  sunt  socotite  normale  într-o  lume  anormală. 

Idealul  omului  înstrăinat  de  Dumnezeu  şi  de  Biserică,  după  spusele  lui  Emest 
Bemea,  este  de  „  a  mânca  bine,  a  îndrăgi  femei  frumoase,  a  fura  şi  exploata  pe  cei 
slabi,  a  dormi  în  lenea  unui  trup  obosit  de  senzaţii  tari,  a  se  închina  icoanelor 
rotunde  ale  banului  devenit  un  adevărat  dumnezeu  făcător  de  minuni.  “3 

Un  asemenea  om,  care  nu  păzeşte  poruncile,  nu  numai  că  nu-L  va  găsi  pe 
Hristos,  dar  se  va  dărâma  sufleteşte  şi  trupeşte  şi  va  sfârşi  irosindu-şi  viaţa. 

Drept  măritori  creştini, 

Cu  bucurie  constatăm  că  sunt  speranţe  să  ieşim  din  sărăcie  şi  să  intrăm  într- 
o  lume  civilizată  şi  îmbelşugată.  Dar,  în  acelaşi  timp,  ne  obligă  conştiinţa  noastră 
creştină  să  spunem  că  sunt  lucruri  care  ne  îngrijorează.  La  înalte  nivele  se  face 
abstracţie  de  Hristos  şi  de  poruncile  Lui.  Ori  ştim  că  Hristos  este  totul.  Europa  îi 
datorează  lui  Hristos  spiritualitatea  şi  cultura  pe  care  le  are. 

Şi  atunci  de  ce,  cu  toate  insistenţele  liderilor  Bisericilor  creştine,  nu  s-a 
menţionat  în  Constituţia  Uniunii  Europene  că  Europa  are  rădăcini  creştine?  De  ce 
Rocco  Butti-glione,  propus  pentru  funcţia  de  comisar  pentru  Justiţie  şi  Afaceri 
Interne  în  Comisia  Europeană,  a  fost  înlăturat  atunci  când  a  spus  că  relaţiile  nefireşti 
sunt  păcate?  Creşti-nismul  nu-i  condamnă  pe  păcătoşi,  ci  păcatul.  Pe  păcătoşi, 
Biserica  cu  ajutorul  duhovni-cului  doreşte  să-i  îndrepte  pe  calea  cea  bună.  Dar  a 
spune  că  păcatul  e  lucru  normal  te  face  să-ţi  pui  mari  semne  de  întrebare  şi  să-ţi 


3  îndemn  la  simplitate,  Anastasia,  1995,  p.  15 

aduci  aminte  de  spusele  Proorocului  Isaia:  „  Vai  de  cei  ce  zic  răului  bine  şi  binelui 
rău ;  care  numesc  lumina  întuneric  şi  întunericul  lumină;  care  socotesc  amarul 
dulce  şi  ducele  amar  “  (Isaia  5,  20). 

De  ce  atunci  când,  pe  bună  dreptate,  s-a  spus  că  George  Busch  a  ieşit 
preşedinte  datorită  voturilor  oamenilor  credincioşi  care  merg  duminica  la  biserică 
şi  sunt  împotriva  avorturilor,  unora  li  s-a  părut  ciudat?  Oare  nu-i  normal  să  meargă 
creştinii  duminica  la  biserică  şi  să  fie  împotriva  uciderii?  De  ce  acum  când,  ales 
fiind,  a  demarat  un  program  amplu  prin  care  doreşte  să-i  determine  pe  tineri  să 
trăiască  în  abstinenţă  până  la  căsătorie,  oamenii  care  au  în  ei  duhul  celui  rău  i  se 
împotrivesc? 

Nu  putem  da  o  altă  explicaţie  decât  aceea  că  în  lume  lucrează  tainic  un  duh 
antihristic  şi  new-ageist.  „Cine  este  mincinosul,  se  întreabă  Sfântul  Ioan 
Evanghelistul,  dacă  nu  cel  ce  tăgăduieşte  că  Iisus  este  Hristosul?  Acesta  este 
antihristul,  cel  care  tăgăduieşte  pe  Tatăl  şi  pe  Fiul  “  (1  Ioan  2,  22).  Insă  ultimul 
cuvânt,  atunci  când  va  veni  vremea,  Şi-l  va  spune  tot  Hristos,  ucigându-1  pe  cel 
fără  de  lege  „cu  suflarea  gurii  Sale  şi-l  va  nimici  cu  strălucirea  venirii  Sale “  (2 
Tesaloniceni  2,  8). 

Iubiţi  credincioşi! 

Din  darul  Domnului  sunt  mulţi  oameni,  la  toate  nivelurile  şi  din  toate  clasele, 
care-L  iubesc  pe  Hristos,  îi  păzesc  poruncile  şi-L  află  din  ele.  Trăiesc  „cu  Hristos44 
şi  „în  Hristos44  şi  sunt  fericiţi.  Ei  ştiu  că  „Iisus  Hristos,  ieri  şi  azi  şi  în  veci,  este 
acelaşi “  (Evrei  13,  8).  Şi  mai  ştiu  că  El  este  „Cel  ce  este,  Cel  ce  era  şi  Cel  ce 
vine “  (Apocalipsa  1,  8). 

Ei  împlinesc  porunca  a  4-a,  participând  duminică  de  duminică,  şi  sărbătoare 
de  sărbătoare,  la  Sfânta  Liturghie. 

Cu  mult  drag  îmi  aduc  aminte  de  o  bunicuţă  care,  în  primii  mei  ani  de 
preoţie,  era  nelipsită  de  la  biserică.  într-o  zi,  a  venit  să  facă  o  spovedanie  generală. 
Simţea  că  i  se  apropie  sfârşitul.  După  ce  s-a  spovedit,  mi-a  spus:  „Părinte,  sunt 
foarte  bătrână.  Mi-am  văzut  căsătoriţi  şi  strănepoţii.  Toţi  ai  mei  sunt  bine.  Mor 
împăcată.  De  un  singur  lucru  îmi  pare  rău:  că  nu  voi  mai  putea  veni  la  biserică44. 
A  şi  murit  peste  câteva  zile.  Era  unul  dintre  oamenii  care  L-a  întâlnit  pe  Hristos, 
împlinindu-I  poruncile. 

Sfântul  Siluan  Athonitul,  împlinitor  al  poruncilor,  a  ajuns  să-L  şi  vadă  pe 
Hristos  şi  mărturiseşte:  „  Nu  există  pe  pământ  om  atât  de  blând  şi  plin  de  iubire  ca 
Domnul  nostru  Iisus  Hristos.  In  El  e  bucuria  şi  veselia  noastră.  Să-L  iubim,  iar  El 
ne  va  duce  în  împărăţia  Lui,  unde  vom  vedea  Slava  Lui  “.4 


4  Cuviosul  Siluan  Athonitul,  între  iadul  deznădejdii  şi  iadul  smereniei.  Alba  Iulia, 
1994,  p.  135 

Cunoscutul  duhovnic  Porfirie,  după  o  viaţă  trăită  cu  Hristos,  ne  spune:  „Viaţa 
fără  Hristos  nu  este  viaţă.  Dacă  nu-L  vezi  pe  Hristos  în  toate  faptele  şi  gândurile 
tale,  tu  trăieşti  fără  Hristos...  Hristos  este  prietenul  nostru,  fratele  nostru,  El  este 
tot  binele  şi  toată  frumuseţea.  El  este  totul* V 

Iar  bătrânul  Amfilohie  constată  că  „omul  care  nu-1  are  pe  Hristos  în  el  vede 
toate  lucrurile  sumbre  şi  dificile.  Până  ce  inima  omului  nu  este  locuită  de  Hristos, 
ea  are  loc  pentru  bani,  pentru  averi  şi  pentru  creaturi.4**5 6 

Noi  ne  rugăm  ca  dumneavoastră  toţi ,  cei  ce  sărbătoriţi  Crăciunul,  să-L  aveţi 
pe  Hristos  în  suflete  şi-n  inimi.  Avăndu-L  pe  El,  nu  vă  va  lipsi  nimic.  Ba,  mai  mult, 
veţi  rămâne  cu  El  în  eternitate. 

Dorim  ca  praznicele  Crăciunului,  Anului  Nou  şi  Bobotezei  să  vă  ofere  multe 
bucurii  dumneavoastră  şi  tuturor  celor  dragi. 

Cu  binecuvântare  şi  urare  de  ani  mulţi, 


f  A  N  D  R  E  I 
Arhiepiscop  al  Alba  Iuliei 


5  Dionysios  Tatsis,  Cuvintele  Bătrânilor,  Alba  lulia,  2004,  p.  14 

6  Ibidem,  p.  15 


t  I O  AN 

DIN  MILA  LUI  DUMNEZEU,  EPISCOP  AL  DE  DUMNEZEU  PĂZITEI 
EPISCOPII  A  ORADIEI,  BIHORULUI  Şl  SĂLAJULUI 

Iubitului  cler,  cinului  monahal  şi  dreptcredincioşilor  creştini,  har,  milă  şi  pace 
de  la  Domnul  nostru  lisus  Hristos,  iar  de  la  smerenia  noastră  arhiereşti  binecuvântări! 

„Iar  eu  am  zis  întru  îndestularea  mea:  Nu  mă  voi 
clătina  în  veac...,  dar  când  Ţi-ai  întors  faţa  Ta,  eu 
m-am  tulburat.44 

(Psalmul  29,  6-7) 


Iubiţii  noştri  credincioşi, 

Cu  ajutorul  lui  Dumnezeu  am  ajuns  din  nou  sărbătoarea  Naşterii  Domnului 
nostru  lisus  Hristos,  care  aşa  cum  zice  Sfântul  Apostol  Pavel:  „  S-a  smerit  pe  Sine, 
chip  de  rob  luând,  facându-Se  asemenea  oamenilor  “  (Filip  2,  7). 

A  venit  la  noi  ca  să  ne  înveţe  prin  exemplul  vieţii  Sale  cum  să  vieţuim 
împreună,  în  pace  şi  bunăvoire. 

Am  socotit  de  cuviinţă  ca  şi  anii  trecuţi,  să  dezbatem  împreună  problema  căderii 
şi  deznădăjduirii  omului,  precum  şi  ridicării  şi  încurajării  lui  pe  cărările  vieţii. 

Tainică  şi  serioasă  este  viaţa  omului  în  drumul  lui  spre  mântuire.  Tainică 
pentru  că  este  vorba  de  nepătrunsul  Dumnezeu,  de  neodihnitul  diavol  şi  de  om, 
câmpul  de  întâlnire  a  acestor  două  realităţi.  Faţă  de  aceste  realităţi  sunt  explicabile 
căderile,  deznădăjduirile,  ridicările  şi  încurajările. 

Drept  măritori  creştini. 

Chiar  şi  când  este  vorba  de  mântuire  intervin  acele  ispititoare  afirmări  de  sine, 
acele  pretenţii  de  a  fi  mai  sus  decât  alţii.  Cum?  Uneori  ne  luăm  ca  plan  de  realizare 

A 

unele  percepte  morale  mai  presus  decât  puterile  noastre  omeneşti.  începem  lucrările 
desăvârşirii  şi  chiar  de  la  început  ne  dăm  seama  că  nu  le  putem  plini.  Şi  atunci,  în  loc 
de  pocăinţă,  păreri  de  rău,  rămâne  ambiţia  slavei  deşarte  care  duce  la  acea  paralizie 
sufletească  a  descurajării  deznădăjduitoare  ca  o  lucrare  a  amăgirii  diavoleşti 
pierzătoare.  Este  una  din  ispitele  mereu  amintite  de  Sfinţii  Părinţi  ai  Bisericii. 

Realitatea  duhovnicească  ne  dovedeşte  că  drumul  mântuirii  nu  este  un  drum 
care  constă  doar  în  urcuşuri,  din  slavă  în  slavă,  ci  e  mereu  presărat  cu  căderi  şi 
ridicări.  Exemple  avem  destule  în  Sfânta  Scriptură  şi  în  viaţa  sfinţilor  Bisericii.  Din 
punct  de  vedere  pedagogic,  aceste  urcuşuri  şi  coborâşuri  sunt  ziditoare  prin  faptul  că 
zidesc  un  echilibru  lăuntric  dintre  avânt  şi  smerenie  în  faţa  lui  Dumnezeu.  In  natura 
însăşi  se  petrec  aceste  evenimente  dintre  ploaie  şi  soare.  Nu  ar  rodi  grăuntele  dacă  ar 
fi  tot  ploaie  sau  tot  soare,  ci  această  fericită  alternanţă  între  ploaie  şi  soare  duce  la 
folosul  fiecăruia  la  vremea  sa.  O  altă  încercare  de  afirmare  de  sine  constă  în  realizările 
materiale  şi  uneori  şi  intelectuale.  Socotim  adeseori  plinit  rostul  nostru  pe  pământ 
prin  realizările  materiale.  Este  de  la  sine  înţeles  că  sunt  necesare  şi  cele  materiale, 
dar  constatăm  că,  de  obicei,  depunem  pentru  împlinirea  acestora,  întreaga  putere  a 
inimii  noastre,  care  nu  se  cade  să  fie  cuprinsă  decât  de  dorul  sfanţ  dumnezeiesc  al 
sfintei  iubiri  după  porunca  ce  zice:  „  Să  iubeşti  pe  Domnul  Dumnezeul  tău  cu  toată 
inima  ta,  cu  tot  sufletul  tău  şi  cu  tot  cugetul  tău  "  (Matei  22,  37).  Deci,  se  cade  ca 
centrul  de  foc  al  inimii  să  rămână  în  întregime  cuprins  de  sfântul  dor  al  dragostei  de 
Dumnezeu.  Că  aşa  stau  lucrurile  ne-o  dovedeşte  realitatea  ce  urmează  după  aceste 
pliniri  materiale.  Nici  pe  departe  ele  nu  vor  aduce  ceea  ce  ne-am  închipuit  când 
le-am  plănuit  în  comparaţie  cu  iubirea  dumnezeiască.  în  privinţa  mulţumirii  ce  o 
aduc  bunurile  materiale,  cântarea  de  la  înmormântare  este  semnificativă,  zicând: 
„Care  desfătare  lumească  rămâne  neîmpreunată  cu  grija  sau  care  mărire  stă  pe  pământ 
neschimbată?44.  Privind  cele  materiale,  e  destulă  „pâinea  noastră  cea  de  toate  zilele44 
aşa  precum  ne-a  învăţat  Mântuitorul  să  o  cerem  în  rugăciunea  Tatăl  nostru.  Practic, 
întâlnim  pe  pustnicul  mulţumit  cu  această  pâine  şi  care  cântă  plin  de  bucurie  şi  nu 
rareori  întâlnim  pe  cel  plin  de  cele  materiale  mereu  ffământându-se.  Este  o  lege  a  lui 
Dumnezeu,  de  la  care  abătându-ne  vor  urma  şi  consecinţele.  Legea  prevede  legătura 
noastră  intimă  cu  Dumnezeu,  datorită  faptului  că  avem  şi  un  suflet  şi  că  vom  fi 
mereu  neliniştiţi  până  ce  ne  vom  odihni  în  Dumnezeu,  după  constatarea  Fericitului 
Augustin.  Faptul  că  cele  materiale  nu  sunt  veşnice  şi  într-o  zi  ne  vom  despărţi  de  ele 
ne  duce  la  o  oarecare  stare  de  nemulţumire.  Datorită  amăgirilor  diavoleşti,  căutăm 
când  o  mângâiere,  când  alta,  şi  chiar  faptul  că  mereu  căutăm  şi  mereu  rămânem 
nemulţumiţi  dovedeşte  că  nu  am  ajuns  la  mângâierea  cea  adevărată,  dumnezeiască. 

Iubiţi  credincioşi, 

Tot  o  ispită  este  şi  dorinţa  de  a  ne  afirma  din  punct  de  vedere  intelectual, 
pentru  care  afirmare  depunem  mari  eforturi  şi  transpiraţii.  O  mare  abatere  este 
aceea  când  căutăm  ca,  prin  aceste  pliniri  intelectuale,  să  ne  acoperim  slăbiciunile 

noastre  morale.  Niciodată  folosul  celor  intelectuale  nu  se  poate  compara  cu  al 
celor  morale.  Sunt  atât  de  necesare  energiile  încurajatoare  pe  cărările  vieţii,  ce  le 
dobândim  prin  maturitatea  noastră  duhovnicească.  Viaţa  ne  stă  mărturie  că  totul 
se  destramă  dacă  lipsesc  plinirile  morale,  maturitatea  duhovnicească,  aşa  cum 
observăm  astăzi  când  asistăm  la  mulţimea  divorţurilor,  uneori  chiar  îndată  după 
căsătorie  şi  care  familii  nu  sunt  lipsite  de  cele  materiale. 

Dacă  am  vorbit  la  început  de  căderi  şi  deznădăjduiri  am  avut  în  vedere  şi  aceste 
pliniri  care  nici  pe  departe  nu  întreţin  curajul  pe  cărările  vieţii,  ci,  din  contră,  duc  nu 
rareori  la  descurajări  care  merg  chiar  până  la  sinucidere.  Câtă  diferenţă  între  aceste 
stări  lăuntrice  şi  martirii  Bisericii  care  mergeau  cântând  la  moarte  ca  să  fie  sfârtecaţi 
de  dinţii  fiarelor  sălbatice!  Sfântul  Ignatie  Teoforul  rămâne  un  exemplu  peste  veacuri. 

El  cere  în  scrisorile  sale  la  toţi  cunoscuţii  ca  să  nu  intervină  să-l  scape  de  la  moarte, 
pentru  că  vrea  să  fie  „grâu  al  lui  Dumnezeu,  măcinat  de  dinţii  fiarelor,  ca  să  devină  pâine 
curată  a  lui  Hristos“.  Un  alt  exemplu  îl  întâlnim  la  Sfântul  Policarp,  episcopul  Smirnei, 
care,  atunci  când  soldaţii  romani  îl  îndemnau  ca  să  se  lepede  de  Hristos,  răspunde:  „Socotiţi 
voi  dacă  se  cade  să  mă  lepăd  de  Binefăcătorul  meu,  pe  Care-L  slujesc  de  87  de  ani  şi  nici 
un  rău  nu  mi-a  fâcut“,  dându-şi  obştescul  său  sfârşit,  fiind  ars  de  viu. 

O  comparaţie  între  aceste  pliniri  spirituale  şi  cele  materiale  este  incomparabilă 
în  folosul  lor  pe  cărările  vieţii.  După  toate  acestea,  ne  punem  o  întrebare:  De  ce 
Dumnezeu,  după  ce  a  venit  la  noi  Mântuitorul,  i-a  lăsat  încă  o  putere  diavolului  asupra 
noastră?  De  ce  nu  i-a  nimicit  de  tot  această  putere?  O  întrebare  al  cărei  răspuns  rămâne 
o  mare  taină.  Poate  a  ne  lăsa  şi  nouă  o  parte  din  trudele  pentru  mântuire,  pentru  a  şti 
aprecia  jertfele  cele  pentru  noi  ale  Domnului  nostru  Iisus  Hristos.  Avem  convingerea 
că  aceste  trude  pentru  mântuire  şi  căderile  au  un  rost  pedagogic.  Ele  pot  fi  uneori  pe 
muchie  de  cuţit.  Ele  mă  pot  duce  la  o  ridicare  printr-un  adânc  de  smerenie,  plin  de 
nădejde  mântuitoare  în  puterea  lui  Dumnezeu,  sau  la  diferite  complicaţii  urmate  de 
descurajări  deznădăjduitoare.  Cazul  lui  Iuda  Iscarioteanul  este  evident  şi  viu  grăitor. 

Iubiţii  noştri  credincioşi, 

Multe  astfel  de  cazuri  întâlnim  mai  ales  astăzi  în  lumea  modernă  ce  o  trăim. 

Este  interesantă  constatarea:  într-o  lume  atât  de  tehnicizată  cu  mari  înlesniri 
şi  confort  material,  totuşi  pe  feţele  semenilor  noştri  nu  se  mai  observă  acel  optimism 
plin  de  viaţă  ce-1  întâlneam  la  ţăranii  noştri  cu  viaţa  lor  atât  de  simplă,  dar  cu  o 
judecată  şi  un  echilibru  atât  de  sănătos.  Desigur,  nu  tehnica  este  aceea  care  cauzează 
lipsa  acelui  curajos  optimism,  ci  folosirea  tehnicii  spre  distrugere  şi  nu  spre  folos. 
Ori  aceste  întrebuinţări  rele  ale  tehnicii  au  la  bază  tocmai  căderile  noastre  morale, 
care  căderi  duc  la  întunecarea  minţii  şi  întunecarea  duce  la  folosirea  primejdioasă 
a  tehnicii  modeme.  Mare  este  folosul  ce-1  avem  de  la  dreapta  judecată  a  minţii. 

De  acest  folos  al  dreptei  judecăţi  şi-au  dat  seama  şi  marii  descoperitori  ai  tehnicii 
modeme,  avertizând  omenirea  de  primejdiile  ce  o  vor  paşte  dacă  nu  vor  şti  folosi  bine 

aceste  descoperiri.  De  această  alegere  va  depinde  salvarea  sau  pieirea  omenirii.  Iată 
pentru  ce  căderile  devin  o  mare  primejdie  pentru  omenire  şi  datorită  acestui  fapt  se 
cade  a  avea  o  preocupare  permanentă  pentru  ridicarea  noastră  din  aceste  căderi. 

Drept  măritori  creştini, 

Cum  să  ne  ridicăm?  Mai  întâi  o  meditaţie  adâncă  asupra  primejdiilor  ce  le  aduc 
aceste  căderi  în  viaţa  noastră.  Lipsa  bucuriilor  şi  a  liniştii  sufleteşti  din  cauza  acestor 
căderi.  Primejdia  pierderii  vieţii  veşnice  din  cauza  lor.  Povara  unor  momente  cauzate  de 
aceste  căderi  şi  atunci  cât  de  grea  de  suportat  va  fi  veşnicia  lor.  Să  cugetăm  şi  la  ajutorul 
lui  Dumnezeu  Care  doreşte  binele  vremelnic  şi  veşnic  al  oricărui  om.  Să  cugetăm  şi  la 
rugăciunile  Părinţilor  Bisericii  cele  pentru  noi.  Iată  un  mănunchi  de  meditaţii  care  ne-ar 
putea  aprinde  dorul  de  îndreptare,  dorul  de  ieşire  din  întunericul  căderii  la  luminile 
binefăcătoare  ale  harului.  Dorul  de  a  scăpa  de  paralizia  sufletească  nelucrătoare  şi  a  ieşi 
la  limanul  nădejdilor  încurajatoare  şi  ajutorarea  altora  pe  cărările  vieţii. 

Când  vorbim  de  căderi  şi  ridicări,  ne  gândim  mai  mult  la  căderile  mereu  repetate 
care  duc  la  diferite  şi  diferite  împătimiri  de  care  se  roagă  şi  Biserica  să  scăpăm, 
atunci  când  zice:  „  Sfârşit  creştinesc  vieţii  noastre,  fără  patimă  "  şi  nu  la  unele  căderi 
rar  întâlnite  care  pot  fi  uneori  ziditoare,  dătătoare  de  adâncă  smerenie  recunoscătoare. 

Nu  putem  uita  în  drumul  acestor  căderi  şi  ridicări  acea  mare  moştenire  a  chipului 
lui  Dumnezeu  din  noi  care  rămâne  fundamental  dumnezeiesc  al  fiinţei  noastre,  care 
nu  poate  fi  distrus  de  nici  un  păcat,  chiar  dacă  uneori  poate  fi  umbrit  sau  întunecat  de 
diferite  păcate.  Datorită  lui,  pe  cărările  vieţii  putem  să  erupem  asemenea  unui  vulcan 
din  întunericul  adânc  la  lumina  binefăcătoare  a  harului,  asemenea  tâlharului  de  pe 
cruce.  Mare  moştenire  ne-a  lăsat  Bunul  nostru  Dumnezeu  în  fiinţa  noastră  prin  această 
comoară  a  chipului  pentru  care  se  cade  a-I  purta  adâncă  recunoştinţă. 

Cunoscând,  dar,  primejdiile  căderilor  şi  binefacerilor  ridicărilor,  să  luăm  în  serios 
lupta  ce  ne  stă  înainte,  pentru  a  nu  rămâne  „întru  moarte  cu  păcate“,  ci  să  ne  ridicăm 
asemenea  cuvioasei  Maria  Egipteanca,  despre  care  Biserica  mărturiseşte  că  „în  adânc 
de  nelegiuiri  ai  căzut.  Mărie,  dar  nu  ai  rămas  acolo“,  prin  trude  şi  har  la  lumina 
binefăcătoare  a  darurilor  Duhului  Sfanţ,  spre  folosul  nostru  vremelnic  şi  veşnic. 

Cu  ocazia  acestei  sfinte  sărbători,  în  care  se  cade  să  ne  bucurăm  pentru 
dragostea  arătată  de  Bunul  nostru  Dumnezeu  faţă  de  noi,  vă  dorim  din  tot  sufletul 
să  aveţi  parte  şi  folos  de  bucuriile  harului  aduse  la  noi  de  Cel  ce  S-a  născut  pentru 
noi  şi  pentru  a  noastră  mântuire. 

Al  vostru  sincer  rugător  pentru  buna  pace  şi  bunavoire  în  familia 
dumneavoastră,  în  Biserica  noastră  şi  în  Neamul  nostru  românesc, 

flO  AN 

Episcopul  Oradiei,  Bihorului  şi  Sălajului 


t  JUSTINIAN 

DIN  MILA  LUI  DUMNEZEU  EPISCOP  AL  MARAMUREŞULUI 

Şl  SĂTM ARULUI 

Iubitului  nostru  cler,  cinului  monahal, drept-credinciosului  popor  din 
Episcopia  Ortodoxă  Română  a  Maramureşului  şi  Sătmarului:  Har,  binecuvântare 
şi  pace  de  la  Dumnezeu  iar  de  la  noi,  calde  urări  de  linişte  şi  fericire  pentru 
Sfintele  Sărbători  ale  Naşterii  Domnului 

Iubiţii  mei  fraţi  şi  fii  duhovniceşti, 

Cu  părintească  dragoste  vă  chem  şi  acum,  să  mulţumim  bunului  Dumnezeu 
că  ne-a  ajutat  să  ajungem  iarăşi  acest  Praznic  luminat,  care  este  Naşterea  Domnului 
nostru  Iisus  Hristos. 

Pentru  ca  să  simţim  deplin  bucuria  Crăciunului,  patruzeci  de  zile  ne-am 
pregătit  cu  post  şi  rugăciune,  aşa  cum  se  pregăteşte  fiecare  om  când  aşteaptă  vizita 
unui  musafir  deosebit,  sau  când  aşteaptă  să  se  întâlnească  cu  familia  lui,  cu  copiii 
lui,  după  o  lungă  călătorie  prin  ţări  străine,  purtând  în  sufletul  lui  dorul  de  casa  lui, 
de  familia  lui,  de  ţara  lui,  în  care  s-a  născut,  în  care  a  crescut,  unde  a  cunoscut 
prieteni  buni,  fraţi  buni.  Pentru  reîntâlnirea  cu  ei  se  pregăteşte  sufleteşte  şi  din 
munca  lui  se  îngrijeşte  să  le  aducă  unele  daruri,  prin  care  vrea  să  le  arate  cât  de 
mult  îi  iubeşte,  prin  care  vrea  să  le  arate  ca  nu  i-a  uitat,  că  şi-a  păstrat  inima  şi 
sufletul  curat.  Aşa  ne-am  pregătit,  aşa  ne  pregătim  şi  noi  în  fiecare  an,  şi  ne-am 
pregătit  şi  în  anul  acesta  pentru  întâmpinarea  Naşterii  Domnului  cu  post  şi  cu 
rugăciune,  pe  care  le-am  exprimat  şi  în  postul  acesta  prin  cântece  frumoase,  prin 
colindele  noastre  vechi,  pe  care  le-am  moştenit  de  la  părinţii  şi  străbunii  noştri. 

Prin  colinde  ne-am  curăţit  şi  ne-am  întărit  gândurile,  prin  post  ne-am  sfinţit 
sufletul  şi  trupul  ne-am  dezbrăcat  de  hainele  cele  rele  şi  ne-am  îmbrăcat  cu  hainele 
faptelor  bune,  adică  ale  virtuţilor  bine  plăcute  lui  Dumnezeu. 

Şi,  aşa,  ne-am  apropiat  de  seara  de  Crăciun,  care  este  cea  mai  frumoasă 

A 

seară  din  an.  In  aceasta  seară,  la  tot  creştinul  i  se  pare  că  s-a  întâlnit  cu  Dumnezeu. 
Casa  bogatului  sau  casa  săracului,  de-a  lungul  timpului,  în  această  seară  se  prefăcea 
în  palat  împărătesc,  ograda,  satul  sau  oraşul,  în  această  seară  parcă  era  un  rai  prin 

care  se  auzeau  paşii  lui  Dumnezeu,  se  auzea  glasul  lui  Dumnezeu,  strigându- 1  pe 
fiecare  om,  aşa  cum  Dumnezeu  l-a  strigat  pe  Adam  în  Rai:  „Aclame,  unde  eşti?” 
(Fac.  3, 9).  Deoarece,  pentru  Dumnezeu  fiecare  om  este  un  Adam,  fiecare  om  este 
un  fiu  al  Său,  un  fiu  al  lui  Dumnezeu. 

Acum,  în  seara  de  Crăciun,  Adam,  adică  Omul,  vede  în  faţa  lui  drumul  deschis 
spre  Rai,  şi  vede  că  Raiul  îl  aşteaptă  cu  porţile  deschise.  îngerul  cu  sabia  de  foc 
nu-1  mai  aşteaptă  pe  om  cu  mânie,  ci  îl  aşteaptă  cu  braţele  deschise  ca  pe  un  frate 
ce  a  fost  alungat  din  Rai,  pentru  că  Tatăl  S-a  îndurat  acum  şi  a  trimis  pe  Fiul  Său  să 
îmbrace  trup  omenesc,  să  Se  nască  într-o  peşteră  săracă,  dintr-o  Fecioară  Preacurată. 

Tatăl,  pe  Fiul  Său  L-a  trimis  „să  Se  nască  şi  să  crească,  să  ne  mântuiască44, 
după  cum  se  zice  în  colindele  noastre  frumoase.  De  aceea,  de  când  S-a  născut  Fiul 
lui  Dumnezeu  pe  pământ,  de  când  împăratul  Cerului  S-a  născut  în  lume,  toate  s-au 
umplut  de  lumină.  Cerul  s-a  deschis,  îngerii  au  coborât  de  acolo,  de  sus,  cântând: 
„  Slavă  întru  cei  de  Sus  lui  Dumnezeu  şi  pe  pământ  pace,  între  oameni  bunăvoire  “ 
(Lc  2,  14).  Mii  de  ani,  iubiţi  fraţi  şi  fii  duhovniceşti,  omenirea  a  aşteptat  ziua 
aceasta  de  care  ne  bucurăm  noi  acum,  ziua  Naşterii  Domnului  nostru  Iisus  Hristos. 
Pentru  aceasta,  noi,  acum  smeriţi,  să  ne  plecăm  frunţile  şi  să-I  mulţumim  lui 
Dumnezeu  Tatăl  nostru  Cel  din  Ceruri,  pentru  toate  binefacerile  Sale  şi,  mai  ales, 
pentru  cea  mai  mare  binefacere  pe  care  Dumnezeu  Tatăl  a  făcut-o  pentru  noi,  când 
L-a  trimis  pe  Fiul  Său  să  caute  oaia  cea  pierdută,  să  caute  pe  fiul  cel  rătăcit,  să 
deschidă  din  nou  staulele  oilor,  şi,  în  frunte  cu  Păstorul  Cel  Bun,  să  cheme  şi  să 
aducă  oile  cele  rătăcite  la  locul  de  unde  au  plecat.  Aceasta  este  pricina  bucuriei  pe 
care  o  trăim  noi  în  fiecare  an,  la  Praznicul  Naşterii  Domnului  nostru  Iisus  Hristos. 
La  această  sărbătoare,  bătrânii  întineresc  şi  devin  copii,  ascultând  parcă  glasul 
Mântuitorului  lumii,  care  a  spus:  „De  nu  vă  veţi  întoarce  şi  nu  veţi  fi  precum 
pruncii,  nu  veţi  intra  în  împărăţia  Cerurilor  “  (Mt  18,  3). 

La  acest  Praznic,  copiii  şi  tinerii  devin  ca  nişte  bătrâni  înţelepţi  ce  pleacă  din 
casă  în  casă  ca  să  vestească  tuturor  că  „astăzi  S-a  născut  Cel  far’  de-nceput,  cum 
au  spus  prorocii44.  Să  vestească  din  casă  în  casă  că  s-a  deschis  din  nou  Raiul.  Să 
vestească  din  casă  în  casă  că  Tatăl  Cel  Ceresc  ne  aşteaptă  pe  toţi  cu  masa  întinsă  şi 
cu  braţele  deschise,  aşa  cum  a  aşteptat  tatăl  din  pilda  cu  fiul  cel  rătăcit.  Acestea 
sunt  veştile  pe  care  ni  le  aduc  colindătorii,  iubiţi  fraţi. 

Reculeşi,  cu  umilinţă  şi  cu  credinţă,  să-I  mulţumim  lui  Dumnezeu  acum 
pentru  toate  binefacerile  Sale,  pentru  mântuirea  şi  fericirea  veşnică  pe  care  ne-a 
pregătit-o  prin  venirea  şi  Naşterea  Fiului  Său  şi  pentru  toate  darurile  pe  care  Bunul 
Dumnezeu  ni  le-a  dat  şi  în  viaţa  aceasta,  pentru  că  ne-a  ajutat  să  ne  pregătim  cum 
se  cuvine  cu  post  şi  rugăciune  pentru  întâmpinarea  marelui  Praznic  al  Naşterii 
Domnului. 

Iubiţii  mei  fraţi  şi  fii  duhovniceşti, 

Domnul,  în  timpul  convorbirilor  Sale  cu  oamenii,  în  timpul  vestirii  cuvântului 
lui  Dumnezeu  în  lume,  a  spus:  „Nimeni  nu  s-a  suit  la  cer  decât  numai  Cel  Ce  S-a 
coborât  din  cer;  Fiul  Omului...  “  (In  3,13).  Prin  acest  cuvânt.  Fiul  lui  Dumnezeu 
declară  că  pentru  noi  şi  pentru  mântuirea  tuturor  oamenilor  S-a  fâcut  om,  adică  a 
venit  pe  pământ  şi  S-a  făcut  Fiul  Omului,  ca  pe  fiii  oamenilor  să-i  facă  fii  ai  lui 
Dumnezeu  -  acesta-i  marele  dar,  acesta  este  cel  mai  mare  dar  pe  care  Dumnezeu 
Tatăl  l-a  făcut  omului,  acesta  este  cel  mai  mare  dar  pe  care  noi  l-am  primit  de  la 
Fiul,  Care  a  primit  să  coboare  din  slava  Lui  veşnică,  să  iasă  din  sânul  Tatălui,  să 
coboare  în  sânul  creaturii  Sale,  ca  să  îndumnezeiască  această  creatură,  ce  era 
decăzută  în  cel  mai  adânc  întuneric  al  înstrăinării  de  Dumnezeu,  al  îndepărtării  de 
Dumnezeu,  al  pierderii  legăturii  cu  Dumnezeu,  cu  lumina  lui  Dumnezeu,  Care  este 
izvorul  luminii  şi  fericirii  veşnice,  al  bucuriei  şi  păcii  veşnice,  pe  care  o  pregustăm 
în  fiecare  an  la  Praznicul  Naşterii  Domnului,  al  învierii  Domnului  şi  în  toate 
duminicile  şi  sărbătorile  de  peste  an,  dar  întotdeauna  şi  când  intrăm  într-o  sfântă 
biserică  şi  participăm  la  o  Sfântă  Liturghie.  Pentru  că  toate  acestea  şi  prin  toate 
acestea  ne  învrednicim  de  întâlnirea  cu  Dumnezeu,  ne  învrednicim  să  fim  mângâiaţi 
şi  binecuvântaţi  de  o  bucurie  pe  care  o  trăim  din  plin  acum  la  Naşterea  Domnului, 
pentru  că  acum  a  răsărit  pe  pământ  Lumina  lumii,  care  este  Iisus  Hristos,  după  cum 
El  ne-a  spus:  „Eu  sunt  Lumina  lumii “  (In  8,  12). 

Iubiţi  fraţi  şi  cinstite  surori, 

Se  cuvine  ca  la  acest  Praznic  să-I  mulţumim  Atotbunului  Dumnezeu  şi  pentru 
frumosul  şi  îmbelşugatul  an  pe  care  l-a  dat  ţării  noastre  în  anul  care  acum  se  încheie. 

Pentru  noi,  pentru  noi  cei  ce  trăim  în  acest  colţ  de  pământ  românesc,  Domnul 

A 

Dumnezeu  parcă  a  fost  şi  mai  milostiv  şi  mai  bun.  In  timp  ce  în  alte  părţi  din  ţară 
şi  din  lume  au  fost  multe  şi  mari  nenorociri,  secetă  şi  cutremure  pe  alocuri,  grindină 
şi  inundaţii,  războaie  şi  răzmeriţe  înspăimântătoare,  ucideri  de  mulţi  oameni  şi 
copii  nevinovaţi,  noi,  din  mila  lui  Dumnezeu,  am  fost  ocrotiţi  de  toate  acestea. 
Noi  ne-am  bucurat  de  o  vară  frumoasă,  de  timpuri  bune  şi  potrivite,  cu  ploaie  şi 
căldură  la  vreme.  De  toate  acestea  să  nu  uităm,  fraţilor,  ci,  cu  multă  dragoste  şi 
credinţă,  să  mulţumim  Prea  Bunului  Dumnezeu,  şi,  aşa  cum  am  fâcut  până  acum, 
şi  de  acum  înainte  să  nu-L  supărăm  pe  Dumnezeu,  ci  să  cinstim  Ziua  Domnului  şi 
Sărbătorile,  să  cercetăm  mănăstirile  şi  bisericile,  să-L  lăudăm  pe  Dumnezeu  ziua 
şi  noaptea,  să  nu  uităm  de  cei  bolnavi,  bătrâni  şi  săraci,  să  ne  amintim  mereu  de 
cuvântul  pe  care  l-a  spus  Iisus  Hristos,  Fiul  lui  Dumnezeu:  „  Când  veţi  face  toate 
acestea  celor  mai  mici  ai  Mei,  Mie  Mi-aţi  făcut  “. 


PASTORALE  ARHIEREŞTI 


29 


Ce  poate  fi  mai  frumos  decât  acest  cuvânt,  spus  de  Cel  ce  este  Dumnezeu, 
Care,  fâcându-Se  om,  născându-Se  şi  apărând  în  lume  ca  un  prunc,  S-a  identificat 
cu  toţi  copiii  din  lume,  S-a  declarat  că  este  una  cu  nevoile  tuturor  săracilor  şi 
oropsiţilor  de  pe  pământ,  că  noi  trebuie  să  vedem  în  orice  om  chipul  Lui,  în  orice 
străin  şi  pribeag  să-L  vedem  pe  El,  Care  pentru  noi  S-a  făcut  străin  şi  pribeag  în 
această  lume. 

Bucuria  noastră  de  acum,  de  la  acest  Praznic,  numai  atunci  va  fi  deplină  când 
ne  vom  înfrăţi  cu  toţi  oamenii  de  pe  pământ,  când  ne  vom  ruga  pentru  pacea  a  toată 
lumea  şi  pentru  mântuirea  tuturor  oamenilor. 

Să  nu  uităm,  fraţilor,  în  aceste  zile  nici  de  fraţii  noştri,  de  fiii  noştri  care  sunt 
plecaţi  din  ţară,  care  acum,  când  noi  ne  bucurăm  şi  petrecem  liniştiţi  în  casa  noastră, 
în  mijlocul  familiei  noastre,  cei  plecaţi  se  află  între  străini,  fără  casă  proprie,  fără  o 
masă  îmbelşugată,  fără  o  lumină  lină  în  casă.  Ei  trăiesc  şi  muncesc  cu  gândul  la 
noi,  cu  gândul  la  ţara  de  care  toţi  îi  duc  dorul.  Noi,  smeriţii  slujitori  ai  lui  Dumnezeu, 
ne  rugăm  pentru  ei,  ne  rugăm  să-i  ocrotească  Atotputernicul  Dumnezeu  şi  să-i 
apere  de  tot  răul. 

Iar  vouă,  iubiţii  noştri  fraţi  şi  fii  duhovniceşti,  vă  împărtăşim  binecuvântări 
din  binecuvântările  pe  care  ni  le-a  dat  Dumnezeu. 

Noi  binecuvântăm  viaţa  voastră,  casa  voastră,  ţara  noastră,  pentru  care  rugăm 
pe  Bunul  Dumnezeu  să  o  ocrotească  şi  cu  cinste  şi  în  pace  să  înflorească. 

Mă  rog  fierbinte  la  Bunul  Dumnezeu,  ca  şi  anul  care  vine  să  fie  un  an  bun, 
binecuvântat  de  Dumnezeu,  ca  în  pace  şi  cu  realizări  importante  să  petrecem. 

Al  vostru  neîncetat  rugător  către  Domnul, 


t  JUSTINIAN 

Episcopul  Maramureşului  şi  Sătmarului 


t  I O  AN 

DIN  MILA  LUI  DUMNEZEU,  EPISCOPAL  COVASNEI  Şl  HARGHITEI, 

Iubitului  nostru  cler,  cinului  monahal  şi  drept-credincioşilor  creştini,  har, 
milă  şi  pace  de  la  Dumnezei  Tatăl,  iar  de  la  noi,  părintească  binecuvântare! 


„  Cuvântul  era  Lumina  cea  adevărată  care  luminează 
pe  tot  omul  care  vine  în  lume.  în  lume  era  şi  lumea 
prin  El  s-a  făcut,  dar  lumea  nu  L-a  cunoscut.  " 

(Ioan  1,9-10) 


Iubiţii  mei  fii  duhovniceşti, 


Praznicul  Naşterii  Domnului  nostru  Iisus  Hristos  este  prin  excelenţă  sărbătoarea  de 
bucurie.  Citind  însă  cu  atenţie  în  Evanghelia  după  Matei  şi  Luca,  descoperim  că  lumina, 
bucuria  şi  pacea  de  ia  Naşterea  lui  Iisus  Domnul  sunt  umbrite  deja  de  semnul  de  durere, 
amărăciune  şi  frică.  Asupra  Naşterii  Domnului  se  proiectează  deja  umbra  crucii.  Analizând 
acele  momente  care  au  adus  Lumina  în  lume,  le-am  putea  numi  Naşterea  durerii. 

Naşterea  Domnului,  de  altfel,  a  fost  şi  este  şi  astăzi  o  zi  din  care  nu  a  dispărut 
suferinţa.  Fecioara  Maria  împreună  cu  Dreptul  Iosif  trebuia  să  coboare  foarte  greu 
din  Galileea  la  Betleem,  pentru  a  se  înscrie,  după  regulile  recensământului  roman, 
în  locul  de  origine  tribală.  Este  semnificativă  scena  şi  atmosfera  din  jurul 
Betleemului.  Păstorii,  păzindu-şi  oile,  erau  consideraţi  în  iudaism,  ca  persoane 
impure,  pentru  că  trăiau  împreună  cu  turmele  lor  de  oi.  Dar  este  adevărat  că  Hristos 
Domnul  Se  descoperă  săracilor,  celor  umiliţi,  acolo,  în  mizerie.  însă  aici  vine  Hristos, 
făcând  să  înflorească  speranţa  adusă  de  Naşterea  Lui. 

lată  apoi  scena  centrală  a  Naşterii.  Fecioara  naşte  în  staulul  oilor,  într-o  peşteră, 
neavând  loc  în  nici  o  casă:  „Şi  a  născut  pe  Fiul  său.  Cel  Unul-Născut  şi  L-a  înfăşat  şi  L- 
a  culcat  în  iesle ,  căci  nu  mai  era  loc  de  găzduire  pentru  ei“  (Lc  2, 7).  Pentru  toată  viaţa 
Sa  pământească  Hristos  va  rămâne  fără  o  casă  proprie,  neavând  unde  să-Şi  plece  capul: 
„întru  ale  Sale  a  venit,  dar  ai  Săi  nu  L-au  primit **  (In  1 ,  1 1 ).  Este  aici  drama  ostilităţii 
care  anunţă  viitorul  acestui  Fiu  Dumnezeiesc,  Care  va  ajunge  răstignit  pe  Golgota. 

Iată,  încă  o  scenă  crudă  se  întrevede  în  preajma  Naşterii:  valea  sângelui, 
violenţa  cu  care  au  fost  ucişi  pruncii  din  Betleem  şi  din  împrejurimi:  „...trimiţând, 

a  ucis  pe  toţi  pruncii  care  erau  în  Betleem  şi  în  toate  hotarele  lui,  de  doi  ani  şi 

mai  în  jos“.  (Mt  2,16) 

Aceste  victime  inocente  de  atunci  ne  aduc  în  faţă  imaginea  unei  învolburate  văi 
a  sângelui  de  astăzi,  neştiind  nimeni  numărul  copiilor  ucişi  în  confruntări  umane,  prin 
avorturi,  sclavia  copiilor,  adevărul  aflându-se  doar  în  „Cartea  Vieţii4*  lui  Dumnezeu. 

Fuga  în  Egipt  este  plină  de  dramatism:  ,JScoală-te ,  ia  Pruncul  şi  pe  Mama 
Lui  şi  fugiţi  în  Egipt  şi  stai  acolo  până  ce-ţi  voi  spune,  fiindcă  Irod  are  să  caute 
Pruncul  ca  să-L  ucidă**.  (Mt  2,  13)  Iată  porunca  dată  de  înger  în  vis  Dreptului 
Iosif.  Această  scenă  dramatică  s-a  desfăşurat  în  lume  de  atâtea  ori  şi  o  trăim  şi 
astăzi,  văzând  numărul  mare  de  familii  care  trebuie  să-şi  părăsească  locuinţele  sau 
chiar  ţările  din  care  provin,  din  cauza  stihiilor  naturii  sau  a  nedreptei  cugetări  umane. 
Hristos  asumă  în  Naşterea  Sa  suferinţa  Lui,  a  contemporanilor  Săi  şi  până  la  a 
ultimilor  vieţuitori  ai  minunatei  noastre  planete  albastre. 

Naşterea  lui  Hristos  -  „Naşterea  durerii44  -  ne  ajută  să  înţelegem  mai  bine  viaţa 
celor  care  astăzi  sunt  pe  stradă  în  frig,  pe  cei  bătrâni  şi  abandonaţi,  pe  cei  bolnavi  şi 
umiliţi  de  sărăcie.  Trăim  o  naştere  a  durerii  şi  astăzi,  o  prezenţă  vie  a  lui  Hristos 
printre  noi,  îndemnându-ne  să  ne  întoarcem  către  aproapele  nostru  care  se  află  în 
suferinţă.  Să  facem  din  suferinţă,  astăzi,  cu  şi  în  Hristos,  bucurie  semenilor  noştri. 

Iubiţi  fraţi  şi  surori, 

Timpul  şi  spaţiul  sunt  două  coordonate  care  marchează  viaţa  omului  pe 
pământ.  Hristos  prin  Naşterea  Sa,  prin  venirea  Sa  în  lume  a  binecuvântat  timpul  şi 
spaţiul,  lăsând  urme  binecuvântate  în  istorie  şi  geografie. 

Iată  ce  aflăm  în  Evanghelia  după  Luca:  „In  zilele  acelea ,  a  ieşit  poruncă  de 
la  Cezarul  August  să  se  înscrie  toată  lumea.  Această  înscriere  s-a  făcut  întâi  pe 
când  Quirinius  ocârmuia  Siria**.  (Lc  2,  1-2) 

Timpul  şi  spaţiul  în  care  a  trăit  lisus  sunt  bine  definite.  Hristos  n-a  trăit  oarecând, 
n-a  venit  de  nicăieri.  A  venit  din  Betleemul  Iudeii  -  Cetatea  lui  David.  lisus  Domnul 
vine  la  noi  în  spaţiul  uman,  fizic  şi  spiritual,  în  această  cetate  a  regelui  David.  în  spaţiul 
Betleemului,  două  sunt  punctele  topografice  asupra  cărora  au  insistat  evangheliştii  în 
relatările  lor.  Primul  este  ieslea:  „Şi  a  născut  pe  Fiul  său,  Cel  Unul-Născut  şi  L-a 
înfăşat  şi  L-a  culcat  în  iesley\  (Lc  2,  7)  Această  iesle,  probabil,  era  săpată  în  piatră. 
Tradiţia  creştină  din  epoca  primară  a  Bisericii,  susţinută  şi  de  Sfântul  Ieronim  care  a 
trăit  mai  mulţi  ani  la  Betleem,  vorbeşte  de  peşteri  în  care  trăiau  cei  săraci.  Un  alt  element 
topografic  marcat  de  Sfinţii  Evanghelişti  este  „câmpul  păstorilor44  -  un  loc  specific 
celor  care  trăiau  în  stare  de  seminomazi.  Iată  deci  două  rezidenţe  provizorii,  două  locuri 
ale  sărăciei  şi  mizeriei,  care  devin  centrul  speranţei  cosmice. 

Naşterea  lui  Hristos  a  marcat  în  istorie  împlinirea  profeţiilor  şi  a  Bunei  Vestiri 
-  pentru  întreaga  lume.  Această  veste  bună  nu  este  proclamată  din  palate  luxoase, 

ci  într-o  peşteră  săracă:  „ Dar  îngerul  le-a  zis:  Nu  vă  temeţi !  Căci,  iată ,  vă 
binevestesc  vouă  bucurie  mare ,  care  va  fi  pentru  tot  poporul.  Că  vi  S-a  născut 
azi  Mântuitor ;  Care  este  Hristos  Domnul ,  în  cetatea  lui  David.  Şi  acesta  vă  va  fi 
semnul:  veţi  găsi  un  Prunc  înfăşat ,  culcat  în  iesle (Lc  2,  10-12)  Naşterea  lui 
Hristos  va  aduce  vindecarea  celor  „zdrobiţi  cu  inima*',  „ dezrobirea  robilor „celor 
orbi ,  vederea “  şi  „ libertate  celor  apăsaţi “  (Lc  4, 1 8)  Avem  menţionat  în  Evanghelie 
şi  timpul  precis  al  Naşterii  lui  Hristos  -  în  timpul  împăratului  August  (31  îHr-14 
dHr):  „A  ieşit  poruncă  de  la  Cezarul  August  să  se  înscrie  toată  lumeau .  (Lc  2,  1) 

S lanţul  Luca  prezintă  acest  mare  eveniment  din  istoria  mântuirii  lumii  în 
contextul  dramei  istoriei.  Recensământul  roman  era  un  semn  al  sclaviei,  ne  aminteşte 
că  Hristos  S-a  născut  într-un  popor  asuprit,  în  mijlocul  săracilor  pe  care  cei  puternici 
îi  desconsiderau.  în  acest  -  astăzi  -  în  care  S-a  născut  Hristos,  El  devine  adevăratul 
centru  al  istoriei  şi  al  întregii  familii  umane. 

-  ^  •  -f  ■  .  ».■ 

Iubiţi  fraţi  şi  surori, 

Hristos  este  darul  Cerului,  prin  Fecioara  Maria  ni  S-a  dat  nouă.  Dumnezeu  1- 
a  căutat  pe  om  şi  l-a  găsit  în  peştera  din  Betleem.  Omul  s-a  ascuns  de  Dumnezeu  în 
întunericul  unei  peşteri,  în  întunericul  păcatului  lumii.  Să  nu  ne  ascundem,  fraţilor, 
în  peştera  păcatului,  să  ne  lăsăm  aflaţi  de  Hristos  şi  să  nu  mai  fugim  de  El! 

Prima  pagină  a  istoriei  creştine  a  fost  scrisă  cu  raza  de  lumină  a  stelei  care 
marcase  drumul  şi  peştera  din  Betleem.  A  doua  pagină  era  deja  scrisă  cu  sângele 
copiilor  şi,  de  atunci  şi  până  azi,  cele  mai  multe  au  fost  scrise  tot  cu  sânge. 

Timpul  nopţii,  al  întunericului  a  trecut,  a  fost  învins  prin  Lumina  care  a  venit 
în  lume  prin  Hristos.  Ultima  noapte  s-a  sfârşit,  acestei  nopţi  nu  îi  va  succede  alta 
niciodată.  „Va  fi  o  zi  deosebită,  pe  care  Domnul  singur  o  ştie ;  nu  va  fi  nici  zi ,  nici 
noapte ,  ci  în  vremea  serii  va  fi  lumină **  (Zah  14,  7). 

Fraţi  creştini, 

Cei  care  purtaţi  numele  lui  Hristos  şi  credeţi  în  El  şi  îl  veţi  primi  în  viaţa 
voastră,  vă  va  da  putere  să  deveniţi  „fii  ai  lui  Dumnezeu Aceasta  este  cea  mai 
fierbinte  dorinţă  pe  care  o  am  şi  rog  pe  Bunul  Dumnezeu  ca  la  acest  Praznic 
împărătesc  să  ne  dea  puterea  şi  înţelepciunea  ca  toţi,  în  iubirea  lui  Hristos,  să  devenim 
nfii  ai  lui  Dumnezeu ",  fii  ai  păcii  şi  ai  mângâierii. 

AI  vostru,  al  tuturor, 

.  de  tot  binele  voitor,  ^ 

-4  :  •  ■ 

,  i  flOAN 

?;»  •  Episcopul  Covasnei  şi  Harghitei 


Studii  şi  articole 


PREOŢI  SIRIENI  ŞI  BRAŞOVENI  ÎN  ÎNCHISORILE 

COMUNISTE 

Au  trecut  1 5  ani  de  la  aşa-numita  „revoluţie44  din  decembrie  1 989,  care  a  dus 
la  înlăturarea  regimului  comunist  din  ţara  noastră,  instaurat  treptat  după  23  august 

A 

1944  şi  deplin  după  abolirea  monarhiei  la  30  decembrie  1947.  In  aceşti  ultimi  15 
ani,  s-a  scris  mult  despre  oamenii  politici  de  altădată,  despre  marii  oameni  de 
cultură,  dar  şi  despre  alte  categorii  de  cetăţeni  ai  României,  fie  intelectuali,  fie 
ţărani  sau  muncitori,  care  au  cunoscut  urgia  închisorilor  de  la  Jilava,  Aiud,  Piteşti, 
Sighet,  Ocnele  Mari  etc.,  a  muncii  forţate  de  la  Canalul  Dunăre  -  Marea  Neagră  şi 
din  Balta  Brăilei  sau  deportările  din  Bărăgan. 

Au  apărut,  însă,  şi  câteva  cărţi  sau  studii  în  reviste  de  specialitate  despre 
suferinţele  la  care  au  fost  supuse  Biserica  Ortodoxă  Română,  Biserica  unită  cu 
Roma  (greco-catolică).  Biserica  romano-catolică,  precum  şi  cultele  protestante  şi 
neoprotestante,  deşi,  în  aceste  lucrări  se  resimte  şi  o  oarecare  „subiectivitate44 
confesională.  Ne  limităm  aici  doar  la  consemnarea  unora  dintre  cele  mai  importante 
lucrări  consacrate  preoţilor  care  au  cunoscut  închisorile  şi  lagărele  comuniste  de 
la  noi,  dar  şi  din  ţara  vecină  şi  „prietenă44,  adică  fosta  Uniune  Sovietică.  Curând 
după  schimbările  din  decembrie  1989,  o  serie  de  centre  eparhiale  (ortodoxe,  greco- 
catolice  şi  romano-catolice)  au  cules  informaţii  privitoare  la  proprii  lor  preoţi- 
martiri.  Din  păcate,  nu  s-a  lucrat  foarte  temeinic,  deşi  pe  atunci  erau  condiţii  propice 
pentru  o  astfel  de  lucrare,  dat  fiind  faptul  că  mai  trăiau  încă  destui  preoţi  în  vârstă 
care  trecuseră  prin  închisorile  comuniste.  începând  cu  anul  1990,  în  absolut  toate 
numerele  revistei  «Memoria»  din  Bucureşti,  iniţiată  de  Dr.  Banu  Rădulescu  şi  alţi 
cărturari  de  prestigiu,  au  apărut  listele  alfabetice  ale  tuturor  celor  care  au  murit  în 
închisori  şi  în  lagăre,  ale  celor  împuşcaţi,  între  care  se  numărau  şi  mulţi  slujitori  ai 

A 

diferitelor  culte.  In  lucrările  memorialistice  ale  unor  foşti  deţinuţi  politici  apar  şi 
numele  unor  preoţi  sau  pastori,  chiar  şi  imami,  care  au  cunoscut,  alături  de 
credincioşii  lor,  suferinţele  şi  umilinţele  din  închisori.  Consemnăm  doar  lucrările 
scrise  de  Ioan  Cârja,  Nistor  Chioreanu,  Ion  Ioanid  (5  volume).  Ion  Pantazi,  Achile 
Sari,  Mihai  Rădulescu  şi  multe  altele. 

Este  regretabil,  însă,  că  dintre  preoţii  care  au  trecut  prin  închisori  prea  puţini 
s-au  gândit  să-şi  scrie  memoriile  sau  amintirile  „din  casa  morţii44,  aşa  cum  au  făcut 
alţi  intelectuali,  pentru  a  lăsa  posterităţii  o  frescă  corectă  a  ceea  ce  a  fost  comunismul 
pentru  neamul  românesc  şi  pentru  Biserică.  Cităm,  totuşi,  pe  Dimitrie  Bejan  din 
Hârlău  (1909-1995),  fost  preot  militar  pe  front  şi  prizonier  în  Uniunea  Sovietică, 
apoi  deţinut  în  închisorile  româneşti,  revenit  acasă  după  22  de  ani  de  suferinţe 
fizice  şi  morale;  este  autorul  lucrărilor  memorialistice  Oranki.  Amintiri  din 
captivitate  (Bucureşti,  1995, 308  p.).  Bucuriile  suferinţei  (2  voi.,  Bucureşti,  1995- 
1996,  190+200  p.),  Viforniţa  cea  mare  (Bucureşti,  1996,  299  p.)  şi  Satul  blestemat 
(Chişinău,  1998,  208  p.).  Sunt  lucrări  de  o  remarcabilă  frumuseţe  literară,  care 
reflectă  realitatea  crudă  din  anii  comunismului  sovietic  şi  românesc.  Toate  aceste 
lucrări  -  şi  în  mod  deosebit  Oranki  -  ar  merita  să  fie  reeditate  şi  chiar  recomandate 
ca  şi  cărţi  de  lectură  în  şcolile  noastre,  măcar  în  seminariile  teologice. 

Un  alt  preot,  de  data  aceasta  un  basarabean  şi  un  reputat  gazetar  în  perioada 
interbelică,  Vasile  Ţepordei  (1908-2002),  judecat  de  un  tribunal  sovietic  la 
Constanţa  şi  condamnat  la  25  de  ani  muncă  silnică  (a  executat  numai  8)  şi-a  scris 
amintirile  despre  suferinţele  sale  în  diverse  lagăre  siberiene  până  dincolo  de  Cercul 
Polar,  în  cartea  Amintiri  din  Gulag  (Bucureşti,  1 992,  1 76  p.). 

Al 

Ii  menţionăm  apoi  pe  preotul  Zosim  Oancea  din  Sibiu  (n.  1909),  cu  o  detenţie 
de  15  ani,  autorul  cărţii  Datoria  de  a  mărturisi.  Închisorile  unui  preot  ortodox 
(Bucureşti,  1995,  160  p.),  sau  preotul  Liviu  Brânzaş  (1930-1998),  originar  din 
judeţul  Bihor,  cu  lucrarea  Raza  din  catacombă,  apărută  la  Cluj-Napoca,  edificatoare 
mai  ales  pentru  cunoaşterea  regimului  de  exterminare  la  care  erau  supuşi  deţinuţii 
politici.  Fireşte,  au  mai  scris  lucrări,  dar  de  dimensiuni  mai  reduse,  sau  articole  în 
reviste  şi  ziare,  şi  alţi  preoţi  care  au  cunoscut  închisorile  şi  lagărele  comuniste. 

Al 

In  ce-i  priveşte  pe  episcopii  şi  preoţii  greco-catolici,  consemnăm  lucrările 
memorialistice  ale  episcopilor  îoan  Ploscaru  de  la  Lugoj  (1911-1998)  Lanţuri  şi 
teroare  (Timişoara,  1993)  şi  a  lui  Iuliu  Hossu ,  fost  la  Cluj  -  Gherla  (1885-1970), 
Credinţa  noastră  este  viaţa  noastră,  (Cluj-Napoca,  2003,  496  p.).  Din  rândul 
protestanţilor  îl  notăm  pe  pastorul  Richard  Wurmbrand,  care  a  scris  lucrarea  Cu 
Dumnezeu  în  subterană  (Bucureşti,  1993). 

In  toate  aceste  lucrări  apar  multe  alte  nume  de  preoţi,  călugări,  studenţi  teologi 
sau  pastori,  pe  care  autorii  citaţi  i-au  întâlnit  în  diverse  închisori  şi  lagăre.  Dar 
până  acum  nu  avem  un  „repertoriu44  sau  un  „dicţionar44  complet  şi  corect  al  tuturor 
preoţilor,  călugărilor,  călugăriţelor,  studenţilor  teologi,  profesorilor  de  teologie, 
ortodocşi  care  au  cunoscut  calvarul  închisorilor  comuniste,  deşi  s-au  făcut  încercări 
în  acest  sens.  Se  pare  că  începutul  l-a  făcut  absolventul  de  teologie  Gabriel  Valeriu 
Basa ,  cu  o  teză  elaborată  la  sugestia  noastră  şi  susţinută  la  Facultatea  de  Teologie 

«Andrei  Şaguna»  din  Sibiu,  în  iunie  1994:  Preoţi  şi  monahi  români  în  închisorilor 
comuniste;  se  baza  pe  lucrările  apărute  până  la  data  respectivă,  dar  mai  ales  pe 
mărturiile  unor  preoţi,  foşti  deţinuţi  politici. 

a 

In  1995,  a  apărut  la  Cluj-Napoca  broşura  intitulată  Mărturisitori  de  după 
gratii.  Slujitori  ai  Bisericii  în  temniţele  comuniste  (85  p.),  apărută  cu  binecuvântarea 
înalt  Prea  Sfinţitului  Arhiepiscop  Bartolomeu  al  Clujului,  fost  şi  el  deţinut  politic. 
Cuprinde  o  listă  alfabetică  -  fireşte,  incompletă  şi  cu  multe  greşeli  de  informare  - 
a  preoţilor,  călugărilor  şi  pastorilor  arestaţi  şi  deţinuţi  în  timpul  regimului  comunist. 

După  trei  ani,  s-a  făcut  un  pas  mai  departe,  prin  apariţia  lucrării  Biserica 
întemniţată.  România,  1944-1989  (Bucureşti,  1998,  463  p.),  apărută  sub  egida 
Institutului  naţional  pentru  studiul  totalitarismului.  Are  ca  autor  pe  Paul  Caravia 
care  semna  şi  un  interesant  studiu  introductiv  (p.  7-32),  Virgiliu  Constantinescu 
(ambii  cu  câte  5  ani  de  detenţie)  şi  Flori  Stănescu  (curând  a  apărut  şi  o  versiune  în 
limba  engleză).  Autorii  au  folosit  o  bogată  bibliografie  (peste  90  de  cărţi  şi  colecţiile 
a  32  de  reviste  apărute  după  1989),  dar  şi  informaţii  primite  de  la  centrele  eparhiale 
ortodoxe,  romano-catolice,  greco-catolice,  armean,  lipovean,  ca  şi  de  la  conducerea 
cultelor  protestante  şi  neoprotestante.  în  pofida  bogatei  documentări,  totuşi,  lucrarea 
are  multe  lacune,  nume  de  preoţi  care  apar  de  două  ori,  date  eronate  şi  incerte 
despre  unii  din  ei,  confuzii,  uneori  grave  (de  pildă,  la  p.  433  este  trecut  şi  cunoscutul 
preot  misionar  Iosif  Trifa  de  la  „Oastea  Domnului",  ca  fiind  condamnat,  în  1959, 
la  16  ani  de  muncă  silnică,  deşi  el  murise  încă  din  1938!) 

în  sfârşit,  notăm  cartea  lui  Vas i le  Manea,  Preoţi  ortodocşi  în  închisorile 
comuniste  (ed.  a  Il-a,  revăzută  şi  adăugită.  Bucureşti,  Editura  Patmos,  2001,  273 
p.),  care  prezintă  peste  1600  de  nume  de  preoţi  ortodocşi  care  au  suferit  detenţii  şi 
deportări.  In  genere,  este  utilizat  materialul  din  primele  două  cărţi  pe  care  le-am 
menţionat  -  cu  multe  îndreptări  -,  la  care  se  adaugă  şi  informaţii  noi  despre  unii 
preoţi  deţinuţi,  oferite  fie  de  cei  în  cauză,  fie  de  familiile  lor.  Notăm  că  nici  una 
din  cele  trei  cărţi  citate  nu  include  preoţii  ucişi,  închişi  sau  deportaţi  din  Basarabia 
şi  Bucovina  de  Nord. 

Date  foarte  sumare  sunt  prezentate  în  lucrarea  lui  Cicerone  Ioniţoiu,  Victimele 
terorii  comuniste:  arestaţi,  torturaţi,  întemniţaţi,  ucişi.  Dicţionar,  din  care  au  apărut 
până  acum  6  volume  (Bucureşti,  2000-2004). 

Aşadar,  până  în  prezent  nu  avem  o  lucrare  completă  privitoare  la  suferinţele 
preoţimii  ortodoxe  române  în  perioada  regimului  totalitar.  Din  aceste  motive, 
considerăm  că  este  absolut  necesară  o  astfel  de  lucrare,  sau,  mai  corect  spus,  un 
Dicţionar  al  celor  care  au  suferit  în  timpul  regimului  comunist:  condamnaţi  la 
moarte  şi  executaţi,  arestaţi  sau  trimişi  la  muncă  forţată  la  Canalul  Dunăre  -  Marea 
Neagră,  deportaţi  în  Bărăgan  sau  cu  domiciliu  obligatoriu  într-o  anumită  localitate, 
departe  de  parohia  lor  sau  -  în  cazul  celor  din  Basarabia  şi  Bucovina  de  Nord  - 

deportaţi  în  Siberia.  în  Kazahstan  sau  în  alte  regiuni  din  fostul  „imperiu  roşu, 
sovietic44.  Numai  în  forma  aceasta  vom  dovedi  că  preoţimea  ortodoxă  românească 
a  pătimit  -  şi  uneori  şi-a  jertfit  viaţa  a  împărtăşit  aceeaşi  soartă  ca  mulţi  dintre 
păstoriţii  lor,  că  a  fost  o  preoţime  „eroică*4  sau  ,Jertfelnică**  şi  că  a  înscris  o  pagină 
luminoasă  şi  de  mare  cinste  în  istoria  Bisericii  româneşti  contemporane. 

Desigur,  un  astfel  de  dicţionar  nu  poate  fi  realizat  de  o  singură  persoană  sau 
chiar  de  un  „colectiv44  restrâns  de  autori,  ci  sunt  necesare  eforturile  conjugate  ale 
mai  multora,  cu  cercetarea  arhivelor  fostei  Securităţi  şi  a  penitenciarelor,  cu 
informaţii  culese  de  la  puţinii  foşti  deţinuţi  care  mai  sunt  în  viaţă  sau  de  la  membrii 
familiilor  lor. 

* 

A 

In  cele  ce  urmează,  prezentăm  o  serie  de  date  despre  preoţii  şi  studenţii 
teologi  din  Arhiepiscopia  Sibiului,  în  configuraţia  sa  geografică  actuală,  adică 
numai  judeţele  Sibiu  şi  Braşov.  Sunt  prezentate  puţine  date  biografice  despre  fiecare, 
aşa  cum  rezultă  din  registrul  de  hirotonii  al  Arhiepiscopiei  Sibiului  (foarte  complet) 
sau  din  Anuarele  Academiei  Teologice  «Andreiane».  La  acestea  se  adaugă  date 
privitoare  la  detenţia  lor,  culese  fie  din  cărţile  pe  care  le-am  citat,  fie  obţinute  de  la 
puţinii  foşti  deţinuţi  politici  care  mai  sunt  în  viaţă  sau  de  la  membrii  familiilor  lor. 
Notăm  că  la  îndemnul  nostru,  câţiva  doctoranzi  de  la  catedra  de  Istoria  Bisericii 
Române  de  la  Facultatea  de  Teologie  «Andrei  Şaguna»  elaborează  lucrări  similare 
despre  preoţii  din  anumite  eparhii  din  cuprinsul  Patriarhiei  Române  (inclusiv  din 
Basarabia). 

In  ce-i  priveşte  pe  preoţii  din  judeţele  Sibiu  şi  Braşov,  am  constatat  că 
aceştia  au  fost  închişi  mai  cu  seamă  pentru  implicarea  lor  în  mişcarea  legionară, 
alţii  -  în  cazul  celor  din  zona  Făgăraş-Braşov  -  acuzaţi  că  ar  fi  avut  legături  cu 
mişcarea  de  rezistenţă  din  Munţii  Făgăraşului;  alţii  au  fost  închişi  numai  pentru 
„cercetări44,  care  au  durat,  însă,  luni  sau  chiar  ani  de  zile.  Câţiva  preoţi  mai  în 
vârstă,  ca  protopopii  Pavel  Borzea  din  Făgăraş  sau  Alexandru  Brotea  din  Rupea, 
au  fost  închişi  pentru  activitatea  lor  naţională  şi  culturală,  pe  care  au 
desfaşurat-o  în  perioada  interbelică.  Doi  profesori  de  teologie  de  la  Sibiu  au 
fost  arestaţi  tot  pentru  activitatea  lor  în  cadrul  mişcării  legionare:  Teodor  Bodogae, 
internat  în  lagărul  de  la  Caracal  în  1945,  iar  Spiridon  Cândea  arestat  mult  mai 
târziu,  în  1968,  aducându-i-se  şi  alte  acuzaţii  pe  baza  cărora  a  fost  condamnat  la 
3  ani  de  închisoare. 

Câţiva  preoţi  au  murit  în  închisoare.  Intre  aceştia  s-a  numărat  şi  un  apreciat 
om  de  cultură,  profesorul  Ion  Sandu,  fost  director  al  Şcolii  Normale  «Andrei 
Şaguna»  din  Sibiu,  închis  la  Sighet,  deoarece  fusese  subsecretar  de  stat  în  Ministerul 
Educaţiei  Naţionale,  Cultelor  şi  Artelor  (ian.  1941 -ian.  1942),  în  timpul  guvernării 
lui  Ion  Antonescu. 

Nu  l-am  inclus  în  acest  studiu  pe  Părintele  profesor  Dumitru  Stăniloae,  fiu  al 
Arhiepiscopiei  Sibiului,  fost  profesor  şi  rector  al  Academiei  teologice  «Andreiane», 
pentru  că  la  data  arestării  activa  ca  profesor  la  Institutul  Teologic  Universitar  din 
Bucureşti,  dar  şi  pentru  faptul  că  personalitatea  sa  este  prea  bine  cunoscută  azi  şi  că  s- 
au  pus  mereu  în  lumină  şi detenţia  sa  politică*-4.  Din  considerente  similare,  nu  l-am 

A 

inclus  aici  nici  pe  înalt  Prea  Sfinţitul  Mitropolit  Antonie  Plămădeală,  deoarece  la  data 
arestării  era  ieromonah  la  o  mănăstire  din  Moldova,  dar  şi  pentru  că  despre  I.P.S.  Sa  s- 
a  scris  mereu,  fiind  prea  bine  cunoscut  azi  în  cercurile  teologice  de  pretutindeni. 

Sunt  conştient  că  lucrarea  de  faţă  este  incompletă  şi  poate  cu  unele  date 
greşite.  De  aceea,  aştept  sugestii  şi  completări  din  partea  cititorilor  acestui  studiu, 
pe  care  l-am  scris  ca  smerită  cinstire  a  tuturor  celor  ce  au  cunoscut  suferinţele  din 
închisorile  comuniste. 


♦ 

ALDE  A  ANDREI,  preot  ortodox. 

N.  9  martie  1914  în  Berivoii  Mici,  jud.  Făgăraş,  azi  Braşov.  Studii  liceale 
(probabil  la  Liceul  «Radu  Negru»  din  Făgăraş),  apoi  la  Academia  Teologică 
«Andreiană»  din  Sibiu  (1936-1940).  Hirotonit  la  8  decembrie  1940  pentru  parohia 
Telechi  Recea  (azi  Recea),  din  fostul  judeţ  Făgăraş  (azi  Braşov). 

Arestat  în  1952  şi  condamnat  la  trei  ani  închisoare  (sentinţa  nr.  2825/1954  a 
Tribunalului  Braşov).  Şi-a  executat  pedeapsa  la  Canalul  Dunăre  -  Marea  Neagră. 
De  la  1  septembrie  1956,  a  funcţionat  la  parohia  Felmer,  jud.  Braşov,  de  unde  s-a 
pensionat  la  1  iulie  1979. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  49. 


ALISIE  PAVEL,  preot  ortodox 

N.  20  septembrie  1902  în  Loman,  jud.  Sibiu.  A  făcut  4  clase  „civile44,  Şcoala 
comercială  din  Sibiu,  apoi.  Academia  Teologică  «Andreiană»  din  Sibiu  (1921-1925). 
A  fost  hirotonit  la  25  octombrie  1 925  de  mitropolitul  Nicolae  Bălan  pe  seama  parohiei 
Loman,  apoi  a  păstorit  în  Slimnic.  A  fost  arestat  la  19  iulie  1952  şi  reţinut  administrativ 
până  la  7  mai  1954,  când  a  fost  eliberat  de  la  Oneşti.  S-a  pensionat  la  1  aprilie  1962 
de  la  parohia  Avrig  III;  a  încetat  din  viaţă  la  3 1  martie  1972. 


BIBLIOGRAFIE:  Voi.  Biserica  întemniţată,  Bucureşti,  1998,  p.  52. 

BĂLESCU  NICHITA,  preot  ortodox.  - 

N.  4  febr.  1915  în  Vîştea  de  Sus,  jud.  Făgăraş,  azi  Braşov.  A  făcut  Liceul,  cu 
bacalaureat  (probabil  în  Făgăraş),  apoi  Academia  Teologică  „Andreiană“  din  Sibiu 
(1935-1939).  Hirotonit  preot  la  1  decembrie  1940  pe  seama  parohiei  natale.  A  fost 
arestat  şi  în  timpul  regimului  antonescian  şi  închis  în  lagărele  de  la  Târgu  Jiu, 
Mănăstirea  Tismana  şi  Făgăraş  (26  decembrie  1 942  -  4  martie  1943,  apoi  între  14 
octombrie  1 944  -  1 2  noiembrie  1 944).  Din  nou  arestat  în  1 952  şi  trimis  la  Canalul 
Dunăre  -  Marea  Neagră  timp  de  cinci  luni.  Trăieşte  şi  azi  în  Viştea  de  Sus. 

BIBLIOGRAFIE:  Voi.  Biserica  întemniţată.  Bucureşti,  1998,  p.  76;  Vasile  Manea, 
Preoţi  ortodocşi  în  închisorile  comuniste ,  Bucureşti,  2001,  p.  42. 


BEJU  IOAN,  preot  ortodox. 

N.  27  octombrie  1906  în  Apoldu  de  Jos,  jud.  Sibiu.  A  urmat  cursurile  şcolii 
primare  de  6  clase  din  sat,  apoi  ale  noului  Liceu  românesc  “Gheorghe  Lazăr”  din 
Sibiu  (1919-1927),  apoi,  s-a  înscris  la  Academia  teologică  “Andreiană“  din  Sibiu 
(1927-1928),  continuând  la  Facultatea  de  Teologie  din  Cernăuţi  (1928-1932),  în 
Cernăuţi  a  făcut  şi  “Seminarul  pedagogic  universitar”  pentru  Religie.  Mai  târziu  a 
urmat  cursurile  Facultăţii  de  Litere  şi  Filosofie  ale  Universităţii  din  Cluj,  refugiată 
la  Sibiu  (1940-1944). 

A  funcţionat  ca  profesor  de  Religie  la  Liceul  “Sf.  Nicolae”  din  Gheorghieni 
-jud.  Ciuc  (azi  jud.  Harghita)  (1932  -  1936),  la  Liceul  de  fete  “Domniţa  Ileana”  şi 
la  Liceul  comercial  din  Sibiu  (1936  -  1937),  apoi  la  Liceul  “Gheorghe  Lazăr”  din 
Sibiu  (1937-1948);  la  14  august  1933  a  fost  hirotonit  preot.  Concomitent,  a  fost 
secretar  al  “despărţământului”  Sibiu  al  Astrei  (1938-1944),  director  al  Căminelor 
culturale  din  Sibiu  (1938-1939)  şi  secretar  al  Asociaţiei  profesorilor  secundari  din 
jud.  Sibiu  (1938-1945).  Desfiinţându-se  catedrele  de  Religie  din  învăţământul  de 
stat,  a  fost  numit  bibliotecar  şef  (1949-1965),  apoi  director  al  Bibliotecii 
mitropolitane  din  Sibiu  (1965-1975).  .  ,■  ,0i 

A  publicat  numeroase  articole  în  periodicele  bisericeşti  sibiene,  studii  de 
Istoria  Bisericii  ardelene  în  secolul  al  XVIII-lea  (unele  în  colaborare  cu  istoricul 
american  Keith  Hitchins). 

Din  cauza  unei  conferinţe  rostite  în  Sibiu  după  instaurarea  regimului  comunist 
la  noi  în  ţară,  a  fost  arestat  din  28  februarie  1947  până  la  3  septembrie  1947,  apoi 

din  16  august  1952  până  la  1 5  octombrie  1953,  când  a  fost  trimis  pe  şantierele  de 
muncă  de  la  Canalul  Dunăre-Marea  Neagră.  A  murit  în  Sibiu  la  13  februarie  1994. 

BIBLIOGRAFIE:  Voi.  Biserica  întemniţată,  Bucureşti,  1998,  p.  81;  Mircea 
Păcurariu,  Cărturari  sibieni  de  altădată,  Cluj-Napoca,  2002,  p.  715-718. 

BELEUŢĂ  VALERIU,  preot  ortodox. 

N.  1 8  noiembrie  1 909  în  Mândra,  fostul  jud.  Făgăraş,  azi  Braşov.  A  făcut  8  clase 
de  liceu,  cu  bacalaureat  în  Făgăraş,  apoi  Academia  teologică  “Andreiană“  din  Sibiu 
(1928-1932).  Hirotonit  la  11  martie  1934  pentru  parohia  Poiana  Mărului,  prot.  Bran. 
A  fost  arestat  şi  reţinut  în  două  rânduri  de  Securitatea  din  Braşov,  între  19  septembrie 
1948  şi  20  septembrie  1949,  apoi  din  11  martie  1951  până  în  toamna  anului  1955, 
când  a  muncit  la  Canalul  Dunăre  -  Marea  Neagră  (Poarta  Albă).  In  mai  1952  familia 
(soţia  şi  7  copii  minori)  a  fost  evacuată  din  casa  parohială  stabilindu-i-se  domiciliu 
obligatoriu  în  satul  Comana  de  Jos,  jud.  Braşov;  copiii  au  fost  exmatriculaţi  din  şcolile 
pe  care  le  urmau.  După  eliberare,  preotul  Beleuţă  şi-a  reluat  activitatea  pastorală  până 
la  1  noiembrie  1973,  când  s-a  pensionat.  A  trecut  la  cele  veşnice  la  6  ianuarie  1974. 

BIBLIOGRAFE:  Voi.  Biserica  întemniţată ,  Bucureşti,  1998,  p.  82;  informaţii  de 
la  fiul  său,  preot  Eugen  Beleuţă  din  Săcele,  în  august  2004. 


BORTIAN  AUREL,  preot  ortodox. 

Era  originar  din  Slimnic,  jud.  Sibiu.  Intre  anii  1962  -  1971  a  funcţionat  ca 
preot  la  parohia  Pelişor,  jud.  Sibiu.  A  fost  arestat  de  mai  multe  ori  şi  închis  la 
Aiud  şi  în  alte  locuri  de  detenţie.  A  murit  în  Slimnic,  unde  este  înmormântat. 

BIBLIOGRAFIE:  Informaţia  Prot.  Grigorie  Cernea  din  Agnita,  septembrie  2004 


BORZE  A  PAVEL,  protopop  ortodox  în  Făgăraş. 

N.  19  mai  1885  în  Viştea  de  Jos,  fostul  jud.  Făgăraş,  azi  Braşov.  Studii  la 
Liceul  “Andrei  Şaguna”  din  Braşov  (1896-1906)  şi  la  Institutul  teologic  din  Sibiu 
(1906-1909).  Hirotonit  preot  la  10  februarie  1910  pentru  parohia  Viştea  de  Jos.  între 
anii  1925  -  1927  a  ridicat  o  biserică  monumentală  în  această  parohie.  în  timpul 
guvernării  lorga  a  fost  numit  prefect  al  judeţului  Făgăraş.  Din  1937  preot-paroh  şi 

protopop  în  Făgăraş.  A  fost  unul  din  preoţii  de  prestigiu  ai  Arhiepiscopiei  Sibiului, 
membru  în  Adunarea  eparhială,  activ  în  cadrul  “despărţământului”  Făgăraş  al  Astrei. 

A  fost  arestat  în  1948,  căci  în  acel  an  se  găsea  la  Spitalul  închisorii  din 
Braşov,  după  care  a  ajuns  în  Penitenciarul  din  Ocnele  mari,  jud.  Vâlcea.  Nu  ştim 
cât  a  stat  în  închisoare.  După  eliberare  a  trăit  în  satul  natal,  unde  a  şi  murit. 

BIBLIOGRAFIE:  Voi.  Biserica  întemniţată,  Română  1944-1989,  Bucureşti, 
1998;  informaţii  de  Ia  Prot.  Gheorghe  Opriş  din  Rupea  şi  de  la  Pr.  Ioan  Glăjar  din 
Ucea  de  Jos,  din  iulie  2004. 

'•Vi-  S  1  ■  ;»'  ••  ' 

•*,  •  si tt  '  .  a.  :L  *  .  v.',--  „ 

■  '  •  BOŢOMAN  VICTOR»  preot  ortodox.  k  * -s...  y  . 

*  N.  26  septembrie  1912  în  satul  Fântâna,  jud.  Braşov.  A  studiat  la  Liceul 
“Radu  Negru”  din  Făgăraş  ( 1 926-1934),  apoi  la  Academia  teologică  “Andreiană” 
din  Sibiu.  A  fost  hirotonit  la  4  iunie  1939  de  mitropolitul  Nicolae  Bălan  pentru 
parohia  Satu  Nou,  în  protopopiatul  Braşov.  De  acolo  s-a  transferat  la  Cuciulata,  cu 
filiala  Lupşa,  protopopiatul  Rupea  şi  în  sfârşit,  în  satul  natal,  unde  a  păstorit  cea 

A 

mai  mare  parte  a  vieţii.  In  Lupşa  şi  Fântâna  a  ridicat  biserici  noi,  pictate. 

A  fost  arestat  la  15  mai  1948,  închis  la  Securitatea  şi  Penitenciarul  din 
Sighişoara.  De  acolo,  la  Aiud,  la  Ocnele  Mari,  apoi  la  muncă  la  Canalul  Dunăre- 
Marea  Neagră  (Capul  Midia),  apoi  în  lagăr  la  Oneşti.  A  fost  eliberat  abia  la  6  mai 
1954,  după  6  ani  de  suferinţe. 

A  murit  la  8  septembrie  1 993.  Păr.  Gheorghe  Opriş,  care  l-a  cunoscut,  îl  prezintă 
ca  pe  un  preot  devotat  misiunii  sale,  iubit  de  credincioşi,  care  a  ştiut  să  îndure  toate 
rigorile  detenţiei,  încurajându-i  în  acelaşi  timp,  şi  pe  colegii  lui  de  suferinţă. 

BIBLIOGRAFIE,  Voi.  Biserica  întemniţată,  Bucureşti,  1 998,  p.  98,  Vasile  Manea, 
Preoţi  ortodocşi  în  închisorile  comuniste ,  Bucureşti,  2001,  p.  58  (foarte  sumar); 
informaţii  de  la  Prot.  Gheorghe  Opriş  din  Rupea,  din  iunie  2004.  *  t . 

i  ' 

BRAD  ILIE,  preot  ortodox.  .■  • .  V-  «•  n  '  • 

N.  1 6  martie  1 894  în  Gura  Râului,  jud.  Sibiu.  A  studiat  la  Institutul  pedagogi  c  al 
Arhiepiscopiei  Sibiului  (abs.  1914).  în  cursul  primului  război  mondial  a  fost  încorporat 
în  armata  habsburgică  şi  trimis  pe  frontul  din  Galiţia;  la  19  martie  1915  a  căzut 
prizonier  şi  dus  în  Rusia.  în  iunie  1917  înscris  în  corpul  "voluntarilor  ardeleni”  format 
în  Rusia  şi  demobilizat  abia  în  15  septembrie  1919,  cu  gradul  de  locotenent.  în 

continuare,  a  funcţionat  ca  învăţător  al  Şcolii  primare  nr.  1  din  Sibiu,  subinspector 
şcolar  (1938-1940)  şi  inspector  şcolar  al  judeţului  Sibiu  (1942-1946)  cu  relizări 
deosebite  de  ordin  cultural,  activ  în  cadrul  Astrei  sibiene,  fapt  pentru  care  a  primit  mai 
multe  medalii  şi  decoraţii.  Fiind  absolvent  al  unei  şcoli  pedagogice  patronate  de  Biserică, 
la  26  septembrie  1 926  a  fost  hirotonit  preot  pe  seama  parohiei  Rusciori,  prot.  Sibiu,  de 
mitropolitul  Vasile  al  Ascalonului  (din  cadrul  Patriarhiei  Ierusalimului),  aflat  în  vizită 
la  Sibiu.  Concomitent,  şi-a  continuat  studiile  la  Academia  teologică  din  Cluj  (1929- 
1933).  A  funcţionat  ca  învăţător,  director  şi  inspector  şcolar  şi  preot  până  în  1946. 
când  a  fost  numit  preot  în  Gura  Râului,  unde  a  păstorit  până  la  moarte  (1961). 

A  fost  arestat  în  Gura  Râului,  într-o  zi  de  duminică,  20  iulie  1948  imediat 
după  terminarea  Vecerniei,  de  un  grup  de  securişti  condus  de  colonelul  Gheorghe 
Crăciun,  şeful  Securităţii  Sibiu  şi  reţinut  câteva  săptămâni  pentru  cercetări. 
Refuzase  să  sprijine  acţiunea  de  “colectivizare”  în  Gura  Râului.  Odată  cu  el  au 
mai  fost  arestaţi  64  de  bărbaţi  şi  femei  din  sat  şi  închişi  la  Sibiu,  timp  de  o  săptămână, 
fără  apă  şi  mâncare,  tot  datorită  refuzului  de  a  accepta  colectivizarea. 

BIBLIOGRAFIE:  Informaţii  primite  în  august  2004,  de  la  fiul  său,  Coriolan 
Brad,  doctor  în  Medicină,  stabilit  în  Germania. 


BROTEA  ALEXANDRU,  protopop  ortodox  din  Rupea,  jud.  Braşov. 

N.  la  17  septembrie  1 892  în  satul  Mateiaşi,  lângă  Rupea,  în  familie  de  preot. 
A  urmat  cursurile  Liceului  confesional  “Andrei  şaguna”  din  Braşov  (1903-1911), 
apoi  ale  Institutului  teologic  din  Sibiu  (1911-1914).  în  cursul  primului  război 
mondials-a  refugiat  în  vechea  Românie,  apoi  în  Rusia.  în  1918  făcea  parte  din 
Corpul  voluntarilor  ardeleni  format  în  Rusia,  având  gradul  de  locotenent.  între 
1918  -  1921  a  lucrat  în  Basarabia  ca  secretar  al  Direcţiei  învăţământ  din  Chişinău. 
A  activat  apoi  ca  profesor  şi  director  al  Gimnaziului  de  stat  din  Baraolt,  jud.Covasna. 
A  intrat  în  cler  mai  târziu,  fiind  hirotonit  preot  Ia  25  septembrie  1928  de  mitropolitul 
Nicolae  Bălan.  De  la  1  septembrie  1928  a  fost  numit  preot-paroh  şi  protopop  în 
Rupea,  unde  a  activat  până  în  1966.  A  fost  un  bun  păstor  de  suflete,  apreciat 
predicator  în  mai  multe  rânduri  ales  în  Adunarea  eparhială  a  Arhiepiscopiei  Sibiului; 
activ  şi  în  cadrul  “despărţământului”  local  Astra. 

A  fost  arestat  şi  închis  la  Gherla  din  1947  până  în  1949;  în  1951  arestat  din 
nou  şi  dus  la  muncă  la  Canalul  Dunăre-Marea  Neagră,  Capul  Midia,  de  unde  a  fost 
elliberat  în  1953.  De  notat  că  nu  a  fost  judecat. 

După  pensionare  a  stat  un  timp  în  Rupea,  apoi  la  fiul  său  în  Bucureşti.  A 
murit  la  1  martie  1980,  fiind  îngropat  lângă  biserica  din  Rupea,  la  care  a  slujit. 

BIBLIOGRAFIE:  Date  foarte  sumare  în  voi.  Biserica  întemniţată ,  Bucureşti, 
1 998,  p.  1 0 1  şi  la  Vasile  Manea,  Preoţi  ortodocşi  în  închisorile  comuniste.  Bucureşti, 
2001,  p.  61;  informaţii  mai  detaliate  primite  de  la  Prot.  Gheorghe  Oprişdin  Rupea, 
iunie  2004. 

BRUDEA  PETRU,  preot  ortodox. 

N.  14  noiembrie  1913  în  Şoarş,  jud.  Braşov.  Studii  liceale  (probabil  la  Liceul 
“Radu  Negru”  din  Făgăraş),  apoi  la  Academia  teologică  “Andreiană“  din  Sibiu  ( 1 934- 
1938).  A  fost  hirotonit  preot  la  4  octombrie  1940  pentru  parohia  Cacoviţa  (azi 
Dumnbrava,  corn.  Săsciori),  lângă  Sebeş,  jud.  Alba;  în  paralel  a  funcţionat  ca  şi 
catehet  în  Sebeş.  în  1948  a  fost  arestat  şi  condamnat  la  3  ani  închisoare  sub  acuzaţia 
de  “uneltire  împotriva  ordinei  sociale”.  Şi-a  executat  pedeapsa  la  Aiud  şi  la  Canalul 
Dunăre-Marea  Neagră.  Mai  târziu  a  funcţionat  ca  preot  la  Petreşti-Sebeş  şi  la  Făgăraş. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  101. 


BUCUR  DIONISIE,  preot  ortodox. 

N.  1 8  mai  1 890  în  Chihalma,  jud.  Braşov.  A  studiat  la  Liceul  confesional  ortodox 
“Andrei  Şaguna”  din  Braşov  (1902-1910),  apoi  la  Institutul  teologic  din  Sibiu  (1910- 
1 91 3).  în  1 8  noiembrie  1914  a  fost  hirotonit  de  mitropolitul  Ioan  Meţianu  pentru  parohia 
Crihalma,  protopopiatul  Rupea,  unde  a  păstorit  până  la  pensionare,  în  1962. 

La  9  iunie  1952  a  fost  arestat  împreună  cu  soţia  sa  şi  doi  copii  şi  închişi  în 
Penitenciarul  Braşov  timp  de  şase  luni,  fără  a  fi  judecaţi.  La  9  decembrie  1952 
trimis,  împreună  cu  preoteasa,  în  comuna  Răchitoasa,  jud.  Bacău,  unde  li  s-a  făcut 
domiciliu  obligatoriu;  după  şase  luni  sunt  duşi  în  satul  Dănceni,  lângă  Podu 
Turcului,  jud.  Bacău;  li  s-a  permis  să  se  reîntoarcă  la  Crihalma  abia  la  1  noiembrie 
1955.  Nu  au  fost  judecaţi.  Se  pare  că  motivul  arestării  şi  deportărilor  l-a  constituit 
faptul  că  fiul  lor,  Ioan,  medic  militar,  a  fugit  cu  un  avion,  împreună  cu  alţi  colegi  în 
Iugoslavia,  iar  de  acolo  în  Statele  Unite. 

Părintele  Bucur  era  un  preot  devotat  misiunii  sale,  dar  şi  un  om  cu  frumoase 
preocupări  intelectuale.  A  fost  preşedintele  “despărţământului”  local  al  Astrei;  a 
scris  piese  de  teatru  pentru  popor,  jucate  chiar  de  credincioşii  săi;  a  scris  o 
monografie  a  satului  Crihalma.  a  versificat  Psaltirea,  între  Noul  Testament,  precum 
şi  unele  părţi  din  Vechul  Testament.  A  fost  distins  cu  “crucea  patriarhală'"  de 
patriarhul  Justinian  Marina. 

A  avut  patru  copii  (doi  medici,  unul  inginer,  fiica  contabilă).  După  pensionare 
a  trăit  la  Rupea,  unde  a  continuat  să  versifice.  A  murit  în  1981,  fiind  îngropat  în 
Crihalma,  lângă  biserica  la  care  a  slujit. 

BIBLIOGRAFIE:  Date  sumare  în  voi.  Biserica  întemniţată,  Bucureşti,  1998,  p. 
1 02;  Vasile  Manea,  Preoţi  ortodocşi  în  închisorile  comuniste,  Bucureşti,  200 1 ,  p. 
62;  informaţii  de  Ia  Prot.  Gheorghe  Opriş  din  Rupea,  din  iunie  2004. 


BURSU  IOAN,  preot  ortodox. 

N.21  (1  l)noiembrie  1898înUceade  Sus,  jud.  Făgăraş  (azi  Braşov),  în  familie 
de  preot.  Studii  liceale  (probabil  la  Liceul  “Radu  Negru”  din  Făgăraş,  apoi  la  Institutul 
teologic  din  Sibiu  (1920-1923).  A  fost  un  timp  secretar  personal  al  mitropolitului 
Nicolae  Bălan.  Hirotonit  preot  la  8  decembrie  1927  pentru  parohia  natală  (datorită 
lui,  au  revenit  la  ortodoxie  toţi  credincioşii  unitţi  din  Ucea  de  Sus). 

Fiindcă  în  tinereţe  a  făcut  politică  legionară,  la  1 8  mai  1 948  a  fost  arestat  de 
Securitatea  din  Făgăraş  împreună  cu  un  credincios  al  său.  A  fost  deţinut  scurt  timp 
la  Făgăraş,  împreună  cu  Păr.  Arsenie  Boca  de  la  Mănăstirea  Sâmbăta,  cu  protopopul 

"  A 

Pavel  Borzea  din  Făgăraş.  In  continuare,  a  fost  închis  în  Penitenciarele  din  Aiud, 
Ocnele  Mari,  Canalul  Dunăre-Marea  Neagră,  Târgu  Jiu  şi  Piteşti,  fiind  eliberat 
abia  la  21  iunie  1954.  După  eliberare,  a  fost  reîncadrat  de  mitropolitul  Nicolae 
Bălan  tot  la  parohia  Ucea  de  Sus.  A  murit  la  19  decembrie  1977. 

BIBLIOGRAFIE:  Voi.  Biserica  întemniţată,  Bucureşti,  1998,  p.  107;  informaţii 
de  la  Pr.  loan  Glăjar  din  Ucea  de  Jos  (iulie  2004). 


CĂLIN  IOACHIM,  preot  ortodox. 

N.  10  ianuarie  1910  în  Şona,  lângă  Făgăraş,  azi  jud.  Braşov.  A  făcut  studii  la 
Seminarul  orfanilor  de  război  din  Câmpulung  Muscel  (1922-1930)  şi  doi  ani  la 
Facultatea  de  Teologie  din  Bucureşti.  A  fost  hirotonit  în  catedrala  din  Sibiu  la  7  iulie 
1932  pe  seama  parohiei  Telechi  Recea-prot.  Făgăraş  (1932-1939),  apoi  în  Şelimbăr, 
lângă  Sibiu  (1939-1951),  şi  în  Poplaca,  lângă  Sibiu  (1951-1952).  A  fost  reţinut 
administrativ  între  18  iulie  1952  (pe  când  era  în  Poplaca)  şi  1  iulie  1954,  sub  acuzaţia 
că  ar  fi  simpatizat  cu  mişcarea  legionară.  I  s-a  fixat  apoi  domiciliu  obligatoriu  în 
localitatea  Ivăneşti,  jud.  Ialomiţa,  unde  a  rămas  până  în  anul  1964.  A  păstorit  apoi  în 
parohia  Sebeşu  de  Jos,  jud.  Sibiu  până  în  vara  anului  1 969,  când  a  trecut  la  cele  veşnice. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  113;  Emanuel 
Tăvală,  Monografia  comunei  şi  parohiei  Poplaca,  teză  de  licenţă.  Sibiu,  2004,  p. 
1 1 0- 1 1 1  (pe  baza  informaţiilor  fiicei  pr.  Călin,  Lucian,  azi  preoteasă  văduvă  în  Sibiu). 


CHEŞCU  VASILE,  preot  ortodox.  -*  .;-,n  .  *  ■  v 

-  -  f  V  T 

N.  7  martie  1910  în  Mihăileni,  jud.  Sibiu.  Absolvent  de  liceu  cu  bacalaureat. 
Studii  la  Academia  teologică  din  Arad. 

Hirotonit  la  7  aprilie  1 935  de  mitropolitul  Nicolae  Bălan  pentru  parohia  Mihăileni. 
Nu  se  ştie  când  a  fost  închis  la  Canalul  Dunăre-Marea  Neagră,  apoi  la  Aiud.  După 

A 

eliberare,  a  fost  angajat  la  Centrul  eparhial  Sibiu,  la  tipografia  eparhială.  Intre  anii 
1969-1980  a  fost  preot  la  Ocna  -  Sibiului.  A  murit  în  Sibiu  la  4  ianuarie  1982. 

BIBLIOGRAFIE:  Voi.  Biserica  întemniţată.  Bucureşti,  1998,  p.  120;  informaţii 
de  la  preotul  Savu  Popa  din  Ocna  Sibiului,  septembrie  2004. 

=  ■  ..  ,  i 

i  -  ■  . 

■ 

N.  19  iulie  1911  în  satul  Fântâna,  jud.  Braşov.  După  terminarea  studiilor 
liceale  (probabil  la  Făgăraş),  a  urmat  cursurile  Academiei  teologice  “Andreiane” 
din  Sibiu  (1928-1932).  Hirotonit  la  4  iunie  1933  pe  seama  parohiei  Hârseni.  prot. 
Făgăraş,  unde  a  funcţionat  până  la  24  iunie  1941,  când  s-a  transferat  la  parohia 
Daia,  jud,  Braşov.  Arestat  la  19  iulie  1952  şi  reţinut  pentru  cercetări  până  la  17 
iunie  1954.  A  activat,  în  continuare,  la  Daia,  de  unde  s-a  transferat  la  parohia 
Saschiz,  prot.  Sighişoara,  la  1  aprilie  1960;  pensionat  la  1  februarie  1982  şi  stabilit 
în  Târgu  Mureş,  unde  a  murit,  în  anul  2000.  .  » *vi* -V 

BIBLIOGRAFIE:  Voi.  Biserica  întemniţată,  Bucureşti,  1998,  p,  130. 


COCAN  OCTAVIAN,  preot  ortodox.  ,  ■  j< 

N.  6  februarie  1912  în  Sâmbăta  de  Sus,  jud.  Braşov.  Studii  la  Liceul  ‘‘Radu 
Negru”  din  Făgăraş,  apoi  la  Academia  teologică  "Andreiană”  din  Sibiu  ( 1 930- 
1934).  A  fost  hirotonit  preot  la  30  noiembrie  1935  pentru  parohia  Berivoii  Mari, 
jud.  Fărăgaş.  Mai  târziu,  preot  în  Făgăraş. 

în  1952  a  fost  arestat  pentru  cercetări;  a  făcut  16  luni  de  detenţie  la  Canalul 
Dunăre-Marea  Neagră.  A  trecut  la  cele  veşnice  în  decembrie  1990. 

BIBLIOGRAFIE:  Voi.  Biserica  întemniţată  ,  Bucureşti,  1998,  p.  131;  Vasile 
Manea,  Preoţi  ortodocşi  în  închisorile  comuniste ,  Bucureşti,  2001,  p.  78. 


COMŞA  IOAN,  preot  ortodox. 

N.  30  iunie  1911  în  satul  Galaţi,  azi  contopit  cu  or.  Făgăraş.  A  făcut  4  clase  de 
liceu,  apoi  4  clase  la  Seminarul  teologic  din  Sibiu  şi  Academia  teologică  “Andreiană“ 
din  Sibiu  (1931-1935).  Hirotonit  la  5  septembrie  1936  pentru  satul  natal. 

A  fost  arestat  în  1948  şi  condamnat  de  Tribunalul  Militar  Braşov  prin  sentinţa 
nr.  311  din  3 1  martie  1 949,  la  1 8  luni  de  închisoare,  sub  acuzaţia  de  “uneltire 
contra  ordinei  sociale”.  A  fost  reîncadrat  la  parohia  sa,  unde  a  slujit  până  la 
pensionare  (1  februarie  1978). 

BIBLIOGRAFIE:  Voi.  Biserica  întemniţată,  Bucureşti,  1998,  p.  135  (cu  unele 
date  biografice  eronate);  Vasile  Manea,  Preoţi  ortodocşi  în  închisorile  comuniste, 
Bucureşti,  2001,  p.  81  (cu  aceleaşi  date  eronate),  p.  62;  informaţii  de  la  Prot. 
Gheorghe  Opriş  din  Rupea  şi  Pr.  Ioan  Glăjar  din  Ucea  de  Jos. 


DASCĂL  CORNEL,  preot  ortodox. 

N.  9  ianuarie  1916  în  Cluj.  Studii  liceale,  cu  bacalaureat,  apoi  la  Academia 
teologică  din  Sibiu  (1936-1940).  A  fost  hirotonit  diacon  la  15  iunie  1941,  apoi  preot  la 
2  octombrie  1942  pentru  parohia  Lepindea  azi  jud.  Mureş  (1  aprilie  1943-1  noiembrie 
1947),  apoi  s-a  transferat  la  Arpaşu  de  Jos,  azi  jud.  Sibiu  ( 1  noiembrie  1947-  1  noiembrie 
1956).  Prin  1947  l-a  adăpostit  un  timp  pe  Nichifor  Crainic  (vezi  prefaţa  la  voi. 
memorialistic  Zile  albe,  zile  negre ,  Bucureşti,  1991).  A  fost  arestat  în  1 1  decembrie 
1956  şi  condamnat  de  Tribunalul  Militar  Sibiu  (iulie  1957)  la  9  ani  închisoare  pentru 
că  a  refuzat  să  divulge  secretul  spovedaniei  în  faţa  anchetatorilor;  eliberat  la  16 
aprilie  1964.  A  fost  reîncadrat  la  parohiile  Comăţel  (1  septembrie  1964-  1 
noiembrie  1969),  apoi  la  Sebeşu  de  Jos,  ambele  în  jud.  Sibiu,  de  unde  s-a  pensionat  la 
1  iulie  1983.  După  pensionare,  s-a  stabilit  în  Geoagiu,  jud.  Alba,  unde  a  murit. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  152-153;  Vasile 
Manea,  Preoţi  ortodocşi  în  închisorile  comuniste ,  Bucureşti,  2001,  p.  90;  Cicerone 
Ioniţoiu,  Victimele  terorii  comuniste...,  literele  D-E,  Bucureşti,  2002,  p.  30. 


DÂMBOIU  VICTOR,  preot  ortodox. 

N.  29  noiembrie  1 922  în  Râuşor,  jud.  Braşov.  Studii  la  Şcolile  normale  din  Făgăraş 
(1934-1938)  şi  “Andrei  Şaguna”  din  Sibiu  (1938-1942).  în  toamna  anului  1942  s-a 
înscris  la  Academia  teologică  “Andreiană“  din  Sibiu,  dar  curând  a  fost  încorporat  şi 
trimis  pe  front.  Şi-a  reluat  studiile  la  Academia  teologică  din  Arad,  pe  care  le-a  terminat 
în  1947,  cu  licenţa  la  Sibiu.  La  2  septembrie  1947  a  fost  hirotonit  preot  pe  seama 
parohiei  Şinca  Nouă,  prot.  Făgăraş,  iar  în  1952  s-a  transferat  la  parohia  Drăguş,  prot. 
Făgăraş.  A  fost  arestat  prima  oară  în  anul  1 949,  în  urma  unor  predici  împotriva  regimului 
şi  dus  la  Securitatea  din  Făgăraş,  unde  a  fost  anchetat  şi  bătut.  în  aprilie  1957  a  fost 
arestat  din  nou  şi  condamnat  la  1 0  ani  de  închisoare  de  Tribunalul  Militar  Braşov,  sub 
acuzaţia  de  “complicitate  la  crima  de  uneltire  contra  statului”.  Şi-a  executat  pedeapsa 
în  închisorile  din  Sibiu,  Codlea,  Jilava,  Galaţi,  Brăila,  Balta  Mare  a  Brăilei,  Salcia  şi 
Stoieneşti,  jud.  Brăila.  A  fost  eliberat  la  3  august  1964. 

După  eliberare,  a  lucrat  ca  simplu  muncitor  în  Făgăraş,  apoi  după  multe 
amânări,  a  fost  numit  la  parohia  Râuşor,  de  unde  s-a  pensionat  la  1  ianuarie  1 986. 
A  murit  în  anul  2003.  .  . 

BIBLIOGRAFIE:  Voi.  Biserica  întemniţată ,  Bucureşti,  1998,  p.  155;  Vasile 
Manea,  Preoţi  ortodocşi  în  închisorile  comuniste.  Bucureşti,  2001,  p.  91-92  (date 
oferite  de  Fr.  V.  Dâmboiu). 

V:/  V. 

DOBRESCU  CONSTANTIN,  preot  ortodox  în  Ghijasa  de  Jos,  jud.  Sibiu 

Deţinut  5  (cinci)  ani. 

BIBLIOGRAFIE:  Nu  este  menţionat  în  lucrările  consacrate  preoţilor  deţinuţi  în 
închisorile  comuniste.  Informaţia  Păr.  Ioan  Vladovici  din  Sibiu,  fost  deţinut  politic. 

ENESCU  ISALA,  preot  ortodox. 

N.  18  iunie  1903  în  Şimon,  jud.  Braşov.  Studii  liceale,  cu  bacalaureat,  la 
Liceul  “Andrei  Şaguna”  din  Braşov,  apoi  la  Academia  teologică  “Andreiană“  din 
Sibiu  (1924-1928).  Hirotonit  la  29  septembrie  1929  de  arhiereul  Vasile  Stan  de  la 
Sibiu  pentru  parohia  Şimon.  Nu  se  ştie  în  ce  perioadă  a  fost  închis. 

BIBLIOGRAFIE: ,  Nu  este  menţionat  în  lucrările  consacrate  preoţilor  deţinuţi. 
Informaţie  de  la  Părintele  Ioan  Giurgiu  din  Moeciu  de  Jos,  fost  deţinut  politic 
(iulie  2004). 

EŞIANU  HARITON,  preot  ortodox. 

N.  29  septembrie  1910  în  Sâmbăta  de  Jos,  jud.  Făgăraş  (azi  jud.  Braşov).  A 
făcut  4  clase  de  liceu  în  Făgăraş,  apoi  Seminarul  teologic  de  4  clase  existent  atunci 
la  Sibiu,  după  care  s-a  înscris  la  Academia  teologică  “Andreiană“  din  Sibiu  (1931- 
1935).  Hirotonit  preot  la  13  iunie  1937  pe  seama  parohiei  Biborţeni  -  jud.  Covasna, 
(unde  a  construit  o  biserică).  Din  cauza  ocupaţiei  hortyste,  a  fost  nevoit  să  plece, 
funcţionând  un  timp  la  parohiile  Stănija  de  Jos  (jud.  Hunedoara,  prot.  Brad),  apoi  la 
Cincu  Mare  (prot.  Agnita);  în  sfârşit,  între  anii  1948-1984  a  păstorit  în  satul  natal. 

A  fost  arestat  în  vara  anului  1952  (se  pare  la  15  august)  şi  dus  la  Canalul 
Dunăre-Marea  Neagră  (Poarta  Albă).  De  acolo,  dus  la  Borzeşti  şi  Oneşti,  jud. 
Bacău,  de  unde  a  fost  eliberat  în  1954;  nu  a  fost  judecat. 

S-a  pensionat  în  1 984,  iar  în  septembrie  1 986  a  trecut  la  cele  veşnice.  Apreciat 
de  credincioşi,  dar  şi  de  colegii  preoţi  pentru  ţinuta  sa  aleasă  de  preot. 

BIBLIOGRAFIE:  Date  extrem  de  sumare  în  voi.  Biserica  întemniţată ,  Bucureşti, 
1998,  p.  1 83  şi  la  Vasile  Manea,  Preoţi  ortodocşi  în  închisorile  comuniste.  Bucureşti, 
2001,  p.  109;Cicerone  Ioniţoiu,  Victimele  terorii  comuniste  ...Dicţionar,  literele 
D-E,  Bucureşti,  2002,  p.  227;  informaţii  mai  amănunţite  oferite  de  Prot.  Gheorghe 
Opriş  din  Rupea  în  iunie  2004. 


FILIP  NICANOR, 

N.  la  16  februarie  1 899  în  satul  Finişel,  jud.  Cluj.  Studii  liceale  cu  bacalaureat, 
apoi  la  Institutul  teologic  ortodox  din  Sibiu  (1920-1923).  Hirotonit  preot  la  21 
februarie  1926  pentru  parohia  Apoldu  de  Sus,  jud.  Sibiu;  mai  târziu  preot  în 
Barcani,  azi  încorporat  în  oraşul  Intorsura  Buzăului,  jud.  Covasna.  In  1948-1949 
era  reţinut  la  Securitatea  din  Braşov  (împreună  cu  stud.  teolog  Gh.  Opriş  şi  elevul 
Ioan  Glăjar);  ulterior  a  ajuns  la  Canalul  Dunăre  Marea  Neagră. 

BIBLIOGRAFIE:  Voi.  Biserica  întemniţată.  Bucureşti,  1998,  p.  305;  informaţii 
de  la  Prot.  Gheorghe  Opriş  din  Rupea  şi  Pr.  Ioan  Glăjar  din  Ucea  de  Jos,  în 
august  2004. 

FLEŞARIU  AUREL,  preot  ortodox.  E  » 

N.  3  martie  1914  în  Saschiz,  lângă  Sighişoara  (azi  jud.  Mureş).  Studii  la 
Liceul  din  Sighişoara,  apoi  la  Academia  teologică  “Andreiană“  din  Sibiu  (1933- 
1937).  A  funcţionat  în  parohiile  Şoala,  prot.  Mediaş  -  hirotonit  la  15  iulie  1938  - 
până  la  1  octombrie  1943),  apoi  la  C'riţ,  protopopiatul  Rupea,  azi  jud.  Braşov, 
unde  a  rămas  până  la  pensionare,  la  1  octombrie  1979.  Apreciat  de  credincioşi,  ca 
bun  cântăreţ  şi  predicator.  .  <  .  fM  ..  r  -  - 

In  iunie  1952  a  fost  arestat  şi  deportat  în  satul  Viişoara,  în  Bărăgan  lângă 
Slobozia,  unde  a  stat  timp  de  patru  ani.  în  această  perioadă,  prin  strădaniile  sale,  s- 
a  ridicat  o  modestă  biserică  în  Viişoara  pentru  deportaţii  de  acolo.  A  murit  în 
1995,  în  Timişoara,  unde  locuia  la  fiul  său.  , 

BIBLIOGRAFIE:VoI.  Biserica  întemniţată.  Bucureşti,  1998,  p.  188-189;  Vasile 
Manea,  Preoţi  ortodocşi  în  închisorile  comuniste ,  Bucureşti,  2001,  p.  1 12  (foarte 
sumar);  informaţii  de  la  Prot.  Gheorghe  Opriş  din  Rupea,  din  iunie  2004. 

»  .  >  .  ’j  j  »  V  'V.  » ffi  -  >'?*'  .  O’  r  ,  şr 

FLOREA  MATEI,  preot  ortodox  (probabil  iniţial  greco-catolic) 

N.  14  februarie  1 899  în  Iaşi,  jud.  Braşov.  Hirotonit  pe  seama  parohiei  natale. 
:  Potrivit  dispoziţiilor  Comisiei  de  Redresare  Economică  şi  Stabilizare 

Monetară  nr.  249  din  19  martie  1948  a  fost  “licenţiat  din  serviciu”.  în  1952  a  fost 
arestat  şi  condamnat  la  un  an  închisoare  prin  sentinţa  nr.  488/1952  a  Tribunalului 
Braşov.  Şi-a  executat  pedeapsa  la  Canalul  Dunăre-Marea  Neagră. 

BIBLIOGRAFIE  :  Voi.  Biserica  întemniţată,  Bucureşti,  1988,  p.  191. 


FLOREA  IONEL,  preot  ortodox.  •»  <  tT  i,xi'  ‘ 

N.  26  august  1913  în  Pianu  de  Jos,  jud.  Alba.  A  făcut  studii  la  un  seminar 
teologic,  apoi  la  Academia  teologică  “Andreiană“  din  Sibiu  (1931-1935).  A  fost 
hirotonit  preot  pentru  parohia  Vinţu  de  Jos,  jud.  Alba,  la  25  martie  1939,  unde  a 
funcţionat  până  la  15  iunie  1941.  Pentru  implicare  în  mişcarea  legionară  a  fost 
condamnat  la  5  ani  închisoare  în  1941,  fiind  eliberat  abia  în  1947.  în  anii  următori, 
a  funcţionat  ca  dirijor  de  cor  în  Sibiu  (1949-1950),  profesor  de  Muzică  la  Şcoala 
de  cântăreţi  bisericeşti  din  Sibiu  (1941-1950),  apoi  la  Şcoala  de  drumuri  şi  poduri 
din  Sibiu  (1950-1952).  Din  19  iulie  1952  până  la  5  iulie  1954a  fost  arestatdin  nou 

şi  trimis  în  lagărele  de  muncă  de  la  Canalul  Dunăre-Marea  Neagră  (Periprava  şi 
Năvodari).  După  eliberare,  a  funcţionat  ca  administrator  de  imobil  la  Institutul 
teologic  universitar  din  Sibiu  (15  iulie  1954-14  mai  1959).  A  fost  din  nou  arestat 
în  mai  1959  şi  condamnat  de  Tribunalul  Militar  din  Sibiu  la  7  ani  închisoare,  sub 
acuzaţia  de  “uneltire  contra  ordinei  sociale”;  eliberat  la  28  iulie  1964.  în  anii 
următori,  a  fost  reîncadrat  ca  preot  la  parohiile  Glâmboaca,jud.  Sibiu  (1  octombrie 
1964  -  1  august  1966),  Iemut  -  jud.  Mureş  (1  august  1966  -  1  februarie  1971)  şi 
Calvasăr,  jud.  Sibiu  (din  1971  până  la  pensionare,  în  1  noiembrie  1985). 

După  pensionare  a  trăit  în  Sibiu;  aici  a  murit  la  15  noiembrie  1999. 

BIBLIOGRAFIE:  voi.  Biserica  întemniţată ,  Bucureşti,  1998,  p.  1 90  (date  foarte 
complete); 


FULEA IOAN,  absolvent  de  teologie,  apoi  preot  ortodox. 

N.  22  februarie  1928  în  Ludoş,jud.  Sibiu.  A  fost  arestat  pentru  prima  oară  în 
iunie  1948,  pe  când  era  elev  la  Liceul  “Gheorghe  Lazăr”  din  Sibiu  şi  condamnat  la 
trei  ani  de  închisoare  (executată  la  Târgşoru-Prahova  şi  Canalul  Dunăre-Marea 
Neagră).  După  eliberare  şi-a  terminat  studiile  liceale,  apoi  a  urmat  cursurile 
Institutului  teologic  universitar  din  Sibiu  (1954-1958).  La  29  aprilie  1959  a  fost 
arestat  din  nou  şi  condamnat  de  Tribunalul  Militar  Constanţa  prin  sentinţa  nr.  325 
din  27  iunie  1959  la  25  de  ani  de  muncă  silnică,  sub  acuzaţia  de  “uneltire  contra 
ordinei  sociale”.  Şi-a  executat  pedeapsa  până  la  30  iulie  1964.  A  fost  hirotonit 
preot  pe  seama  parohiei  Fofeldea  la  25  februarie  1965,  unde  a  lucrat  mult  pentru 
restaurarea  vechii  fresce  a  bisericii,  executată  de  fraţii  Grecu.  Era  foarte  apreciat 
de  credincioşi  fiind  un  bun  cântăreţ  şi  bun  predicator.  A  murit  la  2  iulie  1986. 

BIBLIOGRAFIE:  Voi.  Biserica  întemniţată,  Bucureşti,  1998,  p.  195;  Vasilea 
Manea,  Preoţi  ortodocşi  în  închisorile  comuniste.  Bucureşti,  2001,  p.  115  (în 
amândouă  sunt  date  eronate). 


G  ARCE  A  SILVESTRU,  preot  ortodox. 

N.  6  octombrie  1905  în  Agoştin  (azi  Augustin),  fostul  judeţ  Târnava  Mare 
(azi  în  Braşov).  A  urmat  4  clase  gimnaziale,  apoi  3  clase  la  Şcoala  normală  “Andrei 
Şaguna”  din  Sibiu  şi  Academia  teologică  “Andreiană“  din  Sibiu  (1926-1930). 
Hirotonit  la  22  februarie  193 1  pentru  parohia  Cematu,  jud.  Braşov.  Nu  se  ştie  care 
a  fost  perioada  de  detenţie  politică. 

BIBLIOGRAFIE:  O  simplă  menţiune  în  voi.  Mărturisitori  de  după  gratii ,  Ciuj- 
Napoca,  1995,  p.  35.  * 


GIURGIU  IOAN,  preot  ortodox. 

N.  8  iulie  1919  în  Moeciu  de  Jos,  jud.  Braşov,  într-o  familie  de  ţărani  ai 
căror  strămoşi  au  venit  aici  din  Munţii  Apuseni,  după  răscoala  lui  Horea.  A  studiat 
la  Liceul  “Andrei  Şaguna”  din  Braşov  (4  clase),  apoi  la  Liceul  “Gheorghe  Lazăr” 
din  Sibiu  (cl.  V-VIII,  cu  bacalaureatul),  continuând  la  Academia  teologică 
“Andreiană“  din  Sibiu  (1938-1942).  A  fost  hirotonit  în  1942  pe  seama  parohiei 
Fundata-Bran,  iar  în  1945  s-a  transferat  în  satul  natal,  parohia  Moeciu  de  Jos. 

La  9  octombrie  1959  a  fost  arestat  de  Securitatea  Braşov.  După  cercetări, 
care  au  durat  nouă  luni,  a  fost  condamnat  “la  15  ani  de  muncă  silnică  şi  15  ani 
temniţă  grea”  (pedepse  necontopite),  sub  acuzaţia  de  “complot  armat  împotriva 
siguranţei  statului  şi  favorizarea  infractorului”,  deoarece  a  discutat  şi  a  hrănit  un 
luptător  din  rezistenţa  armată  anticomunistă  din  munţi.  Pentru  că  publicase  în 
“Anuarul  Academiei  teologie  Andreiane”  pe  anul  1 94 1 2/1 942  o  conferinţă  cu  titlul 
“Omul  în  concepţia  creştină  şi  cea  comunistă”,  a  primit  încă  o  condamnare  de  10 
ani,  fiind  acuzat  de  “intensă  activitate  împotriva  clasei  muncitoare.”  Cele  trei 
sentinţe  prevedeau  şi  confiscarea  averii.  Şi-a  executat  pedeapsa  la  Penitenciarele 
din  Codlea,  Aiud,  Jilava  şi  Galaţi,  apoi  la  lagărul  de  exterminare  Salcia  din  Balta 
Brăilei,  de  unde  a  fost  eliberat  în  august  1964. 

A  fost  reîncadrat  ca  preot  la  parohia  Păpăuţi,  jud.  Covasna  (1964-1967),  în  paralel 
la  Lădăuţi  (1965-1967),  la  Holbav,  jud.  Braşov  (1967-1973),  apoi  a  revenit  în  satul 
natal  (din  1973  până  la  pensionare,  în  1992);  hirotesit  iconom  stavrofor  în  1985. 

BIBLIOGRAFIE:  Informaţii  detaliate  primite  de  la  Păr.  Ioan  Giurgiu  în 
iulie  2004. 


GLĂJAR  IOAN,  absolvent  de  liceu,  mai  târziu  preot. 

N.  24  martie  1929  în  Ucea  de  Jos,  jud.  Făgăraş,  (azi  Braşov).  A  studiat  la 
Liceul  “Radu  Negru”  din  Făgăraş  .Ca  ele  v  de  liceu,  a  făcut  parte  din  organizaţia 
secretă  “Frăţia  de  Cruce”,  cu  profil  naţionalist  şi  anticomunist.  A  fost  arestat  în 
casa  părintească  la  29  iunie  1948,  la  câteva  zile  după  terminarea  penultimei  clase 
de  liceu;  în  aceeaşi  zi  au  fost  arestaţi  şi  alţi  colegi  ai  săi.  A  fost  anchetat  la 
Securitatea  din  Făgăraş  şi  Braşov  şi  închis  la  Penitenciarul  din  Braşov.  A  fost 


STUDII  Şl  ARTICOLE 


51 


judecat  la  Braşov  în  februarie  949  -  împreună  cu  alte  grupuri  de  elevi,  studenţi, 
intelectuali  şi  muncitori  -  şi  condamnat  la  un  an  de  ‘închisoare  corecţională“  pentru 
“uneltire  împotriva  ordinei  de  stat”.  Eliberat  după  un  an  şi  trei  luni,  deci  Ia  1 
octombrie  1949. 

N-a  mai  fost  primit  în  Liceul  “Radu  Negru”  din  Făgăraş,  nici  la  Liceul 
“Gheorghe  Lazăr”  din  Sibiu,  fapt  pentru  care  s-a  angajat  pe  un  şantier  de 
construcţii  şi  a  făcut  clasa  a  XII-a  ca  “elev  particular”  (fără  frecvenţă).  După 
bacalaureat,  a  dat  de  patru  ori  examen  de  admitere  pentru  învăţământul  universitar 
(o  dată  la  o  Facultate  de  construcţii,  apoi  de  trei  ori  la  Facultăţi  de  Matematică- 
Fizică),  dar  a  fost  respins  de  fiecare  dată  din  cauza  “dosarului”.  Din  aceste 
motive,  s-a  înscris  la  Institutul  teologic  universitar  din  Sibiu  (1950  -  1954), 
după  care  a  făcut  cursuri  de  doctorat,  la  zi,  la  Institutul  teologic  din  Bucureşti 
(1955  -  1958).  Hirotonit  diacon  în  1954,  preot  abia  la  27  februarie  1960  (din 
cauza  dificultăţilor  făcute  de  Departamentul  Cultelor  şi  Securitate),  pe  seama 
parohiei  Ucea  de  Jos,  unde  funcţionează  şi  în  prezent;  un  timp  a  fost,  concomitent, 
consilier  la  Arhiepiscopia  Sibiului  (1974-1976)  şi  lector  la  Institutul  teologic 
din  Sibiu  ( 1 976-199 1 ).  In  tinereţe  a  publicat  diverse  studii  şi  articole  în  periodicele 
bisericeşti  ale  timpului  “Studii  Teologice”,  “Mitropolia  Ardealului”,  “Telegraful 
Român”  şi  altele. 

BIBLIOGRAFIE:  Voi  Biserica  întemniţată ,  Bucureşti,  1998,  p.  209  (foarte  sumar); 
Pr.  Prof.  Mircea  Păcurariu,  Dicţionarul  teologilor  români,  ed.  a  Il-a,  Bucureşti,  2002, 
p.  203.  Informaţii  detaliate  primite  de  la  Păr.  I.  Glăjar,  august  2004. 


GREBENEA  NICOLAE,  diacon  şi  profesor  de  Religie,  iar  după  eliberare  preot. 

N.  25  octombrie  1905  în  Răşinari,  jud.  Sibiu.  A  urmat  cursurile  Şcolii  Normale 
“Andrei  Şaguna”  din  Sibiu  (cu  diferenţă  de  liceu  şi  bacalaureat),  apoi  ale  Academiei 
teologice  “Andreiane”  din  Sibiu  (1926-1930),  cu  licenţă  la  Facultatea  de  Teologie 
din  Cernăuţi.  A  funcţionat  pentru  scurt  timp  ca  profesor  de  Religie  la  Lupeni  şi 
Petroşani,  apoi  în  Bicazul  Ardelean  (pe  atunci  în  jud.  Ciuc). 

Intrat  de  tânăr  în  mişcarea  legionară,  a  avut  parte  de  22  de  ani  de  închisoare 
încă  din  timpul  guvernării  lui  Ion  Antonescu  (1942  - 1964).  A  fost  reţinut  la  Aiud 
timp  de  1 8  ani,  apoi  la  mina  de  la  Cavnic  şi  în  alte  închisori.  După  eliberare, 
mitropolitul  Nicolae  Colan  i-a  încredinţat  o  modestă  parohie.  Spini  cu  fîlia  Şona, 
pe  Tâmave.  în  martie  1973  s-a  transferat  în  parohia  Vlădiceni,  jud.  Neamţ,  unde  a 
activat  până  în  1977,  când  a  fost  pensionat  forţat  din  dispoziţia  organelor  de 
Securitate.  Din  1964  şi  până  în  decembrie  1989  a  fost  în  permanenţă  anchetat  la 

Securitatea  din  Alba  Julia,  apoi  la  cea  din  Piatra  Neamţ.  După  pensionare  s-a 
stabilit  în  Piatra  Neamţ. 

BIBLIOGRAFIE:  Volumul  memorialistic  Amintiri  din  întuneric,  ediţia  a  doua, 
Bucureşti,  Editura  Scara,  2000,  560  p. 

’  GRECU  TRAIAN,  preot  ortodox.  ! 

N.  25  august  1910  în  Rujajud.  Sibiu  (azi  localitate  componentă  a  or.  Agnita). 
A  făcut  4  clase  de  gimnaziu,  Seminarul  teologic  de  4  clase  din  Sibiu  şi  apoi 
Academia  teologică  “Andreiană“  din  Sibiu  (1931  -  1935).  A  fost  hirotonit  preot 
pe  seama  parohiei  Toarcla,  prot.  Agnita,  la  20  noiembrie  1936,  unde  a  păstorit 
până  în  1938,  când  a  fost  ales  preot  în  satul  natal;  aici  a  păstorit  până  în  1964,  când 
şi-a  pierdut  vederea.  A  murit  la  6  decembrie  1984. 

#  *•  }  <*  1  • 

A  fost  deţinut  la  Canalul  Dunăre-Marea  Neagră  un  an  sau  doi. 

» 

BIBLIOGRAFIE :  Informaţia  Prot.  Gh.  Opriş  din  Rupea  şi  Prot.  Grigorie  Cernea 
din  Agnita  (august  2004). 


LASCU IOAN,  preot  ortodox. 

N.  î  7  aprilie  1 904  în  Râşnov,  jud.  Braşov.  A  făcut  Liceul  (probabil  în  Braşov), 
apoi  Academia  teologică  “Andreiană“  din  Sibiu  (1926-1930).  A  fost  hirotonit  preot 
la  2  august  1931  de  mitropolitul  Nicolae  Bălan,  pe  seama  parohiei  Bran-Poarta. 
A  fost  arestat,  deoarece  făcuse  politică  legionară. 


LEICU  MIHAI,  preot  ortodox. 

N.  1  decembrie  1905  în  Sighişoara.  Studii  la  Liceul  “Timotei  Cipariu”  din 
Dumbrăveni,  apoi  la  Academiile  teologice  din  Sibiu  şi  Cluj  (1926  -  1930).  A  fost 
hirotonit  preot  pe  seama  parohiei  Coveş,  protopopiatul  Agnita  la  6  decembrie  193 1 
de  mitropolitul  Nicolae  Bălan,  unde  a  păstorit  până  în  1946;  între  anii  1943-1945 

a  fost  “administrator  protopopesc”  la  Agnita.  După  1 946  a  lucrat  la  Centrul  eparhial 

* 

Sibiu.  Intre  anii  1952-1954  a  fost  arestat  (pentru  implicare  în  mişcarea  legionară) 
şi  trimis  la  muncă  la  Canalul  Dunăre-Marea  Neagră.  în  1956  a  fost  numit  preot  la 

biserica  “dintre  brazi”  din  Sibiu,  la  care  a  activat  până  la  pensionare,  în  1976.  Era 
un  preot  distins,  foarte  apropiat  de  credincioşi.  A  murit  în  Sibiu  la  9  aprilie  1985. 

BIBLIOGRAFIE:  Pr.  Mihai  Naicu,  Biserica  Adormirea  Maicii  Domnului 
din  Coveş  ( 1851-2001 ),  Sibiu,  f.a.,  p.  28-29. 

MODROIU  MIRCEA,  preot  ortodox. 

N.  20  octombrie  1919  în  Vama  Buzăului,  jud.  Braşov.  A  făcut  liceul,  apoi 
Academia  teologică  “Andreiană“  din  Sibiu  (1933-1937).  A  fost  hirotonit  preot  la 
29  noiembrie  1940  pentru  parohia  Vama  Buzăului  de  episcopul  Vasile  Stan. 
Arestat,  dar  nu  ştim  în  ce  perioadă. 

BIBLIOGRAFIE:  O  simplă  menţiune  în  voi.  Mărturisiri  de  după  gratii.  Slujitori 
ai  Bisericii  în  temniţele  comuniste .,  Cluj  Napoca,  1995,  p.  52  şi  la  Vasile  Manea, 
Preoţi  ortodocşi  în  închisorile  comuniste,  Bucureşti,  2001,  p.  169. 


MOLDOVAN  DUMITRU,  preot  ortodox  (probabil  iniţial  greco-catolic). 

N.  14  decembrie  1907  în  Bemadea,  jud.  Mureş.  Nu  ştim  unde  şi-a  făcut 
studiile.  Hirotonit  preot  pentru  parohia  Recea  -  jud.  Făgăraş,  azi  Braşov.  A  fost 
arestat  în  1 954,  sub  acuzaţia  de  “omisiune  de  denunţ”.  Conform  sentinţei  nr.  1 825/ 
1956  a  Tribunalului  Braşov,  a  fost  condamnat  la  doi  ani  de  detenţie.  Şi-a  executat 
pedeapsa  la  Canalul  Dunăre-Marea  Neagră. 

BIBLIOGRAFIE:  Voi.  Biserica  întemniţată.  Bucureşti,  1998,  p.  289. 


MOLDOVAN  GHEORGHE,  preot  ortodox. 

N.  la  6  februarie  1916  în  Prejmer,  jud.  Braşov.  Absolvent  de  liceu  (probabil 
la  Braşov),  apoi  a  urmat  Academia  teologică  “Andreiană“  din  Sibiu  (1937-1941). 
Hirotonit  la  1  octombrie  1942  pentru  parohia  Luţa,  jud.  Făgăraş;  mai  târziu  preot 
în  Budila,  jud.  Braşov.  Nu  se  cunoaşte  perioada  de  detenţie. 


BIBLIOGRAFIE:  O  simplă  menţiune  în  voi.  Biserica  întemniţată.  Bucureşti, 
1998,  p.  289. 

. .  MORARU  GHEORGHE,  preot  unit,  apoi  ortodox. 

N.  9  octombrie  1905  în  Cuciulata,  jud.  Braşov.  A  studiat  la  Liceul  "Radu 
Negru”  din  Făgăraş,  apoi  Ia  Academia  teologică  unită  din  Blaj.  Din  1930  a  fost 
preot  unit  în  Cuciulata  şi  Comana  de  Jos,  jud.  Braşov,  unde  a  păstorit  până  la  1 
iunie  1977,  când  s-a  pensionat;  în  octombrie  1948  a  revenit  la  Biserica  ortodoxă, 
împreună  cu  toţi  credincioşii  săi. 

Arestat  în  1 2  martie  1 950  ( 1 952?)  pentru  o  lună.  în  1 5  august  1 950  ( 1 952? 
Arestat  din  nou,  dus  în  cetatea  Făgăraş,  iar  de  acolo  la  Canal  Dunăre-Marea  Neagră 
(Capul  Midia,  apoi  la  Năvodari).  A  fost  eliberat  la  10  august  1953.  A  fost  acuzat 
că  a  răspândit  manifeste  împotriva  ordinei  de  stat. 

După  pensionare,  în  1977,  s-a  stabillit  în  Breaza,  pe  Valea  Prahovei,  unde  a 

trăit  până  la  moarte,  în  august  1987. 

✓  .. 

BIBLIOGRAFIE:  Informaţii  de  la  Prot.  Gheorghe  Opriş  din  Rupea,  iunie  2004. 


MUNTE ANU  ALEXANDRU,  student  teolog,  apoi  preot  ortodox. 

N.  1  octombrie  1924  în  Pâclişa,  azi  încorporată  în  mun.  Alba  Iul  ia.  După 
terminarea  liceului  în  Alba  Iul  ia  s-a  înscris  la  Academia  Comercială  din  Braşov 
(1945)  şi  la  Academia  teologică  “Andreiană“  din  Sibiu  (an  I,  1947/48).  La  28  mai 
1948  a  fost  arestat.  Tribunalul  Militar  Braşov,  prin  sentinţa  nr.  332/martie  1949  - 
dosarul  86/1949,  l-a  condamnat  la  1 5  ani  muncă  silnică,  fiind  acuzat  de  “crimă  de 
uneltire  împotriva  ordinei  sociale”.  Şi-a  executat  pedeapsa  la  Sibiu,  Braşov,  Jilava, 
Piteşti,  Gherla,  mina  de  plumb  Baia  Sprie,  Aiud.  A  fost  eliberat  abia  la  24  mai  1 963. 

După  eliberare,  a  fost  angajat  ca  simplu  muncitor  la  două  întreprinderi  de 
stat  din  Alba  Iul  ia.  în  urma  unor  încercări  repetate,  i  s-a  permis  să  se  reînscrie  la 
Institutul  Teologic  Universitar  Sibiu,  în  1 967,  pe  care  l-a  urmat  la  zi,  până  în  1971. 
După  obţinerea  licenţei,  a  fost  hirotonit  preot  la  24  august  1 97 1 ,  pe  seama  parohiei 
Ciugud,  lângă  Alba  Iulia,  unde  a  păstorit  până  la  pensionare  în  200 1 .  Deosebit  de 
apreciat  de  credincioşi  şi  de  colegii  preoţi;  hirotesit  iconom  stavrofor.  Azi  trăieşte 
în  or.  Dumbrăveni,  jud.  Sibiu.  ,  ,  . 

BIBLIOGRAFIE:  Voi.  Biserica  întemniţată ,  Bucureşti,  1998,  p.  292-293;  Vasile 
Manea,  Preoţi  ortodocşi  în  închisorile  comuniste,  Bucureşti,  2001,  p.  171-172; 
informaţii  primite  de  la  Păr.  Al.  Munteanu  în  august  2004. 

NAFTANAILĂ  IOAN,  preot  ortodox. 

N.  4  iunie  1925  în  Breaza,  jud.  Făgăraş,  azi  jud.  Braşov.  Studii  la  Liceul 
“Radu  Negru”  din  Făgăraş,  apoi  la  Academia  teologică  “Andreiană“  din  Sibiu 
(1945-1949).  A  fost  hirotonit  pentru  parohia  Breaza  la  29  aprilie  1949. 

A  fost  arestat  în  27  septembrie  1957  şi  condamnat  iniţial  la  3  ani  închisoare, 

A 

sub  acuzaţia  de  “omisiune  de  denunţ  şi  ajutor  dat  unor  fugari”.  In  urma  recursului, 
Tribunalul  Suprem,  Colegiul  Militar  din  Bucureşti,  prin  sentinţa  nr.  135  din  15 
august  1958,  l-a  condamnat  la  6  ani  detenţie  şi  confiscarea  averii.  Şi-a  executat 
pedeapsa  la  Gherla,  apoi  la  Salcia,  Periprava  şi  Grindu;  eliberat  la  8  septembrie 
1963.  După  eliberare  a  fost  încadrat  ca  preot  în  parohiile  Bucerdea  Grânoasă, 
lângă  Blaj,  până  în  1969,  apoi  din  nou  în  satul  natal  (1969-1993),  iar  după 
pensionare  (1993)  a  mai  slujit  în  Viştea  de  Jos,  la  Berivoi,  Hurezi,  Recea  (toate  în 
prot.  Făgăraş),  la  fiecare  câte  un  an,  apoi  la  reînfiinţată  mănăstire  de  la  Breaza. 
Preot  cu  preocupări  istorice  între  altele,  a  întocmit  o  monografie  a  satului  natal. 

BIBLIOGRAFIE:  Voi.  Biserica  întemniţată,  Bucureşti,  1998,  p.  298;  informaţii 
de  la  fiul  său,  preot  în  Viştea  de  Jos,  august  2004. 


NEAGOE  IOAN,  preot  ortodox. 

N.  7  iulie  1912  în  Viştea  de  Jos,  jud.  Făgăraş  (azi  Braşov).  Absolvent  al 
Seminarului  “Central”  din  Bucureşti  şi  licenţiat  (1939)  al  Facultăţii  de  Teologie 
din  Cernăuţi.  La  10  septembrie  1940  a  fost  hirotonit  în  catedrala  din  Sibiu  pentru 
parohia  Dridif,  jud.  Făgăraş;  în  1943  a  fost  mobilizat  ca  preot  militar  şi  trimis  pe 
front;  în  1 945  a  fost  ales  preot  pentru  parohia  natală,  Viştea  de  Jos,  unde  a  păstorit 
până  la  3 1  octombrie  1962,  când  a  trecut  la  cele  veşnice.  în  1945  a  fost  internat  în 
lagărul  din  Galaţi,  lângă  Făgăraş  (azi  înglobat  în  acest  oraş)  timp  de  câteva  luni, 
pentru  că  aderase  la  mişcarea  legionară. 

BIBLIOGRAFIE:  Nu  este  trecut  în  volumele  consacrate  preoţilor  din  închisorile 
comuniste;  informaţii  primite  de  Ia  Prot.  Gheorghe  Opriş  din  Rupea  şi  Preot  Ioan 
Glăjar  din  Ucea  de  Jos  şi  de  la  văd.  preoteasă  Silvia  Neagoe  în  august  2004. 

OANCEA  ZOSIM,  preot  ortodox  şi  profesor  de  Religie. 

N.  21  iulie  191 1  în  Almajud.  Sibiu.  A  urmat  cursurile  Liceului  din  Dumbrăveni 
(1922-1929),  un  an  la  Academia  teologică  din  Sibiu  (1929-1930),  apoi  la  Facultatea 
de  Teologie  din  Bucureşti  (1 930-1934).  A  funcţionat  ca  profesor  de  Religie  la  Şcoala 
normală  din  Cristuru  Secuiesc  (1935-1936),  apoi  la  Şcoala  normală  de  fete  “Andrei 
Şaguna”  din  Sibiu  (1936-1948);  hirotonit  preot  la  31  decembrie  1935.  Intre  anii 
1 943-1945  a  fost  detaşat  ca  preot  şi  “administrator  protopopesc”  la  Blaj  şi  încredinţat 
cu  predarea  Religiei  la  elevii  ortodocşi  de  acolo,  apoi  inspector  pentru  învăţământul 
religios  secundar  din  Arhiepiscopia  Sibiului  (1945-1946). 

Pentru  implicarea  sa  în  mişcarea  legionară,  a  fost  arestat  în  gara  Copşa  Mică 
la  7  iulie  1948,  acuzat  că  a  tipărit  Calendarul  “Credinţa”  pe  anul  1948.  Tribunalul 
Militar  Sibiu,  prin  sentinţa  nr.  93/1949,  l-a  condamnat  la  zece  ani  închisoare; 
ulterior,  la  12  august  1957,  a  fost  condamnat  la  alţi  cinci  ani  de  închisoare,  fiind 
eliberat  abia  în  septembrie  1963.  A  fost  închis  la  Aiud,  după  care  a  avut  un  timp 
domiciliu  obligatoriu  la  Bumbăcari,  jud.  Brăila,  apoi  dus  în  coloniile  de  muncă 
din  Delta  Dunării  (Noua  Culme  şi  Periprava). 

De  la  1  ianuarie  1964  până  în  1999  a  activat  ca  preot-paroh  în  Sibiel,  jud. 
Sibiu,  unde  a  restaurat  biserica-monument  istoric  şi  a  pus  bazele  unui  cunoscut  muzeu 
cu  icoane  pe  sticlă.  A  publicat  mai  multe  lucrări  cu  profil  teologic  sau  memorialistic, 
volume  de  predici  ( 1 944  şi  1 975)  studii,  articole  şi  predici  în  periodicele;  “Mitropolia 
Ardealului”,  “Mitropolia  Olteniei”,  “Telegraful  Român”  ş.a. 

_  ^ 

BIBLIOGRAFIE:  Cartea  proprie  Datoria  de  a  mărturisi .  închisorile  unui 

preot  ortodox.  Bucureşti,  1995,  1 60  p.;  Voi.  Preotul  Zosim  Oancea  şi  Muzeul  de 
icoane  pe  sticlă  din  Sibiel,  Sibiu,  2002,  208  p.  A  se  vedea  şi  voi.  Biserica 
întemniţată.  Bucureşti,  1 998,  p.  3 1 1 . 

-  -1  .  .  .  .  ''  '  >’ 

ONCIOIU  GHEORGHE,  preot  ortodox. 

N.  15  noiembrie  1909  în  Moeciu  de  Sus,  jud.  Braşov.  A  studiat  la  Liceul 
“Andrei  Şaguna”  din  Braşov,  apoi  la  Facultatea  de  Teologie  din  Bucureşti,  unde  a 
obţinut  licenţa.  A  fost  hirotonit  la  20  şi  21  decembrie  1935  pentru  parohia  natală, 
Moeciu  de  Sus. 

In  perioada  septembrie  1 952  -  octombrie  1954  a  fost  arestat  şi  dus  la  muncă 
forţată  la  Canalul  Dunăre  -  Marea  Neagră  (Salcia),  fără  a  fi  judecat.  Soţia, 
învăţătoare,  a  fost  înlăturată  din  învăţământ,  iar  cei  trei  copii  minori  n-au  putut 
urma  şcolile  pe  care  le-au  dorit.  Şi-a  putut  relua  activitatea  în  parohia  sa  abia  în 

1956.  A  trecut  la  cele  veşnice  la  29  ianuarie  1969.  A  fost  un  preot  cult,  bun 
slujitor  şi  predicator,  foarte  apreciat  de  credincioşi. 

BIBLIOGRAFIE:  Nu  este  menţionat  în  lucrările  consacrate  preoţilor  din 
închisorile  comuniste.  Informaţii  de  la  ginerele  său.  Păr.  Nicolae  Puchianu  din 
Râşnov  -  jud.  Braşov,  octombrie  2004. 


OPRIŞ  GHEOGHE  -  student  teolog,  hirotonit  după  eliberare. 

N.  14  februarie  1927,  în  Dridif,  lângă  Făgăraş,  azi  în  jud.  Braşov. 

După  terminarea  studiilor  secundare,  s-a  înscris  la  Academia  teologică 
“Andreiană“  din  Sibiu. 

La  9  iunie  1 948,  deci  pe  când  era  în  sesiunea  de  examene,  anul  I,  a  fost 
arestat  şi  anchetat,  împreună  cu  alţi  studenţi  teologi,  la  Securitatea  din  Sibiu.  A 
fost  mutat  apoi  la  Securitatea  şi  la  Penitenciarul  din  Braşov.  Abia  în  februarie 

As 

1949  a  fost  judecat  şi  condamnat  la  trei  ani  de  închisoare  corecţională.  In  vara 
aceluiaşi  an,  împreună  cu  alţi  studenţi,  a  fost  mutat,  pentru  scurt  timp  la 
Penitenciarul  de  la  Jilava,  iar  de  acolo  în  cunoscuta  închisoare  de  la  Piteşti.  Din 
octombrie  1949  până  în  aprilie  1950  a  fost  supus  -  alături  de  alţi  studenţi  -  la 
acţiunea  de  “demascare  şi  reeducare”  dirijată  de  acel  personaj  de  tristă  amintire, 
Eugen  Ţurcanu.  în  aprilie  1950  a  fost  -  dus  cu  alţi  studenţi,  la  Canalul  Dunăre- 
Marea  Neagră,  dar  nu  au  fost  ţinuţi  acolo  decât  pentru  scurt  timp,  socotindu-se  că 

A 

nu  meritau  un  regim  de  muncă.  In  această  situaţie  au  fost  reîntorşi  la  Piteşti,  unde 
au  continuat  torturile  ordonate  de  Ţurcanu. 

în  1950  a  fost  mutat,  împreună  cu  alţi  studenţi  la  închisoarea  din  Gherla,  unde 

A 

s-a  continuat  “reeducarea”,  sub  îndrumarea  altui  sinistru  personaj,  Popa  Ţanu.  In 
septembrie  1951,  deşi  expirase  termenul  de  trei  ani,  a  primit  o  nouă  pedeapsă 
administrativă,  fiind  trimis  la  muncă  pe  şantierul  de  la  Hidrocentrala  Bicaz.  A  fost 
eliberat  abia  în  februarie  1953,  apoi  i  s-a  fixat,  pentru  un  timp,  domiciliu  obligatoriu. 

în  toamna  aceluiaşi  an  a  fost  reprimit  la  Institutul  teologic  din  Sibiu,  cu 
dreptul  de  a-şi  da  examenele  din  anul  I.  Terminând  anul  II,  i  s-a  permis  ca  să 
pregătească  peste  vară,  examenele  anului  III.  Aşa  se  face  că  în  iuni  1955  a  termina 
anul  IV  şi  a  susţinut  examenul  de  licenţă. 

După  căsătoria  cu  Maria  Dan  din  Mândra-Făgăraş  (al  cărui  tată  a  fost  deţinut 
politic  timp  de  7  ani),  a  fost  hirotonit  preot  la  6  august  1956  pe  seama  parohiei 
Merghindeal,  jud.  Sibiu,  unde  a  păstorit  timp  de  1 2  ani.  In  1 967  a  fost  numit  preot 
în  Rupea,  jud.  Braşov.  Reînfiinţându-se  protopopiatul  Rupea,  în  1975,  i  s-a 
încredinţat  şi  conducerea  acestuia. 

A  îndeplinit  slujba  de  protopop  timp  de  18  ani,  deci  până  în  1993,  când  a 
renunţat.  în  1998  a  solicitat  pensionarea  pentru  limită  de  vârstă.  Azi  trăieşte  în 
Rupea. 

BIBLIOGRAFIE:  Date  sumare,  în  voi.  Biserica  întemniţată ,  Bucureşti,  1998.  p 
3 1 6;  Vasile  Manea,  Preoţi  ortodocşi  în  închisorile  comuniste.  Bucureşti,  200 1 ,  p. 
184;  date  biografice  oferite  de  Păr.  Gh.  Opriş  în  iunie  2004. 


OPRIŞ  IOAN,  preot  ortodox. 

N.  19  septembrie  1916  în  Ocna  Sibiului.  Studii  liceale  în  Sibiu,  apoi  la 
Facultatea  de  Teologie  din  Chişinău  (1934-1938).  Profesor  de  Religie  la  Liceul 
comercial  din  Sibiu  (1939-1940),  hirotonit  preot  la  14  octombrie  1939  pe  seama 
parohiei  Topârcea,  jud.  Sibiu  ( 1 940- 1941),  transferat  apoi  la  parohia  Mândra,  jud. 
Sibiu  (1941-1944);  profesor  de  Religie  la  Blaj  (1945-1946)  şi  “administrator 
protopopesc”  la  Blaj  (1946-1949),  profesor  la  Şcoala  de  cântăreţi  bisericeşti  din 
Sibiu  (1950-1951),  preot  la  catedrala  din  Sibiu  şi  “custode”  al  Muzeului 
Arhiepiscopiei  Sibiului  (1952-1954). 

A  fost  arestat  în  perioada  3  ianuarie  1954  -  13  august  1954  sub  acuzaţia  de 
“antroposofie”.  După  eliberare,  a  fost  încadrat  ca  preot  în  Oarba  (jud.  Mureş), 
Dăişoara  (jud.  Braşov)  şi  alte  parohii  din  noua  Episcopie  de  Alba  Iulia.  A  fost  un 
preot  cu  frumoase  preocupări  de  teologie  şi  Filosofie;  a  publicat  diverse  studii  şi 
articole  în  periodicele  bisericeşti  sibiene. 

BIBLIOGRAFIE:  Voi.  Biserica  întemniţată ,  Bucureşti,  p.  316;  Vasile  Manea, 
Preoţi  ortodocşi  în  închisorile  comuniste ,  Bucureşti,  2001,  p.  184  (aceleaşi  date). 


PAPUC  GHEORGHE,  absolvent  de  liceu,  mai  târziui  preot. 

N.  28  iulie  1928  în  Covasna.  A  studiat  la  Liceele  din  Năsăud  (1940-194)  şi 
“Andrei  Şaguna”  din  Braşov  (1944-1948).  A  fost  arestat  imediat  după  absolvirea 
Liceului  şi  închis  la  Sfantu  Gheorghe  timp  de  un  an.  Şi-a  continuat  studiile  la  Institutul 
teologic  universitar  din  Sibiu  ( 1 949-1953),  apoi  a  făcut  cursurile  de  doctorat  la  cel  din 
Bucureşti  (1953-1956).  A  fost  hirotonit  diacon  (1956-1988),  apoi  preot  (1988-1993) 
pentru  catedrala  mitropolitană  din  Sibiu;  concomitent  a  funcţionat  ca  secretar  de  secţie 
la  Arh  iepiscopia  Sibiului  (1956-1968),  consilier  cultural  al  Arhiepiscopiei  ( 1 968- 1 993), 
redactor  al  ziarului  “Telegraful  Român”  (1967-1968)  şi  al  "îndrumătorului  bisericesc 


STUDII  ŞI  ARTICOLE 


59 


de  la  Sibiu”  (1968-1993).  A  publicat  unele  studii  în  revistele  bisericeşti  (“Studii 
Teologice”  şi  “Mitropolia  Ardealului”)  dar  mai  ales  sute  de  articole  în  cele  două 
publicaţii  pe  care  le-a  redactat  sau  predici  în  “Mitropolia  Ardealului”  (o  parte  din 
articole  au  fost  strânse  în  volumul  Intru  înnoirea  vieţii.  Articole  de  zidire  sufletească , 
Sibiiu,  1978, 464  p.).  A  murit  în  Sibiu  la  27  octombrie  1993. 

BIBLIOGRAFIE:  Necrolog  în  Telegraful  Român,  nr.  41  -  42  din  1993,  p.  1-2; 
Ioan  Lăcătuşu,  Personalităţi  din  Covasna  şi  Harghita ,  Cluj-Napoca,  1998,  p.  113- 
115;  Pr.  Prof.  Mircea  Păcurariu,  Cărturari  sibieni  de  altădată,  Cluj-Napoca,  2002, 
p.  721-723;  Mircea  Păcurariu  Dicţionarul  teologilor  români,  ed.  a  Il-a,  Bucureşti, 
2002,  p.  350-351. 


PORA  EMIL,  preot  ortodox. 

N.  8  decembrie  1905  în  Nadeş,  fostul  judeţ  Târnava  Mare  (azi  jud.  Mureş). 
Studii  la  Şcoala  normală  “Andrei  Şaguna”  din  Sibiu,  apoi  la  Academia  teologică 
“Andreiană“  tot  în  Sibiu  (1925-1929).  A  fost  hirotonit  la  13  aprilie  1930,  ca  şi 
“capelan”  pentru  parohia  Agnita,  unde  mai  târziu  a  devenit  preot-paroh  până  în 
1 959.  Arestat  în  1 959  şi  deţinut  un  an  pentru  cercetări.  După  eliberare,  a  funcţionat 
la  parohia  Tiur  (1961-1971),  apoi  la  Vlădeni,  jud.  Braşov  (1971-1977).  A  murit  în 
1986  în  Vlădeni,  lângă  Blaj. 

BIBLIOGRAFIE:  Nu  este  menţionat  în  volumele  consacrate  preoţilor  deţinuţi 
în  închisorile  comuniste;  informaţii  primite  de  la  Prot.  Gheorghe  Opriş  din  Rupea 
şi  Grigorie  Cernea  din  Agnita  în  august  2004. 

PURCĂROIU  DANUL,  preot  ortodox. 

N.  3 1  octombrie  1905  în  Tohanu  Nou,  jud.  Braşov.  A  urmat  Şcoala  normală 
“Andrei  Şaguna”  din  Sibiu,  apoi  Academia  teologică  “Andreiană“  din  Sibiu  (1925- 
1929).  Hirotonit  la  13  iulie  1930  pentru  parohia  Turcheş,  jud.  Braşov.  Nu  se 
cunoaşte  perioada  detenţiei  sale. 


BIBLIOGRAFIE:  O  simplă  menţiune  în  voi.  Mărturisitori  de  după  gratii ,  Cluj 
Napoca,  1995,  p.  65. 

RADU  SIMION,  preot  ortodox  şi  profesor  de  Religie. 

N.  18  octombrie  1906  în  Mohu,  jud.  Sibiu.  A  făcut  studii  la  Şcoala  normală 
“Andrei  Şaguna”  din  Sibiu  (1919-1926),  cu  diferenţă  de  liceu  şi  bacalaureat,  la 
Academia  teologică  “Andreiană“  din  Sibiu  (1927-1931),  cu  licenţă  la  Cernăuţi  (1935) 
şi  doctorat  la  Bucureşti;  licenţiat  al  Facultăţii  de  Litere  şi  Filosofie  din  Cluj -Sibiu 
(1944);  profesor  suplinitor  de  Religie  în  Haţeg  (193 1-1932),  laCristuru  Secuiesc  (1932- 
1938),  fiind  şi  preot  paroh  în  Cristur  (1935-1938),  apoi  profesor  titular  de  Religie  la 
Liceele  de  băieţi  şi  fete  din  Sighişoara  (1938-1 940)  şi  la  Liceul  “Gheorghe  Lazăr”  din 
Sibiu  (1 940-1948);  profesor  la  Şcoala  elementară  din  cartierul  Guşteriţa  (1948-1950), 
asistent  (1951-1952),  bibliotecar  şi  funcţionar  (1955-1958),  apoi  duhovnic-asistent 
(1958-1969)  la  Institutul  teologic  universitar  din  Sibiu.  A  publicat  mai  multe  lucrări 
de  teologie,  precum  şi  studii  şi  articole  în  periodicele  bisericeşti  sibiene. 

A  fost  arestat  la  16  august  1952  şi  deţinut  la  Canalul  Dunăre-Marea  Neagră 
(Năvodari)  până  la  1  mai  1954. 

A  murit  în  Sibiu  la  30  martie  1995. 

BIBLIOGRAFIE:  Voi.  Biserica  întemniţată,  p.  368;  MIrcea  Păcurari u, 
Dicţionarul  teologilor  români ,  ed.  II,  Bucureşti,  2002,  p.  408;  Mircea  Păcurari u, 
Cărturari  sibieni  de  altă  dată,  Cluj-Napoca,  2002,  p.  712-714. 


RAITA  GHEORGHE,  preot  ortodox,  probabil  iniţial  greco-catolic. 

N.  14  aprilie  1906  în  Şona,  jud.  Braşov. 

A  funcţionat  la  parohia  Săsciori,  jud.  Braşov.  Arestat  în  1958  sub  acuzaţia 
de  “favorizare  a  infractorului”  şi  condamnat  la  6  ani  închisoare  (sentinţa  nr.  1638/ 
1958  a  Tribunalului  Braşov).  Şi-a  executat  pedeapsa  la  Aiud. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  369. 

ROMAN  IOAN,  preot  ortodox. 

N.  28  noiembrie  1912  în  Mohu,  lângă  Sibiu.  A  studiat  la  Liceul  “Gheorghe 
Lazăr”  din  Sibiu,  apoi  la  Facultatea  de  Teologie  din  Cernăuţi.  A  fost  hirotonit 
preot  la  18  martie  1939  pe  seama  parohiei  Tălmăcel,  prot.  Sibiu,  unde  a  păstorit 

până  la  pensionare.  A  fost  închis  mai  mulţi  ani,  fără  să  fie  judecat;  în  1945,  timp 
de  câteva  luni  la  Sibiu,  în  1949  alte  nouă  luni,  tot  la  Sibiu,  în  1952-1954  (un  an  şi 
opt  luni)  la  Canalul  Dunăre-Marea  Neagră,  apoi  între  1 8  septembrie  1 959  şi  30 
ianuarie  1960,  tot  la  Sibiu  pentru  cercetări.  A  murit  la  3  noiembrie  1992. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  376;  informaţii 
de  la  fiul  său.  Preotul  Horia  Roman  din  Tălmăcel,  septembrie  2004. 


STINGHE  NICOLAE,  protopop  ortodox  în  Braşov. 

N.  1 1  septembrie  1 883  în  Braşov  -  Şchei.  A  urmat  Gimnaziul  “Andrei  Şaguna” 
din  Braşov  (1894-1902),  Institutul  teologic  din  Sibiu  (1902-1905,  continuând  la 
Facultatea  de  Teologie  din  Cernăuţi,  care  i-a  conferit  doctoratul  .  Mitropolitul 
Ioan  Meţianu  l-a  hirotonit  diacon  la  6  ianuarie  1 9 1 2  şi  preot  la  22  decembrie  1912, 
pentru  biserica  “Sfântul  Nicolae”  din  Braşov  -  Şchei;  după  1937  a  fost  protopop  al 
Braşovului.  A  fost  unul  din  preoţii  de  elită  ai  timpului,  membru  în  Adunarea 
eparhială  a  Arhiepiscopiei  Sibiului,  membru  în  “despărţământul”  Braşov  al  Astrei 
etc.  Nu  ştiu  în  ce  perioadă  a  fost  reţinut  la  Securitatea  din  Braşov  pentru  cercetări, 
se  pare  în  1949. 

BIBLIOGRAFIE:  Petru  Baciu,  Povestiri  din  închisori  şi  lagăre ,  Oradea,  1995, 
p.  41;  Voi.  Biserica  întemniţată ,  Bucureşti,  1998,  p.  406  (o  simplă  menţiune). 


STRAJA  ŞTEFAN,  preot  ortodox. 

N.  29  august  1911  înCacovalerii,  jud.  Cluj.  După  terminarea  studiilor  liceale, 
a  urmat  studii  superioare  la  Facultatea  de  Teologie,  din  Cernăuţi,  obţinând  licenţa 
în  1934.  A  fost  profesor  de  Religie  la  Târgu  Mureş,  Câmpeni,  Mediaş  şi  Baia  de 
Arieş.  S-a  implicat  de  tânăr  în  mişcarea  legionară,  încât  în  1940  a  devenit  şeful 
organizaţiei  legionare  din  Brăila.  A  fost  arestat  încă  din  1941  în  timpul  regimului 
antonescian,  continuându-şi  pedeapsa  şi  în  închisorile  comuniste. 

La  1 5  mai  1 948  a  fost  condamnat  de  Tribunalul  militar  din  Cluj  la  1 5  ani  de 
închisoare,  sub  acuzaţia  de  “activitate  contra  clasei  muncitoare”.  A  fost  deţinut  Ia 
Aiud,  Gherla,  Târgu  Ocna,  Galaţi,  Periprava.  Eliberat  de  la  Periprava  în  1962, 
după  21  de  ani  de  detenţie.  Timp  de  5  ani  a  lucrat  ca  simplu  muncitor  în  Sibiu, 


62 


REVISTA  TEOLOGICĂ 


după  care,  a  fost  hirotonit  preot  la  1 8  martie  1967  pe  seama  parohiei  Mag,  prot. 
Sibiu;  în  1970  s-a  transferat  în  parohia  Ruşi,  jud.  Sibiu.  S-a  pensionat  la  1  februarie 
1991  şi  a  murit  în  Sibiu  la  6  mai  1996. 

BIBLIOGRAFIE:  Voi.  Biserica  întemniţată,  Bucureşti,  1998,  p.  410;  Vasile 
Manea  Preoţi  ortodocşi  în  închisorile  comuniste ,  Bucureşti,  2001,  p.  240  (aceleaşi 
date);  Pr.  loan  Coşa,  Necrolog,  în  “Telegraful  Român”  nr.  33-36  din  sept.  1996. 


SUMEDREA  IOAN,  preot  ortodox.  *•  .  /  -  .  * 

N.  17  septembrie  1908  în  Moeciu  de  Jos,  jud.  Braşov.  A  făcut  4  clase  la  Liceul 
“Andrei  Şaguna”  din  Braşov,  Seminarul  teologic  de  4  ani  din  Sibiu,  apoi  Academia 
teologică  “Andreiană“  din  Sibiu  (193 1-1935).  A  fost  hirotonit  preot  pe  seama  parohiei 
Sohodol,  jud.  Braşov,  la  26  noiembrie  1935,  iar  în  1941  a  fost  ales  în  Moeciu  de  Jos 
Arestat  în  12  octombrie  1959  şi  condamnat  de  Tribunalul  Militar  Braşov  la 
15  ani  de  închisoare,  sub  acuzaţia  de  “uneltire  împotriva  ordinei  de  stat”.  In  urma 
recursului,  Tribunalul  Militar  Suprem  din  Bucureşti,  i-a  redus  pedeapsa  la  5  ani. 
Şi-a  executat  pedeapsa  la  Aiud,  Jilava,  dar  mai  ales  în  Balta  Brăilei,  de  unde  a  fost 
eliberat  la  3  august  1964,  în  urma  Decretului  de  amnistiere  nr.  41 1/1964,  reluându- 
şi  misiunea  la  parohia  Bran-Cheia.  A  murit  la  13  august  1973. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  412,  Vasile 
Manea,  Preoţi  ortodocşi  în  închisorile  comuniste.  Bucureşti,  2001,  p.  240  (aceleaşi 
date);  informaţii  de  la  fiul  său,  Preotul  loan  Sumedrea  jr.  din  Bran,  august  2004. 


TATU  GHEORGHE,  preot  ortodox. 

N.  1  aprilie  1908  în  Sebeşu  de  Sus,  jud.  Sibiu.  Studii  la  Şcoala  normală  “Andrei 
Şaguna”  din  Sibiu,  apoi  la  Academia  teologică  “Andreiană“  din  Sibiu  (1928-1932). 
Hirotonit  la  27  septembrie  1933  pentru  parohia  natală.  Nu  se  cunoaşte  perioada  de 
detenţie.  Se  pare  că  a  fost  acuzat  că  a  spovedit  persoane  căutate  de  Securitate. 

BIBLIOGRAFIE:  Voi.  Biserica  întemniţată ,  Bucureşti,  1998,  p.  421,  Vasile 
Manea,  Preoţi  ortodocşi  în  închisorile  comuniste ,  Bucureşti,  2001,  p.  92  şi  247 
(aceleaşi  date). 

TOMUŢIA  PARTENIE,  preot  ortodox. 

N.  1  octombrie  1909  în  Şoroştin,  jud.  Sibiu.  Studii  liceale,  cu  bacalaureat, 
apoi  la  Academia  teologică  “Andreiană“  din  Sibiu  (1930-1934).  Hirotonit  pe  seama 
parohiei  Ormeniş,  prot.  Sfantu  Gheorghe  (jud.  Braşov);  mai  târziu  a  păstorit  în  satul 
natal.  A  fost  deţinut  administrativ  în  perioada  15  mai  1948  şi  15  mai  1954.  A  fost 
pensionat  Ia  1  octombrie  1982  de  la  parohia  Şoroştin  şi  a  decedat  la  22  martie  2004. 

BIBLIOGRAFIE:  Voi.  Biserica  întemniţată,  Bucureşti,  1998,  p.  431. 


TURCU  IOAN,  elev,  mai  târziu  preot  ortodox. 

N.  18  septembrie  1929  în  Vingard,  jud.  Alba.  La  1  martie  1949  pe  când  era 
în  clasa  a  Xll-a  Ia  Liceul  “Mihai  Viteazul”  din  Alba  Iullia,  a  fost  arestat.  Reţinut  în 
închisorile  din  Turda  şi  Alba  Iulia,  după  care  a  fost  judecat  la  Sibiu  şi  condamnat 
la  doi  ani  închisoare  corecţională,  sub  acuzaţia  de  “uneltire  contra  ordinei  sociale”. 
A  fost  eliberat  la  1  aprilie  1951. 1  s-a  permis  să-şi  termine  liceul,  încât  în  toamna 
anului  1951  s-a  înscris  la  Institutul  teologic  din  Sibiu,  obţinând  licenţa  în  iunie 
1955.  Mai  târziu  s-a  înscris  şi  Ia  cursurile  de  doctorat  de  trei  ani  de  Ia  Institutul 
teologic  din  Bucureşti  (Ie-a  absolvit  fără  să-şi  fi  susţinut  teza). 

După  căsătorie,  cu  o  studentă  de  la  acelaşi  Institut,  a  fost  hirotonit  preot  la 
23  noiembrie  1955  pe  seama  parohiei  Ighiel,  jud.  Alba.  De  acolo  s-a  transferat  la 
parohiile  Aciliu,  Dumbrăveni,  jud.  Sibiu  (în  ambele  construieşte  câte  o  casă 
parohială),  apoi  la  Cisnădie,  şi,  în  sfârşit  în  parohia  “Lazaret”  din  Sibiu.  A  murit 
în  toamna  anului  1999.  A  avut  cinci  copii,  toţi  cu  pregătire  superioară. 

Preot  cu  o  frumoasă  cultură  şi  bun  predicator.  A  publicat  numeroase  articole 
în  “Telegraful  Român”,  predici  şi  studii  în  “Mitropolia  Ardealului”,  etc. 

BIBLIOGRAFIE:  Voi.  Biserica  întemniţată,  Bucureşti,  2002,  p.  437;  Vasile  Manea, 
Preoţi  ortodocşi  în  închisorile  comuniste ,  Bucureşti,  2001 ,  p.  258  (date  foarte  sumare 
în  amândouă);  informaţii  de  la  prot.  Gheorghe  Opriş  din  Rupea,  din  iunie  2004. 


ŢIGOIU  TIBERIU,  preot  ortodox. 

N.  24  iunie  1908  în  Purcăreni  Jud.  Braşov.  A  făcut  liceul  cu  examen  de  bacalaureat, 
apoi  Academia  teologică  “Andreiană“  din  Sibiu  (1930-1934). 

A  fost  hirotonit  diacon  la  30  ianuarie  1940  şi  preot  la  1 7  februarie  1940,  de 
către  mitropolitul  Nicolae  Bălan,  pe  seama  parohiei  Cărpiniş,  jud.  Braşov.  A 
fost  deţinut  administrativ  din  16  decembrie  1953  până  la  1  februarie  1955. 
Reîncadrat  la  parohia  Rotbav,  jud.  Braşov,  unde  a  funcţionat  până  la  pensionare, 
1  septembrie  1973. 

Bibliografie:  Voi.  Biserica  întemniţată ,  Bucureşti,  1998,  p.  439.  (cu  unele  date 
greşite). 


VLADOV1CI  IO  AN,  preot  ortodox.  f 

N.  22  februarie  1920  în  Şeica  Mare,  jud.  Sibiu.  Şi-a  început  studiile  la  Liceul 
“Gheorghe  Lazăr”  din  Sibiu  (1931-1939).  Arestat  în  1941  pentru  activitatea  sa  în 
mişcarea  legionară  şi  deportat  în  Germania  (lagărul  de  la  Buckenwald).  Reîntors 
în  ţară  în  1944,  s-a  înscris  la  Academia  teologică  unită  din  Cluj,  fiind  hirotonit  de 
episcopul  Iuliu  Hossu  în  1 948.  La  o  lună  după  hirotonie  a  fost  arestat  şi  condamnat 
la  15  ani  muncă  silnică  sub  acuzaţia  de  “uneltire  împotriva  ordinei  de  stat.” 

A  trecut  prin  închisorile  de  la  Sighişoara,  Ocnele  Mari,  Canalul  Dunăre- 
Marea  Neagră  (la  Năvodari),  Constanţa,  Galaţi,  Noua  Culme,  Aiud,  Deva,  Codlea, 
Cluj,  Jilava,  Noua  Culme  (a  doua  oară).  Capul  Midia,  Periprava.  A  fost  eliberat  în 
1963,  după  1 5  ani  de  suferinţe  fizice  şi  morale.  în  anii  următori  a  lucrat,  timp  de  6 
ani,  “ca  muncitor  necalificat”  la  Fabrica  de  cărămidă  “Record”  din  Sibiu.  în  1969 
a  fost  reprimit  în  clerul  Arhiepiscopiei  Sibiului,  şi  numit  la  parohia  Veseud,  unde 
a  păstorit  timp  de  6  ani  (concomitent  şi-a  continuat  studiile  la  Institutul  teologic 
din  Sibiu,  unde  a  obţinut  licenţa).  între  anii  1975-1993  a  păstorit  în  Şeica  Mare, 
de  unde  s-a  pensionat.  După  1993  slujeşte  mereu  în  catedrala  mitropolitană  din 
Sibiu,  având  domiciliul  în  acest  oraş,  distins  cu  “crucea  patriarhală44. 

BIBLIOGRAFIE:  Date  foarte  sumare  în  voi.  Biserica  întemniţată  Bucureşti,  1 998, 
p.  452;  informaţii  oferite  de  Păr.  Vladovici  în  iunie  2004. 


Pr.  Prof.  Dr.  Mircea  Păcurariu 
Facultatea  de  Teologie  Ortodoxă  «Andrei  Şaguna»,  Sibiu 


SFÂNTUL  IOAN  HRISOSTOMUL 
ŞI  IMPERIUL  ROMAN  ÎN  LUMINA  NOII  LITERATURI 

în  urmă  cu  mai  bine  de  60  de  ani  apărea  (la  editura  Benzinger  în  Einsiedeln/ 
Koln)  renumita  colecţie  de  “Documente  din  opt  secole  ”  (“Dokumenten  aus  acht 
Jahrhunderlen  ”)  a  lui  Hugo  Rahner,  având  ca  temă  (şi  titlu)  “ Libertatea  bisericească 
apuseană ”  (u Abendlăndische  Kirchenfreiheit'f .  Ce-i  drept,  această  colecţie  a 
devenit  cunoscută  publicului  larg  din  Germania  abia  după  publicarea  unei  noi  ediţii 
prelucrate  de  către  autor,  în  1961.1  2  Lucrarea  însă  a  rămas  şi  în  această  ediţie 
prelucrată  la  ideile  de  bază  iniţiale,  aşa  cum  în  mod  expres  se  precizează  în  prefaţă.3 
Tema  a  rămas  tot  poziţia. Bisericii  faţă  de  statul  roman,  de  aceea  au  fost  preluate, 
printr-o  alegere  intenţionată,  exclusiv  izvoare  de  origine  creştină.  Intenţia  lor  a 
fost  mai  bine  reliefată  de  vechiul  titlu  decât  de  cel  nou  (“Biserica  şi  Statul  în 
creştinismul  primar  -  Kirche  urtd  Staat  im  friihen  Christentum  “)  care  măreşte 
aşteptările,  satisfăcute  însă  numai  în  parte  de  documente.  în  ce  priveşte  cuprinsul, 
cartea  iezuitului  german  Hugo  Rahner  este  foarte  asemănătoare  cu  cea  a  teologului 
reformat  olandez  H.  Berkhof  despre  “ Biserică  şi  stat  -  Kirche  und  Staat  ”  care  a 
fost  alcătuită  aproape  în  acelaşi  timp,  însă  nu  a  fost  publicată  decât  numai  la  scurt 
timp  după  încheierea  celui  de-al  doilea  război  mondial.4  Aceasta  nu  este  o 
întâmplare,  căci  ambele  cărţi,  alcătuite  aproape  în  acelaşi  timp,  aveau  în  vedere 
acelaşi  duşman  naţional-socialist:  una  a  fost  scrisă  în  secret  în  timpul  ocupaţiei 
germane  a  Olandei,  cealaltă  în  exil  în  Elveţia,  după  închiderea  forţată  a  Facultăţii 
de  Teologie  din  Innsbruck.  De  fapt,  cartea  lui  Rahner  poate  fi  citită  ca  şi  colecţie 
de  izvoare  pentru  “ Cercetarea  privind  formarea  ideii  de  stat  bizantin  şi  teocratic 
în  primele  patru  secole  -  Untersuchung  zur  Entstehung  der  byzantinischen  und 
theokratischen  Staatsauffasung  im  vierten  Jahrhundert”  (acesta  este  subtitlul 
lucrării  „Biserică  şi  împărat  -  Kirche  und  Kaiser  ”)  a  lui  Berkhof.5  între  timp, 

1  Apărută  la  Eisiedeln-Kdln,  1943. 

2 Kirche  und  Staat  im  friihen  Christentum ,  apărută  la  MUnchen  în  1961 . 

3  Modificarea  de  bază  constă  în  adăugarea  textelor  originale  greceşti  şi  latine,  prin 
care  bineînţeles  că  s-a  ridicat  în  mod  semnificativ  utilizarea  colecţiei  mai  ales  în  scopuri 
academice. 

4  în  olandeză:  Amsterdam,  1946;  în  germană:  ZQrich,  1947. 

5  Vezi  observaţiile  făcute  pe  bună  dreptate  de  G.  Kretschmar,  Der  Wegzur  Reichskirche 
în  Verkiindigung  und  Vorschung  13,  Heft  1  (1968),  p.  3-44,  aici:  8. 

poziţia  reprezentată  de  ambii  autori  a  avut  parte  de  o  masivă  critică,6 7  încât  nou 
conceputa  documentare  apărută  anul  acesta  la  editura  Peter  Lang  în  Berlin,  sub 
titlul  ” Kirche  und  Staat  im  Denken  des  fruhen  Christentums  -  Biserica  şi  statul  în 
gândirea  creştinismului  primar  -  cu  tot  respectul  pentru  realizările  lui  Rahner  şi 
ale  lui  Berkhof -  a  trebuit  să  aleagă  alte  căi  şi  să  aşeze  alte  accente. 

O  problemă  este  aceea  a  terminologiei.  Dacă  se  doreşte  a  se  vorbi,  precum  H. 
Rahner,  despre  raportul  dintre  “Biserică  şi  stat”  în  creştinismul  primar,  atunci  s-ar 
defini  în  fond  o  problemă  centrală  a  modernităţii ,  precum  tot  aşa  “statul”  este  o 
noţiune  modernă,  care  se  întâlneşte  pentru  prima  dată  în  renaşterea  italiană.  Chiar 
şi  pentru  Evul  Mediu,  formularea  este  numai  limitat  utilizabilă,  iar  prin  transpunerea 
ei  în  perioada  creştinismului  primar  aduce  cu  sine  în  primul  rând  pericolul  de  a 
produce  anacronisme  care  mai  degrabă  deformează  imaginea  reprezentărilor 
utilizate  atunci.  Noul  Testament8  ia  în  considerare  existenţa  unor  autorităţi  politice 
şi  conţine  indicaţii  despre  cum  trebuie  să  se  comporte  creştinii  faţă  de  stăpânitorii 
evrei  şi  romani.  Apocaliptica  creştină  recurge,  dincolo  de  aceasta,  la  categoria 
opoziţională  dintre  poporul  lui  Dumnezeu  şi  puterea  lumească  urătoare  de 
Dumnezeu.  Pe  linia  tradiţională  de  la  cuvântul  lui  lisus  despre  impozitele  către  stat 
(Matei  22)  şi  până  la  Romani  13  se  întâlneşte  imaginea  autorităţii  lumeşti,  mai 
exact  a  Imperiului  Roman,  dar  nu  şi  aceea  a  Bisericii.  In  robii  lui  Dumnezeu 
persecutaţi  din  Apocalipsă  se  poate  regăsi  Biserica,  însă  opusul  ei  nu  este  de  fapt 
“statul”  ca  structură  de  ordine  politică,  nici  Imperiul  Roman,  ci  pur  şi  simplu 
lumea  urătoare  de  Dumnezeu.  Tocmai  de  aceea  ne  este  interzis  să  punem  în 
contradictoriu,  aşa  cum  adesea  s-a  obişnuit,  pe  de  o  parte  o  tradiţie  care  afirmă 
statul,  iar  pe  de  altă  parte  o  alta  care-1  critică,  chiar  dacă  nu  există  nici  o  îndoială 
că  Romani  13  şi  Apocalipsa  13  vorbesc  de  Imperiul  Roman  din  perspective  total 


6  Vezi,  în  afară  de  G.  Kretschmar,  idem,  p.  7-8, 38, 40-41,  şi  K.  Aland,  Das  Verhăltnis 
von  Kirche  und  Staat  in  der  Frithzeit ,  în  ANRW  II,  23.  I,  1979,  p.  60-246,  aici  139  şi 
urm.;  W.  Schneemelcher,  Kirche  und  Staat  im  4.Jahrhundert  (Bonner  Akademische  Reden 
37),  Bonn  1970.  -  K,  GroB-Albenhausen  se  dovedeşte  cu  greu  a  fl  bine  informat  când 
afirmă,  în  dizertaţia  sa  „ Imperator  christianissimus.  Der  christliche  Kaiser  bei  Ambrosius 
und  Johannes  ChrysostomusF  Frankfurter  Al thistorische  Beitrăge  3,  Frankfurt  1999,  că 
teza  lui  Berkhof  (lucrarea  lui  H.  Rahner  pare  a-i  fi  necunoscută)  nu  a  fost  „  aproape  deloc 
receptată ;  o  excepţie "  constituind  „K.  Aland"  (p.  13,  nota  13),  un  aspru  critic  al  lui 
Berkhof  (n.  b.). 

7  Subtitlul  încearcă  să  precizeze:  „  Texte  und  Kommentare  zum  Thema  Religion  und 
Politik  in  der  Antike  -  Texte  şi  comentarii  cu  privire  la  religie  şi  politică  în  antichitate  “ 
(Traditio  Christiana  13). 

8  Vezi  de  exemplu  Matei  22, 1 5-22;  textele  paralele  Romani  1 2, 1-2;  1 3, 1  -7;  I  Corinteni 
7,  29-31;  Fapte  5,  27-29;  I  Petru  2,  13-17;  II  Tesaloniceni  2,  1-7;  Apocalipsa  13,  1-10. 

diferite.  Istoria  interpretării  acestor  două  texte  de  până  la  " cotitura  constantiniană  ’** 
confirmă  faptul  că  Biserica  nu  a  aşezat  niciodată  cele  două  texte  în  contradictoriu, 
tocmai  pentru  că  între  ele  nu  a  putut  să  descopere  nici  un  fel  de  contradicţie.  Aceasta 
dovedeşte  faptul  că  creştinismul  primar,  dacă  a  reflectat  asupra  relaţiei  cu  “statul”, 
atunci  a  facut-o  în  modul  său  propriu  şi  nu  în  al  nostru. 

O  problemă  şi  mai  stringentă,  care  îi  vizează  în  aceeaşi  măsură  pe  Rahner  şi 
pe  Berkhof,  este  afirmarea  cu  intensitate,  de  către  ambii,  a  unei  ", diferenţe  de 
structură  ”  între  “est”  şi  “vest”,  între  Biserica  Bizantină  şi  cea  Apuseană.  Diferenţa 
nu  s-ar  manifesta  în  nici  un  punct  “atât  de  clar  ca  în  înţelegerea  de  bază  a  Bisericii 
şi  a  statului”  (sau,  ca  să  fim  mai  aproape  de  surse,  dintre  “ Biserică  şi  împărat  ”, 
respectiv  “ Biserică  şi  Imperiul  Roman”),  ca  să-I  cităm  pe  Emst  Benz  (fost  istoric 
bisericesc  evanghelic  din  Marburg).  “ Diferenţa  -  scrie  mai  departe  Benz  -  se  vede 
cel  mai  clar  în  compararea  celor  doi  mari  teologi,  Eusebiu  de  Cezarea  şi  Augustin, 
care  au  realizat  baza  ideii  de  Biserică  şi  de  metafizică  a  statului  în  creştinismul 
răsăritean  -  ortodox,  respectiv  în  cel  apusean-romano-catolic.  ”9 10  Privind  obiectiv, 
la  aceşti  trei  autori  este  vorba  -  aşa  cum  ei  înşişi  se  exprimă  -  de  o  poziţie  tipic 
apuseană  în  opoziţie  faţă  de  “bizantinism”,  opoziţie  care  de  multă  vreme  a  fost 
adusă  cu  predilecţie  la  acelaşi  numitor:  “teocraţie  (pentru  Rahner  =  “libertatea 
Bisericii”)  versus  “cezaro-papism.” 

Aşa  cum  am  văzut,  înainte  era  folosită  cu  predilecţie,  ca  exemplu  şi  probă, 
comparaţia  dintre  Eusebiu  şi  Augustin  sau  Ambrozie;  în  literatura  nouă, 
dimpotrivă,  este  folosită  mai  mult  compararea  dintre  Ambrozie  şi  Sfântul  loan 
Gură  de  Aur:  primul  este  pentru  Rahner  un  reprezentant  clar  al  idealurilor 
“teocratice”  (respectiv  un  pionier  al  “libertăţii  Bisericii  apusene  ”);  celălalt  sigur 
nu  este  un  al  doilea  Eusebiu,  ci  mai  degrabă  o  victimă  nevinovată  a  tendinţelor 
“cezaro-papiste  ’’  din  Bizanţ.  “Acest  zelos  apărător  al  legii  lui  Dumnezeu  şi  al 
libertăţii  de  exprimare  -  scrie  H.  Rahner  -  a  cutezat  ceva  asemănător  precum 
odinioară  Ambrozie  împotriva  împărătesei  Justina ,  dar  la  ce  rezultate  diferite  s-a 
ajuns!  Gură  de  Aur  se  izbeşte  într-o  luptă  mortală  de  dominaţia  imperială  asupra 
Bisericii,  episcopi  slugarnici  îl  condamnă  în  numele  împăratului  la  exil  la  aşa- 
numitul  Sinod  de  la  Stejari  (august  403)...  In  această  tragedie,  lupta  papalităţii 


9  Compară  A.  Strobel,  Schriftverstăndnis  und  Obrigkeitsdenken  in  der  ăltesten  Kirche. 
Eine  auslegungs-  und problemgeschichtliche  Studie  zum  Verhăltnis  von  Kirche  und  Staat , 
mai  ales  până  la  Constantin  cel  Mare  (lucrare  scrisă  numai  la  maşină),  Erlangen,  1956; 
vezi  rezumatul  în  Theologische  Literaturzeitung  nr.  82  (1957),  p,  69-71. 

10  Emst  Benz,  Geist  und Leben  der  Ostkirche,  Hamburg,  1957,  p.  1 36;  compară  aceste 
poziţii  şi  întrebările  pe  care  ele  le  ridică  cu  încă  excelenta  lucrare  a  lui  Georg  Kretschmar 
(vezi  nota  5). 

iubitoare  de  libertate  a  fost  fără  de  folos.  Insă  fronturile  -  cel  bisericesc  şi  cel 
politic  -  au  ieşit  clar  la  lumină”' 1 

Din  motive  de  spaţiu,  trebuie  să  renunţăm  la  o  comparaţie  amănunţită  între 
Ambrozie  şi  Sfântul  Ioan  Gură  de  Aur,  însă  dorim  să  avem  în  vedere  întrebarea  cu 
privire  la  presupusa  sau  reala  «  diferenţă  de  structură  » între  «  ideea  de  Biserică  şi 
metafizica  statului  »  (Emst  Benz)  bizantină  şi  apuseană,  de  vreme  ce  acum 
introducem  în  discuţie  noi  contribuţii  cu  privire  la  întrebarea  «  Biserica  şi  împăratul 
»  (respectiv  Imperium  Romanum)  în  viziunea  Sfântului  Ioan  Hrisostomul.  Vom 
deosebi  două  idei ;  1 .  Depunerea  Sfântului  Ioan  Gură  de  Aur  şi  cauzele  ei  (despre 
aceasta  va  fî  vorba  numai  pe  scurt,  pentru  că  atinge  numai  tangenţial  tema  noastră 
principală  care  este  şi  rămâne)  2.  Sfântul  Ioan  Gură  de  Aur  şi  Imperiul  Roman. 

'•••  -  -ri  i  •  TMI*:  •••.*♦  .vr . -  .•  /va  *  -vV  -  iv  '»!  **».,..• 

/•:  k  *,  ;  '.V.'.'  ' '.v.,  ...  *  ->Y  ».»  .  • 


în  cartea  sa  The  Body  and  Society.  Men,  Women  and  Sexual  Renunciation  in 
Early  Christianity,  New  York,  1988  (o  traducere  germană  a  apărut  la  Munchen  în 
1991)*,  Peter  Brown  a  dedicat  un  întreg  capitol  Sfanţului  Ioan  Gură  de  Aur  (capitolul 
1 5  al  cărui  titlu  în  germană  este  Die  Sexualităt  und die  Stadl  ”  [p.  3 1 5-33 1  ]  **.  Aici, 
eşecul  său  din  Constantinopol,  ca  şi  cel  din  Antiohia  de  fapt,  este  prezentat,  nu 
precum  la  Rahner,  ca  rezultat  al  ‘  dominaţiei  imperiale  asupra  Bisericii ”  sau  al 


11  Hugo  Rahner  (vezi  nota  2),  p.  212-213  „Faptul  că  în  Vest  conştiinţa  teocratică  a 
rămas  vie,  în  vreme  ce  în  Est  ea  nu  s-a  dezvoltat  niciodată  “  este  şi  părerea  lui  Berkhof. 
Dimpotrivă,  potrivit  lui,  s-a  pus  accentul ,,  mai  mult  pe  personalităţi  decât  pe  mijloace.  Şi 
Biserica  Răsăriteană  a  avut  în  secolele  IV-  V  mari  bărbaţi,  însă  corespunzător  mentalităţii 
răsăritene,  ei  au  fost  numai  mari  teologi,  care  au  reflectat  intens  asupra  misterelor  Treimii 
şi  întrupării.  O  figură  a  conducătorului,  un  prinţ  al  Bisericii  precum  Ambrozie,  nu  s-a 
aflat  printre  ei.  Nici  Gură  de  Aur  nu  a  fost  aşa  ceva.  ”  (H.  Berkhof  [vezi  nota  4],  p.  205). 
Fără  îndoială,  când  scrie  „  marii  bărbaţi  “  ai  secolelor  I V-V,  el  se  gândeşte  la  Sfântul  Atanasie 
al  Alexandriei,  care  a  reprezentat  concepţia  “ortodoxă*4  despre  Trinitate  şi  întrupare  (vezi 
ebenda  204-205).  Berhof  a  avut  despre  aceasta  o  concepţie  asemănătoare  celei  a  lui  E. 
Peterson  din  lucrarea  Der  Monotheismus  als politisches  Problem,  Leipzig,  1 935.  Cu  privire 
la  dezbaterea  acestei  teze,  vezi  mai  ales  volumul  editat  de  A.  Schindler,  Monotheismus  als 
politisches  Problem ?  Erik  Peterson  und  die  Kritik  der  politischen  Theologie,  Gutersloh, 
1978  (SEE  14). 

*  O  traducere  în  limba  română  a  lucrării  lui  Peter  Brown  sub  titlul  Trupul  şi  societatea , 
trad.  Ioana  Zirra,  consultant  de  specialitate  Florica  Bechet,  Editura  RAO,  Bucureşti,  2000 
( n.  trad. ). 

**  în  ediţia  românească  capitolul  15  poartă  titlul:  Sexualitatea  şi  cetatea:  Ioan 
Chrysostomos,  p.  315-331  (n.  trad.). 

intrigilor  unor  “episcopi  slugarnici  ”,  ci  acesta  este  atribuit  nu  în  ultimul  rând  unor 
greşeli  de  apreciere  ale  marelui  orator.  Nereuşita  lui  -  se  poate  citi  ca  şi  motivaţie 
-  era  mai  mult  decât  o  tragedie  personală;  era  nereuşita  unei  variante  posibile  de 
creştinătate  pentru  romanitatea  răsăriteană.  Era  una  dintre  prăbuşirile  cele  mai 
însemnate  din  secolul  al  patrulea.  In  anul  362,  loialitatea  feroce  a  cetăţenilor  din 
Antiohia  faţă  de  propria  lor  imagine  intenţionat  neconfesională  despre  cetate  i-a 
demonstrat  clar  împăratului  Iulian  că  speranţele  lui  de  reînviere  a  păgânismului 
erau  sortite  eşecului.  La  sfârşitul  secolului  al  patrulea,  Antiohia  şi  apoi 
Constantinopolul  au  sfărâmat  tendinţele  trezirii  spirituale  creştine  întruchipate 
de  Ioan  Chrysostomos  aproape  cu  aceeaşi  putere  de  distrugere.  Viziunea  lui  Ioan 
despre  viitorul  unei  cetăţi  creştine  se  născuse  moartă,  tot  aşa  cum  se  întâmplase 
cu  planurile  pentru  o  cetate  păgână  făcute  pentru  Antiohia  de  împăratul  apostat.  ” 
(p.  328-329) 

“Ioan  a  pus  familia  creştină  mai  presus  de  cetatea  antică.  El  a  refuzat  să 
privească  Antiohia  drept  o  comunitate  civică  tradiţională,  ţinută  laolaltă  de 
obişnuitul  patriotism  local,  exprimat  prin  ritmurile  comune  ale  festivităţilor 
colective.  Ioan  nu  făcea  un  secret  din  faptul  că  dorea  ca  şi  teatrul  şi  hipodromul, 
ba  chiar  şi  agora  cea  atât  de  plina  de  mişcare  să  rămână  tăcute  pentru  totdeauna.  ” 
(p.  322)  -  Totuşi,  suntem  înclinaţi  să-i  obiectăm  lui  Brown:  nu  a  fost  Sfântul  Ioan 
în  oraşul  său  natal  atât  de  iubit  încât  la  sfârşitul  a  16  ani  de  activitate  ca  diacon  şi 
preot  a  trebuit  “răpit”  (într-o  acţiune  de  noapte  şi  totodată  secretă)  de  frica  unei 
revolte  a  populaţiei  antiohiene  deosebit  de  irascibile,  pentru  că  anumite  cercuri 
influente  de  la  curte  au  văzut  în  el  pe  viitorul  episcop  al  capitalei  Imperiului  -  în  el, 
un  ratat  dovedit?  Cum  se  potrivesc  toate  acestea? 

Bineînţeles,  cu  acestea  întrebările  lui  Brown  cu  privire  la  o  înţelegere  a  tradiţiei 

/s 

vechi  de  secole  nu  sunt  rezolvate.  In  nici  un  caz  nu  pot  nici  eu  să  le  discut  aici,  ci 
doar  le  ofer  mai  departe  spre  reflecţie:  “mai  întâi,  dacă  majoritatea  zdrobitoare  a 
populaţiei  urbane  antice  îndeosebi  cea  a  antiohienilor  a  gândit  atât  de  entuziast 
sau  măcar  asemănător  istoricului  modern  despre  puterea  sentimentului  clasic 
pentru  comunitatea  orăşenească?  Dacă  da,  atunci  în  al  doilea  rând,  -  mai  ales 
potrivit  “ noilor  cunoştinţe  din  perspectivă  sociologică’'  ale  lui  R.  Stark  din 
instructiva  sa  carte,  care  în  mod  sigur  nu  trebuie  citită  necritic  The  Rise  of 
Christianity 12  (mai  ales  capitolul  7  din  traducerea  germană  apărută  la  Weinheim  în 
1 997  intitulat  Chaos  und  Krise  der  Stadie :  Der  Fall  Antiochia  -  Haosul  şi  criza 
oraşelor :  cazul  Antiohia )  -  ne  putem  întreba:  ce  i  se  reproşează  de  fapt  Sfântului 
Ioan,  care  aşa  cum  este  cunoscut,  s-a  perceput  pe  sine  ca  pe  un  bărbat  din  popor? 


12  Apărută  la  Princeton  în  1996.  O  traducere  germană  a  apărut  un  an  mai  târziu  la 
Weinheim  sub  titlul  DerAufstieg  des  Christentums. 

Deci  unui  bărbat  pe  care-I  interesa  în  mod  intens  nu  numai  cum  arătau  palatele  şi 
străzile  bogate,  ci  şi  cartierele  mizere ,  cum  mirosea  acolo  şi  care  erau  condiţiile  de 
locuit  şi  cele  igienice...  Despre  toate  acestea  ne  putem  face  în  mod  apăsător  o 
imagine  concretă,  chiar  dacă  R.  Stark  are  numai  în  parte  dreptate.  "Ce  /  se 
reproşează,  printre  altele,  Sfântului  loan  Gură  de  Aur  ca  predicator  şi  teolog, 
dacă  căutăm  să-l  judecăm  astfel ?  De  vreme  ce  el  nu  a  întrebat  “Ce  ar  fi  spus 
despre  aceasta  Iisus?”  ( aşa  cum  sună  stăruitoarea  întrebare  a  lui  M.  Niemoller),  ci 
“Ce  ar  fi  spus  despre  aceasta  şi  în  mod  corespunzător  -  fără  a  ţine  seama  de 
dezavantajele  personale  -  cum  ar  fi  procedat  (iubitul  Apostol)  Pavel?”13  în  al  treilea 
rând,  ce  i  se  poate  reproşa  celui  al  cărui  drum,  precum  al  altor  străluciţi  contemporani 
(de  exemplu  Sfânul  Vasile  cel  Mare)  i-a  dus  de  la  monahism  la  episcopat?  Aceasta 
înseamnă  că  pentru  Sfântul  loan  punctul  principial  de  plecare  al  creştinismului  a 
fost  şi  a  rămas  până  la  sfârşit  “ caracterul  social.  ”  El  a  văzut  “ criteriul  hotărâtor  al 
creştinismului  desăvârşit,  ”  exacta  lui  definire  şi  cea  mai  înaltă  împlinire  a  lui,  care 
nu  poate  fi  depăşită  prin  nimic,  în  “ a  căuta  ce  anume  foloseşte  binelui  comunităţii, 
în  a  înţelege  că  propria  mântuire  este  legată  de  cea  a  aproapelui.  ”  Drept  urmare, 
pentru  el  perfecţiunea  creştină  are  în  mod  esenţial  de-a  face  cu  dreptatea  socială, 
cu  care,  în  ochii  lui,  monahismul  trebuie  să  aibă  de-a  face  de  la  început  până  la 
sfârşit.  De  remarcat  că  pentru  el  -  iar  în  acestă  privinţă  aproape  că  nu  are  egal  - 
modelul  mănăstirilor  constă  nu  în  ultimul  rând  în  aceea  că  în  ele  este  vizibilă 
“societatea  perfectă”  ( societas  perfecta)  şi  anume  în  măsura  în  care  în  ele  nu  mai 
există  proprietate  privată  şi  conducere  a  unora  de  către  alţii,  ci  numai  supunere 
reciprocă  şi  slujire  de  bună  voie.1’14  Iar  pentru  că  este  vorba  de  criteriile  de  apreciere, 
aceasta  este  a  treia  mea  reflecţie:  consider  că  sus-amintita  prioritate  hrisostomică 
nu  este  numai  din  punct  de  vedere  teologic  evidentă  sau,  cel  puţin,  de  înţeles,  ci  ea 
merită  o  deosebită  atenţie  şi  din  perspectivă  politico-socială,  dacă  nu  cumva  este 
chiar  exemplară,  mai  ales  în  perioade  de  tranziţie  precum  cea  în  care  trăim  noi  sau 
a  trăit  Sfântul  loan  Gură  de  Aur.  A  avut  vreo  urmare  pentru  Sfanţul  loan  descoperirea 
caracterului  eclesial  al  eticii  creştine,  cu  alte  cuvinte  descoperirea  grupului  ca  şi 
subiect  etic?15  (După  părerea  mea,  particularitatea  Sfântului  loan  constă  tocmai  în 


13  Despre  acesta  vezi  întâi  de  toate  captivanta  carte  a  lui  M.  M.  Mitchell,  The  Heavenly 
Trumpet.  John  Chrysostom  and theArt  ofPauline  Interpretation  (TUTh  40),  Tiibingen  2000. 

14  A.  M.  Ritter,  Zur  „ Realbilanz  "  der  alten  Kirchengeschichte:  das  Beispiel 
„Christentum  und  Sklaverei  “  în  J.  Dummer  -  M.  Vielberg,  Leitbilden  der  Spătantike  - 
Eliten  und  Leitbilden  (Altertumswissenschaftliches  Kolloquium  I),  Stuttgart,  1999,  101- 
122;  aici  p.  114-115.  Cu  privire  la  dovezi,  vezi  studiul  meu  Zwischen  Gottesherrschaft 
und  einfachen  Leben  din  JAC  31  (1988),  p.  127-143;  aici  p.  132,  Anm.  23;  retipărit  în 
Charisma  und  Charitas  ( Ges .  Aufs.),  Gottingen,  1993,  309-330. 

15  Vezi  în  legătură  cu  acesta  A.  M.  Ritter,  John  Chrysostom  as  an  Interpreter  ofPauline 
Social  Ethics  în  W.  S.  Babcock  (editor),  Paul  and  theLegacies  of  Paul,  Dallas,  1990,  p.  309-330. 

faptul  că  e!  nu  a  gândit  în  categorii  individualiste!)  După  mine,  tocmai  descoperirea 
caracterului  eclesial  al  eticii  creştine  stă  în  spatele  creşterii  în  importanţă  a  familiei 
creştine  la  Sfântul  Ioan  Gură  de  Aur16,  creştere  în  importanţă  observată  şi  criticată 
de  Brown,  pentru  care  aceasta  a  fost  făcută  “spre  a  micşora  însemnătatea  oraşului 
antic.  ”  Aşadar,  cu  tot  respectul  faţă  de  marele  Peter  Brown,  el  poate  fi  contrazis, 
chiar  dacă  propria  lui  judecată  nu  poate  fi  pur  şi  simplu  suspendată,  mai  ales  că  o 
privire  asupra  urmărilor  istorice  este  foarte  îndoielnică,  dacă  într-adevăr  se  poate 
vorbi  de  un  “eşec”  al  Sfântului  Ioan  Gură  de  Aur.  El  a  fost  secole  de-a  rândul, 
după  câte  ştim,  atât  în  est  cât  şi  în  vest  (chiar  şi  în  Rusia  ţaristă)  -  “ cel  mai  cinstit 
şi  mai  citit  Sfânt  Părinte  de  limbă  greacă,  în  ciuda  depunerii  şi  a  exilului  său,  sau 
poate  tocmai  datorită  acestora!  ”'7 


16  Vezi  cu  privire  la  acest  subiect  solida  lucrare  a  lui  O.  Pasquato,  I  laici  in  Giovani 
Crisostomo  tra  Chiesa,  famigla  e  cittâ,  ediţia  a  Il-a  revizuită  şi  adăugită,  Roma,  2001. 
Cartea  lui  Brown  este  de  mai  multe  ori  citată,  însă  nu  este  discutată. 

17  A.  M.  Ritterîntr-o  serie  de  discuţii  din  Chrisostomica,  în  Theologische  Literaturzeitung 
128  (2003),  p.  1 73-10,  aici  p.  176-177  -  Pe  lângă  aceasta,  întrebări  asemănătoare  s-ar  putea 
pune  şi  capitolului  dedicat  Sfântului  Ioan  Gură  de  Aur  de  către  H.  Lepin  în  lucrarea  Die 
Kirchenvăter  undihre  Zeit.  Von  Athanasius  bis  Gregor  den  Groflen,  MUnchen,  2000,  p.  47- 
60,  determinate  de  următorul  pasaj:  „Precum  Ambrozie,  şi  Ioan  Gură  de  Aur  a  avut  un 
conflict  cu  împăratul,  a  cărui  Ortodoxie  a  fost  în  afara  oricărei  discuţii.  Antiohianul  însă  nu 
a  reuşit  să  se  impună.  La  aceasta  se  pare  că  a  contribuit  faptul  că  Arcadiu,  sau  mai  bine  zis 
Eudoxia,  a  fost  mai  puţin  raţional  decât  Teodosie  (este  vorba  de  Teodosie  cel  Mare  379- 
395).  înainte  de  toate  însă,  Ioan  îşi  avea  propriile  lui  deficienţe.  Lui  îi  lipsea  experienţa  cu 
administraţia  imperială,  protocolul  diplomatic  de  care  era  acum  nevoie  în  lumea 
creştinismului  monden,  a  pierdut  din  vedere  realizabilul  ( p.  57).  Dimpotrivă,  eu  consider  că 
“antiohianul”  Gură  de  Aur  s-a  « impus»  foarte  bine,  încât  la  început  a  câştigat  chiar  şi  încrederea 
unora  de  la  curte.  Lui  însă  îi  lipsea  ceea  ce  un  episcop  avea  cel  mai  mult  nevoie  în  situaţia 
unui  “creştinism  monden”  (Sfântul  Ioan  Gură  de  Aur  a  avut  de-a  face  cu  un  creştinism 
superficial),  anume  educaţia  în  ce  priveşte  administraţia  imperială  pe  care  Ambrozie  o  avea 
din  plin.  Oare  nu  ar  fi  trebuit  ca  el  să-şi  formeze  o  proprie  idee  despre  aceasta?  Acolo  unde 
el  a  gândit,  despre  raportul  dintre  monahism  şi  Biserică  aşa  cum  a  gândit,  trebuie  să-i  luăm  în 
nume  de  rău  faptul  că  nu  i-a  venit  în  minte  că  acum  cel  mai  necesar  ar  fî  “protocolul 
diplomatic  ”  iar  nu  “creştinismul  autentic  ”?!  Iar  în  cele  din  urmă:  faptul  că  “a  pierdut  din 
vedere  realizabilul’’,  se  vede  în  aceea  că  alte  mijloace  de  impunere  a  ideilor  sale,  precum 
cele  care-i  erau  puse  la  dispoziţie  de  retorică,  par  să  nu  fi  fost  niciodată  luate  în  considerare. 
Libertatea  de  alegere  a  fiecăruia  -  to  ame^ouaiov  -  a  fost  şi  a  rămas  pentru  el  sfântă  (despre 
aceasta  vezi  încă  o  dată  articolul  meu  Zwischen  Gottesherrschaft  und  einfachen  Leben ,  [vezi 
nota  14],  p.  142-143. 

O  influenţă  cu  nimic  mai  prejos  decât  cartea  lui  Brown18  a  exercitat-o  asupra 
literaturii  hrisostomiene19  noi  şi  foarte  noi  cu  privire  la  tema  discutată  mai  noul  şi 
“profesionistul”  studiu  analitic  al  lui  J.  H.  W.  G.  Liebeschuetz  despre  Barbari  şi 
episcopi  -  Barbarians  and  Bishops  (Oxford,  1 990,  cu  subtitlul  Army,  Church,  and 
State  in  the  Age  ofArcadius  and  Chrysostom  -  Armata,  Biserica  şi  statul  in  epoca 
luiArcadiu  şi  a  Sfântului  Ioan  Gură  de  Aur).  Liebeschuetz  studiază  două  evenimente 
legate  între  ele,  petrecute  la  Constanţi nopol  în  jurul  anului  400:  criza  lui  Gainas 
din  anii  399-400  şi  depunerea  Sfântului  Ioan  din  403/404.  " Ambele  au  fost  posibile 
datorită  unor  schimbări  fundamentale  din  societatea  romană  în  timpul  Imperiului 
timpuriu.  Criza  lui  Gainas  a  putut  avea  loc  numai  pentru  că  Imperiul  a  devenit  în 
mare  măsură  dependent  de  mercenarii  barbari.  Cariera  lui  Gură  de  Aur  a  implicat 
situaţii  inimaginabile  înainte  de  triumful  creştinismului.  Ambele  evenimente 
ilustrează  transformarea  lumii  vechi  ”  (p.  1 ).  Cu  privire  la  Sfântul  Ioan  şi  «căderea» 
sa,  el  scrie  la  sfârşit  în  rezumat:  Sfântul  Ioan  Gură  de  Aur  “s-a  făcut  neiubit  unei 
mari  părţi  a  clerului  din  Constantinopol.  Intervenţiile  sale  în  treburile  vecinilor 
par  să  fi  provocat  îngrijorare  printre  episcopi  şi  resentimente  în  rândul 
credincioşilor  oraşelor  ai  căror  episcopi  au  fost  depuşi.  El  a  încercat  să  disciplineze 
viaţa  monahală  din  interiorul  şi  din  jurul  Constantinopolului  şi  astfel  şi-a  provocat 
duşmănia  foarte  multor  persoane.  Căci  monahii  aveau  influenţă  atât  asupra 
oamenilor  obişnuiţi  cât  şi  asupra  liderilor  societăţii.  Ei  puteau  să  se  răscoale ,  dar 
în  acelaşi  timp  puteau  să  incite  poporul  la  revoltă.  De  fapt,  ei  se  aliaseră  deja  mai 
devreme  cu  episcopul  de  Alexandria  spre  a  depune  un  episcop  de  Constantinopol. 
In  acelaşi  timp,  modul  de  viaţă  al  Sfântului  Ioan  tindea  spre  autoizolare,  ceea  ce  a 
provocat  resentimente  şi  a  ajutat  intrigilor  oponenţilor.  Este  clar  că  aceste 
circumstanţe  l-au  făcut  vulnerabil  când  un  grup  de  episcopi  şi  laici  au  început  să 
creeze  o  opoziţie  contra  lui.  Clica  ce  lucra  la  depunerea  lui  includea  două  figuri 
influente :  împărăteasa  Eudoxia  şi  Teofil,  episcopul  de  Alexandria.  Eudoxia  era 
capricioasă  şi  schimbătoare  şi  a  murit  la  scurt  timp  după  al  doilea  şi  ultimul  exil 
al  lui  Gură  de  Aur;  dar  Teofil  a  continuat  să  se  implice  în  atacuri,  chiar  dacă  nu  a 
mai  părăsit  în  acest  scop  Egiptul.  Faptul  că  acest  grup  a  reuşit  să  se  bucure  de 
favorurile  imperiale  vreme  de  13  ani  s-a  datorat  faptului  că  se  bucura  de  sprijinul 
miniştrilor  Eutichianus,  Aurelianus  şi  Anthemius,  care  au  dominat  viaţa  publică 


18  Deosebit  de  pozitiv  s-a  exprimat  despre  acest  studiu,  în  afară  de  marele  bărbat  al 
patrologiei  engleze,  J.  N.  D.  Kelly,  GoldenMouth.  The  Story  of  John  Chrysostom  -  ascetic, 
preacher.  bishop,  Oxford,  1995,  mai  ales  R.  Brăndle  în  introducerea  sa  la  Acht  Reden 
gegen  dieJuden,  tradusă  de  V.  Jegher-Bucher  (BGrL  4 1 ),  Stuttgart  1995,  1-79,  (aici  p.  35- 
36);  precum  şi  în  micul  volum  Johannes  Chrysostomus.  Bischof  Reformer,  Mârtyrer 
(Stuttgart,  1 999),  p.  55-56;  80-8 1 . 

între  anii  394-416.  Cum  şi  de  ce  au  câştigat  nu  este  foarte  clar,  dar  anumiţi  factori 
relevanţi  pot  fi  totuşi  identificaţi.  Gură  de  Aur  s-a  confruntat  cu  duşmănia  «exilaţilor» 
Aurel  ian,  Saturninus  şi  loan  din  timpul  crizei  lui  Gainas.  Mai  mult,  Aurel  ian  şi 
Satuminus  erau  strâns  uniţi  cu  îsaac,  conducătorul  monahilor  care  s-au  ridicat  contra 
lui  loan.  Putem  presupune  că  oameni  precum  Aure  Han  sau  Anthemius,  membri  ai 
unor  familii  de  noi  îmbogăţiţi  care  acum  dominau  viaţa  politică  şi  socială  din 
Constantinopol,  detestau  acţiunile  unui  episcop  care  a  solicitat  cu  succes  unei  femei 
de  origine  senatorială  să-şi  împartă  averea,  pe  care  de  fapt  se  baza  puterea  caselor 
senatoriale.  în  sfârşit,  în  momentul  în  care  sprijinul  apusean  pentru  loan  s-a  întărit, 
aceşti  bărbaţi  par  să  fi  văzut  lupta  lor  contra  lui  loan  şi  a  adepţilor  lui  ca  o  apărare 
a  independenţei  estice  şi  mai  ales  a  controlului  estic  asupra  Ibricului  faţă  de  presiunile 
guvernării  din  vest,  direcţionale  de  Stilico.  “  (p.  226-227) 

Nu  pot  să  redau  mai  departe,  dar  concluzia  lucrării  este  realizată  cu  multă 
precauţie  şi  înţelegere  atât  pentru  Sfântul  loan  cât  şi  pentru  duşmanii  săi20,  încât 
aşa  cum  se  pare21,  nu  numai  pe  mine  m-a  convins  aproape  cu  desăvârşire,  în  orice 
caz  mult  mai  mult  decât  punctul  de  vedere  al  lui  Rahner. 


19  Poziţia  lui  Kelly  din  prefaţa  monografiei  sale,  pare  să  fi  fost  însuşită  şi  de  alţii. 
Liebesschuetz  a  fost  de  multă  vreme  perceput  ca  un  cunoscător  al  Sfântului  loan  Gură  de 
Aur,  prin  monografia  sa  Antioch:  City  and  Imperial  Administration  in  the  Later  Roman 
Empire  (Oxford,  1 972)  sau  prin  articolele  ,friends  and  Enemies  of  John  Chrysostom  "  (în 
A.  Moffat  (editor),  Maistor,  Cambera  1984,  p.  85-1 1 1)  şi  The  Fall  of  John  Chrysostom “ 
(în  Nottingham  Medieval  Studies  29  [1985],  p.  1-31). 

20  Vezi  partea  a  treia  a  studiului  amintit  (157-235).  -  Lui  K.  GroB-Albenhausen  îi 
lipseşte  într-o  măsură  înspăimântătoare  înţelegerea  Sfântului  loan  Gură  de  Aur.  Mă  scutesc 
şi  vă  scutesc  însă  de  citatele  care  dovedesc  aceasta. 

21  De  asemenea  C.  Tiersch  în  frumoasa  sa  carte  despre  Johannes  Chrysostomus  in 
Konstantinopel  (398-404)  (Studien  und  Texte  zu  Antike  und  Christentum  6,  Ttibingen 
200)  îl  urmează  pe  Liebeschuetz  când  cercetează  cauzele  depunerii  Sfântului  loan,  pe 
care-1  consideră  unul  dintre  cei  mai  înzestraţi  predicatori  şi  episcopi  ai  Imperiului  Roman, 
în  acest  scop  ea  cercetează  urcarea  pe  scaunul  episcopal  şi  acţiunea  reciprocă  cu  structurile 
constantinopol itane  urbane,  de  la  curte  şi  eclesiale  şi  defineşte  relaţia  lui  cu  diferite  grupuri 
sociale.  La  atâta  înţelegere  faţă  de  opoziţia  contra  Sfântului  loan,  bineînţeles  că  nu  suntem 
pregătiţi  ca  ea  de  fapt  să  subscrie  obişnuitei  imagini  negative,  (“farsă  evidentă”)  [328]  a 
sinodului  de  la  Stejari,  unde  duşmanii  şi-au  putut  sărbători  primul  triumf.  Foarte  îndoielnică 
mi  se  pare  de  asemenea  aprecierea  ei  (de  asemenea  neîmpărtăşită  nici  de  Liebeschuetz) 
după  care  Sfântul  loan  ar  fi  eşuat,  iar  reabilitarea  lui  postumă  ar  fi  numai  o  victorie  a  lui 
Pirus  (415-423).  De  asemenea,  din  nappr\£oia  lui  Gură  de  Aur  rămâne  în  Bizanţ  mai  mult 
viu  decât  presupune  imaginea  tradiţională  apuseană  despre  Bizanţ  pe  care  o  împărtăşeşte 
din  plin  şi  H.  Gelzer,  a  cărui  părere  C.  Tiersch  o  împărtăşeşte  (pagina  423  se  încheie  cu  un 
citat  din  Gelzer). 

< 

Subiectul  «Hrisostom  şi  Imperiul  roman»  este,  în  literatura  de  specialitate 
nouă  şi  foarte  nouă,  în  cele  mai  multe  cazuri  numai  tangenţial  atinsă22 ,  fiind  tematizat 
recent  numai  de  un  tânăr  autor  grec,  Konstantinos  (Kostas)  A.  Bosinis  în  dizertaţia 
sa  «Sfântul  Ioan  Hrisostomul  despre  Imperiul  roman.  Un  studiu  despre  gândirea 
politică  în  Biserica  greacă”  (în  neogreacă).  Autorul  nu  trece  sub  tăcere  faptul  că  a 
studiat  o  vreme  cu  folos  în  Heidelberg  (vezi  Prefaţa),  dizertaţia  lui  fiind  însă  depusă 
şi  acceptată  în  Tesalonic,  îndrumător  fiindu-i  Profesorul  N.  Matsoukas,  care  a 
contribuit  la  publicarea  în  volum  a  acesteia  (Atena,  2003)  cu  un  pe  drept  entuziast 
Cuvânt  înainte.  •  '  -  A1-4  "*"*  *•  v  >l  -ir' 

Cartea  cuprinde  trei  părţi  (ultima  parte  cuprinde  obişnuitul  registru  şi 
bibliografia  detaliată;  aşa  cum  se  poate  observa,  autorul  a  recepţionat  bogata 
literatură  pe  care  o  redă,  iar  în  dizertaţie  se  mişcă  sigur  cu  ea,  arătându-se  liber  de 
aroganţă,  dar  şi  de  teama  de  marile  nume).  Partea  întâi  este  intitulată  “ Sfântul  Ioan 
despre  Imperiul  Roman”  şi  cuprinde,  în  afară  de  o  introducere  şi  concluzie,  patru 
capitole:  I.  Vacuum-ul  (la  acesta  voi  reveni  curând);  II.  Paralelitatea  sincronică 
(este  vorba  de  mult  discutatele  sincronisme  dintre  Augustus  şi  Iisus  din  Nazaret, 
Pax  Augusta  şi  Pax  Christi  [cel  mai  renumit  sincronism  Lc.  2,  1  “ în  zilele  acelea  a 
ieşit  poruncă  de  la  Cezarul  August  să  se  înscrie  toată  lumea.  ”]  III.'  O  KATEXHN 

(II  Tes.  2,  6-7);  IV.  ROMA  ETERNA.  Partea  a  doua  redă  “influenţele”  pe 
care  Sfântul  Ioan  le-a  exercitat  asupra  autorului  şi  tratează  (după  o  scurtă 
introducere)  şi  după  ce  rezumă  totul  într-o  lungă,  substanţială  şi  productivă 
concluzie,  în  primul  capitol,  relaţiile  dintre  " Sfântul  Ioan  Hrisostomul  şi 
Demostene,  ”  al  doilea  capitol  realizează  o  comparaţie  între  “ Sfântul  Ioan  şi  a  opta 
carte  din  Politeia  ”  lui  Platon;  în  al  treilea  capitol  demonstrează  existenţa  unor 
“ trăsături  comune  ”  între  Gură  de  Aur  şi  “ cea  de-a  doua  sofistică,  ”  sub  titlul 
împrumutat  de  la  Filostrat  “ un  ecou  al  lui  Demostene  şi  al  lui  Platon” 
(AHMOI0ENOYI  HXQ  KAI I1AATQNOI).23 

Pentru  a  vă  oferi  o  impresie  şi  mai  clară  asupra  calităţii  şi  caracterului 
exhaustiv  al  acestei  lucrări,  redau  un  fragment  din  introducere,  anume  ultimul 
paragraf:  ", Sfântul  Ioan  dă  uneori  cititorului  modern  impresia  că  el  ar  trăi  încă 
intr-un  oraş  grecesc  autonom,  care  se  ocupă  cu  problemele  vieţii  lui  publice  într- 


22  De  asemenea  şi  în  articolul  deschizător  de  drumuri  H.  A.  Gărtner,  Imperium 
Romanum,  în  Realiexikon  fur  Antike  und  Christentum  voi.  17  (1996),  p.  1 142-1 198  (aici: 
1 187)  joacă  un  rol  cu  totul  marginal, 

23  Folosit  de  Filostrat  în  lucrarea  sa  Vitae  Sophistarum  (I,  7  p.  16  LCC)  cu  privire  la 
retorica  lui  Dio  Chrysostomos. 

un  mod  introvertit.  împăratul  îşi  conduce  circul  lui,  îşi  ornează  cu  statuia  sa  aurită 

A 

piaţa,  strânge  impozitele  sau  duce  război  la  graniţă  contra  barbarilor.  In  rest,  nu 
ia  parte  la  viaţa  publică.  Chiar  dacă  s-ar  dori  a  se  vedea  în  el  personificarea 
conducerii  romane,  nu  s-ar  ajunge  prea  uşor  la  rezultate  sigure.  Responsabilitatea 
guvernării  şi  a  bunei  rânduieli  a  oraşului  aparţine  în  principal  chiar  cetăţenilor, 
care  aparţin,  ca  întotdeauna,  uneia  din  grupele  mai  sus  amintite  (  este  vorba  de 
"săraci” sau  “ bogaţi ”,  "conducători” sau  "supuşi,  ”  "liberi”  sau  "sclavi,  ” bărbaţi 
sau  femei  ).  Morala  lor,  relaţiile  cu  ceilalţi,  deprinderile  de  zi  cu  zi  precum  şi 
punctul  lor  de  vedere  asupra  lumii  materiale,  pe  scurt  modul  lor  de  viaţă  reprezintă 
fundamentul  suprastructurării  instituţionale  a  oraşului.  Aceste  noţiuni  stau  în 
centrul  retoricii  Sfântului  loan,  de  vreme  ce  altele  sunt  plasate  în  planul  al  doilea, 
pe  care  noi  însă  astăzi  -  probabil  în  mod  greşit  -  le  considerăm  exclusiv  politice, 
însă  cadrul  în  care  se  îmbină  relaţiile  între  indivizi  şi  grupe  într-o  viaţă  socială 
bine  orânduită,  este  întotdeauna  noXiq-ul  în  acest  moment  este  prea  devreme  să 
ajungem  la  o  concluzie,  însă  mă  văd  obligat  să  spun  ceea  ce  am  pe  limbă.  Imperium 
Romanum  caracterizează  gândirea  politică  a  Sfântului  loan  Hrisostomul  prin 
masiva  lui  absenţă.  ”24 

Exact  aici  este  inserat  primul  capitol  al  cărţii,  p.  3 1  -46  (cu  titlul  încă  enigmatic: 
Vacuum-ul)  şi  încearcă  să  descopere  "motivele  care  ar  putea  explica  acest  Vacuum 
în  retorica  Sfântului  loan  ”  (p.  3 1 ).  Motivul  principal  pentru  el  este  "tradiţia  clasică, 
scoasă  în  evidenţă  în  teologia  Sfântului  Părinte  ea  însă  "îşi  are  originea... în 
mare  parte  în  oraşul-stat  liber  şi  descrie  problemele,  idealurile  şi  viaţa  lui  ”. 
Categoria  politică  centrală  a  acestei  tradiţii  nu  este  Imperiul,  o  noţiune  care  autorului 
nostru  îi  "este  complet  necunoscută,  ci  nokiq-ul.  Basileul,  în  măsura  în  care  este 
prezentat  pozitiv,  completează  şi  lărgeşte  această  categorie;  el  însă  în  nici  un  caz 
nu  o  desfiinţează.  ”  (p.  42-43) 

Calitatea  de  bază  a  acestei  lucrări  constă,  după  părerea  mea,  în  strădania 
(reuşită)  de  a  realiza  o  imagine  integrală,  nu  sectorială.  Nu  un  sector  precum 
“Imperium  Romanum”  sau  “împăratul”  este  izolat  şi  apoi  studiat  ca  centru  al  ipotezei 
corespunzătoare,  ci  este  vizată  o  înţelegere  de  ansamblu  în  care  se  lasă  clasificate 
examinarea  fiecărei  întrebări.  După  această  metodă  autorul  merge  mai  departe 
când  dezbate  fiecare  totioi  auyxpovioTiicf|  jtapaAXeAia,  Kaxexcov  şi  Roma  ae terna 
-  Roma  eternă,  fiecare  primindu-şi  profilul  său  specific  hrisostomian. 

Nu  ar  fi  fost  rău  dacă  el  ar  fi  dezbătut  în  interdependenţă  într-un  oarecare  loc 


24  Bosidis  se  bazează  în  acest  capitol  pe  citate  clasice  din  Aristotel  (Pol.  IV,  1 1,  1295a, 
40),  Platon  (Resp.  VIII,  544DE);  Isocrates  (or.  VII,  14)  şi  Libanius  (or.  XVIII,  147)  şi  se 
referă  la  rezultatele  lui  F.  Dvomik  din  "Early  Christian  and Byzantine  Political Philosophy  ” 
(II,  692  şi  urm.)  care  corespund  concluziilor  lui. 

pasajele  în  care  într-un  anume  fel  se  concentrează  vederile  Sfanţului  Ioan  despre 
relaţia  dintre  “Biserică  şi  împărat”,  “împărat  şi  Biserică”  şi  dacă  le-ar  fi  confruntat 
cu  alte  interpretări,  ceea  ce  în  orice  caz  în  mod  tangenţial  se  petrece.25 
'  -  Două  completări  în  afară  de  acestea  ar  fi  înainte  de  toate  de  dorit.  Mi  se  par  importante 

provocările  pe  care  le-a  iniţiat  Francis  Dvomik  în  marea  sa  sinteză  în  două  volume 
despre  ‘  ‘Filosofia  politică  primar  creştinaşi  bizantină  Originile  şi  motivele  ei  ( Washinton, 
DC  1 966,  voi.  II,  cap.  X  şi  XI).  în  primul  din  aceste  două  capitole  el  conturează  dezvoltarea 
unui  “ elenism  creştin”  (în  sensul  încreştinării  ideii  eleniste  de  conducător),  în  cel  de-al 
doilea  urmăreşte  dezvoltarea  speculaţiei  politice  de  la  Constantin  la  Justinian,  completat 
cu  ideile  politice  '‘reacţionare”  ale  lui  Julian  Apostatul  (p.  659  şi  urm.)  potrivite  cu 
'  ‘politica  reacţionară  în  materie  de  religie  ”  adesea  supravegheată  de  către  împărat.  Dv  omik 
presupune  că  educaţia  sa  clasică  (a  lui  Iulian)  “şi  de  asemenea  probabil  faptul  că  creştinii 
-  precum  Eusebiu  de  Cesarea  -  au  întors  spatele  fără  rezerve  elenismului  (anume  idealului 
elen  ic  de  conducător),  toate  acestea  par  a-l  fi  încurajat  să  se  opună  elenismului  politic 
printr-o  întoarcere  la  ideile  vechi  romanţe  despre  începutul  autorităţii  politice,  de  fapt  a 
ideii  de princeps  şi  despre  cucerirea  (siqyunerea)  tuturor,  sub  legea  şi  autoritatea  Setiatidui '  ’ 
(p.  660).  Potrivit  lui  Dvomik,  această  cotitură  nu  rămâne  episodică;  paralele  se  găsesc  în 
texte  relevante  politic  ale  filosofilor  Themistius  (p.  666  şi  urm.),  Libanius  (p.  669-672), 
precum  şi  la  Ambrozie  (p.  672-683)  şi  Sinesius  din  Cirene  (p.  699-705),  care  -  după 
Dvomik  -  s-au  străduit  să  unească  ambele  idei,  cea  „  elenistă “  şi  cea  „ romană  “  (p.  704). 
Pe  scurt,  în  cele  din  urmă  s-a  petrecut-  chiar  dacă  numai  temporar  -  un  fel  de  Renaştere 
a  republicanismului  roman.  Ar  fi  important  de  stabilit,  printr-o  exactă  comparaţie  a  textelor, 
în  ce  măsură  Sfanţul  Ioan  a  fost  influenţat  de  această  schimbare  „  reacţionară  “  Apreciez 
acesta  ca  fiind  mai  mult  decât  probabil. 

O  a  doua  completare  importantă  ar  fi  de  a  identifica26,  printr-o  comparaţie 
consecventă,  de  exemplu  cu  Ambrozie,  profilul  lui  Hrisostom  şi  ‘filosofia  politică ” 
sau  (dacă  se  vrea  a  se  spune  aşa)  “teologia  ”  sa.  De  exemplu,  ar  ieşi  repede  la  lumină  că 
mult  citata  frază  a  lui  Ambrozie  “ împăratul  este  un fiu  al  Bisericii-  imperator  ecclesiae 
filius  ”  -  nu  un  domn  al  ei  -  locul  lui  fiind  “în  interiorul  Bisericii,  nu  deasupra  ei  - 
intra  ecclesiam,  non  supra  ecclesiam  est  nu  intenţionează  o  subordonare  principială 


25  Vezi  p.  31-36;  în  rest,  chestiunile  trebuie  căutate  la  registrul  de  nume  şi  de  locuri.  S. 
C.  Kessler  în  Kirche  und  Staat  im  Leben  und  Werk  des  Johannes  Chrysostomus:  Ein  Vater 
de  Kirche  im  Spannungsfeld  zwischen  ekklesialer  und politischer  Macht  în  Văter  de r  Kirche. 
Ekklesiales  Denken  von  den  Anfdngen  bis  in  die  Neuzeit  (ediţie  omagială  pentru  H.  J.  Sieben 
cu  ocazia  împlinirii  a  70  de  ani),  editor  J.  Amold,  2004,  p.  257-282;  aici  p.  268-274  arată 
cum  se  poate  spune  în  mod  riguros  şi  în  acelaşi  timp  corect  ceea  ce  este  mai  important. 

26  Pentru  aceasta  ofer  spre  documentare  anumit  material.  *• 

27  C.  Auxentius  -  ep.  75a  (21a[386]>,  36  (CSEL  82,  106  Zelzer).  1 

a  domniei  faţă  de  episcopat,  ci  are  în  vedere  numai  diferitele  competenţe  în  ce  priveşte 

A 

chestiunile  eclesiale,  de  aceea  el  nici  nu  formulează  vreun  specific  “apusean”.  In  această 
privinţă.  Sfântul  loan  nu  gândeşte  şi  nu  formulează  nimic  altceva28,  iar  în  această  privinţă 
el  nu  este  singur  în  est,  nici  faţă  de  cei  care  au  pus  la  cale  destituirea  (destituirile)  sale. 
De  asemenea,  se  întăreşte  îndoiala  referitoare  la  intenţia  lui  Ambrozie  cu  “ libertatea 
Bisericii  ”  că  ar  fi  fost  intr-adevăr  fericit  reprodusă,  fiindcă  Biserica  pe  care  el  o  reprezintă 
sugestiv  şi  eficace  face  aluzie  la  propria  ei  independenţă  (de  regulă  propriile  ei  afaceri), 
însă  nu  este  dispusă  să  ofere  această  libertate  şi  altora  (păgâni  şi  evrei).  Controversele 
privind  aşezarea  altarului  Victoriei  în  Senat29  şi  arderea  sinagogii  din  Callinicum30  fac 
aceasta  în  mod  apăsător  clar.  Aici  poziţiile  episcopului  milanez  şi  constantinopolitan 
par  a  se  diferenţia,  cel  puţin  în  câteva  nuanţe  importante. 

în  orice  caz  mi  se  pare  deja  clar,  în  perfect  acord  cu  K.  Bosinis,  că  ideile 
“cezaro-papiste”  ale  lui  Gură  de  Aur,  gândul  la  o  “regalitate  sacerdotală”  a 
conducătorului,31  la  “o  dispensă  şi  superioritate  faţă  de  legi”  (a  conducătorului  ca 
legibus  solutus  lex  animata ,  nomos  emyucosf 2  i-au  fost  cu  totul  străine.  De 
asemenea,  eu  nu  cred  că  astfel  de  idei  ar  fi  jucat  vreun  rol  la  opoziţia  contra  Sfântului 
loan,  în  nici  un  caz  unul  important. 

Prof.  Dr.  Adolf  Martin  Ritter 
Facultatea  de  Teologie  Evanghelică,  Universitatea  Heidelberg,  Germania 

(trad.  Asist.  Dr.  Daniel  Buda) 


28  Vezi  De  statuis  3, 2  (PG  49,  50);  in  illud:  Vidi  Dominum  5,  1  (SC  277,  1 82)  citat  şi 
de  Kessler  (vezi  nota  25),  270. 

29  Vezi  în  acest  sens  K.  Grofi- Albenhausen  (cu  opera  de  la  nota  6),  p.  63-78,  precum 
şi  literatura  pe  care  o  recomandă. 

30  Vezi  ibidem,  p.  99-112  cu  literatura  recomandată.  Dacă  redactorul  observă  în  cercetarea 
sa  (25)  că  şi-a  câştigat  „impresia”  din  literatură,  cum  că  „  afirmaţiile  lui  Ambrosie  "  în  legătură 
cu  „cazul  de  la  Callinicum” ,  „este  privit  ca  deviere  penibilă,  care  ar  trebui  trecută  sub  tăcere 
absolută,  cu  toate  că  sau  tocmai  pentru  că  aici  el  şi-a  exprimat  mai  clar  ca  nicăieri  părerile  cu 
privire  la  poziţia  religiei  şi  a  Bisericii”,  aşa  ar  fi  uşor  de  învăţat  ceva  mai  bun.  Mă  mulţumesc 
cu  două  recomandări  de  literatură:  A.M.  Ritter,  Alte  Kirche,  Neukirchen  1977  (2002),  187; 
C.  Andresen  /  A.  M.  Ritter,  Geschichte  des  Christentums,  I/I,  Stuttgart  1993,  78. 

31  Se  dă  dovadă  de  simplă  necunoaştere  a  Bibliei,  atunci  când  K.  Grofi-Albenhausen 
ajunge  la  concluzia  din  formularea  întâlnită  la  discursul  comemorativ  la  cea  de-a  patra  zi 
a  morţii  lui  Teodosie  I,  unde  împăratul  (mort)  „l-a  îmbrăcat  pe  Hristos”  lasă  „chiar  să  se 
înţeleagă  că  episcopul  i-a  conferit  calităţi  preoţeşti  într-o  anumită  măsură  (vezi  nota 
bibliografică  nr.  6,  p.  184).  în  Galateni  scrie:  „...căci  toţi  sunteţi  fii  ai  lui  Dumnezeu  prin 
credinţa  în  Hristos  Iisus.  Căci,  câţi  în  Hristos  v-aţi  botezat ,  în  Hristos  v-aţi  îmbrăcat 

32  Fără  a  avea  de  fiecare  dată  o  argumentare  textuală  ,  aceeaşi  redactare  susţine  în 
multe  cazuri  chiar  contrariul  (vezi  nota  nr.  6,  p.  202). 

Abstract:  The  main  concern  of  this  page  is  a  strictly  historical  one:  to  find 
out,  if  it  is  correct  to  main  tain  (or  to  presuppose,  silently)  that  there  is  a 
fundamental  dijference  between  East  and  West  as  to  the  basis  understanding  of 
‘‘Church  and  State”  or  “Religion  and Politics  About  sixtyyears  ago  the  Dutch 
(reformed)  theoîogian  Hendrik  Berkhof  and  the  German  Jesuit  Hugo  Rahner 
already  had  a  similar  “ structural  dijference”  in  mind,  when  writing  their  books 
on  “ Kirche  und  Kaiser  (published  Amsterdam  1946  and  in  a  German  version 
Ziirich  1947)  and  on  “Abendlandische  Kirchenfreiheit.  Dokumente  iiber  Kirche 
und  Staat  aus  acht  Jahrhunderten  ”  (fir st  published  Einsiedler/Cologne  1943  and 
in  a  largely  revised  and  enlarged  version  Munich  1961)  respectively.  Small  wonder 
that  these  two  books  came,  in  substance,  very  close  to  one  another,  because  both 
had  the  same  enemy  in  mind:  the  German  and  European  National  Socialism,  so 
that  H.  Rahner  's  collection  could  largely  be  read  and  used  as  a  source  bookfor  H. 
Berkhof  analisis  (1).  Consulting  history  or,  more  exactly,  the  tradition  of  the 
(allegedly)  „undivided”  church  of  the  first  millennium,  if  and  how  far  it  reveals 
traces  of  the  maintained  ,,  structural  difference  this  paper  calls  to  witness  the 
great  church  father  John  Chrysostom  on  the  one  hand,  his  western  contemporary 
Ambrose  ofMilan  an  the  other.  We find  interes  ting  nuances,  diferent  accentuations, 
but  no  sings  of  a  fundamental  difference  between  east  and  west  as  to  the  basic 
understanding  of„  church  and  state  ”  or  „  religion  and  politics  ”  (2),  when  discussing 
1.  the  „  failure  ”  of  St.  John  Chrysostom  and  2.  his  attitude  towards  the  Roman 
empire. 

< 

1 .  As  to  (nearly)  simultaneous  and  (largely)  analogous  debates  in  France  s. 
the  interesting  remarks  in  G.  Dagron’s  stimulating  book,  Empereur  et 

r 

Pretre.  Etude  sur  le  “cesaropapisme  ”  byzantin,  Paris  1 996,  chapt.  IX  (“Le 
cesaropapisme  et  la  theorie  des  deux  pouvoirs”),  esp.  p.  298-303. 

2.  Cf.  my  paper  on  “Augustine  and  Photius  on  religion  and  politics”,  to  be 
published  in  the  Acts  of  the  last  “International  Conference  on  Patristic 
Studies”  (Oxford  18-23  August  2003),  with  a  critique  of  the  theory  of  H. 
Berkhof,  Kirche  und  Kaiser,  and  H.  Rahner,  Kirche  und  Staat,  adopted  i. 
a.  also  by  W.  H.  C.  Frend,  “Church  and  state  -  perspectives  and  problems 
in  the  patristic  era”,  in:  Livingstone,  E.  A.  (ed.).  Studia  Patristica  18, 
Oxford  and  New  York  (Pergamon  Press),  1982,  38-54,  esp.  3 8 s.  47.  49. 

950  DE  ANI  DE  LA  „MAREA  SCHISMĂ” 
INTERPRETĂRI  ŞI  DOCUMENTE* 


-  a  doua  parte  - 
3 

Papa  Leon  IX  /  cardinalul  Humbert  către  Constantin  IX  Monomahul1 

(ianuarie  1054) 

Leon  episcopul,  robul  robilor  lui  Dumnezeu,  slăvitului  şi  evlaviosului  împărat 
al  Noii  Rome  Constantin  Monomahul,  iubitul  său  fiu,  salutare. 

Câte  mulţumiri  trebuie  să  aducem  necontenit  Sfintei  şi  nedespărţitei  Treimi, 
Creatoarea  şi  Guvematoarea  a  toate,  pentru  negrăitul  ei  dar  prin  care  lucrează  toate 
în  toţi  [cf.  1  Co  12,  6]  putem  cântări  şi  din  evlavia  şi  cucernica  ta  sârguinţă, 
preaslăvite  fiu  şi  preasenine  împărate;  fiindcă  Ea  tea  arătat  astfel.  Ea  poartă  de 
grijă  de  zilele  noastre  şi  tot  Ei  îi  încredinţăm  uşurarea  stării  sfintei  Biserici  universale 
şi  ameliorarea  lucrurilor  publice  ale  împărăţiei  pământesc.  Căci  după  foarte  lungi 
şi  primejdioase  discordii,  tu  cel  dintâi  te-ai  făcut  sfătuitor,  purtător  şi  executor 
dorit  al  păcii  şi  înţelegerii  şi  te  arăţi  zicând  împreună  cu  „vasul  alegerii”  [cf.  FA  9, 
15],  preasmeritul  Pavel:  „Pentru  Hristos  suntem  soli,  ca  şi  cum  Dumnezeu  v-ar 
îndemna  prin  noi;  vă  rugăm,  împăcaţi-vă  cu  El,  Care  e  pacea  noastră.  Care  a  făcut 
din  cele  două  una”  [2  Co  5, 20;  E/2,  14].  Căci  ca  un  copil  evlavios  şi  de  fire  aleasă 
n-ai  uitat  suspinul  maicii  tale,  şi  n-ai  socotit  că  e  demnă  de  dispreţuit  fiindcă  a 
îmbătrânit,  ci  mai  degrabă  că  trebuie  respectată  şi  ai  cugetat  să  te  întorci  la  ea  cu 
măruntaie  pline  de  iubire,  ca  să  fii  cu  atât  mai  drag  şi  apropiat  de  Unul  Dumnezeu 
şi  Tatăl  a  toate  cu  cât  eşti  mai  bun  şi  smerit  faţă  de  principala  mamă  [Biserica 
Romei].  Căci  nu  este  ascuns  înţelepciunii  tale  ce  se  spune  în  Isus  Sirah: 


*  urmare  din  «Tevista  Teologică»,  nr.  3  /  2004 

1  Ed.  C.  Will:  Acta  et  scripta  quae  de  controversiis  Ecclesiae  Graecae  et  Latinae 
saeculo  XI composita  exstant,  Leipzig-Marburg,  1861,  p.  85-89;  PL  143,  777-781:  Epistola 
103.  Răspunsul  a  fost  redactat,  după  cum  a  demonstrat  A.  Michel,  de  cardinalul  Humbert. 

„Binecuvântarea  tatălui  întăreşte  casele  fiilor,  iar  blestemul  mamei  smulge  temeliile” 
[3,  9];  şi  altundeva:  „Nu  uita  legea  mamei  tale,  ci  leag-o  în  inima  ta  necontenit”  [Pr 
1 ,  8-9].  Proverbe  care  se  îngrijesc  să  ne  recomande  mai  mult  mama  care  ne  naşte  şi 
învaţă  spre  viaţa  veşnică  decât  pe  cea  care  ne  naşte  spre  moarte  şi  ne  iubeşte  şi 
învaţă  trupeşte  şi  căreia  dacă  nu  i-ar  urma  aceea  ca  să  renască  şi  reîncălzească,  fără 
nici  o  îndoială  aceasta  i-ar  hărăzi  pe  fiii  ei  unei  a  doua  morţi.  Mai  departe,  deşi  prin 
membrele  ei  ocupă  şi  umple  tot  pământul  şi  marginile  pământului,  această  mamă 
universală  şi  fecioară  nestricată  scoate  afară  şi  întinde  ca  să  fie  respectat  şi  cinstit 
de  toţi  un  singur  cap,  pe  care  oricine  l-ar  necinsti,  degeaba  se  mai  numără  printre 
membrele  ei.  Care  anume  este  aceasta  strălucirea  ta  imperială  ştie  foarte  bine: 
[urmaşul  lui  Petru]  cel  pe  care  glasul  lui  Hristos  [cf.  Mt  16,  18]  l-a  preferat  şi 
evidenţiat  între  toţi  şi  pe  care  mai  apoi  evlavia  Bisericii  şi  consensul  general  al 
Sfinţilor  Părinţi  l-a  celebrat  necontenit  până  acum.  Venerabila  lui  înfăţişare  tu  însuţi 
ai  dispus  să  fie  cinstită,  nefiind  nerecunoscător  faţă  de  cea  care  a  însemnat  aşa  cum 
şade  bine  creştetul  tău  cu  diadema  împărăţiei  pământeşti  şi  te-a  făcut  înfricoşător 
şi  iubit  pentru  noroade,  şi  care,  ca  să  domneşti  în  veci,  te-a  uns  cu  mirul  înfierii.  E 
vorba  desigur  de  vechea  şi  bătrâna  Roma  care  l-a  încoronat  pe  acel  întâi  preanobil 
şi  preaevlavios  Constantin  [cel  Mare],  cu  a  cănii  genealogie  te  slăveşti  şi  cu  a  cărui 
putere  te  măreşti,  care  l-a  hrănit,  l-a  promovat  şi  l-a  aşezat  mai  presus  de  toţi  cei 
muritori,  şi  n-a  încetat  din  binefaceri  până  ce  l-a  copleşit  cu  slava  împărăţiei  cereşti. 
De  aceea  mărind  cu  o  mulţumire  de  multe  feluri  excelenţa  ta,  preaslăvite  fiu,  ne 
umplem  de  o  cu  atât  mai  mare  bucurie  pentru  devoţiunea  şi  recunoaşterea  ta,  cu  cât 
e  mai  mare  numărul  sufletelor  care  atârnă  de  conducerea  ta  şi  se  reazemă  de  exemplul 
tău.  De  aceea,  nu  încetăm  să  rugăm  pe  Domnul  nostru  comun  prin  Care  regii 
domnesc  şi  principii  deosebesc  cele  drepte  [cf.  Pr  9,  15],  să  te  păzească  vreme 
îndelungată  în  bună  plăcerea  Lui  şi  să  împlinească  întru  cele  bune  dorinţa  ta. 

Mai  departe,  eu  însumi  ca  oricare  vicar  al  Scaunului  Apostolic  mă  ostenesc 
după  măsura  smereniei  şi  putinţei  mele  să  împlinesc  sarcina  încredinţată  mie,  potrivit 
de  Dumnezeu  grăitorului  Pavel,  „vai  mie  dacă  nu  voi  binevesti,  căci  asupra  mea 
cade  o  foarte  mare  necesitate”  [f  Co  9,  16],  pentru  că  Ia  judecata  veşnică  va  trebui 
să  dau  socoteală  pentru  conducerea  unei  singure  Biserici  de  purtarea  tuturor 
Bisericilor.  Văzând  deci  prin  acea  purtare  de  grijă  prin  care  trebuie  să  veghez  asupra 
tuturor  Bisericilor  un  neam  străin  [al  normanzilor]  şi  indisciplinat  ridicându-se 
mânat  de  o  incredibilă  şi  nemaiauzită  turbare  cu  o  impietate  mai  mult  ca  păgână 
împotriva  Bisericilor  lui  Dumnezeu,  căsăpind  pe  creştini  şi  supunând  pe  unii  la  noi 
şi  oribile  chinuri  până  la  ieşirea  sufletului,  necruţând  nici  copii,  nici  bătrâni,  fără 
respect  faţă  de  slăbiciunea  firii  femeieşti  sau  faţă  de  umanitate,  nefâcând  nici  o 
deosebire  între  sacru  şi  profan,  jefuind,  incendiind  şi  dărâmând  până  la  pământ 
biserici,  am  domolit  foarte  adeseori  ticăloşia  lor,  i-am  implorat,  am  predicat,  am 

stăruit  cu  timp  şi  fără  timp,  am  vestit  groaza  răzbunării  dumnezeieşti  şi  omeneşti. 
Dar  fiindcă  spune  înţeleptul:  „Nimeni  nu  poate  îndrepta  pe  cel  de  la  care  îşi  întoarce 
privirile  Dumnezeu  şi  nebunul  nu  se  îndreaptă”  [ Sir  7,  14],  răutatea  lui  a  rămas 


până  într-atât  învârtoşată  şi  încăpăţânată  încât  adaugă  din  zi  în  zi  lucruri  încă  şi 


mai  rele  la  cele  foarte  rele.  De  aceea,  dorind  nu  atât  să  cheltui  bunuri  exterioare 


pentru  eliberarea  oilor  lui  Hristos,  cât  preferând  să  mă  cheltui  eu  însumi,  mi  s-a 
părut  că  spre  mărturia  răutăţii  lor  sau,  dacă  ar  fi  potrivit  astfel,  spre  reprimarea 
încăpăţânării  lor,  trebuie  să  atrag  de  oriunde  o  apărare  omenească,  fiindcă  aud  de 
la  Apostolul  că  stăpânitorii  nu  poartă  Iară  motiv  sabia,  ci  sunt  slujitori  ai  lui 
Dumnezeu,  răzbunători  ai  mâniei  Lui  asupra  oricui  săvârşeşte  răul,  şi  că  nu  sunt  de 
temut  pentru  cel  ce  face  fapte  bune,  ci  pentru  cel  ce  face  fapte  rele  [Rm  13,  4],  iar 
regii  şi  conducătorii  sunt  trimişi  de  Dumnezeu  spre  răzbunarea  fărădelegilor.  Susţinut 
de  o  escortă  pe  care  o  îngăduia  scurtimea  timpului  şi  necesitatea  iminentă,  am 
socotit  că  trebuie  să  cer  convorbirea  şi  sfatul  slăvitului  duce  şi  magistru  Argyros, 
preacredinciosul  tău,  că  nu  doream  pieirea  vreunuia  dintre  normanzi  sau  a  altor 
oameni,  ci  pentru  ca  aceia  care  nu  se  tem  de  judecata  lui  Dumnezeu  să-şi  vină  în 
fire  măcar  de  groaza  omenească.  Şi  pe  când  încercam  noi  să  frângem  încăpăţânarea 
lor  printr-un  îndemn  mântuitor,  iar  ei  de  partea  lor  ne  promiteau  în  chip  prefăcut 
toată  supunerea,  au  atacat  cu  putere  pe  neaşteptate  escorta  noastră,  dar  acum  mai 
degrabă  se  întristează  decât  se  bucură  de  victoria  lor.  Fiindcă  aşa  cum  a  scris  evlavia 
ta  spre  mângâierea  noastră,  pentru  această  obrăznicie  a  lor  îi  aşteaptă  cât  de  curând 
o  indignare  mai  mare  care  va  veni  peste  ei  după  micşorarea  hoardei  lor  pe  care  au 
încercat-o.  Noi  însă,  crezând  că  ajutorul  lui  Dumnezeu  e  de  faţă,  iar  cel  omenesc 
nu  lipseşte,  n-am  părăsit  intenţia  eliberării  creştinătăţii,  nici  nu  vom  da  odihnă 
tâmplelor  noastre  [Ps  131,4]  decât  o  dată  cu  odihna  celui  ce  primejduieşte  sfânta 
Biserică.  Pentru  dobândirea  şi  obţinerea  ei  avem  din  evlavia  dumnezeiască  o  foarte 
mare  uşurare  şi  ajutor  pe  preaiubitul  şi  preastrălucitul  nostru  fiu,  împăratul  Henric 
[III,  1039-1056]  a  cărui  apropiată  şi  promisă  venire  o  aşteptăm  din  zi  în  zi,  şi  care 
se  grăbeşte  cu  echipament  şi  expediţie  militară  imperială  în  ajutorul  nostru.  Lucru 
spre  care  harul  de  sus  a  însufleţit-o  şi  pe  seninătatea  ta,  ca  plecând  de  aici  neamul 
duşman  fiind  alungat  şi  pus  pe  fugă  de  la  Biserica  lui  Hristos  de  voi  doi  ca  de  două 
braţe,  podoaba  întristatei  creştinătăţi  să  se  înalţe  din  nou,  iar  starea  lucrurilor  publice 
să  se  reformeze.  Şi  fiindcă  din  pricina  înmulţirii  răutăţii  şi  răcirii  iubirii  [cf.  Mt  24, 
12],  Sfânta  Biserică  Romană  şi  Scaunul  Apostolic  au  fost  ocupate  nu  de  păstori,  ci 
de  mercenari,  de  cei  care  caută  cele  ale  lor,  iar  nu  cele  ce  sunt  ale  lui  Iisus  Hristos, 


şi  a  zăcut  devastată  în  chip  nenorocit  până  acum,  a  vrut  sfatul  dumnezeiesc  ca 
smerenia  mea  să  primească  povara  unui  atât  de  mare  scaun.  Şi  deşi  umerii  mei 
slabi  sunt  apăsaţi  şi  împovăraţi  foarte  mult,  nu  puţină  speranţă  sfântă  îmi  este  ascunsă 
atunci  când  de  ambele  laturi  îmi  stau  asemenea  fii  preastrăluciţi  în  cucernicie  şi  în 

putere.  De  aceea,  preaiubite  fiu  şi  preasenine  împărate,  socoteşte  vrednic  să 
conlucrezi  împreună  cu  noi  la  ridicarea  mamei  tale  Sfânta  Biserică  şi  ta  recuperarea 
de  către  ea  în  părţile  tale  a  privilegiilor,  precum  şi  a  patrimoniilor,  demnităţii  şi 
respectului  ei,  cum  vei  putea  cunoaşte  în  chip  vădit  din  cele  scrise  şi  făcute  de 
venerabilii  predecesori  ai  noştri  şi  ai  voştri.  Deci  pe  tine,  mare  urmaş  prin  sânge  al 
Marelui  Constantin,  nume  şi  imperiu,  te  îndemnăm  să  te  faci  imitator  şi  al  devoţiunii 
lui  faţă  de  Scaunul  Apostolic.  Şi  cele  pe  care  acel  minunat  bărbat  le-a  conferit  şi 
confirmat  după  Hristos  acestui  Scaun,  ajutăl  în  chip  constant,  potrivit  etimologiei 
numelui  tău,  să  le  recupereze,  ţină  şi  apere;  căci  luptând  astfel  vei  fi  cunoscut  şi  la 
Dumnezeu  aşa  cum  eşti  cunoscut  acum  între  oameni.  Fiindcă  acest  lucru  se  sileşte 
să-l  facă  în  părţile  lui  preaslăvitul  nostru  fiu  Henric.  Toate  acestea  vor  ajunge  mai 
fericit  şi  înmulţit  pentru  noi  şi  pentru  voi  atunci  când  prin  venirea  harului  lui 
Dumnezeu  la  intervenţia  preafericiţilor  corifei  ai  apostolilor  [Petru  şi  Pavelj  şi 
prin  mijlocirea  şi  obţinerea  mea,  vicarul  lor,  între  voi  doi  se  va  încheia  o  alianţa 
foarte  tare  a  păcii  şi  prieteniei.  ,  *.•  •  ,t  . 

Pe  lângă  acestea,  confratele  nostru  arhiepiscopul  Mihail  ne-a  adresat  o 
scrisoare  de  îndemn  la  armonie  şi  unitate,  şi  este  cu  atât  mai  necesar  să-l  primim  cu 
şi  mai  mult  devotament  şi  mai  mare  voioşie  întrucât  ne  îndeamnă  spre  un  bine  atât 
de  dorit  şi  necesar,  cu  cât  vedem  mai  limpede  că  nu  poate  fi  numărat  între  ucenici 
lui  Hristos  cineva  care  nu  socoteşte  vrednic  să  consimtă  la  pacea  frăţească  atunci 
când  Domnul  spune  celor  ai  Săi:  „în  aceasta  vor  cunoaşte  toţi  că  sunteţi  ucenicii 
Mei,  de  veţi  avea  iubire  unii  faţă  de  alţii”  [In  13,  35],  iar  marele  Pavel  dă  mărturie 
astfel:  „Căutaţi  pacea  cu  toţi  şi  sfinţenia,  fără  de  care  nimeni  nu  va  vedea  pe 
Dumnezeu”  [ Evr  12,  14].  Să  ştie  însă  strălucirea  ta  că  multe  lucruri  intolerabile  au 
ajuns  până  acum  la  urechile  noastre  despre  obrăzniciile  lui,  că  aţâţând  o  persecuţie 
publică  împotriva  Bisericii  latine,  nu  s-a  temut  să  anatemizeze  pe  toţi  cei  care 
primesc  Sfintele  Taine  făcute  din  azime;  că  silindu-se  să-i  lipsească  de  vechea  lor 
demnitate  pe  patriarhii  Alexandriei  şi  Antiohiei,  pofteşte  împotriva  legii 
dumnezeieşti  şi  omeneşti  să-i  subjuge  noii  sale  ambiţii,  şi  altele  mai  multe  pe  care 
se  spune  că  le  uzurpă,  cum  vei  putea  cunoaşte  cu  sârg  de  la  trimişii  noştri.  Lucruri 
în  care  dacă  se  va  încăpăţâna  -  lucru  care  să  nu  fie!  nu  va  putea  ţine  nicidecum 
pacea  noastră,  fiindcă,  fără  nici  o  îndoială,  dacă  acela  nu  va  voi  să  fie  fiu  al  păcii, 
pacea  se  va  întoarce  la  noi,  cum  spune  Domnul  [ Lc  10,  6];  de  aceea  spune  şi 
Apostolul:  „Dacă  se  poate,  pe  cât  stă  în  putinţa  voastră,  trăiţi  în  bună  pace  cu  toţi 
oamenii”  [Rm  12,  18].  Fiindcă  în  zadar  cinsteşte  pe  tatăl  familiei  cel  care  o 
necinsteşte  pe  soţia  lui,  şi  în  zadar  măreşte  capul  şi  înfăţişarea  mamei  familiei  cel 

A 

care-i  combate  pe  fiii  ei  şi-i  calcă  în  picioare  ca  pe  degetele  picioarelor  lui.  împotriva 
lui  înţelepciunea  lui  Dumnezeu  spune  aşa:  „Ca  un  hulitor  e  cel  ce  fuge  de  tatăl  său 
şi  blestemat  de  Dumnezeu  e  cel  ce  dispreţuieşte  pe  mama  lui”  [Sir  3,  16].  Avem 

însă  încredere  că  prin  venirea  harului  lui  Dumnezeu  se  va  afla  nevinovat  de  acestea, 
fie  îndreptat,  fie  venindu-şi  repede  în  fire  fiind  sfătuit;  şi  se  va  face  nu  aşa  cum  se 
spune,  ci  cum  se  doreşte  şi  se  nădăjduieşte  în  chip  cucernic  de  noi. 

Recomandăm  acum  întru  toate  slavei  tale  pe  fiii  noştri  de  faţă,  trimişii  Sfântului 
Scaun  Roman  şi  Apostolic,  ca  să  fie  primiţi  cu  generozitate,  cum  se  cuvine,  să  fie 
respectaţi  şi  trataţi  bine  şi  onest,  să  fie  ascultaţi  raţional  şi  cu  răbdare,  şi  să  fie  trimişi 
înapoi  cât  mai  repede  la  noi  în  chip  lăudabil,  ca  să  nu  le  pară  rău  că  au  luat  asupra  lor 
o  atât  de  mare  osteneală  şi  să  le  fie  ruşine  că  iam  trimis.  Să  nai  nici  o  bănuială  despre 
[Petru]  episcopul  amalfitaniloi-,  fiindcă  e  întru  totul  romeu,  şi  coborând  din  Amalfi, 
a  trăit  împreună  cu  noi  ca  un  familiar  al  nostru  aproape  un  an  întreg. 

Binecuvântatul  Dumnezeu  şi  Tatăl  Domnul  nostru  Iisus  Hristos,  Tatăl  milelor 
şi  Dumnezeul  a  toată  mângâierea  să  socotească  vrednic  să  binecuvânteze  excelenţa 
ta  cu  toată  binecuvântarea  duhovnicească  şi  să  te  umple  de  toată  bucuria  şi  pacea, 
ca  în  veacul  de  acum  să  domneşti  în  chip  fericit  vreme  îndelungată,  iar  în  cel  fără 
sfârşit  care  va  veni  să  te  desfeţi  fâră  sfârşit  în  chip  fericit  de  împărăţia  cerurilor 
împreună  cu  împăratul  împăraţilor  şi  Domnul  domnilor,  cinstite  şi  dorite  de  noi  în 
Hristos  fiu  şi  slăvite  August.  Amin. 


4 

Papa  Leon  IX  /  cardinalul  Humbert  către  Mihail  I  Kerularios 

(ianuarie  1054)2 3 

Leon  episcopul,  robul  robilor  lui  Dumnezeu,  lui  Mihail  arhiepiscopul 
Constantinopolului. 

A  ajuns  în  sfârşit  la  noi  scrisoarea  cinstitei  tale  frăţii,  în  care  te  sârguieşti  să 
îndemni  spre  bunul  în  cel  mai  înalt  grad  necesar  al  armoniei  şi  unităţii  şi  care 
trebuie  îmbrăţişat  de  toţi  credincioşii  lui  Hristos;  ca  astfel  după  foarte  lungi  şi 
primejdioase  discordii  fiica  să  se  bucure  de  împăcare  cu  mama  ei.  Chemândute  şi 
îndemnândute  spre  aceasta,  dorim  ca  tu  săi  dai  ascultare  cu  atât  mai  grabnic  cu  cât 
mai  atent  ne  dăm  seama  că  doar  aceasta  e  virtutea  proprie  şi  specială  a  evlavioşilor 
şi  sfinţilor,  fiindcă  celelalte  virtuţi  pot  fi  comune  celor  buni  şi  celor  răi,  aşa  cum 
artă  însuşi  Domnul:  „în  aceasta  vor  cunoaşte  toţi  că  sunteţi  ucenici  ai  Mei,  de  veţi 
avea  iubire  unii  faţă  de  alţii”  [In  1 3, 35],  iar  de  Dumnezeu  grăitorul  Pavel  dă  mărturie 


2  Din  1043  Amalfi,  care  până  atunci  făcuse  parte  din  Imperiul  bizantin,  a  trecut  în 
stăpânirea  normanzilor. 

3  C.  Will,  1861,  p.  89-92;  PL  143, 773-777:  Epistola  102.  Răspuns  redactat,  după  A. 
Michel,  de  cardinalul  Humbert. 

şi  el:  „Căutaţi  pacea  cu  toţi  şi  sfinţenia,  faţă  de  care  nimeni  nu  va  vedea  pe 
Dumnezeu”  [. Evr  12,  14].  De  aceea  o  felicităm  mult  pe  frăţia  ta  în  Domnul  fiindcă 
ai  anticipat  prin  sârguinţa  ta  dorinţa  noastră  cea  mai  înaltă,  pentru  că  dacă  printr-o 
răceală  a  iubirii  ai  pregeta  să  urmezi,  ar  trebui  să  ne  previi  degrabă.  Căci  noi, 
potrivit  mai  suszisului  Apostol,  preferăm  ca,  dacă  e  cu  putinţă,  să  avem  pace  cu 
toţi  oamenii  [Rm  12,  1 8],  şi  cu  cât  mai  mult  cu  tine,  pe  care  te  vedem  că  ai  putea  fi 
un  foarte  folositor  şi  necesar  slujitor  al  Bisericii  lui  Dumnezeu,  dacă  nu  te-ai  osteni 
să  treci  peste  hotarele  pe  care  le-au  pus  părinţii  noştri  \Pr  22, 28],  Şi  fiindcă  propriu 
desăvârşirii  creştine  e  faptul  de  a  fi  paşnici  chiar  şi  cu  duşmanii  păcii  în  speranţa 
îndreptării,  iar  nu  consimţind  la  răutatea  lor,  o  cu  atât  mai  multă  preocupare  va 
trebui  să  avem  ca  să  îndepărtăm  din  mijlocul  nostru  toate  prilejurile  de  scandaluri, 
cu  cât  dorim  tenace  să-i  ţinem  pe  prietenii  păcii. 

De  mult  timp  deja  a  ajuns  la  urechile  noastre  un  zvon  de  lucruri  intolerabile 
din  partea  frăţiei  tale,  pe  care  însă,  în  parte  pentru  că  ni  se  par  incredibile,  în  parte 
pentru  că  nici  o  putere  de  cercetare  n-ar  admite  unele  ca  acestea,  le-am  lăsat  până 
acum  nediscutate.  Căci  se  spune  despre  tine  că  te-ai  repezit  ca  un  neofit,  şi  nu 
treptat,  la  înălţimea  episcopală,  lucru  care  nu  trebuie  făcut  nicidecum,  e  ceea  ce 
învaţă  atât  Apostolul  [7  Tim  3, 6],  dar  opresc  şi  veneratele  canoane.  De  aici,  silindu- 
te  din  răsputeri  printro  nouă  ambiţie  să-i  lipseşti  pe  patriarhii  Alexandriei  şi  Antiohiei 
de  privilegiile  vechii  lor  demnităţi,  te  sileşti  să-i  subjugi  stăpânirii  tale  contrar 
oricăror  legi  dumnezeieşti  şi  omeneşti.  Fiindcă  pentru  cei  cu  mintea  sănătoasă  e 
limpede  câte  încerci  spre  primejdia  ta,  pentru  că,  înălţat  de  slava  deşartă  şi  pompa 
lumească,  te  sileşti  să  schimbi  vechiul  sfat  al  Divinităţii  cu  privire  la  aşezarea 
coloanelor  Bisericii  Ei,  şi  cu  bogăţii  mincinoase  vei  face  pagubă  Celui  Care,  deşi 
era  cu  adevărat  şi  singur  bogat,  S-a  făcut  sărac  pentru  noi  [2  Co  8, 9]  şi  a  încredinţat 
naşterea  Sa  sub  vreme  unui  sătuc  şi  unei  peşteri  [Lc  2,  7],  nu  unui  palat  regal. 
Oricine  se  scârbeşte  însă  de  exemplul  Său  ţine  de  soarta  [lui  Lucifer]  celui  care 
îndrăzneşte  să  spună,  când  prin  el  însuşi,  când  prin  acoliţii  lui:  „Sui-mă-voi  deasupra 
înălţimii  norilor  şi  voi  fi  asemenea  Celui  Preaînalt”  [/s  14,  14];  „dar  gândurile 
Mele  nu  sunt  ca  gândurile  voastre  şi  căile  Mele  nu  sunt  ca  şi  căile  voastre,  zice 
Domnul”  [îs  55,  8],  „Care  risipeşte  pe  cei  mândri  în  furia  Lui  şi  privind  smereşte 
pe  orice  om  trufaş”  [Iov  40, 6]  şi  de  aceea  Se  scoală  ca  să  nu  fie  mai  tare  omul  în  a 
cărui  privire  nu  e  Dumnezeu.  întrucât,  pentru  ca  din  pricina  înălţimii  legate  de  El 
să  nu  i  se  atribuie  lui  Dumnezeu  trufie,  Psalmistul  zice:  „înalt  este  Domnul  şi  spre 
cele  smerite  priveşte  şi  pe  cele  înalte  de  departe  le  cunoaşte”  [Ps  137,  6].  Lucru  de 
care  dă  mărturie  prin  El  însuşi:  „Căci  ceea  ce  este  înalt  la  oameni  este  urâciune 
înaintea  lui  Dumnezeu”  [Lc  16,  15].  Ce  fel  şi  cât  de  detestabilă  şi  lamentabilă  e 
acea  uzurpare  sacrilegă  prin  care  te  făleşti  peste  tot  în  scris  şi  în  viu  grai  drept 
„patriarh  universal”  [ecumenic],  când  orice  prieten  al  lui  Dumnezeu  se  îngrozeşte 

să  fie  numit  cu  un  astfel  de  cuvânt?  Şi  cine  după  Hristos  ar  fi  putut  să  fie  distins 
mai  potrivit  prin  acest  cuvânt  decât  cel  căruia  i  se  spune  de  glasul  lui  Dumnezeu: 
„Tu  eşti  Petru  şi  pe  această  piatră  voi  zidi  Biserica  Mea  etc.”  [Mt  16,  1 8].  Şi  totuşi, 
deşi  a  fost  aşezat  întâiul  [princeps ]  între  apostoli,  nu  se  găseşte  nicăieri  numit 
„episcop  universal”  şi  nici  unul  din  urmaşii  lui  na  fost  de  acord  să  fie  numit  cu 
acest  prodigios  prenume,  măcar  că  Sfântul  Sinod  de  la  Chalcedon  [451]  l-a  declarat 
astfel  pe  predecesorul  nostru  Leon  cel  Mare  [440-461]  şi  pe  urmaşii  lui.  Căci  au 
băgat  de  seamă  că  nu  e  prieten  al  Mirelui  cel  care  vrea  să  fie  iubit  în  locul  mirelui, 
ci  mai  degrabă  naşul  şi  codoşul  lui  antihrist  care  se  opune  şi  se  înalţă  peste  tot  ce  se 
numeşte  Dumnezeu  şi  se  cinsteşte  astfel.  Iată  acel  Ioan  [IV  Postitorul,  patriarhul 
Constantinopolului,  582-595]  al  vostru,  a  cărui  nebunească  născocire  o  moşteniţi 
până  acum,  şi  care,  potrivit  psalm istului,  până  acum  îşi  strigă  prin  voi  numele  său 
în  pământul  Lui  [Ps  48,  12],  deşi  când  a  pierit  n-a  luat  toate,  nici  n-a  coborât  cu 
acea  slavă  la  iad,  fiindcă  atunci  când  a  fost  în  cinste  n-a  înţeles  [Ps  43,  18]. 
Anatemizat  pentru  această  insolenţă  de  preafericiţii  pontifi  Pelagius  [II,  579-590] 
şi  Grigorie  [I  cel  Mare,  5 90-604] 4 5  şi  de  urmaşii  lor,  acesta  a  pierit  irevocabil  în 
încăpăţânarea  lui,  şi  iată  că  de  440  de  ani  încoace  n-a  încetat  să-i  arunce  în  prăpastie 
pe  următorii  îndărătniciei  lui.  „Ce  folos  le-a  adus  trufia  şi  la  ce  le-a  slujit  fala 
bogaţilor?  Toate  au  trecut  ca  umbra”  [Sol  5, 8-9],  „Căci  ce-i  foloseşte  omului  dacă 
câştigă  toată  lumea,  dar  îşi  pierde  sufletul  său?”  [Mt  16,  26].  Şi  cum  vă  veţi  putea 
pune  sufletul  pentru  fraţi  voi  care  nu  socotiţi  vrednic  să  depuneţi  un  nume  deşert  şi 
care  scandalizează  întreaga  Biserică?  Vino-ţi  în  fire,  aşadar,  rogu-te,  din  această 
nebunie,  ca  să  nu  te  faci  şi  tu  -  lucru  care  să  nu  fie!  -  părtaş  la  ceea  ce  se  spune:  „Se 
uită  la  tot  ce  e  înalt  şi  este  rege  peste  toţi  fiii  trufiei”  [Iov  41,  25]. 

Cine  nu  va  rămâne  stupefiat  de  faptul  că  după  aţâţi  sfinţi  şi  ortodocşi  Părinţi  ai 
Bisericii  vreme  de  1020  de  ani  de  la  Patima  Mântuitorului  nostru  ai  apărut  ca  un  nou 
calomniator  al  Bisericii  latinilor,  anatemizându-i  pe  toţi  şi  aţâţând  la  persecuţie  publică 
contra  oricui  s-ar  împărtăşi  din  Sfintele  Taine  făcute  din  azime?  Obrăznicie  a  ta  pe 
care  au  adus-o  la  noi  şi  zvonul,  dar  ne-a  arătat-o  şi  textul  epistolelor  date  sub  numele 
tău  celor  din  Apulias,  şi  care  se  silesc  să  arate  în  chip  forţat  că  la  Cina  cea  de  Taină, 
Domnul  Şi-a  dat  Taina  Trupului  Său  apostolilor  Săi  printr-o  pâine  dospită.  Lucru 
care  poate  fi  dovedit  foarte  uşor  că  e  cu  totul  fals  din  amândouă  Testamentele.  Fiindcă 
Cel  care  n-a  venit  să  strice  Legea,  ci  să  o  împlinească  [Mt  5,  17],  a  împlinit  Paştele 
Vechi  din  azime  şi  din  vin  potrivit  poruncii  Legii  Lui  şi  apoi,  aşa  cum  relatează 


4  Despre  conflictul  din  anii  596-599  pe  tema  titlului  de  „patriarh  ecumenic”,  cf.  Sfântul 
Grigorie  cel  Mare,  Epistolele  V,  18. 19. 20. 21. 43;  VI,  43;  Vil,  27. 3 1. 33. 34. 40;  VIII,  30;  IX,  68. 

5  Aluzie  la  scrisoarea  arhiepiscopului  Leon  al  Ohridei  din  vara  lui  1053  către  episcopul 
Ioan  din  Trani  [Apulia]  împotriva  azimelor;  ed.  C.  Will,  1861,  p.  55-60  şi  PG  120, 835-844. 

deschis  Luca,  l-a  transmis  ucenicilor  din  azime  şi  din  vin  nou.  Căci  în  timpul  acelor 
opt  zile  nu  se  afla  dospitură  în  toate  hotarele  lui  Israel  şi  oricine  la  care  se  găsea 
sufletul  lui  era  stârpit  din  poporul  Său  [/$  12,  19].  Pentru  că  dacă  ea  sar  fi  găsit  la 
Cina  Domnului  Iisus  sau  El  însuşi  ori  ucenicii  Lui  ar  fi  gustat  într-un  fel  din  ea,  ar  fi 
pierit  pe  drept  cuvânt  ca  nişte  călcători  ai  Legii  şi  Domnul  însuşi  n-ar  fi  spus  celor  ce 
voiau  să-L  prindă  în  cursă:  „Cine  dintre  voi  Mă  vădeşte  de  păcat?”  [In  8, 46].  Şi  n-ar 
mai  fi  fost  nevoie  să  se  caute  martori  mincinoşi  pentru  a-L  pierde,  când  El  însuşi  S- 
ar  fi  pierdut  după  dreptate.  Dar  Cel  care  păcat  n-a  făcut  nici  nu  s-a  găsit  vicleşug  în 
gura  Lui  [I  Ptr  2,  22],  când  urma  să  pătimească  a  poruncit  ucenicilor,  evident  prin 
apostolul  în  care  se  spune  acestea,  aducând  aminte  şi  zicând:  „Să  prăznuim  nu  cu 
dospitură  veche,  nici  cu  dospitură  răutăţii  sau  vicleşugului,  ci  cu  azimele  curăţiei  şi 
ale  adevărului”  [1  Co  5,  8],  „căci  puţină  drojdie  strică  toată  ffământătura”  [7  Co  5, 
6].  Şi  oriunde  e  stricăciune,  fără  nici  o  îndoială  acolo  e  deteriorarea  firii  şi  primirea 
unui  viciu,  Mai  departe,  Paştele  nostru  se  numeşte  nou,  fiindcă  acela  vechi  a  fost 
poruncit  israeliţilor  în  amintirea  ieşirii  lor  din  Egipt,  iar  acela  adevărat  a  fost  poruncit 
creştinilor  în  amintirea  Patimii  Domnului,  prin  care  a  trecut  din  această  lume.  Dar 
pentru  că  atât  despre  acestea,  cât  şi  despre  altele  de  care  ne  calomniezi,  vei  putea  fi 
învăţat  mai  pe  larg  de  trimişii  noştri  prin  alte  scrieri  ale  noastre6  pe  care  ţi  le  aduc  ei, 
să  fie  de  ajuns  aici  cât  am  atins  pe  scurt.  1  *’•  •»  •  * 

Să  înveţe  însă  frăţia  ta,  cel  puţin  când  este  sfătuită,  să  vorbească  prevăzător 
şi  smerit,  ca  nu  cumva  Domnul  să-ţi  spună  şi  ţie:  „Din  prisosul  inimii  vorbeşte 
gura”  [ Mt  12, 34].  Căci  ne-ai  scris  că  dacă  prin  noi  unica  Biserica  Romană  ar  avea 
[în  diptice]  numele  tău,  toate  Bisericile  din  lumea  întreagă  ar  avea  prin  tine  [în 
diptice]  numele  nostru.  Ce  lucru  extraordinar  e  acesta,  preaiubite  frate?  Biserica 
Romană,  capul  şi  învăţătoarea  Bisericilor,  n-are  membre  şi  fiice?  Şi  cum  te  poţi 
numi  cap  sau  mamă?  Credem  şi  de  aceea  şi  vorbim  şi  mărturisim  statornic:  Biserica 
Romană  nu  este  singură  sau,  cum  socoţi  tu,  unică,  întrucât  orice  naţiune  din  toată 
lumea  care  ar  fi  în  chip  trufaş  în  disensiune  faţă  de  ea,  nu  mai  trebuie  să  se  numească 
sau  să  fie  socotită  o  Biserică,  ci  nici  una,  ci  mai  degrabă  un  conciliabul  de  eretici, 
un  conventicul  de  schismatici  sau  o  sinagogă  a  satanei.  Vei  fi  văzut  spunând  acel 
cuvânt  al  Sfântului  11  ie  care  socotea  despre  sine  însuşi:  „Am  rămas  eu  singur”  [3 
Rg  19,  10].  Auzi  însă  şi  ceea  ce  a  auzit  acela  de  la  Domnul:  „Şapte  mii  de  bărbaţi 
Mi-au  rămas”  [3  Rg  19,  18].  Linişteşte-te,  lînişteşte-te  acum,  venerabile  frate,  din 
aceste  superstiţii,  ca  să  nu  se  spună  şi  despre  tine  acel  cuvânt  al  lui  Solomon:  „Sunt 
unii  care  se  dau  drept  bogaţi  şi  n-au  nimic”  [Pr  13,  7].  Căci  acest  lucru  e  foarte 
asemănător  cu  acea  aroganţă  a  diavolului  care  socotind  că  sunt  ale  lui  toate 


6  Aluzie  la  „Dialogul”  polemic  în  apărarea  azimelor  scris  în  toamna  lui  1053  de  cardinalul 
Humbert  la  îndemnul  papei  Leon  IX;  ed.  C.  Will,  1861,  p.  65-85  şi  PL  143,  391-474. 

împărăţiile  făcute  de  Creatorul  lumii,  îi  spunea:  „Iată  Ţi  le  voi  da  pe  toate”  [Mt  4, 
9].  întoarce-te,  aşadar,  acum  la  inimă  şi  să  îndepărteze  din  mijloc  scandalurile  şi 
atunci  potrivit  psalmistului  „Domnul  va  grăi  pace  în  poporul  Său  şi  peste  sfinţii 
Lui  şi  în  cei  ce  se  întorc  la  inimă”  [Ps  84,  8-9].  Dar  noi  nu  putem  avea  vreo  pace  cu 
cei  încăpăţânaţi  şi  cu  cei  ce  stăruie  în  greşeală,  nici  nu  vom  avea  părtăşie  la  faptele 
celui  rău;  fiindcă  nici  pe  Domnul  Hristos  nu-L  găsim  undeva  că  a  făcut  aşa  ceva, 
întrucât  încă  la  naşterea  Lui  îngerii  au  vestit  pace  doar  oamenilor  de  bunăvoire  [Lc 
2,  14],  şi  El  insinuează  chiar  că  ochiul  care  scandalizează  trebuie  scos,  iar  mâna  şi 
piciorul  care  scandalizează  trebuie  tăiate  [Mt  5,  29-30].  Să  înceteze  deci  ereziile  şi 
schismele  şi  pentru  cei  ce  iubesc  Legea  lui  Dumnezeu  nu  va  fi  scandal,  ci  pace 
multă  [Ps  118,  165].  Oricine  se  slăveşte  cu  numele  de  creştin,  să  înceteze  a  mai 
blestema  şi  hărţui  sfânta  şi  apostolica  Biserică  Romană;  fiindcă  în  zadar  cinsteşte 
cineva  pe  tatăl  familiei  cine-i  necinsteşte  soţia,  şi  în  zadar  măreşte  cineva  capul  şi 
înfăţişarea  mamei  familiei  care  se  luptă  cu  fiii  ei  mai  mici  şi  calcă  în  picioare  cape 
degetele  de  la  picioarele  ei.  De  aceea  se  spune  în  Isus  Sirah:  „Ca  un  hulitor  e  cel 
care  fuge  de  tatăl  său  şi  blestemat  de  Dumnezeu  e  cel  care  mânie  pe  mama  sa”  [3, 
16],  iar  în  proverbe:  „Ochiul  care- şi  bate  joc  de  tatăl  său  şi  dispreţuieşte  pe  mama 
Iui,  săi  scoată  corbii  de  lângă  pâraie  şi  să-l  mănânce  puii  de  vultur”  [30, 1 7],  Suntem 
încrezători  că  din  evlavia  dumnezeiască  te  vei  afla  nevinovat  sau  îndreptat  de  acestea 
sau  că,  sfătuit  în  mod  sigur,  te  vei  îndrepta  repede.  Căci  atunci  când  se  va  face 
aceasta,  pacea  noastră  nu  se  va  întoarce  la  noi,  ci  va  odihni  peste  tine  ca  peste  un 
fiu  al  păcii  [Lc  1 0,  6],  iar  între  noi  va  domni  o  iubire  autentică,  din  inimă  curată, 
din  conştiinţă  bună  şi  credinţă  nefăţamică  [/  Tim  1,  5],  şi  nu  vei  avea  nevoie  să  ne 
rogi,  ci  să  porunceşti.  Osteneşte-te  împreună  în  acestea,  aşa  cum  ai  început,  ca  cele 
două  mari  împărăţii  [Imperiul  romano-bizantin  şi  Imperiul  romano-german]  să  se 
unească  prin  pacea  dorită.  Sfânta  Treime  să  ţină  în  veci  cinstita  ta  frăţie  rugându-se 
pentru  noi. 

Dată  în  ianuarie,  anul  al  7-lea  al  indicţiei  [1054]. 

5 

Mihail  I  Kerularios  către  Petru  III  al  Antiohiei  (începutul  lui  iulie  1054)7 

Mihail  preasfântul  arhiepiscop  al  Constantinopolului,  Noua  Romă,  şi  patriarh 
ecumenic,  Kerularios,  către  Petru,  preasfântul  patriarh  al  marelui  oraş  al  lui 
Dumnezeu,  Antiohia, 


7C.  Will,  1861,  p.  172-184;  PG  120,781-815;  Karmiris,  DSM  I,p.  339-343. 

1 .  Smerenia  noastră  a  citit  scrisoarea  fericirii  tale  şi  aflând  prin  cel  ce  a  adus-o 
că  prin  harul  lui  Dumnezeu  cele  ale  tale  merg  bine,  am  mulţumit  bunătăţii  Lui, 
dorindu-ţi  viaţă  îndelungată  ş;  neîntristată. 

A 

2.  In  această  scrisoare  se  cuprindea  şi  despre  evlaviosul  diacon  şi  cleric 
împărătesc  Petru  că  potrivit  intervenţiilor  noastre  la  sfinţenia  ta  a  obţinut  actul  cu 
pecetea  ta  pentru  locul  în  cler  care  i  s-a  dat  de  patriarhul  dinaintea  ta,  dar  că  a  fost 
nerecunoscător  şi  pentru  o  altă  binefacere  anterioară  primită  de  la  desăvârşirea  ta 
şi  nu  te-a  învrednicit  nici  de  o  scrisoare  din  partea  lui.  Ştiind  smerenia  mea  ce 
afecţiune  înflăcărată  şi  dispoziţie  ai  faţă  de  ea  nu  de  acum,  nici  de  puţin  timp,  ci  de 
la  început,  şi  că  nu  iei  în  nume  de  rău  scrisorile  trimise  de  ea  pentru  unii,  de  aceea 
îţi  scriu  şi  îţi  cer,  vrând  în  acelaşi  timp  ca  aceia  care  cer  să  primească  prin  tine 
facerile  de  bine  spre  lauda  şi  proclamarea  sufletului  tău  mare  şi  generos,  iar  ceea 
ce  vine  din  partea  lui  să  ne  ofere  răsplătiri  nu  mici.  Diaconul  însă,  aşa  cum  spune, 
na  îndrăznit  să  scrie  sfinţeniei  tale  socotindu-se  nev  rednic  să-ţi  scrie,  dar  nu  încetează 
să-ţi  mulţumească  şi  să  se  roage  mult  pentru  tine  din  pricina  nesfârşitelor  binefaceri 
şi  favoruri  ale  tale  faţă  de  el  şi  cere  să  i  se  schimbe  actul  cu  pecetea  din  pricina 
faptului  că  s-a  muiat  şi  aproape  nu  mai  poate  fi  citit.  Acestea  despre  acest  lucru. 

3.  Aflând  însă  cu  puţin  timp  în  urmă  de  la  cei  care  au  venit  din  Roma  Veche 
despre  virtutea,  nobleţea  şi  ştiinţa  papei  [Leon  IX]  care  a  murit  acum  [pe  19  aprilie 
1054]  şi  despre  înţelegerea  şi  acordul  nostru  cu  el  din  pricina  scandalurilor  privitoare 
la  credinţa  ortodoxă  care  se  spun  despre  ei,  i-am  arătat  prin  scrisoarea  noastră  cu 
multă  smerită  cugetare  nu  puţine,  cum  poţi  cunoaşte  tu  însuţi  din  această  scrisoare, 
vrând  pe  de  o  parte,  să-l  câştigăm  cu  totul,  iar,  pe  de  altă  parte,  negociind  pentru  a- 
1  avea  favorabil,  de  partea  şi  în  ajutorul  nostru  împotriva  francilor  [normanzilor]. 
Scrisoare  pe  care  înmânând-o  vestiaritului  care-i  ducea  scrisoarea  imperială, 
nădăjduiam,  pe  de  o  parte,  ca  el  să  ducă  ambele  scrisori  celui  căruia  i-au  fost 
trimise,  iar,  pe  de  altă  parte,  să  ne  aducă  răspunsurile  de  la  el. 

4.  Acela  însă,  luând  scrisorile  acestea,  când  a  ajuns  la  magistrul  şi  ducele 
Italiei,  Argyros,  acesta  l-a  înşelat  în  chip  meşteşugit  facându-1  să  i  le  înmâneze  ca 
să  ajungă,  chipurile,  mai  repede  la  papa.  Magistrul  însă,  cum  am  aflat  întocmai, 
neuitând  nicicând  religia  lui  [latină]  şi  duplicitatea  sa,  ci  gândind  mereu  împotriva 
Oraşului  Regină  [Constantinopolului]  şi  a  României,  n-a  lăsat  cele  obişnuite  lui 
nici  în  aceasta,  ci  luând  şi  banii  pe  care  vestiaritul  îi  aducea  de  la  împărat,  i-a 
reţinut  în  folosul  propriu  vrând  să-i  cheltuiască  şi  pe  aceştia  ca  şi  pe  cei  trimişi  mai 
înainte  pentru  construcţiile  cetăţilor  lui  şi  îngrijirea  lor. 

5.  A  mai  uneltit  strâmb,  cum  vom  spune,  şi  această  înşelăciune.  Căci  a  chemat 
pe  unii  în  care,  pe  cât  se  pare,  avea  mai  multă  încredere  decât  în  ceilalţi,  între  care 
era  unul  [Petru]  care,  cum  sa  auzit,  fusese  mai  înainte  episcop  în  Amalfi,  după 
care,  alungat  fiind  din  motive  întemeiate  din  această  Biserică,  a  fost  izgonit  din  ea 

cinci  ani  de  zile;  altul  [cardinalul  Humbert]  avea  doar  numele  de  arhiepiscop  [al 
Siciliei],  nu  şi  realitatea,  căci  nu  putea  fi  găsit  acolo  unde  era  episcop;  iar  celui  de¬ 
al  treilea  [diaconului  Frederic]  i-a  dat  funcţia  de  cancelar,  convingându-1  din  viclenia 
şi  răutatea  covârşitoare  să  se  numească  cu  această  demnitate  romană,  ca  să  se  poată 
întări  prin  acesta  în  uneltirile  lui  ca  prin  zid  chipurile  de  nebiruit.  Şi  desfacând 
pecetea  scrisorii  mele  şi  citind  cele  cuprinse  în  ea  a  compus  altele  trimise  chipurile 
nouă  de  papa  şi  dându-le  zişilor  bărbaţi  i-a  convins  pe  nenorociţii  -  vai,  ce  rătăcire 
şi  strâmbătate  -  să  vină  în  Marele  Oraş  şi  să  ne  arate  această  scrisoare. 

6.  Iar  ei  intrând  în  Oraşul  imperial  s-au  înfăţişat  mai  întâi  cu  figură,  gând  şi 
mers  arogant  şi  trufaş  puternicului  şi  sfântului  nostru  împărat  [Constantin  IX 
Monomahul].  După  care  venind  ei  la  smerenia  noastră,  cine  ar  putea  spune  de  câtă 
mândrie,  trufie  şi  aroganţă  nu  s-au  folosit?  Nu  ne-au  adresat  nici  o  alocuţiune,  n-au 
suportat  nici  măcar  să-şi  plece  puţin  capetele  şi  să  ne  aducă  obişnuita  închinare,  n- 
au  primit  nici  să  şadă  împreună  cu  noi  în  spatele  mitropoliţilor,  când  eram  adunaţi 
în  secretariat  potrivit  obiceiului  care  domneşte  de  la  început,  ci  au  socotit  acest 
lucru  drept  o  insultă.  Ci  va  spune  însă  lucrul  lor  încă  şi  mai  lipsit  de  minte  decât 
acestea?  Căci  nu  s-au  smerit  nici  măcar  în  faţa  persoanei  şi  maiestăţii  imperiale,  ci, 
înălţându-se  mult  pe  ei  înşişi  şi  închipuindu-şi  cele  mai  presus  de  ei,  au  intrat  în 
palat  cu  cruce  şi  sceptre. 

7.  Nefacând  deci  nimic  din  acestea,  ne-au  dat  scrisoarea  pecetluită  şi  au  plecat 
îndată.  Iar  smerenia  mea  luând-o  şi  încercând  să-i  rupă  pecetea,  cercetând-o  cu 
atenţie  a  găsit-o  falsificată,  iar  scrisoarea  plină  de  viclenie  şi  trufie.  Căci  arăta  în 
chip  neschimbat  cele  pe  care  ni  le-a  spus  de  multe  ori  Argyros  când  venea  în  Marele 
Oraş,  mai  ales  despre  azime,  pentru  care  nu  numai  o  dată,  ci  de  două  ori,  de  trei  ori 
şi  de  patru  ori  acum  fusese  scos  şi  îndepărtat  de  noi  de  la  dumnezeiasca  împărtăşanie 
şi  Cuminecătură. 

8.  Dar  copia  scrisorii  noastre  către  papa,  precum  şi  acelei  trimise  chipurile 
nouă  de  papa  prin  acei  sceleraţi  tradusă  în  graiul  elen,  le-am  trimis  fericirii  tale,  ca 
să  ştii  ce  am  scris  noi  aceluia  şi  ce  ne-au  arătat  ei  prin  scrisoarea  trimisă  nouă,  şi  de 
aici  să  ştii  în  chip  exact  că  n-am  întreţinut  o  simplă  bănuială,  ci  am  pus  mâna  pe 
adevărul  gol  însuşi.  Iar  acest  lucru  a  fost  demascat  şi  mai  limpede  prin  arhiepiscopul 
[Ioan]  din  Trani  şi  sincelul  nostru  care  venise  la  noi  înaintea  acestora  şi  ne-a  clarificat 
tot  adevărul,  aşa  cum  l-am  spus  şi  sfântului  şi  puternicului  nostru  împărat. 

9.  A  fost  adus  însă  la  urechile  noastre  un  zvon  că  desăvârşirea  ta  îl  pomeneşti 
la  sfintele  diptice  pe  arătatul  papă  [Leon  IX],  şi  la  fel  fac  şi  patriarhul  Alexandriei 
şi  Ierusalimului.  Dar  nu  cred  că  ai  o  ignoranţă  atât  de  mare,  mai  ales  dată  fiind 
virtutea  ta  incomparabilă  cu  a  altora.  Căci  ştii  că  de  la  Sfântul  Sinod  VI  Ecumenic 
şi  până  acum  pomenirea  papei  la  sfintele  diptice  a  fost  tăiată  şi  scoasă  afară  de 
sfintele  noastre  Biserici,  fiindcă  Vigilius,  papa  Romei  de  atunci,  n-a  vrut  să  vină  la 

sinod,  nici  să  anatemizeze  cele  scrise  de  Teodoret  împotriva  dreptei  credinţe  şi  a 
celor  12  capitole  ale  Sfântului  Chirii  precum  şi  scrisoarea  lui  Iba,  şi  de  atunci  până 
acum  papa  a  fost  tăiat  din  preasfânta  noastră  Biserică  universală.  Drept  pentru  care 
acest  lucru  ni  s-a  părut  incredibil,  nu  atât  în  ce  priveşte  pe  aceia,  cât  în  ce  priveşte 
erudiţia  şi  înţelepciunea  ta  excepţională. 

1 0.  Dar  nu  numai  aceasta,  ci  [la  urechile  noastre  a  ajuns  şi]  că  cei  doi  arhierei 
[patriarhii  Alexandriei  şi  Ierusalimului]  arătaţi  nu  numai  că-i  primesc  pe  alţii  care 
mănâncă  azime,  dar  uneori  săvârşesc  chiar  ei  înşişi  dumnezeiasca  Liturghie  cu 
azime.  Noi  însă  neavând  la  îndemână  pe  nimeni  prin  care  să-i  întrebăm  despre 
aceasta  şi  neîncrezându-ne  de  altfel  în  alţi  în  ce  priveşte  acestea,  încredinţăm 
sfinţeniei  tale  toată  cercetarea,  pentru  ca  anchetând  exact  despre  acest  lucru,  să-l 
facă  cunoscut  şi  smereniei  noastre.  Acestea  deci  despre  aceste  lucruri. 

1 1.  în  mâinile  noastre  însă  ne-a  fost  predată  de  Skleros  preastrălucitul  duce  al 
Antiohiei  şi  copia  scrisorii  tale  către  întâi-stătătorul  [patriarhul  Veneţiei]  Gradului  sau 
Aquileei8;  fiind  citită  am  găsit-o  făcând  multe  atacuri  numai  cu  privire  la  azime,  dar 
lăsând  deoparte  celelalte  erori  ale  romanilor  mult  mai  grele  decât  acestea.  Iar  dacă 
acesta  a  scris  poate  astfel  sfinţeniei  tale  pentru  că  despre  acestea  i-a  scris  smerenia 
noastră,  totuşi  despre  nici  una  din  acestea  el  n-a  arătat  vreodată  nici  însuşi  papei,  nici 
altuia  din  episcopii  lui,  afară  de  scrisoarea  a  cărei  copie  ţi-am  trimis-o.  Dar,  aşa  cum  se 
arată  din  scrisorile  şi  faptele  lor,  sunt  cu  totul  iubitori  de  minciună  şi  şireţi.  Să  ştii  bine 
însă  că  latinii  ne  străpung  nu  numai  cu  proiectilul  azimelor,  care  e  cunoscut  în  chip 
vădit  tuturor,  ci  prin  altele,  multe  şi  diferite,  pe  care  e  necesar  să  le  întoarcem  înapoi. 

1 2.  Cele  pe  care  le  săvârşesc  iudaizând  sunt  acestea:  însăşi  învinuirea  privitoare 
la  azime  care  atârnă  asupra  lor;  faptul  că  mănâncă  animale  sugrumate;  că  se  rad;  că 
păzesc  sâmbetele  şi  mănâncă  lucruri  întinate;  că  monahii  mănâncă  came,  grăsime  de 
porc  şi  toată  pielea  până  la  came  şi  în  prima  săptămână  din  Postul  Mare,  iar  în  cea  a 
lăsatului  de  came  şi  de  brânză  mănâncă  la  fel;  că  miercurea  mănâncă  came  şi  vinerea 
mănâncă  brânză  şi  ouă,  iar  sâmbăta  postesc  toată  ziua.  Iar  cele  care  sunt  în  afara 
acestora  sunt  astfel:  fac  în  chip  rău  şi  primejdios  un  adaos  la  Sfântul  Simbol  care 
sună  aşa:  „Şi  întru  Duhul  Sfanţ,  Domnul  de  viaţă  făcătorul,  Care  din  Tatăl  şi  din  Fiul 
purcede”,  iar  la  dumnezeiasca  Liturghie  rostesc  cu  glas  mare  „Unul  Sfânt,  Unul  Domn 
lisus  Hristos  întru  mărirea  lui  Dumnezeu  Tatăl  prin  Duhul  Sfânt”. 

13.  Pe  lângă  acestea  opresc  şi  căsătoria  preoţilor,  adică  nu  primesc  la 
demnitatea  preoţiei  pe  cei  care  au  femei,  ci  vor  ca  preoţii  să  fie  necăsătoriţi.  Dar 
doi  fraţi  pot  lua  două  surori.  în  timpul  Liturghiei  la  vremea  împărtăşirii  unul  din 
liturghisitori  mănâncă  azima  şii  îmbrăţişează  pe  ceilalţi.  Episcopii  poartă  inele  în 

8  Ed.  C.  Will,  1861,  p.  208-228  şi  PG  120,  751-781. 

degete  spunând  că  le  poartă  chipurile  având  drept  soţii  ale  lor  Bisericile.  Ieşind  în 
războaie  aceştia  varsă  sânge  cu  mâinile  lor  şi  înainte  de  acestea  îşi  omoară  sufletele 
lor.  Iar,  cum  spun  unii,  săvârşind  dumnezeiescul  Botez,  botează  cu  o  singură 
cufundare  rostind  numele  Tatălui,  al  Fiului  şi  al  Duhului  Sfânt,  dar  pe  lângă  aceasta 
umplu  gurile  celor  botezaţi  cu  sare.  Iau  în  chip  rău  vorba  Apostolului  care  spune: 
„Puţină  drojdie  dospeşte  toată  frământătura”  [ 1  Co  5,  6;  Ga  5,  9]  în  sensul  de: 
„Puţină  drojdie  strică  toată  frământătura”,  încercând  ca  plecând  de  la  acest  mic 
cuvânt  să  răstoarne  dospitura  care  ridică  pâinea  neurcată. 

14.  Nu  suportă  nici  să  fie  închinate  moaştele  sfinţilor,  iar  unii  dintre  ei  nici 
chiar  sfintele  icoane.  Nui  numără  împreună  cu  ceilalţi  sfinţi  pe  sfinţii  şi  marii  noştri 
Părinţi,  Dascăli  şi  Arhierei  -  Grigorie  Teologul,  Vasile  cel  mare  şi  Ioan  Hrisostom 
-  nici  nu  primesc  deloc  învăţătura  lor.  Şi  fac  altele  pe  care  este  greu  chiar  şi  a  le 
enumera  în  parte.  Trăind  deci  aşa  şi  crescuţi  în  asemene  obiceiuri  şi  îndrăznind 
cele  ce  sunt  în  chip  evident  neîngăduite  şi  interzise  mai  pot  fi  ei  rânduiţi  de  cei  ce 
gândesc  bine  în  partea  celor  cu  totul  ortodocşi?  Eu  unul  nu  cred.  Iar  cei  care  afirmă 
că  aceia  care  fac  aşa  gândesc  corect  să  aibă  soartă  cu  partea  lor,  căci  noi  nu-i 
invidiem  pentru  armonia  şi  consensul  lor  cu  aceştia.  Ferească  Sfântul  însă  ca  noi  să 
înnebunim  şi  să  ne  ieşim  din  minţi  aşa! 

15.  Acestea  ţi  le-am  relatat  în  treacăt  pentru  ca,  putând  desăvârşirea  ta  să  ştie 
cele  săvârşite  de  aceştia,  să  nu  creadă  că  ei  greşesc  numai  cu  privire  la  azime,  cum 
presupuneam  şi  noi  până  acum,  ci  cunoscând  şi  scăderile  lor  de  dincolo  de  acestea, 
să-i  numere  pe  aceştia  cu  cei  de  care  sunt  vrednici.  Iar  lucrul  cel  mai  grav  şi 
insuportabil,  şi  care  arată  limpede  nebunia  lor  e  acesta:  spun  că  n-au  venit  aici  ca 
să  fie  învăţaţi  sau  să  discute,  ci  ca  să  ne  înveţe  şi  să  ne  convingă  pe  noi  să  ţinem 
dogmele  lor,  şi  fac  aceasta  cu  autoritate  şi  o  neruşinare  covârşitoare. 

Domnul  să  păzească  fericirea  ta  rugându-te  ani  mulţi  pentru  noi. 

6 

Act  sinodal  [, semeioma ]  cu  privire  la  pitacul  aruncat  pe  Sfânta  Masă  [a 
Marii  Biserici]  de  legaţii  Romei  |celei  Vechi)  împotriva  preasfântului  patriarh 
kyr  Mihail  întocmit  în  luna  iulie  [ziua  20],  anul  al  7-lea  al  indicţiei  [1054]g 


9  Text  grec  editat  princeps  de  L.  Allatius,  De  libris  et  rebus  ecclesiasticis  Graecorum, 
Paris,  1646,  p.  161-171,  reluat  în  PG  120, 736-748  şi  critic  deC.  Will,  Actaet  scriptaquae 
de  controversiis  Ecclesiae  Graecae  et  Latinae  s.  XI  composita  exstant,  Leipzig-Marburg, 
1861,  p.  155-168,  şi  Karmiris,  DSM  I,  p.  343-348.  O  primă  traducere  românească  a  dat  T. 
M.  Popescu,  „Sentinţa  de  excomunicare  de  la  1 6  iulie  1054”,  Studii  teologice,  an  II,  1931, 
nr.  1,  p.  49-68. 


92 


REVISTA  TEOLOGICĂ 


Prezidând  preasfântul  nostru  stăpân  şi  patriarh  ecumenic  Mihail  în  partea 
dreaptă  a  catehumeniilor  [Marii  Biserici  a  Sfintei  Sofii]  şi  şezând  împreună  cu  el 
preaiubiţii  de  Dumnezeu  mitropoliţi  Teofan  al  Cyzicului  şi  sincel,  Nichita  al 
Chalcedonului  şi  sincel,  Lavrentie  al  Dyrrachionului  şi  sincel,  Antim  al  Sidei, 
Nicolae  al  Trapezuntului,  Ioan  al  Smirnei,  Eusebie  al  Adrianopolului,  Constantin 
al  Mytilenei,  Nicolae  al  Choneilor,  Ipatie  al  Idruntului  şi  arhiepiscopii  Leon  al 
Karavyziei,  Grigorie  al  Mesembriei,  stând  de  faţă  şi  arhonţii  patriarhali. 

Nu10  era  deci,  pe  cât  se  pare,  sătul  de  cele  rele  cel  viclean.  De  aceea  nu  încetează 
a  se  insinua  între  drept-credincioşi  şi  uneltind  mereu  să  născocească  ceva  nou  împotriva 
adevărului.  încă  înainte  de  venirea  Stăpânului  în  trup  l-a  momit  pe  om  cu  zeci  de  mii 
de  amăgiri,  şi  după  acestea  nu  s-a  lăsat,  nici  n-a  încetat  să-i  cotonogească  şi  atragă  pe 
cei  care-1  ascultă.  Dar  după  ce  şi  acestea  au  fost  înlăturate,  iar  cei  ce  voiau  să  fie 
drept-credincioşi  nutreau  nădejdea  pioasă  şi  adâncă  că  nu  vor  mai  apărea  vreodată 
născocitori  ai  unor  noi  impietăţi,  întrucât  în  toate  cele  pe  care  lea  încercat  cel  rău 
sfaturile  lui  sau  întors  împotriva  lui,  venind  acum  nişte  bărbaţi  impioşi  şi  respingători 
-  căci  ce  altceva  iar  putea  numi  un  dreptcredincios  bărbaţi  iviţi  din  întuneric  -  căci 
erau  odrasle  din  părţile  apusene  venind  deci  în  acest  drept-credincios  şi  de 
Dumnezeu  păzit  Oraş  din  care  ţâşnesc  ca  dintr-un  loc  înalt  şi  ridicat  la  cer  izvoarele 
ortodoxiei  şi  şuvoaiele  curate  ale  dreptei  credinţe  se  revarsă  până  la  marginile  lumii 
şi  udă  ca  nişte  râuri  cu  dogmele  dreptei  credinţe  sufletele  de  peste  tot  de  sub  soare,  şi 
căzând  în  el  ca  un  trăsnet  sau  cutremur  sau  mulţime  de  grindină,  sau  mai  bine  zis  ca 
un  mistreţ,  au  încercat  să  devasteze  cu  stricăciunea  dogmelor  cuvântul  drept;  ba  au 
depus  şi  un  înscris  pe  Masa  de  taină  a  Marii  Biserici  a  lui  Dumnezeu  prin  care  neau 
azvârlit  anatemei  pe  noi,  sau  mai  bine  zis  pe  Biserica  ortodoxă  a  lui  Dumnezeu  şi  pe 
toţi  cei  care  nu  se  lasă  duşi  de  impietăţi  le  lor,  pentru  ca  vrem  să  fim  drept-credincioşi 
şi  să  promovăm  ortodoxia,  acuzându-ne  între  altele  şi  pentru  că 

-  nu  ne  radem  bărbile  asemenea  lor  şi  nu  suportăm  să  schimbăm  împotriva 
firii  chipul  potrivit  firii  al  omului; 

-  ne  împărtăşim  fără  deosebire  de  la  preoţi  căsătoriţi; 

-  nu  vrem  să  falsificăm  cu  gânduri  false  şi  cuvinte  scrise  pe  lângă  şi  cu  exces 
de  îndrăzneală  sacnil  şi  sfântul  Simbol  [al  credinţei],  care  are  o  tărie  inatacabilă 
prin  voturile  Sinoadelor  Ecumenice,  nici  nu  spunem  asemenea  lor  că  Duhul  Sfânt 
purcede  -  o,  maşinaţiunile  celui  rău!  -  din  Tatăl  şi  din  Fiul,  ci  din  Tatăl. 

Ei  însă  nu  vor  nici  să  ia  aminte  la  Scriptură  care  spune:  „Nu  tăiaţi  bărbile 
voastre”  [Lv  1 9, 27],  nici  să  înţeleagă  că  Dumnezeu  Creatorul  a  făcut  acest  lucru  să 
fie  potrivit  femeilor,  dar  a  socotit  drept  că  el  e  nepotrivit  pentru  bărbaţi. 


10  Introducerea  actului  sinodal  din  20  iulie  1054  rezumă  prologul  faimoasei  Enciclice 
către  patriarhii  răsăriteni  din  867  a  patriarhului  Fotie. 

Ei  necinstesc  pe  faţă  canonul  4  al  Sinodului  din  Gangra  despre  cei  ce  se 
scârbesc  de  căsătorie,  şi  care  spune:  „Dacă  ar  face  cineva  o  deosebire  faţă  de  preotul 
căsătorit,  socotind  că  nu  trebuie  să  se  împărtăşească  atunci  când  acesta  liturghiseşte 
ofranda  [euharistică],  să  fie  anatema”.  Iar  prin  acestea  nesocotesc  şi  necinstesc  şi 
Sinodul  V-VI  [trullan,  canonul  13]  care  spune:  „Deoarece  am  aflat  că  în  Biserica 
Romei  sa  predat  cu  rang  de  canon  că  acei  care  vor  să  se  învrednicească  de  hirotonia 
în  diacon  sau  preot  să  mărturisească  în  public  că  nu  se  vor  mai  atinge  de  femeile 
lor,  noi,  urmând  vechiului  canon  al  rigorii  şi  ordinii  apostolice,  vrem  ca  şi  de  acum 
înainte  coabitările  legale  ale  bărbaţilor  sfinţiţi  să  rămână  în  vigoare,  iar  ei  să  nu 
desfacă  nicidecum  legătura  lor  cu  femeilor  lor  sau  să  întoarcă  spatele  relaţiilor 
conjugale  reciproce  la  vremea  cuvenită.  Astfel  că  dacă  se  va  găsi  cineva  vrednic  de 
hirotonia  în  diacon  sau  ipodiacon,  acesta  să  nu  fie  nicidecum  oprit  să  fie  ridicat  la 
această  treaptă  dacă  locuieşte  cu  o  soţie  legiuită,  nici  să  i  se  ceară  în  timpul  hirotoniei 
să  mărturisească  în  public  că  se  va  abţine  de  relaţiile  conjugale  legitime  cu  soţia  sa, 
pentru  ca  de  aici  să  nu  fim  siliţi  să  insultăm  căsătoria  legiuită  de  Dumnezeu  şi 
binecuvântată  prin  prezenţa  Lui,  întrucât  glasul  Evangheliei  sună:  «Cei  pe  care 
Dumnezeu  i-a  unit  omul  să  nu-i  despartă»  [Mi  19,  6],  iar  Apostolul  învaţă  despre 
căsătorie  să  fie  cinstită  în  toate  şi  patul  neîntinat  [Evr  13,  4]  şi:  «Te-ai  legat  de  o 
femeie?  Nu  căuta  dezlegare»  [1  Co  7, 27].  Aşadar,  dacă  cineva  punânduse  în  mişcare 
împotriva  canoanelor  apostolice  va  îndrăzni  să  lipsească  pe  cineva  din  cei  sfinţiţi, 
sau  preot  sau  diacon  sau  ipodiacon,  de  legătura  şi  comuniunea  cu  femeia  legitimă, 
să  fie  depus.  Asemenea  şi  dacă  un  preot  sau  diacon  şi-ar  alunga  femeia  sub  pretext 
de  evlavie,  să  fie  excomunicat;  iar  dacă  stăruie,  să  fie  depus.” 

Pe  lângă  aceasta,  când  spun  că  Duhul  purcede  nu  din  Tatăl,  ci  din  Fiul,  ei  nu 
vor  nicicum  să  înţeleagă  că  n-au  această  expresie  de  la  evanghelişti  şi  că  nu  şi-au 
agonisit  această  dogmă  blasfematoare  de  la  un  Sinod  Ecumenic.  Căci  Domnul 
Dumnezeul  nostru  zice:  „Duhul  Adevărului,  Care  de  la  Tatăl  purcede”  [In  15, 26], 
iar  ei,  părinţii  acestei  noi  impietăţi,  spun  „Duhul  Care  de  la  Tatăl  şi  de  la  Fiul 
purcede”.  Dar  ei  nu  văd,  iarăşi,  nici  că,  dacă  însuşirea  Duhului  se  recunoaşte  în 
aceea  că  Duhul  purcede  de  la  Tatăl,  aşa  cum  însuşirea  Fiului  se  recunoaşte  în  faptul 
că  El  Se  naşte  din  Tatăl,  iar  Duhul  purcede  şi  din  Fiul,  cum  e  flecăreala  lor,  de  aici 
urmează  că  Duhul  se  distinge  de  Tatăl  prin  mai  multe  însuşiri  decât  Fiul.  Căci 
ieşirea  Lui  din  Tatăl  ar  fi  comună  Duhului  şi  Fiului,  dar  purcederea  din  Tatăl  ar  fi 
proprie  Duhului.  Dar  dacă  Duhul  S-ar  distinge  prin  mai  multe  diferenţe  decât  Fiul, 
atunci  Fiul  ar  fi  mai  aproape  de  fiinţa  Tatălui  decât  Duhul.  Şi  aşa  sub  altă  piesă  şi 
pe  altă  scenă  s-ar  ivi  iarăşi  îndrăzneala  împotriva  Duhului  a  lui  Macedonie.  Dar,  în 
afară  de  cele  zise,  nu  vor  să  înţeleagă  deloc  că  dacă  tot  ce  nu  e  comun  Treimii  Celei 
de  o  fiinţă  şi  atotţiitoare  e  propriu  doar  Unuia  din  cei  Trei,  atunci  emiterea  Duhului 
nu  e  comună  Celor  Trei,  ci  e  proprie  doar  Unuia  din  Cei  Trei. 

Dar  ei,  pe  de  o  parte,  ne-au  insultat  astfel  pe  noi  şi  Biserica  Ortodoxă  a  lui 
Dumnezeu,  iar,  pe  de  altă  parte,  venind  din  Roma  cea  Veche  la  preaiubitorul  de 
evlavie  nostru  autocrat  [împărat]  şi  agitându-şi  altele  împotriva  pleromei  Bisericii 
Ortodoxe,  au  spus  chiar  de  la  început  că  vin  de  la  Roma  cea  Veche,  pretinzând  că  au 
fost  trimişi  de  papa  [Leon  IX],  dar  în  realitate  au  venit  de  la  ei  înşişi  după  sfaturile  şi 
îndemnurile  viclene  ale  lui  Argyros  şi  n-au  fost  trimişi  de  papa,  plăsmuind  scrisorile 
pe  care  le  purtau  chipurile  de  la  el;  căci  acest  lucru  s-a  cunoscut  din  multe  altele,  dar 
şi  din  faptul  că  peceţile  scrisorilor  au  fost  dovedite  în  chip  vădit  că  sunt  falsificate. 

Deci  înscrisul  acestor  impioşi  împotriva  noastră,  scris  cu  litere  italiene,  a 
fost  depus  de  ei  mai  întâi,  în  prezenţa  ipodiaconilor  de  rând  a  doua  săptămână,  pe 
Masa  Marii  Biserici  a  lui  Dumnezeu,  după  care,  întrucât  ipodiaconii  i-au  făcut 
vânt  şi  l-au  aruncat  de  pe  dumnezeiasca  Masă  cerându-le  celor  ce  l-au  pus  să-l  ia, 
dar  ei  n-au  vrut  să  facă  acest  lucru;  fiind  el  aruncat  pe  jos,  a  venit  în  mâinile  multora, 
iar  pentru  ca  să  nu  se  facă  publice  blasfemii  le  din  el,  smerenia  noastră  l-a  ridicat  şi, 
chemând  pe  câţiva  din  cei  care  ştiu  să  traducă  din  limba  italiană  [latină]  în  limba 
greacă,  şi  anume  pe  protospăturul  Cosma  Romanul,  pe  Pyrrhus  şi  pe  monahul  loan 
Hispanul,  a  poruncit  ca  înscrisul  să  fie  tradus.  Şi  înscrisul  tradus  de  ei  sună  cu 
cuvintele  lor  aşa": 


11  înscrisul  se  păstrează  şi  în  versiunea  latină  originală  în  finalul  raportului  delegaţiei 
papale:  Brevis  et  succinta  commemoratio  carum  quae  gesserunt  apocrisiarii  sanctae  Ecclesiae 
Romanae  et  apostolicae  sedis  in  regia  urbe  et  qualiter  anathematizati  sunt  Michael  cum 
sequacibus  suis;  ediţii:  Mansi,  CC  XIX,  991sq;PL  143,  1001-1004;  C.Will,  1861,  p.  150- 
154.  Traducere  românească  T.  M.  Popescu,  Studii  teologice ,  an  11,  1931,  nr.  2,  p.  35^45. 
Textul  raportului  delegaţiei  papale  este  următorul:  Scurtă  şi  succintă  însemnare  spre  aducere- 
aminte  a  celor  făcute  de  apocrisiarii  Sfintei  Biserici  Romane  şi  ai  Scaunului  Apostolic  în 
Oraşul  imperial  şi  cum  au  fost  anatemizaţi  Mihail  şi  adepţii  lui. 

1.  în  anul  al  unsprezecelea  al  împărăţiei  lui  Constantin  Monomahul,  anul  al  7-lea  al 
indicţiei  [1 054],  în  chiar  ziua  naşterii  fericitului  loan  Botezătorul  [24  iunie],  după  ce  sosiseră 
de  la  domnul  papa  Leon  IX  apocrisiari  ai  sfanţului  scaun  apostolic  roman,  adică  Humbert, 
cardinal  episcop  de  Silva  Candida,  Petru,  arhiepiscopul  Amalfitanilor,  şi  Frideric,  diacon  şi 
cancelar,  venind  ei  la  mănăstirea  Studiu  între  zidurile  oraşului  Constantinopol,  călugărul 
Nichita  numit  şi  Pectoratus  [Stethatos]  a  anatemizat  în  prezenţa  numitului  împărat  şi  a 
demnitarilor  lui,  de  faţă  fiind  şi  nunţii  romani,  o  scriere  apărută  sub  numele  lui  împotriva 
Scaunului  Apostolic  şi  a  întregii  Biserici  latine,  şi  intitulată:  „Despre  azimă,  despre  sâmbătă 
şi  despre  căsătoria  preoţilor”.  Pe  lângă  aceasta,  a  anatemizat  pe  toţi  cei  care  ar  tăgădui  că 
Sfânta  Biserică  Romană  este  cea  dintâi  dintre  toate  Bisericile,  şi  care  ar  cuteza  să  atingă  în 
vreun  punct  credinţa  ei  totdeauna  ortodoxă.  După  care,  acelaşi  împărat  ortodox  a  poruncit 
îndată  în  prezenţa  tuturor  şi  la  cererea  aceloraşi  nunţii  romani,  să  fie  arsă  numita  scriere,  şi 
astfel  a  plecat. 

„Oricine  ar  vorbi  contra  credinţei  şi  sacrificiului  [euharistie]  al  Scaunului 
Roman  şi  Apostolic,  să  fie  anatema  -  maranatha  [î  Co  1 6, 22]  -  şi  să  nu  se  numească 
creştin  ortodox,  ci  eretic  prozimit  [apărător  al  pâinii  dospite]'2. 


2.  Iar  în  ziua  următoare,  numitul  Nichita  a  ieşit  din  oraş  şi  de  bunăvoie  a  mers  la 
legaţi  în  palatul  Pighi.  Primind  de  la  aceştia  dezlegarea  desăvârşită  a  întrebărilor  lui,  a 
anatemizat  din  nou  de  bunăvoie  toate  cele  ce  zisese  şi  făcuse  sau  încercase  împotriva 
Scaunului  celui  dintâi  şi  Apostolic.  Şi  primit  aşa  de  ei  în  comuniune,  a  fost  făcut  prietenul 
lor  familiar.  Apoi,  din  porunca  împăratului,  au  fost  traduse  în  greceşte  şi  se  păstrează  până 
azi  în  acelaşi  oraş  cele  spuse  sau  scrise  de  legaţi  împotriva  diferitelor  calomnii  ale  grecilor 
şi  mai  cu  seamă  împotriva  scrierilor  episcopului  Constantinopolului  Mihail  şi  ale  episcopului 
mitropolitan  Leon  Ahridanul  şi  ale  des  amintitului  călugăr  Nichita. 

3.  în  fine,  Mihail,  evitând  prezenţa  lor  şi  convorbirea  cu  ei  şi  stăruind  în  nebunia  lui, 
arătaţii  nunţii  au  mers  la  biserica  Sfintei  Sofii  în  ziua  a  17-a  a  calendelor  lui  august  [  1 6  iulie] 
şi  ptângându-se  de  încăpăţânarea  acestuia  clerului  pregătit  după  obicei  pentru  liturghie,  la 
ceasul  al  treilea  al  zilei  de  sâmbătă  au  depus  o  sentinţă  de  excomunicare  pe  altarul  principal 
sub  ochii  clerului  şi  ai  poporului  prezent.  De  unde  ieşind  îndată,  şi  au  şi  scuturat  praful  de  pe 
picioare,  ca  mărturie,  după  spusa  Evangheliei,  zicând:  „Să  vadă  Domnul  şi  să  judece”  [Mt  10, 
1 4].  După  aceea,  orânduind  bisericile  latine  care  sunt  chiar  în  Constantinopol  şi  anatemizând 
pe  toţi  cei  care  de  acum  înainte  ar  primi  împărtăşania  din  mâna  vreunui  grec  care  ar  defăima 
euharistia  romană,  primind  voie  de  la  împăratul  ortodox,  cu  sărutarea  păcii  şi  daruri  imperiale 
pentru  Sfântul  Petru  şi  pentru  ei,  au  plecat  în  grabă  în  ziua  a  1 5-a  a  calendelor  lui  august  [  1 8 
iulie].  Dar  înduplecat  prin  marea  stăruinţă  a  rugăminţilor  lui  Mihail,  care  abia  atunci  făgădui 
să  stea  de  vorbă  cu  ei,  împăratul  i-a  rechemat  de  la  Selymvria  prin  scrisori,  în  ziua  a  13-a  a 
calendelor  lui  august  [19  iulie],  Grăbindu-se,  s-au  înapoiat  chiar  în  această  zi,  mergând  Ia 
palatul  Pighi.  Aflând  numitul  Mihail  că  ei  s-au  înapoiat,  se  silea  să-i  aducă  în  ziua  următoare, 
sub  pretextul  unui  sinod,  în  biserica  Sfintei  Sofii,  pentru  ca,  arătând  sentinţa  lor,  pe  care  o 
stricase  cu  totul  traducând-o,  să  fie  asaltaţi  acolo  de  popor.  Preîntâmpinând  acestea,  prudentul 
împărat  n-a  voit  să  se  ţină  sinod  decât  numai  în  prezenţa  lui,  şi  pentru  că  Mihail  i  se  opunea  în 
tot  chipul,  augustul  a  poruncit  ca  legaţii  să  pornească  îndată  la  drum,  ceea  ce  au  şi  făcut.  După 
care,  mâhnit  că  nu  i-a  reuşit  cursa,  nebunul  Mihail  a  provocat  o  mare  revoltă  a  poporului 
împotriva  împăratului,  pentru  că  voinţa  acestuia  lucrase  împreună  cu  nunţiii.  împăratul  a  fost 
de  aceea  nevoit  să-i  predea  lui  Mihail,  bătuţi  şi  tunşi,  pe  interpreţii  latinilor,  adică  pe  Paulus  şi 
pe  fiul  lui,  Smaragdus,  şi  aşa  s-a  potolit  tulburarea  aceea.  în  urmă,  împăratul  a  primit  de  la 
legaţi,  prin  trimişii  săi,  un  exemplar  fidel  remis  din  oraşul  ruşilor  şi  l-a  arătat  cetăţenilor, 
descoperind  şi  convingându-se  în  fine  că  Mihail  a  falsificat  sentinţa  legaţilor.  Mâniat  astfel, 
i-a  îndepărtat  de  la  palat,  luându-le  onorurile,  pe  prietenii  şi  pe  rudele  acestuia  şi  a  ţinut  chiar 
împotriva  lui,  până  acum,  o  grea  mânie.  în  fine,  textul  cartei  de  excomunicare  este  acesta.  . . 
[urmează  textul  excomunicării  de  mai  sus].” 

12  Această  primă  frază  reprezintă  de  fapt  un  adaos  ulterior  pe  actul  de  excomunicare, 
în  originalul  latin  ea  apărând  la  sfârşitul  actului  cu  următoarea  menţiune:  „De  asemenea,  o 
altă  excomunicare  făcută  acolo  prin  viu  grai  în  faţa  împăratului  şi  a  demnitarilor  lui.” 

Humbert  prin  graţia  lui  Dumnezeu  episcop  al  Sfintei  Biserici  a  Romei,  Petru 
arhiepiscop  a!  Amalfîtanilor,  Frederic  diacon  şi  cancelar  către  toţi  copiii  Bisericii 
universale. 

Sfanţul  Scaun  Prim  şi  Apostolic  Roman,  căruia  i  se  potriveşte  în  chip  special, 
ca  unui  cap,  purtarea  de  grijă  de  toate  Bisericile,  ne  a  învrednicit  să  ne  facă  de 
dragul  păcii  şi  necesităţii  bisericeşti  apocrisiari  în  acest  Oraş  împărătesc,  ca  să 
coborâm  şi  să  vedem,  precum  stă  scris  [Fc  18, 21],  dacă  sa  împlinit  aievea  strigătul 
care  urca  necontenit  din  acest  oraş  până  la  urechile  ei;  iar  dacă  lucrurile  nu  stăteau 
aşa,  să  fie  informat.  Să  ştie,  de  aceea,  înainte  de  toate  slăviţii  autocraţi,  clerul, 
senatul  şi  poporul  Constantinopolului  şi  toată  Biserica  universală  că  am  cunoscut 
aici  un  lucru  bun  şi  foarte  mare,  şi  de  aceea  neam  bucurat  foarte  tare,  dar  şi  un 
lucru  rău,  şi  de  aceea  neam  întristat  jalnic.  Căci  cât  priveşte  stâlpii  imperiului,  cei 
cinstiţi  ai  Iui  şi  cetăţenii  cei  înţelepţi,  oraşul  este  preacreştin  şi  ortodox.  Dar  cât 
priveşte  pe  Mihail  cel  numit  abuziv  patriarh  şi  colaboratorii  nebuniei  lui,  aceştia 
seamănă  în  fiecare  zi  neghinele  ereziilor  în  mijlocul  lui  întrucât: 

-  ca  simoniacii  vând  darul  lui  Dumnezeu; 

-  ca  valesii  îi  fac  eunuci  pe  cei  ce  locuiesc  în  preajma  lor; 

-  ca  arienii  rebotează  pe  cei  botezaţi  în  numele  Sfintei  Treimi,  şi  mai  ales  pe 

latini; 

-  ca  donatiştii  jură  că  în  afară  de  Biserica  grecilor  Jertfa  adevărată  [Euharistia] 
şi  Botezul  au  pierit  din  toată  lumea; 

-  ca  nicolaiţii  apără  şi  admit  Ia  căsătoria  trupească  şi  pe  slujitorii  sfanţului 

altar; 

»  • »  f'1  '■  * 

-  ca  severianii  spun  că  Legea  lui  Moise  e  blestemată; 

-  ca  maniheii,  între  altele  pentru  că  spun  că  tot  ce  e  fermentat  e  însufleţit; 

-  ca  pnevmatomahii  sau  teomahii  au  tăiat  din  Simbol  purcederea  Duhului 
Sfanţ  din  Fiul; 

-  ca  nazireii  păzesc  atât  de  mult  curăţirea  trupească  a  iudeilor,  încât  se  opun 
botezului  copiilor  care  mor  înainte  de  a  opta  zi  de  la  naştere,  şi  nu  vor  să  fie 
împărtăşite  în  caz  de  primejdie  femeile  aflate  la  menstruaţie  sau  în  naştere,  şi  opresc 
să  fie  botezate  dacă  sunt  nebotezate; 

-  şi,  lăsându-şi  să  crească  ca  nazireii  pletele  capului  şi  bărbile,  nu-i  primesc 
la  împărtăşanie  pe  cei  care-şi  tund  pletele  şi-şi  rad  bărbile  după  rânduiala  Bisericii 
romane. 

Povăţuit  fiind  pentru  aceste  rătăciri  şi  alte  multe  faptele  ale  lui  prin  scrisoarea 
domnului  nostru  papă  Leon,  Mihail  a  dispreţuit  ascultarea  şi  supunerea.  După  care 
a  refuzat  categoric  prezenţa  şi  discuţia  cu  noi,  trimişii  lui,  veniţi  să-i  spună  să  pună 
capăt  în  mod  raţional  atâtor  rele,  nici  n-a  ascultat  de  sfatul  sănătos  al  autocraţilor  şi 
acelor  înţelepţi  care-1  povăţuiau  să-l  urmeze,  ci,  ca  şi  mai  înainte,  a  interzis  săvârşirea 

liturghiilor  în  biserici,  aşa  cum  mai  înainte  a  închis  bisericile  latinilor  şi,  numărându-i 
azimiţi,  i-a  persecutat  cu  vorba  şi  cu  fapta  până  într-atât  încât  a  anatemizat  în  fiii 
lui  Scaunul  Apostolic,  împotriva  căruia  încă  semnează  ca  patriarh  ecumenic.  De 
aceea,  nemaisuportând  violenţa  şi  insulta  auzită  la  adresa  primului  Scaun  Apostolic 
şi  văzând  cum  credinţa  catolică  se  scufundă  în  multe  chipuri,  cu  judecata  anticipată 
a  Sfintei  şi  Nedespărţitei  Treimi,  a  Scaunului  Apostolic,  a  cărui  reprezentare  o 
avem,  şi  a  tuturor  Părinţilor  ortodocşi  ai  celor  Şapte  Sinoade,  subscriem  anatemei 
din  toată  Biserica  catolică,  pe  care  domnul  nostru  preacucemicul  papa  a  pronunţat- 
o  împotriva  acelui  Mihail  şi  a  celor  care-1  urmează,  dacă  nu  se  supun: 

Mihail  neofitul  şi  patriarh  prin  abuz  care  a  primit  numai  de  frică  omenească 
haina  monahală,  iar  acum  e  cunoscut  de  mulţi  pentru  învinuiri  de  neîndreptat,  şi, 
împreună  cu  el,  Leon  numit  al  Ahridei  şi  sachelarul  aceluiaşi  Mihail,  Nichifor, 
care  a  călcat  în  picioare  în  public  sacrificiul  [euharistie]  al  latinilor,  şi  toţi  cei  care 
le  urmează  în  rătăcirile  şi  îndrăznelile  de  mai  sus,  să  fie  anatema  -  maranatha  [/  Co 
1 6, 22]  -  împreună  cu  simonienii,  cu  valesienii,  cu  arienii,  cu  donatiştii,  cu  nicolaiţii, 
cu  severianii,  cu  pnevmaotmahii,  cu  maniheii  şi  cu  nazireii,  ale  căror  învăţături  le 
împărtăşesc,  şi  cu  ceilalţi  care  spun  că  pâinea  dospită  e  însufleţită,  şi  cu  toţi  ereticii, 
sau,  mai  bine  zis,  împreună  cu  diavolul  şi  îngerii  lui,  dacă  nu  se  supun.  Amin. 
Amin.  Amin.” 

Acestea  sunt  cele  cuprinse  în  acest  înscris  impios  şi  necuvios.  Iar  smerenia 
noastră,  nesuportând  să  rămână  nerăzbunată  şi  nepedepsită  această  îndrăzneală  şi 
neruşinare  împotriva  drepteicredinţe,  a  comunicat  cele  privitoare  la  aceasta 
puternicului  şi  sfântului  nostru  împărat,  care,  întrucât  aceştia  plecaseră  cu  o  zi 
înainte,  după  ce  i  sa  raportat,  a  trimis  să  fie  chemaţi  înapoi  în  Marele  Oraş.  Şi  ei  sau 
întors  în  grabă,  dar  nau  vrut  să  vină  la  smerenia  noastră  sau  la  Sfântul  şi  Marele 
Sinod  şi  să  dea  un  răspuns  pentru  impietăţile  pe  care  le  vomitaseră,  ci,  urmând 
înscrisului  alcătuit  de  ei,  au  pretins  că  au  de  spus  împotriva  dreptei  noastre  credinţe 
încă  şi  mai  multe  decât  cele  scrise  în  el  şi  că  preferă  mai  bine  să  moară  decât  să 
vină  în  văzul  nostru  şi  al  Sinodului.  Căci  aceste  lucruri  nea  înştiinţat  pe  noi  şi 
sinodul  puternicul  şi  sfântul  nostru  împărat  că  leau  spus  ei  prin  răspunsul  ilustrului 
magistru  peste  cereri  şi  al  preaiubitului  de  Dumnezeu  hartofilax  şi  hypomnematograf 
[arhivar  şi  scriitor  de  memorii].  Dar  fiindcă  puternicul  şi  sfântul  nostru  împărat  na 
binevoit  ca  ei  să  fie  siliţi  împotriva  voii  lor  să  se  întâlnească  cu  noi  şi  cu  sinodul, 
pentru  că  păreau  învestiţi  cu  oficiul  de  ambasadori,  dar,  iarăşi,  era  necuvenit  şi  de 
altfel  nedemn  ca  o  asemenea  neruşinare  împotriva  dreptei-credinţe  să  rămână 
nerăzbunată,  a  rânduit  o  vindecare  excelentă  a  acestui  lucru  şi  a  trimis  smereniei 
noastre  o  cinstită  şi  închinată  scrisoare  prin  Ştefan,  preacuviosul  monah  şi  econom 
al  Marii  Biserici,  Ioan  magistrul  peste  cereri,  Constans  vestarhul  şi  consulul 
filozofilor  [Mihail  Psellos].  Iar  această  scrisoare  sună  cuvânt  de  cuvânt  aşa: 

„Preasfinte  Stăpâne,  cercetând  despre  cele  întâmplate,  maiestatea  mea 
imperială  a  găsit  că  rădăcina  răului  a  fost  făcută  de  tălmaci  şi  din  partea  lui  Argyros. 
Pentru  străini  şi  cei  trimişi  de  alţii  nu  putem  face  nimic,  dar  pe  cei  vinovaţi  i-am 
trimis  bătuţi  la  sfinţia  ta,  ca  prin  ei  să  se  înveţe  şi  alţii  să  nu  mai  flecărească  unele 
ca  acestea.  Iar  după  ce  vor  fi  anatemizaţi  şi  cei  care  l-au  sfătuit  şi  cei  care  l-au 
întocmit  şi  l-au  scris,  şi  au  avut  o  cât  de  mică  ştiinţă  despre  facerea  acestor  lucruri, 
hârtia  să  fie  arsă  în  faţa  tuturor.  Căci  maiestatea  mea  a  poruncit  ca  şi  vestarhul, 
ginerele  lui  Argyros,  şi  vestes-ul,  fiul  său,  fiul  său,  să  fie  închişi  în  temniţă,  ca  să 
petreacă  acolo  răbdând  cele  rele,  aşa  cum  merită  din  pricina  acestei  chestiuni.  Luna 
iulie,  anul  al  7-lea  al  indicţiei.” 

Acestea  le  cuprindea  deci  divina  scrisoare  imperială.  Aşadar,  potrivit  rânduielii 
preaiubitorului  de  evlavie  autocrat,  însuşi  impiosul  înscris,  cei  care  l-au  întocmit  şi 
fie  au  dat  idee  la  facerea  lui,  fie  i-au  ajutat  pe  cei  ce  l-au  făcut,  au  fost  azvârliţi 
anatemei  în  marele  secretariat  în  prezenţa  celor  trimişi  de  împărat.  Iar  chestiunea 
s-a  judecat  în  ziua  a  patra  [miercuri]  a  săptămânii  curente.  Iar  în  prima  zi  [duminică], 
24  iulie  curent,  în  care  după  obicei  se  citeşte  în  auzul  mulţimii  decretul  Sinodului 
V  Ecumenic,  urmează  să  fie  anatemizat  iarăşi  şi  acest  impios  înscris,  precum  şi  cei 
care  l-au  întocmit  şi  scris  şi  care  şi-au  dat  un  consimţământ  ori  sfat  la  facerea  lui. 
Dar  originalul  necuviosului  şi  odiosului  înscris  aruncat  de  cei  impioşi  n-a  fost  ars, 
ci  depus  în  sacrul  secretariat  al  arhivei  spre  demascare  continuă  a  celor  ce  au 
blasfemiat  astfel  împotriva  Dumnezeului  nostru  şi  spre  o  condamnare  mai  durabilă. 

Trebuie  să  se  ştie  că  în  ziua  a  20-a  a  lunii  curente,  când  au  fost  anatemizaţi 
cei  care  au  blasfemiat  împotriva  credinţei  ortodoxe,  au  fost  de  faţă  împreună  cu 
arhiereii  adunaţi  astăzi  în  şedinţă  împreună  cu  noi  şi  toţi  mitropoliţii  şi  arhiepiscopii 
aflători  în  oraş,  şi  anume:  Leon  al  Atenei  şi  sincel,  Mihail  al  Syleonului  şi  sincel, 
Nicolae  al  Evhaitei  şi  sincel,  Dimitrie  al  Cariei  şi  arhiepiscop,  Pavel  al  Lemnosului, 
Leon  al  Cotradiei  şi  Antonie  al  Zichniei. 

s  •  .  r.  .;.«•>  7  :  V  ■)'  ,• 

Mihail  I  Kerularios  către  Petru  III  al  Antiohiei  (sfârşitul  lui  iulie  1054) 

\  . 

Preasfântul  Mihail  Kerularios  arhiepiscopul  Constantinopolului  Noua  Romă 
şi  patriarh  ecumenic  către  Petru  patriarhul  Antiohiei13 

1 .  Nu  încetează  vreodată,  preafericite,  cel  rău  uneltirile  sale  împotriva  noastră 
şi  maşinaţiunile  împotriva  neamului  omenesc,  ci  ridicând  altădată  alte  nenorociri 

13  PG  120.  815-820;  Will,p.  184-188.  Scrisă  înainte  de  a  primi  răspunsul  lui  Petru  al 
Antiohiei  la  prima  sa  scrisoare  către  acesta. 

asupra  vieţii  şi  punând  în  mişcare  în  fiecare  zi  zeci  de  mii  de  găselniţe  împotriva 
oamenilor,  unelteşte  să  ne  zdruncine  şi  doboare  la  pământ  prin  acestea  şi  pe  noi.  Şi 
altădată  deci  a  ridicat  asupra  vieţii  noastre  diferite  timpuri  alte  zeci  de  mii  de  valuri 
năprasnice.  Acum  însă,  când  scandalurile  ereziilor  au  fost  îndepărtate  şi  izvoarele 
ortodoxiei  curg  din  belşug  şi  bogat  până  la  marginile  lumii  locuite,  a  împins  nişte 
bărbaţi  blestemaţi  şi  impioşi  -  căci  cine  dintre  cei  evlavioşi  nu  iar  numi  pe  aceştia 
cu  acest  nume?  -  din  părţile  apusului  în  acest  Mare  Oraş  [Constantinopol],  care 
pretextau  drept  pricină  a  venirii  lor  faptul  că  au  fost  trimişi  de  papa,  dar  veniseră  în 
Oraşul  Regină  la  sugestiile  şi  sfaturile  viclene  ale  lui  Argyros  şi  sau  sârguit  să  dea 
prilejuri  de  mari  scandaluri  atât  împotriva  altor  lucruri,  cât  şi  împotriva  dreptei 
credinţe. 

2.  Dar  ce  să  povestesc  celelalte  viclenii  şi  maşinaţiuni  sucite  şi  curioase  ale 
lor  când  şi  scrisorile  pe  care  le-au  adus  nouă  şi  puternicului  nostru  împărat  erau 
plăsmuite,  fraudarea  şi  falsificarea  sigiliului  dovedind  plăsmuirea  ei?  Voi  înfăţişa 
smereniei  tale  în  scris  lucrul  ultim  în  ordine,  dar  primul  prin  mărimea  răutăţii  şi 
vicleniei. 

3.  Căci  după  ce  şi-au  făcut  sosirea  vicleană  şi  au  fost  aduse  scrisorile  plăsmuite, 
au  rostit  şi  alte  cuvinte  de  dispreţ  şi  îndrăzneală  împotriva  credinţei  ortodoxe  spunând 
că  ortodoxia  a  fost  coruptă  de  noi  între  altele  şi  pentru  că  spunem  că  Duhul  Sfânt 
purcede  numai  din  Tatăl,  nu  şi  din  Fiul,  pretinzând  că  acest  lucru  e  sănătos  şi 
nefarâmat  la  ei.  Mai  trâmbiţau  şi  că  au  venit  pentru  îndreptarea  noastră,  nu  pentru 
răsturnarea  celor  ale  lor.  Noi  însă  am  refuzat  întâlnirea  şi  convorbirea  cu  ei  pentru 
că  eram  convinşi  că  sunt  de  nemutat  de  la  impietatea  lor  şi  pentru  că  socoteam  că  a 
vorbi  şi  a  discuta  despre  unele  ca  acestea  cu  locţiitorii  Romei  fără  fericirea  ta  şi 
ceilalţi  patriarhi  e  un  lucru  nedemn  şi  cu  totul  contrar  şi  necorespunzător  obiceiului 
care  domnea  în  timpurile  de  la  început  în  unele  ca  acestea. 

4.  Aceia  însă,  vrând  să  cuteze  ceva  şi  mai  mare  decât  cele  dinainte  şi  să 
întreacă  prin  cele  din  urmă  pe  cele  dintâi,  au  depus  pe  Masa  de  taină  din  Marea 
Biserică  a  lui  Dumnezeu  un  înscris  împotriva  noastră  care  expunea  şi  alte  flecăreli 
ale  impietăţii  lor,  iar  la  sfârşit  azvârl  anatemei  întreaga  Biserică  Ortodoxă  fiindcă 
cei  din  ea  nu  vor  să-şi  radă  bărbile  asemenea  latinilor,  nu  şovăie  să  primească 
Ofranda  [euharistică]  de  la  preoţi  căsătoriţi,  aduc  ofrandă  pâine  dospită  şi  că  în 
Simbolul  credinţei  noastre  nu  spunem  că  Duhul  Sfânt  purcede  din  Tatăl  şi  din  Fiul, 
ci  numai  din  Tatăl. 

5.  Ar  fi  mai  bine  ca  acest  înscris  impios  să  fi  fost  ars  şi  să  nu  fi  venit  deloc 
sub  ochii  noştri.  Dar  cum  nu  s-a  întâmplat  aceasta,  fiindcă  a  fost  depus  pe  faţă  şi 
sub  ochii  altor  câtorva  şi  a  tuturor  ipodiaconilor  din  acea  săptămână,  întrucât  am 
socotit  că  e  nepotrivit  să  ne  răzbunăm  pe  cei  ce  au  blasfemiat  astfel  în  Marea 
Biserică  a  lui  Dumnezeu  împotriva  noastră,  sau  mai  degrabă  împotriva  tuturor 

ortodocşilor,  ca  să  nu  dăm  prilej  de  scandaluri  celor  din  Roma  -  căci  pe  lângă 
altele,  cel  ce  părea  a  fi  cel  dintâi  din  delegaţie  se  numea  pe  el  însuşi  cancelar  al 
Bisericii  din  Roma  şi  nepot  al  regelui  [împăratului  german]  şi  al  papei,  iar  între 
timp  prin  acelaşi  drept  am  anatemizat  din  ordin  imperial  în  marea  sală  a  consiliului 
secret  această  blasfemie  împotriva  noastră  şi  pe  cei  care  au  întocmit  acel  înscris 
impios  împotriva  ortodocşilor,  îndemnându-i  mult  să  vină  în  faţa  noastră  cu 
chestiunile  din  acest  înscris  şi  să  renunţe  atât  la  celelalte  din  el,  cât  şi  la  distorsiunea 
sfântului  Simbol.  Dar  fiindcă  n-au  suportat,  ci  au  ameninţat  că  se  omoară  pe  ei 
înşişi  daca  nu  încetăm  a-i  înghesui  cu  privire  la  aceasta,  am  hotărât  să  purcedem  la 
anatema  împotriva  blasfemiei  lor. 

6.  Acestea  sunt  cele  pe  care  le-a  uneltit  împotriva  noastră  cel  rău.  Comunicăm 
desăvârşirii  tale  cele  despre  aceasta  mai  întâi  pentru  ca  să  participi  împreună  cu 
noi  la  această  ocară,  căci  suntem  convinşi  că  te  vei  pune  în  locul  nostru;  în  al 
doilea  rând,  pentru  că  dreapta  învăţătură,  al  cărei  meterez  tare  şi  apărător  neînvins 
eşti  tu,  a  fost  batjocorită  şi  blasfemiată  nu  puţin  de  cei  impioşi;  şi  apoi  ca  să  ai 
ştiinţă  şi  înţelegere  exactă  a  celor  întâmplate  ca,  în  cazul  în  care  îţi  vor  veni  de  la 
Roma  scrisori  cu  privire  la  acestea,  să  dai  un  răspuns  demn  de  mult  iscusita  şi 
preadumneze iasca  ta  gândire. 

7.  Iar  scrisorile  către  ceilalţi  preafericiţi  patriarhi,  identice  întru  toate  cu  cea 
trimisă  sfinţeniei  tale,  negăsind  pe  cineva  dintre  cei  evlavioşi  şi  credincioşi  prin 
care  să  le  trimitem  celor  către  care  le-am  scris,  le-am  trimis  desăvârşirii  tale,  ca 
printr-un  evlavios  din  cei  care  merg  spre  acele  locuri  să  le  trimiţi  celor  către  care 
au  fost  scrise.  Pe  lângă  aceasta  să-i  îndemni  şi  stârneşti  şi  printr-o  scrisoare  proprie 
să  aibă  zel  dumnezeiesc  pentru  dogma  dreaptă  şi  nepătata  şi  curata  noastră  credinţă 
şi,  dacă  vor  fi  întrebaţi  poate  despre  cele  făcute  în  Roma,  să  dea  răspunsul  potrivit 
şi  cuvenit,  cum  s-a  arătat. 

8.  Iar  despre  scrisoarea  noastră  către  preasfântul  patriarh  al  Alexandriei  am 
scris  şi  preasfântului  patriarh  al  Ierusalimului,  ca  dacă-ţi  va  fi  greu  să-i  trimiţi  tu 
însuţi  scrisoarea  să  o  treacă  acela  preafericirîi  aceluia.  Şi  fiindcă  acum  cumnatul 
sfinţeniei  tale  se  grăbea  să  plece,  i-am  expus  cele  făcute  pe  scurt  şi  în  treacăt.  Dar 
după  aceasta,  dacă  va  fi  nevoie,  vom  scrie  o  scrisoarea  mai  amplă  şi  mai  clară 
despre  acestea  trimiţându-ţi  şi  însuşi  acel  înscris  împotriva  noastră  depus  pe  masa 
de  taină  şi  dumnezeiască  să  afli  din  el  distorsiunea  acestora  în  ce  priveşte  credinţa 
şi  că  sunt  plini  de  toată  ignoranţa  şi  necioplirea  sau,  mai  bine-zis,  de  toată  nesimţirea 
şi  nebunia. 

Domnul  să  păzească  în  sănătate  desăvârşirea  ta  rugându-te  pentru  noi. 

Petru  III  al  Antiohiei  lui  Mihail  I  Kerularios14(august-septembrie  1054) 


Petru,  patriarhul  marelui  Oraş  al  lui  Dumnezeu  Antiohia. 


Cuvânt  în  vremea  când  a  ieşit  Argyros  Italianul  criticând  cele  ale  noastre. 

Preadumnezeiescului,  augustului,  veneratului  şi  sfântului  meu  stăpân, 
preafericitului  Mihail  arhiepiscop  al  Constantinopolului,  Noua  Romă,  şi  patriarh 
ecumenic,  Petru  din  mila  lui  Dumnezeu  arhiepiscop  al  marelui  Oraş  al  lui  Dumnezeu 
Antiohia. 

1 .  Sfânta  ta  scrisoare,  preadumnezeiescule  şi  sfinte  stăpâne,  ne-a  învăţat 
îndeajuns  câte  rele  a  lucrat  vrăjmaşul  în  locaşul  tău  cel  sfânt  şi  ce  uneltesc  împotriva 
ta  cei  care  te  urăsc  pe  tine  ridicând  capul  în  mijlocul  bisericii  tale.  Şi  mare  mirare 
ne-a  cuprins  neputând  înţelege  care  era  mobilul  şi  ce  anume  voia  Argyros  italianul 
pentru  faptul  de  a  se  fi  abătut  atât  de  mult  de  la  cale  şi  a  pune  mâna  pe  cele  sfinte, 
măcar  că  e  nesfinţit?  Căci  ce  e  comun  între  un  câine  şi  o  oaie,  ca  acela,  laic  fiind,  să 
se  amestece  cu  curiozitate  în  cele  ale  preoţilor  şi  să  născocească  şi  facă  asemenea 
scrieri  mincinoase  cum  ne-ai  arătat?  Din  care  cel  care  le-a  înscenat  nu  câştigă 
nimic  altceva  decât  ruşine,  pentru  că  papa  a  schimbat  deja  viaţa  cu  moartea.  Dar 
slavă  lui  Dumnezeu  Care-i  prinde  pe  cei  înţelepţi  în  viclenia  lor  [/  Co  3,  19]  şi  n- 
a  lăsat  ca  plăsmuirea  să  rămână  ascunsă  multă  vreme. 

2.  In  scrisoarea  sfinţeniei  tale  se  cuprindea  un  zvon  care  a  ajuns  la  urechile 
tale  că  pomenesc  pe  papa  în  sfintele  diptice,  acelaşi  lucru  fâcându-1  şi  ceilalţi 
preasfinţi  patriarhi  [răsăriteni]  şi  că  nu  trebuie  să  fiu  într-o  atât  de  mare  ignoranţă, 
mai  ales  eu  înaintea  celorlalţi,  care  ştiu  că  de  la  Sfântul  Sinod  VI  Ecumenic  încoace, 
ca  să  folosesc  cuvintele  tale,  pomenirea  papei  a  fost  tăiată  din  sfintele  diptice  din 
pricina  faptului  că  papa  de  atunci  Vigilius  [537-555]  n-a  vrut  să  vină  în  sinod  nici 
să  anatemizeze  cele  scrise  de  Teodoret  împotriva  credinţei  ortodoxe  şi  a  celor  12 
capitole  ale  Sfântului  Chirii,  şi  de  atunci  până  acum  papa  este  tăiat  din  preasfânta 
noastră  Biserică. 

3.  Aceste  lucruri  cuprinse  în  scrisoarea  ta  m-au  umplut  de  ruşine,  crede-mă, 
nu  ştiu  cum  să  spun,  şi  mai  cu  seamă  din  pricina  ta  dacă  ai  scris  asemenea  lucruri  şi 
celorlalţi  patriarhi  după  asemănarea  scrisorii  tale  către  noi,  pentru  că  înainte  de 
cercetare  şi  de  înţelegerea  desăvârşită  ai  înfăţişat  dintr-o  auzire  deşartă  ceea  ce  nu 
s-a  fâcut  drept  ceva  care  sa  făcut.  Căci  cum  l-aş  fi  pomenit  eu  pe  papă,  când  nu-1 
pomeneşte  Biserica  ta,  al  cărei  elev  şi  zelot  sunt  ca  nimeni  altul,  venerând  şi  mărind 


14  C.  Will,  1861,  p.  189-204;  PG  120,  796-816. 

cu  fapta  şi  cuvântul  prerogativele  ei?  Iar  faptul  că  ai  răstălmăcit  adevărul  privitor 
la  Vigilius  n-arată  oare  de  câtă  neatenţie  dă  dovadă  cucernicul  tău  hartofilax?  Chiar 
dacă  e  un  bărbat  priceput  în  ştiinţa  retoricii,  cum  auzim,  fiind  încă  tânăr,  n-are 
suficientă  experienţă  a  lucrurilor  bisericeşti,  iar  Ioan  Scărarul  zice:  „Nu  are 
credibilitate  vinul  de-abia  stors  din  teascuri”15, 

4.  De  aceea,  cine  a  urcat  la  o  atât  de  mare  treaptă  trebuie  să  cunoască  scripturile 
prin  cercetare,  nu  în  treacăt,  fiindcă  „fiinţa  ierarhiei  noastre  sunt  cuvintele  predate 
de  Dumnezeu”16,  adică  ştiinţa  adevărată  a  dumnezeieştilor  Scripturi,  cum  spunea 
Marele  Dionisie.  Vigilius  [537-555]  a  fost  pe  vremea  Sinodului  V  Ecumenic  [553], 
în  care  s-au  discutat  cele  despre  Origen,  Evagrie,  Didym  şi  ceilalţi,  Petru,  Sever  şi 
Zoara,  precum  şi  scrierile  lui  Teodoret,  iar  nu  pe  vremea  Sinodului  VI  [681—682]. 
între  cele  două  sinoade  e  un  interval  de  129  de  ani.  Sa  întâmplat  însă  ca  Vigilius  să 
fie  tăiat  puţin  timp  de  Ia  pomenire  din  pricină  că  era  în  conflict  cu  patriarhul  Mina 
[536-552]  pe  care  l-a  depus,  până  când  cei  doi  arhierei  s-au  împăcat  şi  au  făcut 
iarăşi  pace  între  ei.  Iar  pe  vremea  Sfântului  Sinod  VI  Ecumenic  era  papă  sfântul 
Agaton  [678-681],  bărbat  cinstit  şi  înţelept  în  cele  dumnezeieşti.  Citeşte  actele 

a 

Sinodului  al  Vl-lea  care  obişnuiesc  să  se  citească  în  duminica  de  după  înălţarea 
Cinstitei  Cruci,  şi-l  vei  găsi  pe  zisul  Agaton  declarat  slăvit  de  acest  Sfânt  Sinod. 

5.  Pe  lângă  acestea,  eu  însumi  sunt  un  martor  imprescriptibil  şi  împreună  cu 
mine  mulţi  alţii  din  cei  aleşi  ai  Bisericii  că  pe  vremea  fericitului  patriarh  al  Antiohiei 
kyr  Ioan  [III,  997-1022],  papa  Romei,  Ioan  şi  el  [XI,  1024-1032],  era  pomenit  în 
auzul  tuturor  la  sfintele  diptice.  Iar  la  Constantinopol,  când  am  venit  aici  în  urmă 
cu  45  de  ani,  l-am  găsit  pe  fericitul  patriarh  kyr  Serghie  [II,  1001-1019]  pomenind 
la  dumnezeiasca  Liturghie  împreună  cu  ceilalţi  patriarhi  şi  pe  papă.  Cum  însă  mai 
apoi  a  fost  tăiată  pomenirea  lui  şi  din  ce  cauză  nu  ştiu17.  Astfel  fiind  poziţia  mea 
faţă  de  aceste  lucruri,  nu  mai  vreau  să  adaug  nimic  în  plus  despre  pomenirea  papei. 

6.  Să  venim  însă  la  scăderile  nenumărate  pentru  tine  ale  romanilor.  Dintre  ele 
unele  mi  se  par  de  detestat  şi  de  evitat,  altele  vindecabile,  iar  altele  demne  de  a  fi 
trecute  cu  vederea.  Căci  ce  ne  interesează  faptul  că  arhiereii  îşi  rad  bărbile  şi  poartă 
inele  drept  simbol  al  nunţii  cu  sfânta  Biserică  a  lui  Dumnezeu,  cum  scriai?  Fiindcă 
şi  noi  ne  facem  pe  cap  „garara”  [tunderea]  întru  cinstirea  corifeului  Apostolilor, 
Petru,  pe  care  a  fost  zidită  marea  Biserică  a  lui  Dumnezeu,  fiindcă  ceea  ce  impioşii 
au  făcut  spre  ocara  sfântului,  aceasta  noi,  cei  evlavioşi,  facem  spre  slava  şi  cinstirea 

- — —  i  *  j  ’  *  *  *1  ■  ■  ’  •  *■»*'-  .*  t> :  ■ 

15  Scara  VII,  66. 

16  Despre  ierarhia  bisericească  1, 4;  PG  3,  376B. 

17  Probabil  atunci  când  papa  Sergius  IV  [1009-1012]  a  trimis  la  întronizarea  sa  o 
synodica  în  a  cărei  mărturisire  de  credinţă  se  cuprindea  pentru  prima  dată  şi  „Filioque”  care 
va  fi  cântat  oficial  la  Roma  în  1014  în  misa  de  încoronare  a  împăratului  german  Henric  II. 

lui:  romanii  răzându-şi  bărbile,  iar  noi  fâcându-ne  pe  creştet  coroana  [papalethra ]. 
Dar  şi  noi  înşine  purtăm  veşminte  de  aur  îmbrăcând  mânecuţe,  epitrahile  şi  veşminte 
de  aur. 

7.  Cât  despre  faptul  că  mănâncă  mâncăruri  întinate,  iar  monahii  mănâncă 
came  şi  grăsime  de  porc,  dacă  cercetezi  cu  atenţie  vei  găsi  acestea  făcute  şi  de  unii 
dintre  ai  noştri.  Căci  locuitorii  Bityniei,  Traciei  şi  Lydiei  mănâncă  şi  ei  coţofane, 
ciori,  turturele  şi  arici  de  pământ,  a  căror  întrebuinţare  ca  hrană  Părinţii  au  lăsat-o 
ca  indiferentă,  „căci  nici  o  creatură  a  lui  Dumnezeu  nu  e  de  respins  dacă  se  ia  cu 
mulţumire”  [1  Tim  4,  4].  Mă  convinge  acest  lucru  acea  pânză  coborâtă  din  cer,  în 
care  erau  toate  patrupedele  pământului,  fiarele  sălbatice,  reptilele  şi  păsările  cerului, 
iar  Petru  auzind  de  la  Dumnezeu:  „Scoală-te,  junghie  şi  mănâncă”,  a  zis: 
„Nicidecum,  Doamne,  pentru  că  nimic  necurat  s-au  spurcat  n-a  trecut  prin  gura 
mea”,  a  auzit  iarăşi:  „Ceea  ce  Dumnezeu  a  făcut  curat,  tu  să  nu  faci  spurcat”  [FA 
10,  11-15]. 

8.  E  momentul  să  dăm  cuvântul  şi  Sfântului  Vasile,  căci  spune:  „Aşa  cum 
între  legume  distingem  între  cele  vătămătoare  şi  cele  corespunzătoare,  tot  aşa  şi  la 
cărnuri  distingem  între  ce  e  folositor  şi  ce  e  vătămător.  Fiindcă  legumă  e  şi  cucuta, 
cum  came  e  şi  vulturul,  dar  nimeni  dacă  are  minte  nu  va  mânca  măselariţă,  nici 
came  de  câine,  afară  dacă  nu  e  silit  de  o  mare  nevoie,  încât  cel  ce  mănâncă  aşa  ceva 
n-a  călcat  legea”18.  Iar  faptul  de  a  pune  grăsime  de  porc  pe  legume  şi  pe  ierburi  a 
fost  admis  şi  îngăduit  de  Sfinţii  Părinţi,  mai  ales  pentru  cei  la  care  nu  se  găseşte 
untdelemn  bun. 

9.  Ascultă  ce  spune  Marele  Vasile  în  „Asceticele”  sale:  „Ascetul  nu  trebuie 
să  caute  nicidecum  mâncărurile  deosebite,  nici  nu  va  născoci  schimbări  de  mâncăruri 
spre  pretextul  înfrânării.  Fiindcă  această  răsturnare  a  bunei  ordini  comune  e  şi  un 
motiv  de  scandaluri  şi  cel  ce  introduce  în  adunarea  asceţilor  astfel  de  cauze  de 
tulburare  se  face  moştenitor  al  «vai»-urilor  [Mt  18,  6-7].  Dar  dacă  Sfinţii  Părinţi 
au  socotit  că  se  poate  pune  îr  mâncăruri  în  loc  de  un  alt  condiment  came  sărată 
amestecată  cu  apa  şi  legumele,  să  nu  se  caute,  sub  pretextul  renunţării  la  came  din 
evlavie  plină  de  slavă  deşartă,  mâncărurile  mai  scumpe  şi  mai  bune,  ci  muind  pe 
neobservate  o  bucăţică  de  pâine  în  fiertura  sărată,  să  o  consume  cu  toată  mulţumirea 
[1  Tim  4,  3-4].  Căci  acea  bucăţică  muiată  în  atâta  apă  şi  eventual  în  mâncare  de 
seminţe  nu  e  o  acuză  de  desfătare,  ci  într-adevăr  cea  mai  exactă  şi  săracă  înfrânare. 
Deci  ascetul  cuvios  trebuie  să  nu  ţină  seama  de  unele  ca  acestea;  căci  nu  ne  abţinem 
de  la  unele  ca  acestea  ca  nişte  iudaizanţi,  ci  fugind  de  ghiftuiala  desfătării”19.  Acestea 
sunt  cuvintele  Sfântului  Vasile. 


11  Epistola  236,  4;  PG  32,  381CD. 

19  Constituţiile  ascetice  25;  PG  31,  1390. 

1 0.  Iar  în  sfânta  lui  mănăstire  Sfântul  Pahomie  hrănea  porci  cu  fărâm i tur i le  şi 

resturile  de  la  masă  şi  junghi indu-i  îi  oferea  împreună  cu  alte  cărnuri  oaspeţilor  pe 
care-i  primeau;  iar  măruntaiele  şi  extremităţile  picioarelor  şi  capetele  le  dădeau 
monahilor  bătrâni  şi  bolnavi.  Ce  mâncare  dulce,  preacinstite  stăpâne,  nasul,  urechile 
şi  extremităţile  picioarelor  porcilor!  Dar  şi  lintea  şi  bobii  gătiţi  în  grăsime  de  porc, 
şi  care  dacă  n-ar  fi  pregătite  cu  untdelemn  bun  din  belşug,  ca  să  reverse  un  mic  har 
duhovnicesc,  mi-aş  lua  mâncarea  de  fiecare  dată,  cum  bine  ştie  Domnul,  încercat 
în  fiecare  zi  de  proiectilele  deprimării.  •  ■-v  *  ‘  •• 

11.  Un  lucru  rău,  cel  mai  rău  dintre  rele  este  adaosul  la  Sfântul  Simbol:  „Şi 
întru  Duhul  Sfânt,  Domnul,  de  viaţă  făcătorul.  Care  din  Tatăl  şi  din  Fiul  purcede”. 
Căci  dacă  Evangheliile  de  la  noi  sunt  aceleaşi  cu  cele  de  la  romani,  de  unde  ştiu  ei 
mai  multe  decât  noi  de  au  făcut  acest  adaos  străin?  Când  Sfânta  Evanghelie  după 
Ioan  ne  învaţă  foarte  limpede  despre  Duhul  Sfânt:  „De  Mă  iubiţi,  veţi  păzi  poruncile 
Mele.  Şi  Eu  îl  voi  ruga  pe  Tatăl  şi  alt  Mângâietor  vă  va  da  vouă,  ca  să  rămână  cu 
voi  în  veac:  Duhul  Adevărului,  pe  Care  lumea  nu  poate  să-L  primească,  pentru  că 
nu-L  vede,  nici  nu-L  cunoaşte,  dar  voi  îl  cunoaşteţi,  pentru  că  rămâne  la  voi  şi  este 
în  voi”  [In  14,  15-17];  şi  după  puţin:  „Iar  Mângâietorul,  Duhul  Sfânt,  pe  Care  îl  va 
trimite  Tatăl  în  numele  Meu,  vă  va  învăţa  pe  voi  şi  vă  va  aduce  aminte  toate  câte 
am  spus  vouă”  [In  14,  26];  şi  iarăşi:  „Iar  când  va  veni  Mângâietorul,  pe  Care  Eu  vi- 
L  voi  trimite  de  la  Tatăl,  Duhul  Adevărului,  Care  de  la  Tatăl  purcede.  Acela  va  da 
mărturie  despre  Mine”  [In  15,  26];  şi  mai  apoi:  „Mai  am  multe  să  vă  spun,  dar  nu 
le  puteţi  purta  acum.  Iar  când  va  veni  Acela,  Duhul  Adevărului,  vă  va  călăuzi  la  tot 
adevărul.  Căci  nu  va  grăi  de  la  Sine  însuşi,  ci  câte  va  auzi  va  grăi  şi  cele  viitoare  vă 
va  vesti  vouă.  Acela  Mă  va  preamări,  pentru  că  din  al  Meu  va  lua  şi  vă  va  vesti 
vouă.  Toate  câte  le  are  Tatăl  sunt  ale  Mele.  De  aceea  am  spus  că  din  al  Meu  va  lua 
şi  vă  va  vesti  vouă”  [In  16,  12-14]. 

12.  Când  evanghelistul  vorbeşte  atât  de  clar,  care  dintre  ortodocşi  va  îndrăzni 
sau  va  putea  face  un  adaos  sau  scoatere?  Căci  cele  ce  dumnezeiasca  Scriptură  le-a 
rostit  inspirat  în  modul  cel  mai  limpede  nu  trebuie  supuse  la  vot,  ci  mai  degrabă 
urmate.  Dar,  pe  cât  se  pare.  Roma  a  pierdut  copiile  primului  Sinod  de  la  Niceea, 
întrucât  Roma  a  fost  stăpânită  multă  vreme  de  neamul  vandalilor  [goţilor],  de  la 
care  au  învăţat  arianismul  şi  să  săvârşească  Botezul  cu  o  simplă  cufundare,  cum  ai 
arătat,  dacă  e  adevărat  acest  lucru.  Fiindcă  nouă  ne  e  de  ajuns  pentru  recunoaşterea 
şi  întărirea  desăvârşită  a  dreptei  credinţe  înţeleptul  şi  mântuitorul  Simbol  al  harului 
dumnezeiesc,  căci  ne  învaţă  în  chip  desăvârşit  despre  Tatăl,  Fiul  şi  Duhul  Sfânt  şi 
arată  celor  ce-1  primesc  cu  credinţă  întruparea  Domnului.  Iar  pe  cei  care  adaugă 
sau  scot  ceva  din  el,  îi  anatemizăm;  căci  zice  Apostolul:  „De  vă  va  vesti  cineva 
altceva  decât  aţi  primit,  să  fie  anatema”  [Ga  1,9]. 


STUDII  ŞI  ARTICOLE 


105 


13.  Nu  primim  nici  celălalt  adaos  care  s-a  făcut  la:  „Unul  Sfânt,  Unul  Domn 
Iisus  Hristos  întru  mărirea  lui  Dumnezeu  Tatăl  prin  Duhul  Sfânt”,  chiar  dacă  e  cu 
putinţă  să-l  luăm  într-un  sens  evlavios  fâră  a  fi  vătămaţi  în  ortodoxie.  Căci  pare 
echivalent  cu  ceea  ce  se  săvârşeşte  la  noi  când  înălţată  fiind  Pâinea  şi  poporul 
strigând:  „Unul  Sfânt,  Unul  Domn  Iisus  Hristos  întru  mărirea  lui  Dumnezeu  Tatăl”, 
atunci  arhidiaconul  şi  al  doilea  diacon  ridicând  primul  şi  al  doilea  potir  spun: 
„Plineşte  stăpâne”,  iar  noi,  punând  în  potir  părticica  sfintelor  spunem  cu  glas  mare: 
„Plinirea  Duhului  Sfânt”. 

14.  Fiindcă  e  bine  ca  privind  mai  ales  la  buna  intenţie,  acolo  unde  nu  sunt  în 
primejdie  Dumnezeu  sau  credinţa,  să  înclinăm  spre  pace  şi  iubire  de  fraţi.  Pentru 
că  şi  ei  sunt  fraţii  noştri,  chiar  dacă  din  necioplire  şi  din  lipsă  de  învăţătură  li  s-a 
întâmplat  de  multe  ori  să  cadă  din  ceea  ce  se  cuvine  urmând  voinţei  lor,  şi  nu 
trebuie  să  cerem  de  la  nişte  neamuri  barbare  exactitatea  care  se  cere  de  la  noi  care 
am  crescut  în  cultură.  Căci  este  lucru  mare  dacă  şi  la  ei  este  proclamată  în  chip 
sigur  de  viaţă  începătoarea  Treime  şi  să  mărturiseşte  potrivit  credinţei  noastre  marea 
taină  a  Economiei  în  trup. 

Dar  nu  lăudăm  şi  nu  primim,  dacă  e  adevărat,  faptul  că  nu  primesc  ca  preoţi 
care  au  femei  legitime  să  se  atingă  de  cele  Sfinte,  nici  acela  că  fac  uz  de  came  şi  de 
brânză  în  săptămâna  lăsatului  de  came  şi  în  prima  săptămână  din  Postul  Mare. 

15.  Căci,  aşa  cum  ştie  sfinţenia  ta  care  a  citit  scrisoarea  trimisă  de  noi 
arhiereului  Veneţiei20,  chestiunea  azimelor  a  fost  îndeajuns  cercetată,  combătută  şi 
respinsă  de  noi  ca  una  ce  nu  este  în  acord  cu  rânduiala  [akoulouthia]  Bisericii, 
afară  numai  dacă  nu  ne-am  baza  pe  cuvântul  canonic  care  spune:  „Părutu-s-a  tuturor 
să  ne  folosim  de  vechile  obiceiuri”.  Căci  ei  vor  spune  că  obicei  vechi  e  la  ei  şi 
tradiţia  azimelor,  şi  mâncarea  de  animale  sugrumate  şi  că  doi  fraţi  se  pot  uni  trupeşte 
cu  două  surori.  Cred  însă  că  acest  lucru  se  face  nu  la  porunca  şi  cu  ştiinţa  papei  sau 
a  celorlalţi  arhierei,  ci  din  îndrăzneala  celor  ce  aleg  să  facă  acestea,  cum  şi  în 
Imperiul  nostru  roman  obişnuiesc  să  se  facă  fără  ştiinţa  noastră  multe  lucruri 
neorânduite  şi  abominabile. 

1 6.  Căci  despre  abţinerea  de  Ia  carnea  de  animale  sugrumate  lămureşte  limpede 
cartea  Faptelor  Apostolilor,  în  care  lacob,  fratele  Domnului,  se  arată  spunând: 
„Cunoscute  din  veac  sunt  lui  Dumnezeu  toate  lucrurile  Lui.  De  aceea  socotesc  că 
nu  trebuie  să-i  tulburăm  pe  cei  care  se  întorc  la  Dumnezeu  dintre  păgâni,  ci  să  le 
scriem  să  se  abţină  de  la  întinările  idolilor,  de  la  desfrânare,  de  la  carnea  de  animale 
sugrumate  şi  de  la  sânge”  [FA  1 5,  1 8-20].  Şi  nu  mă  pot  convinge  că  papa  şi  ceilalţi 
arhierei  n-au  cunoştinţă  de  această  scriere  şi  dispoziţie,  când  au  cunoaşterea  exactă 


20  Scrisoarea  lui  Petru  III  din  primăvara  lui  1054  către  Dominic  de  Grado:  WilI, 
1861,  p.  208-228  şi  PG  120,  756-781. 

a  celorlalte  scrieri,  dar  atunci  de  ce  oare  trec  cu  vederea  şi  primesc  o  asemenea 
greşeală?  Dar  vei  găsi  şi  în  Oraş  şi  în  afara  lui  pe  mulţi  care  mănâncă  sânge  de  porc 
de  care  dau  mărturie  câmaţii  plini  de  sânge  de  pe  rafturile  cârciumilor. 

1 7.  Vezi  însă,  preacinstite  părinte,  cum  neluând  aminte  şi  trecând  cu  vederea 
multele  greşeli  săvârşite  de  ai  noştri,  semănăm  cu  sârguinţă  cuvinte  şi  cercetăm  cu 
curiozitate  pe  cele  ale  altora.  Am  spus-o  oare  pe  asta?  Dar  să  nu  înfurii!  In  preasfânta 
mănăstire  Studiu  diaconii  poartă  la  slujbă  brâie,  făcând  un  lucru  care  nu  urmează 
tradiţiei  bisericeşti.  Şi  vezi  cum,  deşi  te-ai  ostenit  şi  sârguit  mult,  n-ai  putut  tăia 
nici  măcar  acest  singur  obicei.  Iar  dacă  nu  putem  să  rezolvăm  cele  ale  celor  ce 
petrec  sub  noi,  cum  vom  putea  scoate  din  obiceiurile  lor  acel  neam  arogant  şi 
mândru?  Căci  e  un  lucru  demn  de  iubit  dacă,  aşa  cum  se  spune,  şi  la  ei  Divinul  e 
învăţat  drept,  e  lăudat  şi  slăvit  întrun  gând  cu  noi  potrivit  cuvântului  adevărului. 

1 8.  în  ce  priveşte  adaosul  la  Sfanţul  Simbol  şi  faptul  că  nu  se  împărtăşesc  din 
cele  Sfinte  din  mâna  unui  preot  căsătorit,  bine  şi  cu  iubire  de  Dumnezeu  face  sfinţia 
ta  că  rezistă,  şi  să  nu  înceteze  vreodată  rezistând  şi  convingându-i  din  Sfintele  Scripturi 
şi  propovăduirile  scrise  ale  Evangheliilor,  până  ce-i  vei  avea  consimţind  la  adevăr  şi 
crezând  aceleaşi  lucruri  cu  noi  despre  dumnezeiasca  purcedere  a  Duhului  Sfanţ  din 
Tatăl.  Celelalte  însă  ni  se  pare  că  trebuie  trecute  cu  vederea,  fiindcă  nici  unul  din  ele 
nu  vatămă  cuvântul  adevărului,  iar  cele  mai  multe  din  ele  sunt  poate  chiar  minciuni. 
Căci  nu  trebuie  să  plecăm  cu  uşurinţă  urechea  la  calomnii  zadarnice,  nici  să  credem 
în  bănuielile  noastre  şi  să  punem  în  mişcare  cele  stabile  şi  care  stau  bine. 

19.  De  aceea  e  foarte  necesar,  preasfinte  stăpâne,  ca  atunci  când  va  fi  ales  un 

nou  papă21  sfânta  ta  desăvârşire  să-i  expună  toate  acestea  printr-o  cinstită  scrisoare 
către  el,  şi  aşa  Domnul  va  conlucra  cu  tine  în  toate  şi  va  da  sfinţeniei  tale  har  pentru 
acest  lucru.  Căci  poate,  aşa  cum  spune  Apostolul,  dacă  noi  îi  vom  aduna  în  blândeţe 
pe  cei  ce  gândesc  diferit  decât  noi,  Dumnezeu  le  va  da  pocăinţă  ca  să  cunoască 
adevărul  [2  Tim  2,  25]  şi  vor  înceta  multa  lor  rezistenţă  în  duh  de  sfadă  întrucât 
sunt  captivi  voii  lor  [2  Co  10,  5].  Şi  poate  că  papa  se  va  apăra  spunând  că  lucrurile 
care  se  vorbesc  despre  romani  nu  sunt  adevărate  sau  că  cele  făcute  de  multe  ori  de 
unii  nu  se  fac  după  voinţa  şi  ştiinţa  lui.  i; .  •_ 

20.  Căci  cine  va  socoti  că  trebuie  primit  ca  întemeiat  faptul  că  romanii  nu 
venerează  sfintele  şi  augustele  icoane,  nici  nu  cinstesc  moaştele  sfinţilor,  când  la  ei 
se  află  moaştele  sfinţilor  corifei  ai  apostolilor  Petru  şi  Pavel,  de  care  se  arată  foarte 
mândri  şi  se  laudă  mai  mult  decât  toate  celelalte  povestiri  şi  izbânzi  romane,  de 
care  sunt  pline  scrierile  şi  poezia  lor.  Iar  din  moment  ce  Adrian,  papa  Romei  [772— 
795]  care  a  condus  împreună  cu  ceilalţi  preasfinţi  patriarhi  Sinodul  VII  [Ecumenic, 


21  Leon  IX  murise  pe  19  aprilie  1054,  iar  succesorul  său  Victor  II,  numit  în  septembrie 
în  Germania  de  împăratul  Henric  III,  va  fi  înscăunat  la  Roma  abia  pe  13  aprilie  1055. 

787]  şi  a  anatemizat  inovaţia  introdusă  a  iconomahilor  acuzatori  ai  creştinilor,  cum 
va  admite  cineva  că  sfintele  şi  augustele  icoane  nu  sunt  cinstite  de  romani?  Mai 
ales  că  multe  sfinte  icoane  care  au  distincţia  şi  exactitatea  sfinţeniei  prototipurilor 
a  căror  icoane  sunt,  au  fost  mutate  la  Constantinopol  de  la  Roma.  Şi-i  vedem  şi  aici 
[în  Antiohia]  pe  francii  pelerini  intrând  în  preasfintele  noastre  biserici  şi  dând 
sfintelor  icoane  toată  cinstea  şi  închinarea. 

21 .  Mă  rog,  te  implor,  îţi  cer  şi  mă  ating  cu  mintea  de  sfintele  tale  picioare  ca 
dumnezeiasca  ta  fericire  să  abordeze  lucrurile  lăsând  de  o  parte  rigoarea  excesivă. 
Căci  teamă  este  ca  nu  cumva  vrând  să  cârpeşti  ce  s-a  rupt  să  nu  faci  mai  rea  ruptura 
şi  sârguieşte-te  să  îndrepţi  ce  a  căzut  să  nu  faci  mai  mare  căderea.  Observă  dacă  nu 
cumva  în  chip  vădit  tocmai  de  aici,  adică  din  îndelungata  distanţare  şi  dihonie  a 
sfintei  noastre  Biserici  cu  acest  prim  Scaun  Apostolic,  s-a  întâmplat  să  se 
înmulţească  toată  răutatea  în  lume,  întregii  lumi  să-i  meargă  rău,  împărăţiile 
întregului  pământ  să  fie  tulburate,  şi  peste  tot  e  jale  şi  mult  vai,  foamete  şi  ciume 
necontenite  la  sat  şi  la  oraş,  iar  armatele  noastre  nu  au  succes  nicăieri  şi  nicicum? 

22.  Iar  ca  sămi  fac  limpede  opinia  mea,  dacă  s-ar  îndrepta  adaosul  la  Sfântul 
Simbol,  n-ar  trebui  să  se  mai  ceară  nimic,  lăsând  deoparte  ca  un  lucru  indiferent, 
împreună  cu  celelalte,  şi  chestiunea  azimelor,  măcar  că  în  scrisoarea  pe  care  am 
trimiso  episcopului  Veneţiei  am  arătat  limpede  că  cina  la  care  Mântuitorul  şi  Domnul 
nostru  Iisus  Hristos  a  predat  ucenicilor  Taina  dumnezeieştii  Liturghii,  a  fost  înainte 

A 

de  Paşti,  când  nu  se  mânca  încă  azima  legiuită.  îndemn  dumnezeiasca  ta  fericire  să 
primească  aceasta,  ca  nu  cumva  cerând  totul  să  pierdem  totul. 

23.  Acestea  sunt  de  ajuns  ca  să  înfăţişeze  opinia  noastră  cu  privire  la  cele  pe 
care  le-ai  arătat  şi  să  mişte  spre  îndurare  sfântul  tău  suflet,  deşi  cuvântul  tău  se 
avântă  spre  desfăşurarea  şi  explicarea  multor  altor  consideraţii  şi  teme  ascunse. 

Am  citit  şi  copiile  scrisorilor  pe  care  le-ai  trimis  preafericitului  papă  şi,  iarăşi, 
copiile  scrisorilor  lui,  dacă  ele  n-au  fost  confecţionate  şi  falsificate,  cum  ai  arătat,  de 
către  Argyros,  şi  am  fericit  multa  ta  smerită  cugetare  şi  blândeţe  potrivit  lui  Dumnezeu. 
Trebuiau  însă  înregistrate  de  ele  şi  cauzele  disensiunii  întrucât  tratau  despre  unire  şi 
înţelegere,  pentru  ca,  elucidându-se  acestea,  scrisorile  să  apară  desăvârşite.  Au  fost 
transmise  şi  sfintele  scrisori  ale  sfinţeniei  tale  pe  care  le-ai  trimis  arhiereilor  şi  de 
Dumnezeu  purtătorilor  noştri  fraţi  şi  coliturghisitori  ai  Alexandriei  şi  Ierusalimului. 
Răspunsul  meu  către  arhiereul  Veneţiei  nu  spune  că  el  mi-ar  fi  arătat  că  a  trimis  o 
scrisoare  sfinţeniei  tale,  cum  se  află  în  scrisoarea  ta.  De  aceea  mi  se  pare  că  te  întristezi 
degeaba  împotriva  acestui  bărbat  care  n-a  scris  nimic  aşa  ceva. 

24.  Am  trimis  şi  copia  răspunsului  pe  care  mi  l-a  trimis  preafericitul  papă:: 
scris  în  litere  latine,  fiindcă  n-am  putut  găsi  pe  cineva  care  să-l  poată  traduce  exact 


22  Ed.  A.  Michel,  Humbert  und  Kerullarios,  voi.  II,  1929,  p.  458-475. 

în  graiul  elen,  drept  pentru  care  l-am  convins  pe  francul  care  mi-a  adus-o  şi  care 
ştia  literele  romane,  să-l  copieze.  Iţi  revine  deci  ţie  să-l  traduci  în  chip  sigur  şi  să- 
mi  faci  cunoscut  desăvârşit  din  ea  ce  ne-a  scris  drept  răspuns  arătatul  papă  primind 
scrisoarea  noastră  de  recomandare  [systaktike\3 . 

25.  Până  aici  acestea.  Iar  Dumnezeul  păcii  [Rm  15,  33]  -  fiindcă  e  frumos 
ca  epilogul  scrisorii  mele  să  fie  dat  de  Scriptură  Care  a  binevestit  pace  celor  de 
aproape  şi  celor  de  departe  \Ef  2,  1 7],  adică  celor  de  sub  Lege  şi  celor  din  afara 
Legii,  Părintele  Iubirii,  Iubirea  -  căci  aşa  se  bucură  să  fie  numit  înainte  de  altele, 
pentru  ca  şi  prin  nume  să  stabilească  drept  lege  iubirea  de  fraţi  -  să  îndemne 
sfinţitul  tău  suflet  şi  să-l  convingă  să  abordeze  lucrurile  mai  cu  moderaţie  şi  mai 
cu  condescendenţă,  mai  ales  în  cele  în  care,  cum  spuneam,  nu  e  dispreţuit 
Dumnezeu.  .»•  .  •  -/  « 

■  9 

7  decembrie  1965:  ridicarea  anatemelor  din  1054 

Declaraţia  comună  a  Papei  Paul  VI  şi  Patriarhului  Ecumenic  Atenagora 
1  prin  careşi  exprimă  hotărârea  de  a  elimina  din  memorie  şi  din  Biserică 
excomunicările  din  105414  ,  - 

1 .  Plini  de  recunoştinţă  faţă  de  Dumnezeu  pentru  favoarea  pe  care  în  îndurarea 
S-a  le-a  dăruit-o  de  a  se  întâlni  frăţeşte  la  Locurile  Sfinte  în  care  s-a  realizat  taina 

A 

mântuirii  noastre  prin  moartea  şi  Învierea  Domnului  Iisus  şi  unde  a  luat  naştere 
Biserica  prin  revărsarea  Duhului  Sfânt,  Papa  Paul  VI  şi  Patriarhul  Atenagora  I  au 
avut  în  vedere  planul  pe  care  l-au  întocmit  atunci  fiecare  de  partea  sa  de  a  nu  lăsa 
nimic  nefacut  în  crearea  de  deschideri  inspirate  de  iubire  şi  care  să  poată  facilita 
dezvoltarea  relaţiilor  frăţeşti  astfel  inaugurate  între  Biserica  Romano-Catolică  şi 
Biserica  Ortodoxă  a  Constantinopolului,  convinşi  că  astfel  răspund  chemării  harului 
dumnezeiesc  care  conduce  azi  Biserica-RomanoCatolică  şi  Biserica  Ortodoxă 
împreună  cu  toţi  creştinii  să  depăşească  deosebirile  lor  ca  să  fie  din  nou  „una”,  aşa 
cum  sa  rugat  pentru  ei  Tatălui  Domnul  lisus. 


23  Ibid„  p.  446-454,  454-456.  '' 

24  Citită  în  public  în  ultima  sesiunea  a  Conciliului  II  Vatican,  7  decembrie  1965,  în 
bazilica  San  Pietro  de  cardinalul  Willebrands.  După  care  papa  Paul  VI  a  schimbat  sărutul 
păcii  cu  mitropolitul  Meliton,  reprezentantul  patriarhului  ecumenic.  în  acelaşi  timp,  în 
catedrala  Sfântul  Gheorghe  din  Fanar,  acelaşi  text  a  fost  citit  în  prezenţa  patriarhului  ecumenic 
şi  a  reprezentantului  papei,  cardinalul  Lawrence  Shehan  (Baltimore). 

2.  între  obstacolele  în  calea  dezvoltării  acestor  relaţii  frăţeşti  de  încredere  şi 
stimă  e  şi  amintirea  hotărârilor,  acţiunilor  şi  întâmplărilor  dureroase  care  au  avut 
loc  în  1054  prin  sentinţa  de  excomunicare  a  patriarhului  Mihail  Kerularios  şi  altor 
două  persoane  de  către  legaţii  Scaunului  Romei  conduşi  de  cardinalul  Humbert, 
legaţi  care  au  făcut  la  rândul  lor  obiectul  unei  sentinţe  corespunzătoare  din  partea 
patriarhului  şi  sinodului  constantinopolitan. 

3.  Nimic  nu  poate  fi  făcut  pentru  a  schimba  faptul  că  aceste  evenimente  au 
fost  ce  au  fost  în  acea  perioadă  istorică  deosebit  de  tulbure.  Acum  însă,  la  o  judecată 
mai  calmă  şi  mai  dreaptă  asupra  lor,  trebuie  recunoscute  excesele  de  care  au  fost 
marcate  şi  care  au  atras  după  ele  consecinţe  care  au  trecut  mult  dincolo  de  ceea  ce 
sa  intenţionat  şi  prevăzut  de  cei  răspunzători  de  ele.  Cenzura  lor  privea  anumite 
persoane,  nu  Bisericile,  şi  nu  erau  menite  să  rupă  comuniunea  bisericească  între 
Scaunele  Romei  şi  Constantinopolului. 

4.  Din  acest  motiv,  Papa  Paul  VI  şi  Patriarhul  Atenagora  în  Sinodul  său, 
siguri  că  exprimă  dorinţa  comună  de  dreptate  şi  sentimentul  unanim  de  iubire  al 
credincioşilor  lor  şi  amintinduşi  de  porunca  Domnului:  „Dacăţi  vei  aduce  darul  tău 
Ia  altar  şi  acolo  îţi  vei  aduce  aminte  că  fratele  tău  are  ceva  împotriva  ta,  lasă  darul 
tău  acolo,  înaintea  altarului,  şi  mergi  întâi  şi  împacă-te  cu  fratele  tău”  (M  5,  23- 
24),  declară  de  comun  acord: 

a)  că  regretă  cuvintele  jignitoare,  reproşurile  josnice  şi  actele  simbolice 
blamabile  care  au  marcat  şi  însoţit  de  ambele  părţi  tristele  evenimente  ale  acelei 
epoci; 

b)  că  regretă  şi  îndepărtează  din  memoria  şi  din  mijlocul  Bisericii  sentinţele 
de  excomunicare  care  au  urmat,  a  căror  aducere-aminte  acţionează  până  în  epoca 
noastră  ca  un  obstacol  în  calea  apropierii  reciproce  în  iubire,  şi  le  condamnă  la 
uitare; 

c)  că  deplâng  aceste  precedente  creatoare  de  tulburare  şi  evenimentele  care 
le-au  urmat  şi  care  sub  influenţa  diferitor  factori,  incluzând  o  neînţelegere  şi  o 
neîncredere  de  ambele  părţi,  au  dus  ulterior  la  o  ruptură  reală  a  comuniunii 
bisericeşti. 

5.  Papa  Paul  VI  şi  Patriarhul  Atenagora  I  împreună  cu  Sinodul  său  sunt 
conştienţi  că  acest  gest,  care  exprimă  dreptate  şi  iertare  reciprocă,  nu  poate  fî  de 
ajuns  pentru  a  pune  capăt  diferenţelor  vechi  sau  mai  noi  care  există  încă  între 
Biserica  Romano-Catolică  şi  Biserica  Ortodoxă  şi  care  prin  lucrarea  Duhului  Sfânt 
vor  putea  fi  depăşite  prin  curăţirea  inimilor,  prin  părere  de  rău  pentru  lucrurile  rele 
din  istorie  şi  pr intr-o  dorinţă  practică  de  a  ajunge  la  o  înţelegere  şi  exprimare  comună 
a  credinţei  apostolice  şi  a  exigenţelor  pe  care  aceasta  ni  le  impune. 

înfăptuind  acest  act  simbolic  ei  speră  că  el  va  fi  plăcut  Iui  Dumnezeu  gata  să  ne 
ierte  atunci  când  ne  iertăm  unii  pe  alţii  şi  că  va  fi  apreciat  de  întreaga  lume  creştină. 

dar  mai  presus  de  toate  de  corpul  general  atât  al  Bisericii  Romano-Catolice,  cât  şi  al 
Bisericii  Ortodoxe  ca  expresia  unei  dorinţe  sincere  de  reconciliere  şi  o  invitaţie  de  a 
continua  în  spirit  de  încredere,  stimă  şi  iubire  reciprocă  dialogul  care  le  va  conduce 
cu  ajutorul  lui  Dumnezeu  să  trăiască  din  nou,  spre  mai  marele  bine  al  sufletelor  şi 
venirea  împărăţiei  lui  Dumnezeu,  în  deplina  comuniune  a  credinţei,  a  armoniei  frăţeşti 
şi  vieţii  sacramentale  ce  au  domnit  între  ele  în  pri'rul  mileniu  din  viaţa  Bisericii. 

•  .  7  decembrie  1965 

îndată  după  citirea  declaraţiei  comune,  cardinalul  Bea  a  citit  răspunsul  Papei 
Paul  VI:  bula  „Ambulate  in  dilectione”,  pentru  ştergerea  din  memoria  Bisericii  a 
excomunicării  din  1054. 

Paul  VI  spre  viitoare  9  iueere-aminte 

„Umblaţi  în  iubire  precum  şi  Hristos  ne-a  iubit  pe  nor’  (Ef  5,  2).  Aceste 
cuvinte  de  îndemn  ale  Apostolului  neamurilor  se  aplică  nouă  celor  numiţi  creştini 
după  numele  Mântuitorului  nostru  şi  ne  presează  mai  cu  seamă  în  acest  timp 
când  suntem  împinşi  să  lărgim  mai  mult  câmpul  iubirii  noastre.  Prin  haini  lui 
Dumnezeu  sufletele  noastre  sunt  aprinse  de  dorinţa  de  a  face  orice  efort  pentru  a 
restaura  unitatea  între  cei  chemaţi  să  o  păstreze  întrucât  au  fost  încorporaţi  în 
Hristos.  Şi  noi,  care  prin  rânduiala  Proniei  dumnezeieşti  stăm  pe  Scaunul  Sfanţului 
Petru,  luând  în  inimă  această  poruncă  a  Domnului,  ne-am  exprimat  deja  în  repetate 
rânduri  ferma  noastră  hotărâre  de  a  folosi  orice  prilej  folositor  şi  potrivit  pentru 
a  împlini  această  voinţă  a  Mântuitorului.  Ne  vin  în  minte  tristele  evenimente 
care  în  urma  unor  serioase  disensiuni  au  condus  în  1054  la  ruptura  între  Bisericile 
Romei  şi  Constantinopolului.  Nu  tară  motiv  nJntaşul  nostru  Sfântul  Grigore 
VII  scria  după  acest  eveniment;  „Aşa  cum  înţelegerea  a  fost  la  început  izvor  al 
binelui,  tot  aşa  răcirea  ulterioară  a  iubirii  de  ambele  părţi  s-a  dovedit  un  izvor  de 
vătămare”  (Ep.  ad  Michelem  Coxstcmt. inopoiitammi  imperatorem ,  Reg.  I,  18;  ed. 
Caspar,  p.  30).  Mai  mult,  lucrurile  au  ajuns  până  acolo  încât  legaţii  papali  au 
pronunţat  o  sentinţă  de  excomunicare  împotriva  !ui  Mihail  Kerularios,  patriarhul 
Constantinopolului,  şi  a  altor  doi  oameni  ai  Bisericii,  iar  patriarhul  cu  sinodul 
său  a  luat  ca  represalii  aceear  măsură.  Acum  însă,  că  vremurile  şi  minţile  s-au 
schimbat,  suntem  foarte  feti  iţi  să  aflăm  că  venerabilul  nostru  frate  Atenagora, 
Patriarhul  Constantinopolului,  împreună  cu  sfântul  său  Sinod,  sunt  una  cu  noi  în 
dorinţa  de  a  ne  lega  prin  iubire,  „plăcută  şi  sănătoasă  legătură  a  minţilor”  (Sfântul 
Augustin,  Sermo  350,  3;  PL  39,  1 534).  Aşa  stând  lucrurile  şi  doritori  să  progresăm 
pe  calea  dragostea  frăţeşti  de  care  putem  fi  conduşi  la  o  unitate  desăvârşită  şi 

putem  îndepărta  obstacolele  şi  piedicile,  în  prezenţa  episcopilor  adunaţi  la  cel 
deal  Ill-ea  Sinod  Ecumenic  de  la  Vatican  declarăm  că  regretăm  cuvintele  şi  faptele 
spuse  şi  făcute  în  acel  timp  şi  care  nu  mai  pot  fi  aprobate  acum.  Mai  mult,  dorim 
să  anulăm  din  memoria  Bisericii  şi  să  îndepărtăm  din  mijlocul  ei  sentinţa  de 
excomunicare  pronunţată  atunci  şi  să  o  îngropăm  în  uitare.  Ne  bucurăm  că  ne-a 
fost  hărăzit  să  împlinim  această  faptă  a  iubirii  frăţeşti  aici  la  Roma,  lângă 
mormântul  Apostolului  Petru,  în  aceeaşi  zi  în  care  acelaşi  lucru  se  întâmplă  în 
Constantinopol,  Noua  Romă,  în  ziua  în  care  Bisericile  apuseană  şi  răsăriteană 
prăznuiesc  liturgic  pomenirea  Sfântului  Ambrozie,  recunoscut  de  amândouă 
episcop  şi  dascăl  al  Bisericii.  Fie  ca  bunul  Dumnezeu,  cauza  şi  izvorul  păcii,  să 
aducă  la  bun  sfârşit  această  bună  voinţă  reciprocă  şi  să  întoarcă  în  bine,  spre 
slava  Sa  şi  folosul  sufletelor,  această  mărturie  Dubli  că  a  iubirii  frăţeşti. 

Dată  în  Roma,  la  mormântul  Sfanţului  Petru,  cu  pecetea  pescarului,  la  7 
decembrie  1965,  în  al  treilea  an  al  pontificatului  nostru. 

îndată  după  citirea  Declaraţiei  comune  în  catedrala  Sfântul  Gheorghe  din 
Fanar,  s-a  citit  tomosul  patriarhal  prin  care  Patriarhul  Ecumenic  şi  Sinodul  său 
îndepărtează  din  memoria  şi  din  mijlocul  ei  anatemele  din  1054. 

Atenagora,  din  mila  lui  Dumnezeu  Arhiepiscop  al  Constantinopolului 

Noua  Romă  şi  Patriarh  Ecumenic 

în  numele  sfintei,  celei  de  o  fiinţă,  de  viaţă  dătătoarei  şi  nedespărţitei  Treimi, 

„Dumnezeu  este  iubire”  (7  In  4, 9)  şi  iubirea  e  caracteristica  dată  de  Dumnezeu 
după  care  se  recunosc  ucenicii  lui  Hristos,  puterea  care  ţine  la  un  loc  Biserica  şi 
obârşia  în  ea  a  păcii,  unităţii  minţii  şi  inimii,  şi  a  ordinii  şi,  în  acelaşi  timp,  o 
manifestare  permanentă  şi  uimitoare  a  Duhului  Sfanţ  în  ea.  Prin  urmare,  ci  însărcinaţi 
de  Dumnezeu  cu  cârmuirea  Bisericilor  lui  Dumnezeu  trebuie  să  se  îngrijească  mereu 
de  această  „legătură  a  desăvârşirii”  ( Col  3,  14)  şi  să  o  folosească  cu  cea  mai  mare 
atenţie,  grijă  şi  trezie.  Dacă  s-ar  întâmpla,  ca  în  vechime,  ca  iubirea  să  se  răcească 
şi  unitatea  în  Hristos  să  fie  ruptă,  trebuie  cât  mai  repede  cu  putinţă  să  oprim  acest 
rău  şi  să-l  vindecăm. 

S-a  întâmplat  ca,  prin  judecăţi  cunoscute  doar  de  Dumnezeu,  în  anul  1 054 
Biserica  să  fie  lovită  de  o  cumplită  furtună  astfel  încât  relaţiile  generale  între 
Bisericile  Romei  şi  Constantinopolului  au  fost  periclitate  şi  iubirea  care  le-a  ţinut 
împreună  a  fost  atât  de  lezată  încât  anatema  şi-a  găsit  loc  în  Biserica  lui  Dumnezeu. 
Legaţii  Romei,  cardinalul  Humbert  şi  colegii  lui,  au  anatemizat  pe  patriarhul  Mihail 
Kerularios  şi  doi  intre  oamenii  lui,  iar  patriarhul  Mihail  Keurlarios  împreună  cu 
Sinodul  său  a  anatemizat  şi  el  documentul  legaţilor  romani  împreună  cu  cei  care  1- 

au  emis  şi  cei  implicaţi  împreună  cu  ei.  Faţă  de  toate  acestea  a  devenit  obligaţia 
Bisericilor  Romei  şi  Constantinopolului  de  a  imita  bunătatea  şi  iubirea  de  oameni 
a  lui  Dumnezeu  îndreptând  împreună  aceste  lucruri  şi  restabilind  pacea. 

Acum  că  în  aceste  vremuri  de  pe  urmă  ni  s-a  arătat  bunăvoirea  lui  Dumnezeu 
şi  ne-a  indicat  calea  împăcării  şi  păcii  între  altele  prin  cele  împlinite  prin  grija 
reciprocă  binecuvântată  şi  rodnică  atât  a  Romei  celei  Vechi,  cât  şi  a  cele  Noi  pentru 
cultivarea  unor  relaţii  frăţeşti  între  ele,  ni  s-a  părut  potrivit  fiecăruia  din  noi  să 
facem  paşi  pentru  a  corecta  ceea  ce  s-a  întâmplat  în  trecut  şi  să  îndepărtăm  pe  cât 
ne  stă  în  putinţă  ceea  ce  poate  fi  îndepărtat  din  şirul  de  obstacole  ce  stau  înaintea 
noastră  în  vederea  promovării  şi  creşterii,  edificării  şi  desăvârşirii  iubirii. 

Prin  urmare,  noi,  adică  smerenia  noastră  împreună  cu  preavenerabilii  şi 
preacinstiţii  mitropoliţi,  fraţii  şi  coliturghisitorii  noştri  iubiţi,  socotind  momentul 
de  faţă  un  timp  plăcut  Domnului,  ne-am  reunit  şi  ne-am  sfătuit  în  sinod.  Şi  în 
comuniune  de  vederi  şi  intenţie  cu  Roma  cea  Veche  am  hotărât  să  îndepărtăm  din 
memoria  şi  mijlocul  Bisericii  zisa  anatemă  pronunţată  de  Mihail,  patriarhul 
Constantinopolului,  şi  sinodul  său.  De  aceea  declarăm  şi  punem  în  scris  că  anatema 
pronunţată  în  marele  secretariat  al  Marii  Bisericii  din  partea  noastră  de  lume  în 
anul  mântuirii  1054,  luna  iulie,  anul  al  şaptelea  al  indicţiei,  e  de  acum  îndepărtată 
din  memoria  şi  din  mijlocul  Bisericii  şi  trebuie  privită  ca  atare  de  toţi.  Şi  aceasta 
din  mila  Dumnezeului  a  toată  milostivirea.  Fie  ca  El  prin  mijlocirile  preafericitei 
noastre  Stăpâne,  Maica  lui  Dumnezeu  şi  Pururea  Fecioară  Maria,  ale  sfinţilor  şi 
slăviţilor  Apostoli  Petru  întâiul  corifeu  şi  Andrei  cel  întâi-chemat  şi  ale  tuturor 
sfinţilor  să  dea  pace  Bisericii  Lui  şi  să  o  păzească  în  toţi  vecii. 

Spre  întărire  ca  semn  durabil  şi  mărturie  constantă  a  acestui  fapt  a  fost  întocmit 
prezentul  act  patriarhal  şi  sinodal  care  a  fost  semnat  şi  andosat  în  sfântul  registru  al 
Sfintei  noastre  Biserici,  o  copie  identică  fiind  trimisă  Sfintei  Biserici  a  Romei 
celei  Vechi  spre  cunoştinţă  şi  depunere  în  arhivele  ei. 

-  ..  .1  .  '•  ‘  .  ;  1  i. 

în  anul  mântuirii  1965,  7  decembrie,  anul  al  4-lea  al  indicţiei. 

Atenagora,  Patriarh  al  Constantinopolului,  şi  membrii  Sfântului  Sinod:  Toma 
al  Chalcedonului,  Chrysostom  al  Neocezareei,  Ieronim  al  Rodopolisului,  Simeon 
al  Irinopolisului,  Dorotei  al  insulelor  Prinkipo,  Maxim  al  Laodiceei,  Chrysostom 
al  Myrei,  Chirii  al  Chaldiei,  Meliton  al  Heliopolisului  şi  Theirei  şi  Emilian  al 
Miletului. 

<  i-  i  '  *' 

Arhid.  Prof.  Dr.  loan  I.  Ică,  jr. 

Facultatea  de  Teologie  Ortodoxă  «Andrei  Şaguna»,  Sibiu 

Abstract:  A  double  anniversary  -  firstly,  950  years  since  the  first  major 
eccîesiasticaî  spiit  within  European  Christendom  between  the  Catholic  West  and 
the  Orthodox  East,  thisyear;  secondly,  40  years  since  the  annulations  of  the  mutual 
excommunications  of  1054,  nextyear  -  offers  the  best  opportunity  to  revisit  the 
historiographicaî  dossier  of  that  bitter  event  in  the  new  context  generated  by  the 
‘ ecumenica l  era  \  the  European  unification,  and  global ism.  Up  to  the  recent  years 
the  facts  and personages  of 1054,  especialîy  Cardinal  Humbert  da  Silva  Candida 
and  Patriarch  Michel  1  Kerularios,  were  presented  under  strong  biased 
presumptions,  polemically  targeted,  each  confessional  part  ‘proving’  the 
responsibility  of  the  other.  Through  a  careful  reading  of  significant  documents  - 
which  are  offeredhere  in  Romanian  translation  -  the  studyreaches  the  conclus  ion 
that  1054  saw  the  schism  merely  between  Humbert  and  Kerularios,  and  not  their 
Churches,  But  unlike  the  9lh  century  'Photian  Schism  the  two  anathemas  now 
proclaimed  were  not  submitted  in  the  subsequent  times  to  the  examinalion  and 
judgment  of  the  whole  Church,  by  an  ecumenical  council.  On  the  contrary,  the 
persorts  of  the  eccîesiasticaî  leaders  arbitrarily  prevailed  upon  the  mind  of  the 
Church,  a  tragic  failure  that  established  the  schism  de  fado.  After  a  millenarian 
estrangement,  the  removing  of  the  anathemas  by  Pope  Paul  VI  and  the  Patriarch 
Athenagoras,  in  1965  -  documents  also  translated  here  while  deleting  its 
greatness  still  preserves  the  schism  created  by  theological  divergences.  However, 
the  new  climate  of  respect  and  mutual  Iove  allows  the  jointly  working  out  the  way 
to  fuli  communion. 


SINODUL  DE  LA  FRANKFURT  (794) 

Synodus  sau  conventus  generatis  populi ?  * 

Epoca  lui  Carol  cel  Mare  este  considerată  ca  fiind  prima  perioadă  în  care 
se  afirmă  supremaţia  puterii  seculare  asupra  Bisericii  Apusene,  lucru  care  nu  se 
va  mai  repeta  în  istoria  acesteia.  Ca  argument  pentru  această  situaţie  se  aduce 
numărul  extrem  de  mare  al  legilor  bisericeşti  emise  de  Carol  cel  Mare.  Când  a 
ajuns  la  domnie,  după  moartea  tatălui  său  Pippin,  în  toamna  anului  768  -  la 
început  împreună  cu  fratele  său  Carloman,  cu  care  trebuia  să  împartă  regatul 
Carol  era  probabil  în  vârsta  de  21  de  ani1.  De  aceea  nu  este  de  mirare  că  înainte 
de  această  vârstă.  în  primii  ani  de  domnie  ai  noului  rege  al  francilor,  nici  o  lege 
n-a  fost  emisă.  Activitatea  legislativa  a  lui  Carol  cel  Mare  a  început  probabil  cu 
un  capitular  emis  la  Herstal  în  anul  7792  şi  a  atins  un  prim  moment  remarcabil 
prin  „Admonitio  generalis44  din  789,  Capitularii  importante  sunt  emise  după 
încoronarea  ca  împărat  al  Imperiului  roman  de  Apus  (800)  şi  în  ultimul  an  de 
domnie  al  regelui  franc  (813),  când  s-au  ţinut  cinci  sinoade  locale,  care  trebuiau 
să  pregătească  o  mare  adunare  generală  a  episcopilor  şi  nobililor,  unde  urmau  să 
fie  rediscutate  toate  legile  de  mare  importanţă,  emise  până  atunci  şi  adunate 
apoi  într-o  colecţie. 

Dacă  cineva  analizează  Analele  Regatului  franc,  scrise  ca  documente  istorice 
„oficiale44  ale  carol ingienilor,  poate  observa  că  acolo,  în  numeroase  locuri,  se 
vorbeşte  de  un  „synodus44  ţinut  de  Carol.  Că  această  denumire  nu  se  referea  aici  la 
o  adunare  strict  bisericească  ne  demonstrează  prelucrarea  Analelor  Regatului  franc 
în  aşa  numitele  Anale  ale  lui  Einhardt,  în  care  în  multe  locuri  termenul  de  „synodus44 


1  în  ce  priveşte  data  naşterii  lui  Carol  poziţia  istoricilor  este  astăzi  încă  împărţită.  Unii 
istorici  susţin  că  s-a  născut  pe  2  aprilie  742,  iar  alţii  ca  în  anul  747.  Greutatea  aprecierii 
exacte  constă  în  faptul  că  biograful  lui  Carol,  Einhard,  referindu-se  la  acesta,  relatează 
numai  următoarele:  „A  scrie  despre  naşterea  şi  copilăria  lui,  cât  şi  despre  anii  pubertăţii 
acestuia,  consider  ca  fiind  primejdios,  pentru  că  nu  s-a  păstrat  nimic  consemnat  în  scris  şi 
pentru  că  nimeni  nu  se  mai  află  în  viaţă  care  să  afirme  că  deţine  informaţii  despre  naşterea 
şi  copilăria  acestuia11,  Einhard i.  Vita  Karoli  Magni,  în:  Quellen  zur  karolingischen 
Reichsgeschichte  5,  Darmstadt,  p.170. 

2  Wilfried  HARTMANN,  Die  Synoden  der  Karolingerzeit  im  Frankanreich  und  in  Italien, 
Paderbom  -  Munchen  -  Wien  -  Zurich,  1989,  p.  97. 

a  fost  înlocuit  cu  cel  de  „conventus  generalis  populi“3.  în  ce  priveşte  aceste  adunări, 
care  se  ţineau  aproape  în  fiecare  an,  de  la  începutul  domniei  lui  Carol,  este  vorba 
de  adunări  generale  ale  Regatului,  la  care  participau  atât  mai  marii  clerului  cât  şi 
ai  nobililor,  pentru  a-1  sfătui  pe  împărat. 

a 

In  Apus,  modul  de  organizare  al  adunărilor  bisericeşti  a  cunoscut  importante 
schimbări,  sub  influenţa  reformei,  chiar  sub  predecesorii  lui  Carol.  Astfel,  în  anul 
742,  în  partea  estica  a  Regatului,  a  fost  convocat  de  către  Carloman  (f754)  un 

A 

prim  sinod  reformator,  la  care  au  participat  şi  reprezentanţi  laici4.  In  anul  următor 

A 

a  fost  un  altul.  In  anul  744  a  fost  convocat  de  către  Pipin  un  astfel  de  sinod 
reformator,  în  partea  vestică,  pentru  ca  în  anul  745  să  fie  ţinut  un  sinod  comun  al 
celor  două  părţi  ale  Regatului  franc.  Dacă  luam  în  considerare  şi  sinoadele 
convocate  de  majordomi,  atunci  îl  putem  considera  pe  Bonifaciu,  iniţiatorul  acestor 
sinoade,  printr-o  însărcinare  papală.  Este  foarte  probabil  ca  această  practică  să 

A 

aibă  la  origine  un  model  anglo-saxon5.  In  orice  caz,  această  tendinţă  reformatoare 
era  un  câştig,  deoarece  prin  aceasta,  laicii  au  devenit  colaboratori  la  înnoirea 
bisericească. 

Carolingienii,  ca  regi  cu  putere  crescândă,  au  dominat  adunările  bisericeşti. 
Pipin  a  convocat  şi  participat  la  lucrările  sinoadelor.  Sinodul  de  la  Ver6  a  hotărât  în 
anul  755  ca  anual  să  fie  convocate  două  sinoade,  la  unul  trebuind  să  participe  şi 
regele,  iar  la  celalalt  numai  mitropoliţii  şi  anumiţi  episcopi  şi  clerici,  nominalizaţi 
de  ei.  în  ce  priveşte  teritoriile  vecine,  nu  se  poate  însă  vorbi  despre  un  model  unic 
de  a  acţiona.  Nu  la  toate  sinoadele  au  participat  şi  laici.  De  asemenea,  nu  toate 
sinoadele  aveau  pe  ordinea  de  zi  numai  probleme  bisericeşti.  Această  diferenţă  se 
vede  şi  din  folosirea  termenului  „concilia  mixta44  (adunări  cu  reprezentanţi  seculari 
şi  bisericeşti,  având  pe  ordinea  de  zi  probleme  din  ambele  domenii). 


3  Această  întrebuinţare  terminologică  a  Analelor  Regatului  franc  este  argumentată  şi  în 
practică.  în  realitate,  în  timpul  domniei  lui  Carol  cel  Mare,  adunările  generale  ale  Regatului 
nu  erau  separate  (în  timp  şi  spaţiu),  de  adunările  episcopilor.  Vezi  Wilfried  HARTMANN, 
Konzilien  und  Geschichtsschreibung  in  karolingischer  Zeit,  în:  Historiographie  im  friihen 
Mittelalter,  editată  de  A.  SCHARER  si  G.  SCHEIBELREITER,  Wien  -  MUnchen  1994,  p. 
483  si  Albert  HAUCK,  Kirchengeschichte  Deutschlands  2,  Leipzig  1900,  p.  210,  nota  1. 

4  Willibald  M.  PLOCHL,  Geschichtc  des  Kirchenrechts ,  Wien  -  Munchen  1960,  p.  327. 

5  Erich  Feine  susţine  că  acest  lucru  este  sigur,  atunci  când  afirmă:  „Modul  de  a  proceda 
era  asemănător  şi  în  Regatul  anglo-saxon.  Acest  mod  do  a  proceda  i-a  influenţat  şi  pe 
franci,  probabil,  prin  Bonifaciu,  cel  care  a  fost  sufletul  reformei  bisericeşti  din  Regatul 
franc44.  Hans  Erich  FEINE,  Kirchliche  Rechtsgeschichte  1,  Weimar  1955,  p.  210. 

6  Spre  deosebire  de  prescripţiile  lui  Bonifaciu,  care  în  „Concilium  Germanicum44  prevedea 
ţinerea  unui  sinod,  anual,  canonul  4  al  sinodului  de  la  Ver  hotărăşte,  după  modelul  sinodului 
de  la  Niceea,  convocarea  a  două  sinoade  anual.  Vezi  HARTMANN,  Die  Synoden,  p.  69. 

Numai  despre  puţine  sinoade  ţinute  sub  Carol  cel  Mare  ştim  că  nu  s-au  desfăşurat 
concomitent  cu  adunările  generale  ale  Regatului:  sinodul  de  la  Aachen  (801  )7,  la  care 
au  fost  invitaţi  numai  cei  mai  reprezentativi  episcopi  şi  sinoadele  de  la  Mainz,  Chalon- 
sur-Saone,  Reims,  Tours  şi  Arles  (813)8,  la  care  au  participat  toţi  episcopii. 

Locul  şi  data  sinodului 

Sinodul  de  la  Frankfurt  din  anul  794  reprezintă  „o  prima  mare  acţiune  sinodală 
desfăşurată  sub  Carol  cel  Mare“9,  un  mare  sinod  episcopal  (synodus  magna),  prezidat 
de  către  rege,  unde  atât  discuţiile  teologice  în  probleme  dogmatice,  cât  şi  liniile 
reformei  bisericeşti  schiţate  în  ,Admonitio  generalis“  au  fost  dezvoltate  mai  departe. 

Din  primul  capitol  al  Capitularului  emis  de  sinod,  aflăm  anul  în  care  acest 
eveniment  s-a  petrecut:  „Prin  mila  lui  Dumnezeu,  cu  încuviinţare  apostolică  şi  din 
porunca  prea  cuviosului  domn,  regele  Carol,  au  fost  adunaţi  la  un  sinod,  în  anul  26 
al  domniei  acestuia,  toţi  episcopii  şi  preoţii  din  Regatul  franc,  din  Italia,  din 
Aquitania  şi  Provenţa.  El  însuşi,  cel  preamilostiv  (n.  a.  Carol),  a  participat  la 
sinod“10.  Din  acest  capitol  reiese  că  sinodul  s-a  ţinut  în  al  26  -lea  an  al  domniei  lui 
Carol,  adică  în  anul  794.  Despre  locul  desfăşurării  sinodului  nu  găsim  nici  o 
informaţie  în  Capitular,  ci  numai  în  Analele  Regatuiui  franc11.  Acestea  relatează 

7  Conc.  Aquisgranense  a.  801  1-7  ( Monumenta  Germaniae  Historica.  Concilia  2,1  228 
WEMINGHOFF):  „Huic  synodo  examinationis  episcoporum  et  clericorum,  ut  referunt 
annales  Iuvavenses  maiores,  de  cuius  tempore,  decreta  fortasse  adscribenda  sunt,  quae 
subsunt  capitulis  quibudam  paulo  post  conscriptis,  scilicet  capitulis,  quae  electi  sacerdotes 
custodienda  atque  adimplenda  censuerunt,  capitulis  de  presbyteris  admonendis". 

8  Conc.  Arelatense,  Remense,  Moguntinense,  Cabillonense,  Turonense  a.  313  5-8  (MGH. 
Conc  2,1  245  WERMINGHOFF):  „Mense  ut  videtur  Martio  anni  8 13.  Karolus  imperator 
in  aquisgranensi  palatio  consilium  magnum  cum  Francis  (episcopis  et  abbatibus  ac 
sacerdotibus)  habuit,  quo  non  solum  quastio  de  Hludowico  succesore  tractata  est,  sed  etiam 
decretum  est  de  quinque  conciliis  provincialibus  habendis“. 

9  Cf.  HARTMANN,  Die  Synoden ,  p.  1 1 6. 

10  794  -  Karl  der  Grosse  in  Frankfurt  am  main.  Ein  Kdnig  bei  der  Arbeit.  Ausstellung 
zum  1200-Jahre  Jubilăum  der  Stadt  Frankfurt  am  Main,  editată  de  Johannes  FR1ED  şi 
Rainer  KOCH,  Frankfurt  am  Main  1994,  p.  19. 

11  Analele  Regatului,  al  căror  manuscris  (cel  mai  vechi!)  provine  din  mănăstirea  Lorsch, 
au  fost  numite  Annales  Laurissenses  maiores,  până  în  anul  1 854,  când  Leopold  von  Ranke 
apreciind  că  aceste  notiţe  reprezintă  scrieri  istorice  oficiale,  a  încetăţenit  denumirea  de 
Annales  regni  Francorum.  Analele  cuprind  perioada  dintre  moartea  lui  Carol  Martel  şi 
anul  829.  Vezi  Reinhold  RAU,  Introducere  la  Analele  Regatului  (QzkRG  5,  1-2  RAU). 

următoarele  despre  anul  794:  „Paştile  au  fost  sărbătorite  în  Frankfurt  şi  aici  s-a 
adunat  un  mare  sinod  al  episcopilor  din  Galia,  Germania  şi  Italia,  în  prezenţa 
conducătorului  numit  (n.  a.  Carol)  şi  a  trimişilor  domnului  papa  Adrian,  episcopii 
Teofilact  şi  Ştefan4412. 

Locul  ţinerii  sinodului,  castelul  regal  din  Frankfurt,  apare  pentru  prima  dată 
consemnat  ca  loc  de  sejur  al  regelui,  care  a  petrecut  iama  şi  a  serbat  acolo  şi 
Pastile,  pe  data  de  23  martie  79413.  O  dată  precisă  a  sinodului  este  consemnată  în 
Annales  Mosellani  şi  în  Concilium  Francofurtense:  luna  iunie14;  alte  surse  vorbesc 
de  începutul  verii  (pe  20  iulie,  Carol  era  tot  în  Frankfurt,  aşa  cum  consemnează  un 
privilegiu  acordat  abatelui  Anianus)15. 


Membrii  şi  temele  sinodului 

O  lista  a  participanţilor  la  sinod  nu  s-a  păstrat.  Aşa  cum  am  arătat  mai  sus, 
Analele  Regatului  franc  vorbesc  despre  sinodul  de  la  Frankfurt  ca  despre  un  „magna 
synodus44  şi  consemnează  prezenta  episcopilor  din  Galia,  Germania  şi  Italia  (primul 
capitol  al  Capitularului  numeşte  în  plus  episcopi  din  Aquitania,  Provenţa  şi  Bayem), 
în  prezenţa  regelui  şi  a  legaţilor  papali  trimişi  de  Adrian.  Numele  celor  doi  legaţi, 
care  în  Analele  Regatului  sunt  consemnaţi  ca  episcopi,  sunt  Teofilact  şi  Ştefan16. 
Despre  câteva  personalităţi  ale  momentului  se  ştie  că  au  fost  prezente  la  sinod: 
Paulin  de  Aquileia,  arhiepiscopul  Petru  de  Milano  şi  Alkuin.  Probabil  a  fost  prezent 
şi  Teofil  de  Orleans,  care  la  începutul  lunii  august,  la  moartea  reginei  Fastrada,  se 
afla  încă  la  Frankfurt.  După  părerea  profesorului  Hartmann  e  posibil  ca  şi  Benedict 
de  Aniane  cu  o  parte  a  călugărilor  săi,  să  fi  participat  la  sinod17.  Din  Annales 
veteres  Francorum  putem  afla  şi  numele  celorlalţi  călugări:  Beda  şi  Arbo,  numit 


12  Annales  regnis  Francorum  a.  794  (QzkRG  5,  62  4-7  RAU). 

13  E.  ORTH,  Frankfurt ,  în:  Die  deutschen  Kdnigspfalzen  1 :  Hessen,  Gdttingen  1985,  p. 
178. 

14  Conc.  Francofurtense  di.  794  5-7  (MGH.  Conc2,l,  110  WERMINGHOFF):  „Primum 
in  concilio  in  civitate  Ratisbonensi  anno  792  habito,  ubi  Karolo  praesidente  ipse  Felix 
auditus  und  convictus  est,  deinde  in  concilio  illo  celeberrimo  Francofurtensi  mense  Iunio 
anni  794  celebrato“. 

15  MGH.  Dipl  Karol  1,  240  citat  după  HARTMANN,  Synoden,  p.  105  nota  33. 

16  Vezi  nota  12. 

17  HARTMANN,  Die  Synoden,  p.  106.  Annales  veteres  Francorum  (PL  98,  1424B) 
consemnează  şi  prezenţa  lui  Benedict  de  Aniane  şi  a  călugărilor  săi. 

Smaragdus  şi  „fraţii14  şi  elevii  lor  Ingeila,  Aimo,  Rabanus  şi  George18.  „Fără  îndoială 
-  cum  susţine  Hefele  -  a  fost  invitat  şi  Felix  de  Urgel,  asemenea  celorlalţi  episcopi 
franci,  însă  acesta  n-a  dat  curs  invitaţiei4419. 

Baronius  dă  numărul  de  aproximativ  300  de  participanţi  la  sinod  şi  mulţi 
istorici  preiau  această  informaţie,  fără  ca  aceasta  să  fie  susţinuta  de  izvoare20. 

Cele  56  de  capitole  ale  Capitularului  de  la  Frankfurt  ne  oferă  informaţii  şi 
despre  temele  discutate  la  sinod:  respingerea  ereziei  adopţianiste  din  Spania,  cearta 
iconoclastă  din  Bizanţ,  soarta  contelui  Tasilo  de  Bayem,  reforma  monetară  şi  cea 
a  greutăţilor,  întrebări  referitoare  la  dreptul  bisericesc,  reforme  privind  mănăstirile, 
promovarea  evlaviei  populare. 

La  sinodul  de  la  Frankfurt  au  fost  dezbătute  două  probleme  dogmatice:  erezia 
adopţianistă  şi  cinstirea  icoanelor,  practicată  în  Răsăritul  creştin  şi  promovată  ca 
dogmă  de  către  Sinodul  ecumenic  de  la  Niceea  din  787.  Dacă  se  porneşte  de  la 
premiza  că  ordinea  temelor  la  sinod  este  cea  pe  care  o  oferă  Capitularul  şi  că 
succesiunea  ordinii  de  zi  s-a  păstrat,  atunci  e  foarte  clar  că  erezia  adopţianistă  a 
fost  dezbătută  prima.  In  sprijinul  acestei  teorii  stau  şi  Analele  Regatului  care  iniţial 
amintesc  dezbateri  numai  în  ce  priveşte  erezia  adopţianistă:  „Acolo  (la  Frankfurt) 
a  fost  condamnată  a  treia  oară  erezia  lui  Felix;  această  condamnare,  întărită  cu 
autoritatea  Sfinţilor  Părinţi,  a  fost  subscrisă  într-o  carte,  pe  care  au  semnat-o  toţi 
clericii,  cu  propria  lor  mână“21. 

Primul  capitol  al  Capitularului  relatează  următoarele  în  ce  priveşte  dezbaterile 
legate  de  erezia  adopţianistă:  „Acolo,  s-au  ocupat  mai  întâi  în  Capitular  cu  nelegiuita 
şi  lipsita  de  Dumnezeu  erezie  a  lui  Elipand,  episcop  de  Toledo  şi  a  lui  Felix,  episcop 
de  Urgel,  cât  şi  a  adepţilor  acestora,  care  afirmau  falsa  credinţă  a  adopţiunii  Fiului 
lui  Dumnezeu:  această  învăţătură  a  fost  respinsă  cu  o  singură  voce  (tară  excepţie) 
de  Sfinţii  Părinţi  amintiţi  mai  sus,  care  au  hotărât  că  erezia  trebuie  să  fie  stârpită 
din  rădăcină,  din  Biserica4422. 


18  Annales  veteres  Francorum  (PL  98,  1424B-C):  „  ...  intre  quos  etiam  venerabilis  ac 
sanctissimus  abbas  Benedictus  qui  vocatur  Vitiza,  monasteriis  Anianensis  a  partibus  Gotiae, 
et  religiosos  monachos.  Bede,  Ardo.  qui  et  Snmaragdus,  seu  cunctis  fratribus  suis  discipulis. 
Hi  sunt  Ingeila,  Aimo,  Rabanus,  Georgius  cum  caeteris  fratribus  cunctoque  clero  devotoque 
populo  pariter  aggregato41. 

19  C.  J.  HEFELE,  Conciliengeschichte  3,  Freiburg  im  Breisgau  1858,  p.  636. 

20  Baronius  (ad  a.  794,  1 )  la  HEFELE,  op.  cit.,  p.  636. 

21  Annales  regni  Francorum  a.  794  (QzkRG  5, 62,  7-10  RAU):  „Ibi  tertio  condempnata 
est  heresis  Feliciana,  quam  dampnationem  per  autorictatem  sanctorum  patrum  in  libro 
conscripserunt,  quem  librum  omnes  sacerotes  manibus  propriis  subscripserunt“. 

22  Conc.  Francofurtense  a.  794  21-25  (MGH.  Conc  2,1,  165  WERMINGHOFF):  „Ubi 
in  primordio  capitulorum  exortum  est  de  impia  ac  nefanda  erese  Elipandi  Toletane  sedis 

Din  anul  71 1  Spania  a  ajuns  sub  stăpânire  islamică.  Islamul  a  tolerat  practica 
religioasa  a  celorlalte  religii  monoteiste,  creştinismul  şi  iudaismul,  însă  le-a 
influenţat  teologia.  Calitatea  de  Fiu  al  lui  Dumnezeu  a  Omului  Iisus  din  Nazaret 
era  revoltătoare  pentru  islam  care-L  socotea  ca  fiind  aproape  egalul  profetului 
Mahomed.  După  Coran,  Dumnezeu  „nici  n-a  creat,  nici  n-a  fost  creat“  (Sura 
112,2)23.  în  această  privinţă.  Biserica  Spaniei  s-a  pronunţat  cu  122  de  ani  înainte 
de  cucerirea  araba,  într-o  direcţie  cu  totul  catolică,  în  sinodul  de  la  Toledo  (589). 
Până  la  această  dată,  casa  regală  vizigotă  a  propagat  arianismul,  care  afirma  că 
Fiul  nu  este  de  o  fiinţă  cu  Tatăl.  Această  conjunctură  a  permis  ca  Biserica  spaniolă 
să  se  confrunte  cu  un  mod  total  diferit  de  a  lua  poziţie  în  controversele  despre 
dumnezeirea  şi  omenitatea  Fiului  decât  celelalte  biserici  vest-europene,  teme  cu 
care  se  ocupaseră  la  sfârşitul  perioadei  primare  marile  sinoade.  Mitropolitul  spaniol 
Elimpandus  de  Toledo  (t  800)  separa  strict  cele  doua  naturi  ale  lui  Hristos  în 
reprezentările  sale  hristologice.  Cu  privire  la  natura  Sa  dumnezeiasca,  Hristos  ar 
fi,  în  acord  cu  întreaga  învăţătura,  Fiu  adevărat  (fllius  proprius),  însă  în  ce  priveşte 
natura  umana,  numai  Fiu  adoptiv  (filius  adoptivus). 

Adopţianismul  spaniol  a  fost  perceput  în  sfera  de  influenţă  a  Bisericii  france 
mai  întâi  atunci  când  în  teritoriul  din  nordul  Spaniei,  cucerit  de  Carol,  şi-a  ridicat 
vocea  episcopul  Felix  de  Urgel,  aparatorul  lui  Elipandus.  Multe  din  problemele 
terminologice  îşi  au  obârşia  în  poziţia  acestuia  faţă  de  natura  umană  a  lui  Hristos, 
pe  care  în  ciuda  dumnezeirii,  o  caracterizează  ca  fiind  nedesavârşită. 

Scaunul  episcopal  al  lui  Felix,  Seo  de  Urgel,  aparţinea  Bisericii  france  din 
timpul  campaniilor  militare  ale  lui  Carol  în  Pirinei  şi  de  aceea  apare  această 
problema  pentru  Biserica  francă.  La  sinoadele  din  Regensburg  din  792  şi  Frankfiirt 
(794),  Biserica  a  început  lupta  cu  adopţianiasmul.  Un  episcop  franc,  care  avea  o 
credinţă  falsă  era  un  pericol  pentru  Regatul  franc,  căci  potrivit  concepţiilor  vremii, 
el  putea  stârni  mania  lui  Dumnezeu,  care  punea  Regatul  în  pericol.  în  anul  792, 
Felix  a  fost  convocat  în  faţa  unui  sinod  prezidat  de  Carol,  la  Regensburg.  Sinodul 
a  condamnat  învăţătura  lui  Felix,  iar  pe  el  l-a  trimis,  însoţit  de  abatele  Angilbert 
de  la  St.  Riquier,  la  Roma,  unde  Felix  trebuia  să-şi  retracteze  învăţătura.  întors  Ia 
scaunul  său,  evadează  în  teritoriul  spaniol  deţinut  de  musulmani.  De  aceea 
învăţătura  lui  a  fost  încă  o  dată  pe  ordinea  de  zi  la  sinodul  de  la  Frankfurt.  în 
absenţa  lui,  învăţătura  sa  a  fost  încă  o  dată  condamnată.  Războiul  duhovnicesc  a 


episcopi  et  Felicis  Orgellitanae  eorumque  sequacibus,  qui  male  sentientes  in  dei  filio 
adserebant  adoptoinem:  quam  omnes  qui  supra  sanctissimi  patres  et  respuentes  una  voce 
contradixerunt  atque  hanc  heresim  funditus  a  sancta  ecclesia  eradicandam  statuerunt“. 

23  Matthias  Theodor  KLOFT,  Der  spanische  Adoptianismus,  în:  794  -  Karl  der  Grosse 
in  Frankfurt  am  Main,  p.56. 

fost  purtat  de  doi  bărbaţi  care  vor  juca  un  rol  important  în  următorii  ani  în  preajma 

lui  Carol,  anglo-saxonul  Alkuin  şi  patriarhul  Paulin  de  Aquileea.  Controversele  au 

determinat  şi  luarea  de  poziţie  în  scris  a  celor  doi.  Alkuin  a  scris,  între  altele,  o 

* 

lucrare  polemică  în  şapte  cărţi  împotriva  lui  Felix.  In  anul  799  sau  800  disputa  a  fost 
continuată  şi  apoi  încheiată  într-un  sinod  ţinut  la  Aachen.  De  această  dată  Alkuin  a 
discutat  cu  Felix  mai  multe  zile  pe  baza  temelor  controversate.  De  această  dată  Felix 
se  supune.  Cu  toate  acestea,  Carol  nu-1  mai  lasă  să  se  întoarcă  în  eparhia  lui,  ci  îl 
încredinţează  episcopului  de  Lyon.  Felix  a  murit  la  Lyon,  cândva  după  anul  800. 

A  doua  problemă  dogmatică  a  sinodului  a  fost  cearta  iconoclastă,  care  a 
produs  controverse  grele,  aşa  cum  se  poate  deduce  din  al  doilea  capitol  al 
Capitularului:  „Acuzat  a  fost  în  acea  adunare  şi  proaspătul  sinod  al  grecilor,  care 
s-a  ţinut  în  favoarea  adorării  icoanelor  şi  unde  a  fost  susţinut  în  scris,  că  cine  nu 
adoră  şi  nu  slujeşte  icoanele  sfinţilor  ca  pe  Trinitatea  dumnezeiască  trebuie  pedepsit 
cu  anatema.  Sfinţii  noştri  Părinţi,  amintiţi  mai  sus,  au  respins  cu  totul  adorarea  şi 
slujirea  icoanelor  şi  au  condamnat-o  în  unanimitate“24.  De  ce  au  ajuns  episcopii 
adunaţi  de  Carol,  în  Frankfurt,  la  o  asemenea  poziţie,  nu  face  subiectul  studiului 
de  faţă. 

Interesant  este  însă  modul  în  care  s-au  desfăşurat  lucrările  sinodului.  O  idee 
ne  putem  face  datorită  lucrării  „Libellus  sacrosyllabus“,  elaborată  de  patriarhul 
Paulin  de  Aquileea:  „Prin  Duhul  Sfânt  şi  prin  zelul  pentru  credinţa  catolică,  care 
ardea  în  pieptul  milostivului,  paşnicului  şi  gloriosului  rege  Carol,  domnul 
pământului,  s-a  adunat  mulţimea  episcopilor,  căci  el,  în  mare  grabă,  a  trimis 
decretele  sale  regale  în  diferitele  provincii  ale  Regatului  său,  în  care  convoca  la  un 
sinod  la  care  să  se  decidă,  potrivit  prescripţiilor  sfinte,  după  ce  vor  fi  ascultate 
diferitele  păreri.  Când  într-o  zi  toţi  cei  prezenţi  în  curtea  sfântului  palat  şi-au  luat 
locurile,  iar  preoţii,  diaconii  şi  toţi  clericii  s-au  aşezat  într-un  fel  de  cerc,  în  prezenţa 
numitului  principe,  a  fost  adusă  o  scrisoare  a  lui  Elipandus,  episcopul  scaunului 
de  Toledo,  adresată  autorului  acelei  fapte  fără  Dumnezeu,  al  cărui  teritoriu  se 
învecina  cu  teritoriul  spaniol.  Şi  după  ce  scrisoarea  a  fost  citită  oficial,  din  porunca 
regelui,  preavrednicul  principe  s-a  ridicat  de  pe  scaunul  său  regal,  a  urcat  pe  o 
treaptă  şi  a  ţinut  o  cuvântare  lungă  despre  probleme  de  credinţă  şi  apoi  a  adăugat: 
‘Ce  credeţi  voi?  De  anul  trecut,  de  când  nebunia  acestei  ciume  a  început  să  se 


24  Conc.  Francofurtense  a.  794  26-30  (MGH.  Conc  2,1  165  WERMINGHOFF):  „Aliata 
est  in  medio  questio  de  nova  Grecorum  synodo,  quam  de  adorandis  imanigibus 
Constantinopolim  fecerunt,  in  qua  scriptum  habebatur,  ut  qui  imagines  sanctorum  ita  ut 
deificam  tnmtatem  servicio  aut  adorationem  non  inpenderent,  anathema  iudicaverunt:  qui 
supra  sanctissimi  patres  noştri  omnimodis  adorationem  et  servitutem  rennuentes 
contempserunt  atque  consetientes  condempnaverunC. 

răspândească  şi  de  când  abcesul  (tumoarea)  necredinţei  s-a  mărit,  a  intrat  în  aceste 
teritorii  o  erezie  nu  lipsită  de  importanţă,  chiar  dacă  la  graniţele  exterioare  ale 
regatului  nostru;  această  tumoare  trebuie  tăiată  cu  toata  înţelepciunea  şi  puterea 
pedepsitoare’.  Şi  după  ce  a  fost  realizată  o  amânare  dorită,  de  câteva  zile,  i-a 
plăcut  bunătăţii  sale,  ca  fiecare  dintre  ei  să  prezinte,  pe  o  tăbliţă  de  scris,  ca  pe  o 
jertfă  adusă  din  inimă  credinţei,  ceea  ce  putea  să  înţeleagă  corect,  printr-o  minte 
ingenioasă,  bazată  pe  scrieri  sfinte4*25. 

Sinodul  astfel  desfăşurat  a  formulat  o  poziţie  clară  în  ce  priveşte 
adopţianismul,  erezie  dezbătută  şi  condamnată  mult  mai  devreme  în  Răsărit,  dar  a 
marcat,  prin  atitudinea  sa  faţă  de  cultul  icoanelor,  şi  o  prima  ruptura  între  Bizanţ  şi 
Imperiul  franc,  al  cărui  prestigiu  crescuse  vizibil  odată  cu  urcarea  pe  tron  a  regilor 
carolingieni,  şi  implicit  cu  Papalitatea,  care  pentru  a  nu-şi  pierde  sprijinul  celor 
din  urmă,  a  fost  nevoită  să  acţioneze  cu  diplomaţie. 


Pr.  Alexandru  Nan 
Doctorand,  Facultatea  de  Teologie  Catolică, 
Universitatea  din  Lugano,  Elveţia 


25  Conc.  Francofurtense  a.  794  38-39  si  1-15  (MGH.  Conc  2,1  130-131 
WERMINGHOFF):  „Sancto  incitante  Spiritu  ac  zelo  fidaei  catholicae  scintillatim  sub 
pectore  fervescente  clementissimi  et  tranquillissimi  gloriosque  Caroli  regis,  domini  terme, 
imperii  eius  decreta  per  diversasprovincias  regni  eius  ditioni  subiectas  summa  celeritate 
praecurrentia,  multitudo  antistitum  sacris  obtemperando  praeceptis  in  uno  collegio  adgregata 
convenit.  Quadam  dei  residentibus  cunctis  in  aula  sacri  palatii,  adsistentibus  in  modum 
coronae  presbyteris,  diaconibus  cunctoque  clero,  sub  praesentia  praedicti  principis  aliata 
est  epistola  missa  ab  Elipando,  auctore  inhormi  negotii,  Tolitanae  sedis  antistite  Hispaliensi 
finitimae  ruri.  Cumque  iubente  rege  publica  voce  recitata  fuisset,  statimque  surgens 
venerabilis  princeps  de  sella  regia  stetit  supra  gradum  suum,  adlocutus  est  de  causa  fidaei 
prolixo  sermone  et  adiecit:  ‘Quid  vobis  videtur?  Ab  anno  prorsus  praeterito  et  ex  quo 
coepit  huius  pestis  insania  tumescente  perfidiae  ulcu  diffusius  ebullise,  non  parvus  in  his 
regionibus,  licet  in  extremis  finibus  regni  noştri,  error  inolevit,  quem  censura  fidaei  necesse 
est  modis  omnibus  resecare’.  Cumque  inprecata  et  concessa  esset  morosa  dilatio  per  dies 
aliquot,  placuit  eius  mansuetudini,  ut  unusquisque,  quicquid  ingenii  captu  rectius  sentire 
potuisset,  per  sacras  syllabas  dei  statuto  eius  clementiae  oblatum  sui  pectoris  fidaei  munus 
stli  ferculo  mentis  vivacitate  deferret“. 

Abstract:  Starting  with  768,  the  year  Carol  Magnus  took  the  ruling  of  the 
Frankish  Kingdom,  the  activity  he  carried  on  included  a  rich  religious  component. 
The  custom  estahlished  by  his  predecessors  regarding  the  laity  s  participation  in 
the  ecclesiastical  councils  was  gcing  to  be  the  rule.  Of  the  many  councils  summoned 
at  that  time  one  presents  a  sp(  dai  interest  for  the  Church  historiography,  namely 
the  Coanei!  of  Frankfurt,  held  in  749.  It  deliberate  on  different  topics,  two  of 
which  were  on  dogmatic  issues:  the  adoptianist  heresy  and  the  veneration  of  the 
icons.  Because  of  the  errors  in  translating  the  documents  of  the  Ecumenical  Council 
of  Nicaeea  (787),  the  Franks  didn’t  accept  them.  And  what’s  more,  they  argued 
against  worshipping  the  icons,  considered  at  most  as  a  pedagogica l  tool.  This 
refutation  marked  the  first  split  between  Byzantium  and  the  fame  rising  Frankish 
Kingdom. 


CATERISIREA  ÎN  DREPTUL  BISERICESC  ORTODOX 


1.  Ce  este  caterisirea  şi  în  ce  constă? 

Caterisirea  este  pedeapsa  pe  care  o  aplică  autoritatea  bisericească  clericilor 
de  instituire  divină  -  episcopi,  preoţi,  diaconi  -  care  se  fac  vinovaţi  de  săvârşirea 
unor  fărădelegi  (abateri,  delicte,  etc.)  de  o  anumită  gravitate,  adică  fapte  îndreptate 
împotriva  bunelor  rânduieli  bisericeşti  stabilite  prin  norme  religioase  (doctrine), 
morale  sau  etice,  disciplinare  sau  canonice  şi  sociale  sau  de  comportament. 

Caterisirea  constă  în  oprirea  -  pentru  totdeauna  şi  ireversibil  -  a  clericului 
dovedit  vinovat  de  săvârşirea  unor  fapte,  de  a  mai  exercita  puterea  bisericească, 
adică  dreptul  de  a  învăţa,  a  sfinţii  şi  a  conduce  sau  păstori,  împreună  cu  pierderea 
numelui  şi  demnităţii  de  cleric  şi  trecerea  lui  în  rândul  laicilor. 

2.  Care  sunt  fărădelegile  prevăzute  de  sfintele  canoane  care  atrag  după 
ele  aplicarea  pedepsei  caterisirii  pe  seama  clericilor  dovediţi  vinovaţi? 

Fărădelegile  săvârşite  cu  vinovăţie  de  clerici,  care  atrag  pedeapsa  caterisirii, 
menţionate  în  sfintele  canoane,  privesc:  a.  încălcarea  de  către  clerici  a  normelor  de 
credinţă  sau  abaterea  de  la  dreapta  credinţă  a  Bisericii;  b.  nerespectarea  sau 
încălcarea  de  către  clerici  a  disciplinei  canonice  în  activitatea  învăţătorească, 
sfinţitoare  sau  jurisdicţională  sau  pastorală,  specifică  cultului;  c.  comportamentul 
clericilor  în  activitate,  în  relaţiile  sociale,  de  familie  şi  în  viaţa  lor  particulară,  faţă 
de  persoana  proprie. 

1 .  Fărădelegile  ce  privesc  încălcarea  normelor  de  credinţă  sunt  considerate 
cele  mai  grave  şi  se  pedepsesc  caatare.  In  sfintele  canoane  sunt  expres  menţionate 
următoarele  fărădelegi: 

Apostazia  sau  lepădarea  de  credinţă  atrage  după  sine  caterisirea  nu  numai  a 
clericului  care  se  leapădă  de  credinţă  (can.  62  ap.),  ci  şi  a  clericului  dovedit  că 
înainte  de  a  se  hirotoni  s-a  lepădat  de  credinţă  (can.  10, 1  ec.).  De  menţionat  că  în 
primul  caz  se  prevede  şi  excluderea  din  Biserică  a  clericului  care  se  leapădă  de 
credinţă  (can.  62  ap.),  după  ce  mai  întâi  i  s-s  aplicat  pedeapsa  caterisirii,  pe  când  în 
al  doilea  caz  se  aplică  numai  caterisirea  (art.  5,  al  2  R.P.). 

In  cazul  apostaziei  sau  lepădării  de  credinţă  -  de  cele  mai  multe  ori  datorită 
presiunilor  persecutorilor  -  (can.  62  ap.),  Sfinţii  Părinţi,  pornind  de  la  principiul  că 
„Harul  şi  împăcarea  cu  Biserica  nu  trebuie  refuzate  nimănui44,  uşa  Bisericii  fiind 
mereu  deschisă  celor  ce  vor  să  se  întoarcă,  au  stabilit  prin  canonul  45  Cartagina  că 
apostaţilor  care  se  pocăiesc  şi  se  reconvertesc  să  nu  li  se  refuze  primirea  în  Biserică. 

Erezia  sau  abaterea  de  la  dreapta  credinţă  sau  învăţătură  a  Bisericii,  de  orice 
fel  se  anatematizează  (can.l,  II  ec.;  art.l  1,  R.P.).  Expresia  „să  fie  anatema"4,  care 
apare  la  sfârşitul  expunerii  doctrinei  ortodoxe  de  către  sinoadele  ecumenice,  are 
sensul  că  atât  cel  care  nu  mărturiseşte  dreapta  învăţătură,  cât  ţi  învăţătura  sa  greşită, 
vor  fi  supuşi  condamnării  Bisericii.  Ereticul  va  fi  exclus  din  Biserică  (din 
comunitate).  Biserica  nu  recunoaşte  ca  valid  botezul  săvârşit  de  eretici  (can. 46,  68 
ap.;  1  Cart.)  şi  nu  permite  ereticilor  să  depună  mărturie  împotriva  clericilor  (can. 
75  ap.);  ereticii  nu  pot  ridica  acuză  împotriva  clericilor  (can.  II  EC.;  129,  Cart.). 

Pedeapsa  caterisirii  se  aplică  nu  numai  clericului  dovedit  eretic  (can.  1,  II 
ec.),  ci  şi  aceluia  care  se  roagă  împreună  cu  ereticii  sau  intră  în  legătură  cu  aceştia 
(can.  45  ap.),  sau  intră  în  casa  de  rugăciuni  a  ereticilor  ca  să  se  roage  (can.  64  ap.), 
sau  admite  botezul  ereticilor  ca  valid  (can  46, 68  ap.),  sau  admite  ca  validă  hirotonia 
săvârşită  de  eretici  (can.  68  ap.),  sau  admite  jertfa  ereticilor  (can.  46  ap.). 

Schisma  despărţirea  de  Biserică  pentru  a  întemeia  o  nouă  comunitate  se 
pedepseşte  cu  caterisirea  şi,  anume,  în  acelaşi  mod  se  pedepseşte  şi  clericul  care  se 
desparte  de  episcopul  său  „neştiind44  nici  o  vină  asupra  episcopului  său  în  privinţa 
credinţei  şi  dreptăţii  (can.  31  ap.;  5  Ant.;  10  Cart.;  13-15, 1-II,  art.  14,  R.P.),  ca  şi  cel 
care  se  ridică  împotriva  episcopului  său  şi  face  schismă  (can.  1 1  Cart.;  6  Gangra),  şi 
care  din  mândrie,  din  îngâmfare  sau  din  orice  alt  motiv  neîntemeiat  se  desparte  de 
autoritatea  sa  legală  şi  îndrăzneşte  să  ridice  altare,  să  întemeieze  comunităţi  şi  să  ţină 
adunări  Iară  ştirea  şi  consimţământul  superiorului  său  (can.  3 1  ap.),  conspiră  împotriva 
episcopului  (can.  10,  IV  ec.;  34,  VI  ec.;  13,  I-II),  defaimă  pe  superiorul  său  (can.5 
Ant.);  săvârşeşte  sfânta  liturghie  sau  botezul  în  case  particulare,  fără  ştirea  şi 
consimţământul  chiriarhului  său  (can.  13,  VI  ec.;  12, 1-II;  6  Gang.;  10,  11, 62,  Cart.). 

2.  Din  categoria  fărădelegilor  care  privesc  activitatea  specifică  clericală  şi 
în  special  disciplina  clerului  se  sancţionează  cu  caterisirea  următoarele: 

Simonia  sau  traficul  cu  darurile  spirituale  (Fapte  VII,  1 8-20)  în  forme  diferite: 
primirea  în  mănăstiri  pentru  bani  (can.  19,  VII  ec.),  hirotonia  sau  hirotesirea  pentru  bani 
(can.  39  ap.;  22,  VI  ec.),  promovarea  in  funcţii  pentru  bani  (can.  90  Sf.  Vasile  cel  Mare). 

Vinovat  -  în  caz  de  simonie  sau  mită  -  se  consideră  nu  numai  cel  ce  pretinde 
şi  primeşte,  ci  şi  cel  ce  promite,  oferă  sau  da,  ca  şi  cel  ce  intervine  pentru  săvârşirea 
acestui  trafic  (can.  2,  IV  ec.;  22,  23,  VII  ec.).  Unii  ca  aceştia  contravin  desigur  şi 
Sfintei  Scripturi  (Mt.  10,  8-9;  VI,  24)  fiind  sancţionaţi  cu  caterisirea  (can.  25,  29, 
30,  ap.;  5,  9,  VII  ec.) 

Hirotonirea  unui  cleric  de  un  episcop  pe  seama  altei  eparhii,  fără  ştirea  şi 
consimţământul  episcopului  eparhiot  respectiv  (can.  35  ap.;  1 2  Ant.).  în  acest  caz  episcopul 
se  cateriseşte  iar  cel  hirotonit  se  depune  din  treapta  clericală  pentru  care  a  fost  hirotonit 
(can.  35  ap.;  15, 1  ec.;  2,  II  ec.;  8,  II  ec.;  5,  IV  ec.;  13, 12,  Ant.;  3,  Sard.;  48,  Cart) 

Propovăduirea  în  afara  eparhiei  (parohiei)  fără  ştirea  titularului  acestei  unităţi 
(can.21,  VI  ec.). 

Părăsirea  episcopiei  (parohiei)  (can.6,  IV  ec.;  1  Ant.)  fără  ştirea  superiorului 
(fără  carte  canonică)  (can.  14-16  ap.;  15,  16,  I  ec.).  în  acest  caz  can.  20,  IV  ec. 
Prevede  pedeapsa  caterisirii  atât  pentru  preotul  care  părăseşte  în  forma  aceasta 
parohia  pentru  care  a  fost  hirotonit,  cât  si  pentru  episcopul  care  îndrăzneşte  să 
primească  în  eparhia  sa  un  asemenea  cleric  (can.  5,  12,  20,  IV  ec.;  17,  18,  20,  VI 
ec.;  3,  1 7,  2 1 ,  Ant.;  1,2,  11,  Sard.). 

Dispreţuirea  episcopului  şi  despărţirea  de  el  (can.  31,55  ap.;  5,  Ant.;  13-15, 1-II). 

Nesocotirea  pedepsei  date  de  forurile  de  judecată  bisericeşti  şi  continuarea 
săvârşirii  de  greşeli  şi  mai  mari,  se  pedepseşte  atât  cu  caterisirea  cât  şi  cu  afurisirea, 
adică  îndepărtarea  de  Biserică  (can.  28  ap.;  5, 1  ec.;  4  Ant.;  88  Sf.  Vasile  cel  Mare). 

Pentru  menţinerea  credinţei  se  interzice  clerului,  sub  pedeapsa  caterisirii,  să 
se  roage  împreună  cu  cel  caterisit  (can.  1 1  ap.). 

Pentru  a  nu  da  ocazia  celui  caterisit  să  mai  slujească  se  interzice  săvârşirea 
botezului  în  case  particulare,  fără  aprobarea  superiorului  (can. 31  ap.;  18,  IV  ec.; 
31,  VI  ec.;  12-16,1-11). 

Neîndeplinirea  obligaţiilor  clericale  de  a  învăţa,  a  sfinţii  şi  a  conduce  sau 
cârmui  pe  credincioşi  pe  calea  mântuirii  (Mt.  28,  19). 

Clericul  care  nu  ascultă  porunca  Mântuitorului  şi  încalcă  hotărârile  Bisericii, 
neînvăţând  pe  credincioşi  dreapta  credinţă  se  cateriseşte  ca  unul  nefolositor  obştei 
(can.  58  ap.;  19,  VI  ec.;  11  Sard.;  79,  131,  132,  133,  Cart.). 

Clericul  care  părăseşte  pe  credincioşi  şi  turma  pentru  care  a  fost  hirotonit  (can. 
6,  VI  ec.),  fără  motiv,  se  cateriseşte.  Can.  68,  VI  ec.  limitează  timpul,  stabilind  că 
preotul  se  pedepseşte  după  o  absenţă  nemotivată  de  3  săptămâni,  iar  can.  10, 1-II, 
Constantinopol,  stabileşte  că  episcopul  se  sancţionează  după  o  lipsă  de  şase  luni. 

îndeletnicirea  cu  afaceri  străine  slujbei  preoţeşti  (Mt.  10,  37;  15,  24; 
Aşezămintele  Apostolilor  II,  6;  can.  81  ap.).  în  afară  de  îndeletnicirile  specific 
clericale,  clericului  i  se  permite  să  se  ocupe  de  orfani,  văduve,  minori  (can.  3,  IV 
ec.)  precum  şi  de  învăţarea  copiilor  (can. 10,  VII  ec.;  7,  IV  ec.;  1 1, 1-II;  18,  Cart.). 
Se  interzice  vânătoarea  (can.  51,  VI  ec.),  vrăjitoria  (can.  36,  Laod.),  jocurile  de 
noroc  (can.  42-43  ap.;  50,  VI  ec.)  ş.a. 

Refuzul  de  a  săvârşii  Sfintele  Taine,  în  special  de  a  administra  Sfânta  Taină  a 
Spovedaniei,  la  care  sunt  îndatoraţi  preotul  şi  episcopul  (Ioan  6,  37;  can.  26, 
Nichifor). 

Nerespectarea  rânduielilor  privitoare  la  post  şi  înfrânare.  In  această  privinţă 
can.  69.  ap.  precizează  că  orice  cleric  care  nu  posteşte  sfânta  Patruzecime  a  Paştelui 
sau  miercurea  şi  vinerea  să  se  depună  din  cler.  Numai  slăbiciunea  trupească  poate 
fi  justificare  pentru  clericii  care  nu  postesc.  Cu  aceeaşi  pedeapsă  se  sancţionează  şi 
cei  ce  postesc  şi  în  alte  zile  decât  cele  rânduite  (can.  66  ap.;  18  Gangra;  55,  VI  ec.), 
ca  şi  cei  ce  mănâncă  sângele  unui  animal,  precum  şi  carnea  animalului  sugrumat 
sau  orice  came  al  cărei  sânge  nu  s-a  scurs  (Fac.  9,  3-5;  Lev.  3, 17;  7,  26;  Deut.12, 
16;  Fapte  1 5, 29;  can.  63,  ap.;  67,  VII  ec.;  2,  Gangra;  28,  Sf.Vasile  cel  Mare). 

Se  ţine  cu  stricteţe  la  această  rânduială  deoarece  însuşi  Mântuitorul  a  postit, 
ne-a  dat  exemplu  de  înfrânare  (Mt.  4,  2-1 1 )  şi  ne-a  învăţat  şi  pe  noi  să  postim  (Mt. 
6, 16-1 8).  Sfinţii  Apostoli  şi  primii  creştini  au  postit  (Fapte  13, 2-3;  II  Cor.  6,  5;  11, 
27)  iar  Sfânta  Biserică  a  stabilit  rânduieli  precise  cu  privire  la  post  şi  înfrânare. 

Citirea  şi  răspândirea  de  cărţi  eretice  (can.  60  ap.;  63,  VI  ec.;  9,  VII  ec.;  59, 
60,  Laod.;  24,  32,  Cart.;  I,  Grig.  Teol. ;  I,  Amfil). 

3.  Dintre  abaterile  de  la  rânduielile  privitoare  la  săvârşirea  lucrărilor  sfinte 
sunt  sancţionate  cu  caterisirea  următoarele  fapte: 

Aducerea  ca  jertfă  la  altar  a  altceva  decât  pâine  şi  vin,  poruncite  de 
Mântuitorul  (Mt.  27,  26-28;  can.  3,  4  ap.;  28  33,  57,  99,  VI  ec.;  44,  Cart.). 

Botezarea  din  nou  a  celui  ce  a  primit  botezul  valid  (adevărat)  (can.  47  ap.). 

Nesăvârşirea  botezului  în  numele  Sfintei  Treimi  (can.  49  ap.)  sau  nesăvârşirea 
botezului  prin  trei  cufundări  (can.  50  ap.). 

Hirotonirea  în  aceeaşi  treaptă  a  doua  oară  (can.  68  ap.).  o 

Perceperea  de  bani  pentru  Sfânta  Cuminecătw  ă  (can. 23,  VI  ec). 

Săvârşirea  botezului  şi  a  Sfintei  Liturghii  în  afară  de  Biserică  fără  aprobarea 
episcopului  (can.  31,  59,  VI  ec.;  10,  VII  ec.;  12, 1-II). 

Neamestecarea  vinului  cu  apă  pentru  Sfânta  Euharistie  (can.  32,  VII  ec.). 

însuşirea  sau  profanarea  obiectelor  sfinţite  din  biserică  (can.  10, 1-II). 

Nepomenirea  episcopului  la  Sfânta  Liturghie  (can.  13-1 5, 1-II). 

Târnosirea  bisericii  fără  sfintele  moaşte  (can.  7,  VII  ec). 

4.  Dintre  fărădelegile  comune  referitoare  la  comportamentul  clericului  în 
sfintele  canoane  sunt  menţionate  următoarele: 

Lepădarea  de  numele  de  cleric  (can.  62  ap.). 

Dispreţul  faţă  de  lucrurile  sfinte  sau  sfinţite  (can.  97,  VI  ec.). 

Folosirea  obiectelor  de  cult  în  scopuri  personale  (can.  73  ap.;  10, 1-II). 

Sustragerea  de  bunuri  sau  obiecte  sfinţite  (delapidarea)  în  scopul 
comercializării  (can.  10,  I-II).  Can.  72  ap.  prevede  sancţionarea  clericului  cu 
caterisirea  dacă  fură  ceară  (lumânări),  faină,  untdelemn  sau  orice  obiect  de  la  sfânta 


STUDII  ŞI  ARTICOLE 


127 


biserică.  Astfel  de  infracţiuni  erau  aspru  pedepsite  de  legile  statului  bizantin  (Ecloga 

17,  1 5),  iar  astăzi  şi  de  legile  statului  nostru  (art.223  Cod.  Pen.). 

* 

îndeletniciri  nepermise,  cum  ar  fi  cea  de  cârciumar  (can.9,  VI  ec.). 

5 .  Fărădelegi  îndreptate  împotriva  stăpânirii  de  stat,  sancţionate  cu  caterisirea 

sunt: 

Conspiraţia  sau  complotul  contra  stăpânirii  (can.  84  ap.;  1 8,  IV  ec.;  3 1 ,  VI  ec.). 
Nesupunerea  şi  neascultarea  faţă  de  autoritatea  de  stat  (Rom.  13,  l-2;IPetru 
II,  13-14),  defăimarea  acesteia(can.  3 1, 48  ap.;  18,  IV ec.;  34,  VI  ec.;  33,  Cart.;  art. 
16  R.P.). 

6.  Fărădelegi  îndreptate  împotriva  vieţii  sociale,  sancţionate  cu  caterisirea 

sunt: 

Neîngrijirea  de  subalterni  (can.  58  ap.). 

Luarea  de  camătă  (Deut.  23,  1 8;  can.44  ap.;  17, 1  ec.;  10,  VI  ec.). 

Chezăşia  pentru  câştig  urât  (can.  13,  VII  ec.). 

Bătaia  (Mt.  5,  39, 1  Tim.  3,  3;  Tit  1,7;  can.  27  ap.;  9, 1-I). 

Omorul  sau  uciderea  (can.  65  ap.)  chiar  dacă  s-a  produs  din  imprudenţă, 
complicitate  sau  este  numai  autor  moral  (can.5,  Sf.  Grigore  de  Nissa;  22, 23,  Ancira; 
43,  54,  55,  57,  Sf.  Vasile  cel  Mare). 

7.  Dintre  fărădelegile  îndreptate  împotriva  vieţii  familiale,  sunt  sancţionate 
cu  caterisirea  următoarele: 

Divorţul  din  motive  de  evlavie  (can.  5  ap.;  13,  VI  ec.). 

Desfrănarea  (can.  25  ap.;  4,  VI  ec.;  3,  Sf.  Vasile  cel  Mare;  42,  loan  Post.). 
Adulter  (can.  6 1  ap.;  1  Neoc.) 

Abţinerea  de  la  nuntă  nu  pentru  înfrânare,  ci  fiindcă  o  consideră  lucru  rău 
(can.  51,  53  ap.) 

Căsătoria  a  doua  (can.  3,  VI  ec.) 

Căsătoria  după  hirotonie  (can.  6,  VI  ec.;  1 ,  Neoc.). 

Neîndeplinirea  obligaţiilor  familiale  (conjugale)  (can.  48,  61  ap.;  87,  98,  VI 
ec.;  20,  Ane.;  9,  21,  35,  48,  77,  Sf.  Vasile  cel  Mare). 

Repudierea  soţiei  (cap.5  ap.;  13,  VI,  ec.) 

Locuirea  clericului  celib  sau  văduv  împreună  cu  o  femeie,  alta  decât  mama, 
sora  sau  mătuşa  (can.  3, 1  ec.;  27,  86,  IV  ec.). 

Căsătoria  cu  o  eretică  sau  păgână  (can.  14,  IV  ec.;  72,  VI  ec.;  10,  Laod.;  23, 
loan  Post.). 

8.  între  fărădelegile  îndreptate  împotriva  persoanei  proprii  sunt  sancţionate 
cu  caterisirea  următoarele: 

Beţia  (can.  42,  43  ap.) 

Intrarea  în  localuri  publice  pentru  a  consuma  băuturi  ameţitoare  (can.  54 
ap.;  22,  VII  ec.;  24  Laod.;  47  Cart.). 

Jocurile  de  cărţi  şi  jocurile  de  hazard  (can.  42,  43  ap.;  50,  VI  ec.). 

Castrarea  sau  orice  mutilare  a  corpului  făcută  cu  scop  voit,  fără  a  fi  necesar 
(can.  2-24  ap.;  1, 1  ec.). 

Lipsa  de  decenţă ,  de  bunăcuviinţă,  distracţiile  imorale  şi  josnice, 
condamnabile  şi  de  dispreţuit  (can.  24,  51,  62,  66,  VI  ec.;  17,  70  Cart.).  , 

3.  Cine  are  dreptul  să  pronunţe  sentinţa  caterisirii? 

în  conformitate  cu  prevederile  sfintelor  canoane  forurile  de  judecată 
competente  a  pronunţa  pedeapsa  caterisirii  sunt: 

î)  Episcopul  eparhiot ,  în  cazul  preoţilor  şi  diaconilor  din  eparhia  sa,  cu  drept 
de  apel  al  celor  condamnaţi,  la  mitropolit  sau  sinodul  mitropolitan  (can.  5, 1  ec.;  6, 
Ant.;  14,  Sard.); 

2)  Sinodul  provincial  (mitropolitan),  în  plenul  său,  ca  primă  şi  ultimă  instanţă 
pentru  episcopii  din  cadrul  mitropoliei  respective  şi  ca  instanţă  de  recurs  pentru  preoţii 
şi  diaconii  judecaşi  de  episcop.  în  acest  caz  sinodul  instituit  în  instanţă  de  judecată  se 
cere  să  fie  format  din  mai  mult  de  trei  episcopi  plus  mitropolitul  (can.  1 , 1-II). 

La  sentinţa  sinodului  provincial  (mitropolitan),  dată  cu  unanimitate  de  voturi 
nu  se  poate  apela  (can.  15  Ant.). 

Dacă  asupra  sentinţei  nu  cad  de  acord  toţi  membrii  sinodului  instituit  în 
instanţă  de  judecată,  atunci  mitropolitul  este  obligat  să  invite,  la  sinodul 
mitropolitan- in  stanţă  de  judecată,  şi  episcopi  din  afara  mitropoliei  (can.  14,  Ant.). 

In  cazul  în  care,  din  diferite  motive,  nu  se  poate  întruni  sinodul  mitropolitan 
pentru  a  se  institui  în  for  de  judecată,  se  cere  ca  sinodul  instituit  ca  for  de  judecată 
pentru  a  judeca  pe  episcop  să  fie  format  din  12  episcopi,  cel  care  judecă  pe  preot  - 
în  apel  -  să  fie  format  din  6  episcopi,  iar  cel  care  judecă  pe  diacon  să  fie  format  din 
3  episcopi  (can.  12,  20,  100,  Cart.). 

Judecata  trebuie  să  se  desfăşoare  după  procedura  legală,  sub  sancţiunea 
nulităţii  hotărârii. 

Cel  care  urmează  a  fi  judecat  să  fie  citat  legal  şi  audiat.  Dacă  nu  se  prezintă 
-  după  trei  citări  legale  -  sau  refuză  să  se  prezinte,  poate  fi  judecat  în  lipsă  (can.  74 
ap.;  6,  II  ec.;  77,  Cart.)  şi  caterisit  chiar  şi  pentni  simplul  motiv  că  refuză  să  se 
supună  forurilor  de  judecată  (can.  15,  104,  Cart.). 

Stăpânirea  de  stat  poate  dispune,  în  caz  de  nevoie,  să  se  întrunească  sinodul 
episcopilor  şi  să  se  constituie  în  for  de  judecată  pentru  a  sancţiona  vreun  cleric  pus 
sub  acuzare  (can.  104,  Cart.). 

în  Biserica  Ortodoxă  Română  organul  de  judecată  competent  pentru  a  aplica 
pedeapsa  pentru  clericii  de  mir  -  preoţi  şi  diaconi  -  este  consistoriul  eparhial  (art. 
4,  al.  1  B,  lit.  d;  art.  51,  R.P.),  iar  pentru  clericii  monahi  -  ierodiaconi  şi  ieromonahi 
-  este  consistoriu  eparhia-monahal  (art.  246,  R.P.). 

Hotărârea  pentru  a  fi  legală  se  cere  a  se  lua  cu  unanimitate  de  voturi  de  către 
completul  de  judecată  al  consistoriului  şi  aprobată  de  chiriarhul  eparhiot  respectiv 
(art.  173,  R.P;  art.  153,  St.;  art.  174,  R.P.),  cu  drept  de  recurs  la  Sfântul  Sinod 
plenar  în  termen  de  15  zile  (art.  177,  228  R.P.),  singurul  organ  de  recurs  în  ambele 
cazuri  -  atât  pentru  clericii  de  mir  cât  şi  pentru  clericii  monahi  (art.  152,  St.;  art. 
181,246,  al.  3:  art.  227,  R.P.). 

Sfântul  Sinod,  la  propunerea  Comisiei  canonică-juridică  şi  pentru  disciplină 
din  cadrul  sinodului,  care  a  primit  cazul  (art.  49,  lit.  f,  R.O.C.)  spre  studiere  şi 
referire,  poate  să  respingă  (art.  232,  R.P.9  sau  să  admită  petiţia  de  recurs,  dispunând 
totodată  rejudecarea  în  fond  a  pricinei  de  către  Consistoriul  central  bisericesc, 
hotărâre  ce  va  fdi  definitivă  şi  executorie  după  aprobarea  ei  de  către  patriarh,  ca 
preşedinte  al  Sfântului  Sinod  8art.  223,  237,  R.P.). 

Condamnarea  definitivă  a  preotului  sau  diaconului  -  de  mir  sau  monah  -  va  fi 
comunicată  organului  în  drept  (art.  238,  R.R)  prin  care  se  şi  execută  (art.  154,  St.). 

Hotărârea  luată  în  aceste  condiţii  capătă  puterea  de  lucru  judecat  (art.  239,  R.  P). 

Clericul  caterisit  prin  hotărârea  rămasă  definitivă  şi  investită  cu  formulă 
executorie,  poate  cere  -  în  condiţiile  art.  240,  R.P.  -  revizuirea  hotărârii  de 
condamnare.  Cererea  de  revizuire  va  fi  adresată  patriarhului,  ca  preşedinte  al 
sfântului  Sinod,  care  o  va  trimite  Consistoriului  central  bisericesc  spre  cercetare. 

Consistoriul  central  bisericesc  care  a  primit  cazul  spere  judecare  în  revizuire 
nu  va  lua  în  considerare  şi  nu  va  da  curs  cererilor  nemotiovate  şi  fâră  acte 
doveditoare.  în  caz  contrar,  va  casa  decizia  de  condamnare  şi  va  trimite  pe  condamnat 
şi  va  trimite  pe  condamnat  înaintea  altui  Consistoriu  eparhial  decât  cel  care  l-a 
judecat  şi  condamnat,  unde  chestiunea  se  va  judeca  din  nou. 

Hotărârea  luată  de  acest  consistoriu  va  fi  fâră  drept  de  recurs  (art.  240,  alin. 
1-5,  R.  P.). 

Organul  de  judecată  al  episcopilor  pentru  abateri  de  orice  fel  în  Biserica 
ortodoxă  română  este  sinodul  plenar  al  Bisericii  ortodoxe  române  instituit  în  for  de 
judecată  (art.  10,  lit.  j,  St.). 

Sfântul  Sinod,  instituit  în  for  de  judecată,  judecă  pe  membrii  săi  după 
următoare  procedură: 

Plângerile  împotriva  chiriarhilor  se  adresează  patriarhului,  care  cu  aprobarea 
sinodului  permanent,  dispune  cercetarea  cazului,  iar  rezultatul  celor  constatate  îl 
aduce  la  cunoştinţa  Sfântului  Sinod  (art.  4,  lit.  n,  R.O.C.). 

In  cazul  în  care  Sfântul  Sinod,  cu  2/3  din  numărul  membrilor  săi,  decide  prin 
vot  secret,  trimiterea  în  judecată  a  unuia  din  membrii  săi.  comisia  canonică-juridică 
şi  pentru  disciplină  se  instituie  în  instanţă  de  judecată  (art.  49,  lit.  r,  R.O.C.).  în 
acest  caz  comisia  instituită  în  for  de  judecată  se  completează  până  la  numărul  de 
12  membrii  judecători,  cu  noi  membri  aleşi  prin  vot  nominal  sau  secret  din  sânul 
membrilor  Sfântului  Sinod  plenar. 

Hotărârea  luată  de  acest  for  devine  obligatorie,  în  caz  de  caterisire,  numai 
după  aprobarea  ei  de  către  Sfântul  Sinod,  cu  una  limbate  de  voturi  a  membrilor  săi 
(art.  50  R.O.C.). 

3.  Care  este  situaţia  unui  cleric  după  cc  a  fost  caterisit  şi  hotărârea  a 
rămas  definitivă  după  sfintele  canoane?  .  ,  ( 


Clericul  caterisit,  cu  respectarea  procedurii  prevăzute  de  sfintele  canoane 
(can.  1 ,  Ciril;  74  ap.;  6,  II  ec.;  1 2,  20,  1 00  Cart.;  1 , 1-II;  1 4  Ant.),  încetează  a  mai 
face  parte  din  cler,  trecând  îr  rândul  laicilor  (can.  21,  VI  ec.;  8,  Nic.  Const.;  7, 
Vasile  cei  Mare.;  9  Neoc.)  şi  numai  poate  îndeplini  nici  un  serviciu  clerical  v  27, 

A 

28  cart.).  In  consecinţă,  un  astfel  de  cleric,  căruia  ă  s-a  aplicat  pedeapsa  caterisirii 
“pentru  totdeauna  şi  ireversibil'1,  este  oprit  dc  a  mai  exercita  puterea  bisericească, 
adică  nu  mai  are  dreptul  de  a  învăţa,  a  sfinţi  sau  administra  sfintele  Taine  şi  ierurgii 
bisericeşti  şi  de  a  conduce  comunitatea  credincioşilor  pe  calea  mântuirii.  Totodată, 
îşi  pierde  şi  numele  de  preot  ca  şi  demnitatea  şi  beneficiile  de  care  se  bucura  ca 
cleric.  Se  şterge  din  catalogul  clericilor  şi  se  tece  în  catalogul  laicilor. 

Când  caterisirea  se  aplică  ca  pedeapsă  pentru  una  din  fărădelegile  capitale: 
hula  împotriva  Sfântului  Duh  (apostazia),  erezia  şi  schisma,  în  care  se  constată  că 
persistă  cu  îndărătnicie,  se  face  totodată  şi  constatarea  că  cel  oprit  de  la  săvârşirea 
celor  sfinte  (caterisit)  a  căzut  de  fapt  din  har,  a  pierdut  capabilitatea  harică  de  a 
săvârşi  cele  sfinte,  primită  prin  hirotoni,  deoarece  pierzând  credinţa,  pierde  de  fapt 
baza  succesiunii  apostolice,  iar  încetând  aceasta  pierde  şi  preoţia.  De  regulă.  în 
acest  caz,  celui  caterisit,  exclus  sau  depus  din  cler,  i  se  aplică  totodată  şi  pedeapsa 
afurisirii  sau  a  excluderii  din  Biserică.  Unei  astfel  de  caterisiri  i  se  zice  în  limbaj 
popular  “luarea  harului’',  aceasta  în  sens  impropriu,  deoarece  efectul  caterisirii,  în 
acest  caz,  nu  este  de  fapt  luarea  harului,  ci  mimai  oprirea  de  la  administrarea  lui, 
împreună  însă  cu  constatarea  d.*  către  autoritatea  care  aplică  pedeapsa  că  cel  în 
cauză  este  căzut  din  har  prin  tr.adeiegiie  pe  caro  le-a  săvârşit  şi  în  care  persistă  cu 

Caterisirea  este  o  pedeapsă  definitivă  şi  ireversibilă.  Asupra  ei  nu  se  mai 
poate  reveni.  Acesta  înseamnă  că  cel  caterisit  chiar  dacă  se  pocăieşte  şi  regretă 

fărădelegile  săvârşite  pentru  c^re  a  fost  sancţionat,  depus  din  preoţie  sau  din  cler, 
nu  mai  poate  dobândi  nici  una  din  treptele  ierarhice  (can.  1,  VI  ec.;  3,  Vasile  cel 
Mare).  Canonul  62  apostolic  dispune  în  mod  expres  că  cel  ce  se  pocăieşte  în  această 
situaţie  poate  fi  primit  numai  ca  laic.  Pentru  a  avea  certitudinea  excluderii,  can.  16 
al  sin  I-II  Constantinopol  şi  canonul  16,  Sardica,  dispun  ocuparea  imediată  a  postului 
rămas  vacant  în  urma  depunerii  clericului,  pentru  a  face  imposibilă  reţinerea  în 
continuare  a  funcţiei. 

Clericul  “caterisit  după  rânduială”,  care  săvârşeşte  un  serviciu  clerical, 
conform  canoanelor  28  apostolic  şi  88  al  Sf.  Vasile  cel  Mare,  se  exclude  cu  totul 
din  Biserică  (art.  17,  R.P.). 

Clericului  caterisit,  care  se  pocăieşte  de  păcatul  pentru  care  a  fost  pedepsit,  i 
se  poate  permite  să  poarte  cel  mult  semnele  externe  clericale  (can.  21,  VI  ec.). 

A 

4.  In  ce  situaţie  se  găsesc  clericii  (episcopi  sau  preoţi)  care  slujesc 
împreună  cu  un  cleric  caterisit  sau  îi  permit  să  slujească,  în  lumina  sfintelor 
canoane? 

A 

In  această  privinţă  sfintele  canoane  prevăd  următoarele:  clerixcul  care 
comunică  sau  întreţine  relaţii  cu  un  cleric  caterisit  să  se  excludă  din  Biserică 
(afurisească)  “mai  ales  dacă,  cunoscând  hotărârea  cea  dată  împotriva  celui  caterisit, 
ar  îndrăzni  să  comunice  cu  acesta”  (can.  4,  Ant.).  Clericul  care  se  roagă  cu  un 
cleric  caterisit  să  se  caterisească  şi  el  (can.  1 1  ap.),  chiar  dacă  se  roagă  în  casă 
particulară  (can.  10,  ap.). 

A 

5.  In  ce  situaţie  canonică  se  găsesc  preoţii  care  ştiu  că  un  preot  e  caterisit 
în  altă  eparhie  şi,  totuşi,  venind  la  ei  (clericul  caterisit),  sunt  îndemnaţi  de 
episcopul  lor  să  slujească  cu  cel  caterisit? 

Preotul  care  se  roagă  împreună  cu  cel  caterisit,  slujeşte  împreună  cu  unul 
ca  acesta  sau  permite  să  slujească  un  preot  caterisit,  potrivit  sfintelor  canoane 
(can.  1 1  ap.),  este  pasibil  de  pedeapsa  caterisirii,  iar  episcopul  care  îndeamnă  pe 
preoţii  săi  să  conslujească  cu  un  cleric  caterisit  legal  de  alt  episcop  sau  for  de 
judecată  sinodal  bisericesc,  canonic  instituit  şi  investit  cu  autoritate  conform 
sfintelor  canoane  şi  legilor  Bisericii  locale  autocefale  respective,  este  pasibil  a  fi 
sancţionat  cu  pedeapsa  caterisirii  şi  afurisirii  în  caz  că  stăruie  cu  îndărătnicie  în 
fărădelegea  în  care  se  găseşte,  în  baza  canonului  4,  Antiohia,  care  prevede  că 
“toţi  cei  ce  comunică  cu  un  caterisit  să  se  lepede  din  Biserică  (afurisească),  mai 
ales  dacă,  cunoscând  ei  hotărârea  dată  împotriva  celui  amintit  mai  sus,  ar  îndrăzni 
să  comunice  cu  dânsul”. 

în  această  situaţie  episcopul  ca  şi  preotul  dau  dovadă  că  nesocotesc  unele 
norme  de  disciplină  bisericească  şi  anume: 

Rânduiala  unanim  recunoscută  în  Biserica  Ortodoxă  potrivit  căreia  o 
pedeapsă  dată  de  un  for  de  judecată  bisericesc  oitodox  legal  instituit  este  valabilă 
în  întreaga  Biserică  ortodoxă  (can.  12,  32,  ap.;  5,  I  ec;  1  Constantinopol,  Sf. 
Sofia  1 3  Sard.;  9, 10  Cart.).  Unii  ca  aceştia  se  fac  răspunzători  de  aceeaşi  vinovăţie 
împreună  cu  cei  ce  nu  se  supun  hotărârii  judecătoreşti  (can.  9,  Cart.).  Aceştia 
aduc  “ocară2  celor  l-au  pedepsit  legal  pe  cel  venit  la  ei,  ca  unii  care  au  primit  pe 
cel  s-a  refugiat  la  ei,  cunoscând  că  cel  caterisit  “s-a  dezbinat  de  comuniunea  cu 
episcopul  său”. 

Rânduiala  potrivit  căreia  un  cleric  caterisit  trebuie  tras  la  răspundere  -  ca 
unul  care  nu  a  respectat  şi  a  încălcat  voit  buna  rânduială  -  atât  de  cel  ce  l-a  condamnat 

A 

cât  şi  de  toţi  ceilalţi  epsicopi.  In  această  privinţă  canonul  5, 1  ecumenic  dispune  ca 
“toţi  cei  lepădaţi  de  unii  să  nu  se  primească  de  către  alţii”.  Aceasta  pentru  faptul  că 
toţi  episcopii  -  “pentru  a  se  păstra  pacea  şi  a  se  menţine  unitatea  tuturor”  (can.  13, 
Sard.)  -  sunt  obligaţi  a  socoti  sub  pedeapsă  pe  toţi  cei  pedepsiţi  legal  de  alţi  episcopi 
sau  de  sinoade  constituite  în  for  de  judecată  (can.  1,  Const.  —  Sf.  Sofia).  In  caz 
contrar  toţi  aceşti  episcopi  -  sau  preoţi  -  sunt  pasibili  a  fi  sancţionaţi  ca  şi  cei  pe 
care  îăi  ocrotesc,  încurajându-i  şi  sprijinindu-i  să  se  sustragă  de  la  executarea 
pedepsei ,  nesocotind  autoritatea  care  i-a  sancţionat  pe  drept  şi  în  mod  deplin  legal 
(can.  12, 32  ap.).  .  .  -\ 

Abstract:  The  deposition  is  the penal ity  the  eccesiastical  authority punishes 
the  clergy  -  bishops,  priest,  deacons  -  found  guilty  of  seroins  misdoing  against  the 
dispositions  established  by  religiovs,  moral,  and  canonical  rules.  It  consists  of 
once  for  all,  irreversible  prohibition  to  exercise  any  of  the  three  functions  ascribed 
to  the  clergy  -  worshiping,  leading  and  teaching  -  which  is  losing  the  clerical 
status  and  deposing  to  the  layhood.  The  article  offers  a  detalied  account  of  various 
kinds  of  infringements  punished  by  deposition  according  to  the  Orthodox  Canon 
Law:  against  the  rule  of  faith  (apostasy,  heresy,  schism);  against  the  ecclesiastical 
discipline  (e.g.,  symony,  unfulfilled  clerical  duties,  failure  to  observe  prescribed 
fasts  and  abstinence);  against  moral  and  social  order  (e.g.,  beating,  homicide, 
divorce,  adultery,  second  marriage,  drunkeness,  usury).  Then  it  examines  the 
competence  to  pronounce  deposition,  as  well  as  the  juridical  effects  of  deposition 
and  the  canonical  situat  ion  of  those  worshiping  with  deposed  clergymen. 

PĂRINTELE  ARHIDIACON  PROFESOR  DOCTOR 
CONSTANTIN  VOICU  LA  75  DE  ANI  DE  VIAŢĂ 

Există  oameni  asupra  cărora  trecerea  timpului  nu  lasă  urme  vizibile,  iar 
tinereţea,  robusteţea,  implicarea  şi  dinamismul  de  care  dau  dovadă  fac  aproape 
imposibilă  încercarea  de  a  le  intui  vârsta.  Din  această  categorie  face  parte  şi  Părintele 
Rector  Constantin  Voicu,  care  la  5  decembrie  2005  a  împlinit  vârsta  de  75  de  ani. 
Datorită  angajării  sale  susţinute  în  activitatea  didactică  şi  administrativ- 
gospodărească  şi  ca  membru  în  Consiliul  Naţional  de  Acreditare  Academică,  cu 
nimic  diminuată  faţă  de  anii  anteriori,  evenimentul  a  trecut  aproape  neobservat. 
De  fapt  nici  nu  ni-1  putem  imagina  altfel  pe  Părintele  Rector  decât  mereu  angajat  şi 
dispus  să  pună  umărul  acolo  unde  simte  că  este  nevoie  de  priceperea,  experienţa  şi 
energia  sa.  Numai  aşa  înţelegem  cum  a  fost  posibil  ca  aproape  1 3  ani  să  călătorească 
neobosit  între  Sibiu,  Alba  Iulia  şi  Oradea,  unde  pe  lângă  activitatea  didactică 
desfăşurată,  care  ştim  că  solicită  foarte  mult,  a  îndeplinit  şi  înalta  demnitate  de 
conducere  a  facultăţilor  de  teologie  din  aceste  oraşe  în  calitate  de  decan. 

Sărbătoritul  s-a  născut  la  5  decembrie  1929,  în  oraşul  Braşov,  într-o  familie 
evlavioasă.  Aici,  după  cursurile  primare,  şi-a  făcut  studiile  liceale  la  vestita  şcoală 
şaguniană  unde  îşi  ia  bacalaureatul,  A  urmat  apoi  cursurile  Institutului  Teologic 
Universitar  din  Sibiu  pe  care  l-a  absolvit  ca  licenţiat  în  1 952.  A  continuat  pregătirea 
şi  aprofundarea  teologică  la  Institutul  Teologic  din  Bucureşti,  frecventând  cursurile 
de  doctorat  la  secţia  istorică,  specialitate  Patrologie  şi  Literatură  postpatristică  unde 
obţine  titlul  academic  de  Doctor  în  teologie  în  1975  cu  teza:  Teologia  muncii  la 
Sfântul  loan  Gură  de  Aur  şi  actualitatea  ei.  între  1977-1978  a  făcut  studii  de 
specializare  postdoctorale  la  Facultăţile  de  Teologie  protestantă  din  Geneva  şi 
Neuchâtel  (Elveţia). 

Din  1 952  şi  până  în  1 996,  activitatea  Părintelui  Rector  a  constat  în  îndeplinirea 
cu  multă  abnegaţie  şi  dăruire  a  mai  multor  funcţii  şi  responsabilităţi  la  Institutul 
Teologic  Universitar  din  Sibiu,  devenit  mai  apoi  Facultatea  de  Teologie  „Andrei 
Şaguna”  din  cadrul  Universităţii  „Lucian  Blaga”  din  Sibiu.  Astfel,  între  1952-1959 
a  fost  bibliotecar  al  Bibliotecii  Mitropolitane,  iar  din  1 959  până  în  1 973  a  îndeplinit 
funcţia  de  secretar-şef  la  Institutul  Teologic  Universitar.  în  1973  ocupă  prin  concurs 
postul  de  lector  la  disciplina  Patrologie  şi  Literatură  postpatristică,  iar  în  1975 

devine  conferenţiar.  Se  titularizează  ca  profesor  universitar  la  aceeaşi  catedră  în 
1976,  predând  studenţilor,  masteranzilor  şi  doctoranzilor,  fără  întrerupere,  până 
astăzi. 

Se  cuvine  să  facem  precizarea  că  între  anii  1976-1979  a  îndeplinit  şi  funcţia 
de  prorector,  iar  între  1979-1992  (timp  de  12  ani  )  înalta  demnitate  de  rector  al 
acestui  renumit  şi  străvechi  aşezământ  de  cultură  teologică  care  este  Facultatea  de 
Teologie  „Andrei  Şaguna”. 

In  perioada  în  care  a  condus  în  calitate  de  prorector  şi  rector  a  pus  mult  suflet 
şi  devotament  pentru  buna  desfăşurare  a  activităţii  Institutului,  ajutând  la 
promovarea  mai  multor  cadre  didactice  tinere,  bine  pregătite,  care  au  reuşit  să 
menţină  la  aceeaşi  cotă  înaltă  învăţământul  teologic  sibian,  a  cărui  faimă  a  fost  şi 
este  recunoscută  nu  numai  în  ţară,  ci  şi  în  străinătate. 

Perioada  anilor  1979  -  decembrie  1989  a  fost  una  extrem  de  dificilă  pentru 
Biserică  în  general  şi  pentru  învăţământul  teologic  în  special.  în  ciuda  acestor 
greutăţi,  Părintele  Rector  a  făcut  dovada  unei  înalte  şi  abile  diplomaţii  bisericeşti 
reuşind,  cu  ajutorul  lui  Dumnezeu,  să  rezolve  într-un  mod  benefic  şi  fericit  toate 
problemele  care  s-au  ivit.  Deşi  autorităţile  comuniste  au  încercat  să  reducă  numărul 
studenţilor  teologi  şi  să  limiteze  accesul  tinerilor  spre  teologie,  a  reuşit  să  dejoace 
acest  plan,  ajutând  totodată  pe  foarte  mulţi  preoţi  şi  călugări  să-şi  completeze  studiile 
teologice  la  forma  fără  frecvenţă. 

Aproape  zece  ani  din  perioada  în  care  a  condus  ca  rector  a  avut  privilegiul 
de  a  lucra  sub  oblăduirea  directă  a  înalt  Prea  Sfinţitului  Dr.  Antonie  Plămădeală, 
Mitropolitul  Ardealului,  personalitate  de  aleasă  cultură,  teolog  de  înaltă  erudiţie, 
ctitor  de  vocaţie  şi  un  ierarh  de  înaltă  ţinută.  împreună  au  reuşit  -  după  mari  şi 
susţinute  eforturi  -  să  obţină  în  1984  dreptul  pentru  Institutul  Teologic  din  Sibiu 
de  a  organiza  cursuri  de  doctorat  şi  de  a  acorda  titlul  academic  de  doctor  în 
teologie. 

A 

In  1996  a  fost  ales  decan  la  noua  Facultate  de  Teologie  a  Universităţii  „1 
Decembrie”  din  Alba-Iulia,  aşezământ  la  a  cărui  înfiinţare  a  avut  un  aport  deosebit. 
Din  primăvara  anului  2000  devine  decanul  Facultăţii  de  Teologie  a  Universităţii 
din  Oradea.  De  fapt,  legăturile  sale  cu  Oradea  sunt  mult  mai  vechi,  deoarece  a 
activat  şi  anterior,  în  calitate  de  profesor  asociat  la  această  facultate. 

în  calitate  de  prorector  şi  rector  a  participat  la  peste  treizeci  de  întruniri  cu 
caracter  teologic  şi  ecumenic  pe  plan  naţional  şi  internaţional,  unde  a  susţinut 
conferinţe  sau  referate.  Le  ilustrăm  pe  cele  mai  semnificative: 

-  Al  doilea  Congres  al  şcolilor  de  teologie  ortodoxă,  Atena,  1976; 

-  Al  treilea  Congres  al  şcolilor  de  teologie  ortodoxă.  Boston  (SUA),  1987; 

-  Simpozion  teologic.  Universitatea  din  Hamburg,  noiembrie,  1980; 

-  Consultaţia  „  Bazele  teologice  ale  drepturilor  omului ",  Geneva,  mai  1 980; 

-  Pregătirea  celei  de-a  IV-a  Adunări  Generale  a  Consiliului  Ecumenic  al 
Bisericilor,  Institutul  Ecumenic  din  Bossey,  Elveţia,  iunie  1 982; 

-  Douăsprezece  secole  de  la  cel  de-al  VÎI-lea  Sinod  Ecumenic, 
Constantinopol,  septembrie  1987; 

-  A  VII -a  Adunare  Generală  a  Consiliului  Mondial  al  Bisericilor,  Camberra 
(Australia),  februarie  1991; 

-  A  X-a  Adunare  Generală  a  Conferinţei  Bisericilor  Europene,  Praga, 
septembrie  1992; 

-  Diaconia  în  Biserica  Ortodoxă  Română,  Universitatea  din  Kempten 
(Germania),  mai  1990. 

Lista  bibliografică  a  Părintelui  Rector  Voi  cu  însumează  peste  o  sută  douăzeci 
de  titluri.  Dintre  lucrările  publicate  în  volum  amintim: 

1.  Teologia  muncii  la  Sfântul  Ioan  Gură  de  Aur  şi  actualitatea  ei.  Sibiu,  1 975, 

140  p.;  U  ,  ..  •  .  >  o-  ■ 

2.  Biserica  strămoşească  din  Transilvania  în  lupta  pentru  unitatea  spirituală 
şi  naţională  a  poporului  român,  Sibiu,  1989,  343  p.; 

3.  Transylvania.  Romanian  History  and  Perpetuation,  Bucharest,  1 993,  448 

p.  (în  colaborare);  .  r.  .  t,  ;r  .  ><  f:  ••  •  ,j , 

4.  Transilvania  -  istorie  şi  dăinuire  românească  -  documentele  maghiare 
confirmă.  Editura  Sirius,  Bucureşti,  1995,  320  p.  (în  colaborare); 

5.  Patrologie,  Manual  pentru  Seminariile  Teologice,  Editura  Institutului  Biblic 
şi  de  Misiune  a  Bisericii  Ortodoxe  Române,  Bucureşti,  2004,  334  p.  (în  colaborare 
cu  Pr.  Conf.  Dr.  N.  Dumitraşcu);  . 

6.  Studii  de  Teologie  Patristică,  Editura  Institutului  Biblic  şi  de  Misiune  a 
Bisericii  Ortodoxe  Române,  Bucureşri,  2004. 

A  scris  şi  publicat  studii  de  referinţă  asupra  Sfinţilor  Ignatie  Teoforul,  Policarp 
al  Smirnei,  Clement  Romanul,  Ciprian,  Grigorie  de  Nazianz,  Grigorie  de  Nyssa, 
Vasile  cel  Mare,  Ioan  Gură  de  Aur,  Maxim  Mărturisitorul  şi  Ioan  Damaschin,  studii 
care  au  fost  publicate  în  revistele  de  specialitate  din  ţară  şi  străinătate.  Tot  pe  linie 
didactică  se  cuvine  menţionată  activitatea  desfăşurată  în  calitate  de  conducător  de 
doctorat.  Până  în  momentul  de  faţă  a  îndrumat  şi  finalizat  pregătirea  a  peste 
cincisprezece  doctoranzi,  iar  din  1976  şi  până  la  finele  lui  2004  a  făcut  parte  din  o 
sută  treisprezece  comisii  de  examen  de  doctorat,  nu  numai  pentru  teologie,  ci  şi 
pentru  alte  ştiinţe  precum  filozofie  şi  istorie,  din  marile  centre  universitare  din 
ţară.Se  cuvine  să  mai  amintim  un  aspect  important  legat  de  viaţa  şi  activitatea  sa  şi 
anume  că  Părintele  Rector  a  mai  avut  un  mare  privilegiu:  acela  de  a  fi  ucenicul 
devotat  şi  unul  dintre  apropiaţii  Mitropolitului  de  pioasă  amintire  Nicolae  Bălan, 

de  la  care  a  învăţat  bunătatea,  echilibrul,  iubirea  şi  respectul  faţă  de  Dumnezeu,  de 
Biserică  şi  de  oameni,  capacitatea  de  a  înţelege  realităţile  şi  problemele  oamenilor 
nu  numai  cu  mintea,  ci  şi  cu  inima. 

A  rămas  în  conştiinţa  şi  amintirea  generaţiilor  de  studenţi  de  la  Sibiu  ca  un 
adevărat  părinte,  arătându-le  acestora  întotdeauna  înţelegere,  iubire  şi  bunăvoinţă. 
Prea  Cucernicia  Sa  a  înţeles  că  în  relaţiile  cu  studenţii,  cu  colegii  şi  cu  oamenii  în 
general,  iubirea  înseamnă  „suprema  responsabilitate  pentru  altul”  şi  că  atât  valorăm 
ca  oameni  câtă  bucurie  reuşim  să  facem  în  jurul  nostru. 

Aflându-ne  într-un  context  sărbătoresc,  dar  şi  într-un  mediu  teologic  şi  eclesial 
totodată,  consider  că  este  potrivit  să  apelăm  la  cuvintele  pline  de  autoritate  ale 
Sfanţului  Apostol  Pavel  care,  în  Epistola  către  Evrei  5,4,  spune: nimeni  nu-şi 
ia  singur  cinstea...  "  Aşa  este! .. .  Cinstea  se  dobândeşte  prin  merit.  Or,  tocmai  aceasta 
facem  prin  intermediul  rândurilor  de  faţă:  aducem,  cu  smerenie  de  ucenic,  cinstea, 
preţuirea  şi  iubirea  noastră  unui  vrednic  slujitor  al  altarului  învăţământului  teologic 
românesc  şi  al  Bisericii,  la  75  de  ani  de  viaţă. 

La  mulţi  ani,  iubite  Părinte  Rector! 


Pr.  Lect.  Dr.  Ioan  Mircea  lelciu 
Facultatea  de  Teologie  Ortodoxă  «Andrei  Şaguna»,  Sibiu 


ARHIDIACON  PROF.  DR.  CONSTANTIN  VOICU  - 
DOCTOR  HONORIS  CAUSA 
AL  UNIVERSITĂŢII  DIN  ORADEA 

9 

a 

In  ziua  de  7  decembrie  2004,  în  Aula  Magna  a  Universităţii  din  Oradea  s-a 
desfăşurat  o  ceremonie  emoţionantă,  de  suflet:  decernarea  titlului  de  Doctor  Honoris 
Causa  unei  personalităţi  marcante  a  învăţământului  teologic  românesc,  Părintelui 
Arhid.  Prof.  Dr.  Constantin  Voicu,  care  cu  două  zile  înaintea  acestui  eveniment  a 
sărbătorit  împlinirea  a  75  de  ani  de  viaţă.  Alături  de  distinsa  personalitate  sărbătorită, 
la  masa  prezidiului  au  luat  loc: 

-  Prof.  Univ.  Dr.  Nicolae  Josan,  Prorector  al  Universităţii  din  Oradea; 

-  Prea  Sfinţia  Sa  Dr.  Petroniu  Sălăjanul,  Arhiereu  vicar  al  Episcopiei 
Ortodoxe  Române  a  Oradiei,  Bihorului  şi  Sălajului; 

-  Pr.  Conf.  Univ.  Dr.  Nicu  Dumitraşcu,  Decanul  Facultăţii  de  Teologie 
Ortodoxă  a  Universităţii  din  Oradea; 

-  Pr.  Conf.  Univ.  Dr.  Miron  Erdei,  Şeful  Catedrei  de  Teologie  din  cadrul 
aceleiaşi  Facultăţi. 

Momentul  festiv  a  fost  deschis  de  Dl.  Prorector  Prof.  Univ.  Dr.  Nicolae  Josan, 
care  a  subliniat  importanţa  momentului  în  viaţa  culturală  şi  ştiinţifică  a  Universităţii 
şi  a  transmis  cele  mai  calde  urări  de  sănătate,  bucurie  şi  împlinire  a  tuturor 
năzuinţelor  din  partea  Domnului  Rector,  Prof.  Univ.  Dr.  Teodor  Trai  an  Maghiar,  şi 
a  Senatului  Universităţii.  S-au  evidenţiat  apoi,  meritele  celui  sărbătorit,  atât  pe 
planul  cercetării  teologice  în  general,  cât  şi  aportul  deosebit  al  Părintelui  Arhid. 
Prof.  Univ.  Dr.  Constantin  Voicu  la  dezvoltarea  învăţământului  teologic  românesc. 

Pr.  Conf.  Univ.  Dr.  Nicu  Dumitraşcu  a  dat  citire  apoi  unui  amplu  Laudatio 
cuprinzând  reperele  semnificative  ale  vieţii  şi  activităţii  Părintelui  Profesor  Voicu, 
precum  şi  trăsăturile  definitorii  ale  contribuţiei  pe  care  Prea  Cucernicia  Sa  a  adus- 
o  de-a  lungul  anilor  în  beneficiul  generaţiilor  de  studenţi  şi  doctoranzi  pe  care  i-a 
îndrumat.  S-a  subliniat  că  activitatea  ştiinţifică  şi  de  cercetare  teologică  a 
Sărbătoritului  însumează  şapte  cărţi  publicate  şi  peste  120  de  studii  şi  articole 
publicate  în  reviste  de  prestigiu  din  ţară  şi  străinătate. 

A 

Iniţiativei  de  omagiere  a  Facultăţii  de  Teologie  din  Oradea  i  s-a  alăturat  însuşi 
întâi  Stătătorul  Bisericii  Ortodoxe  Române,  Prea  Fericitul  Părinte  Patriarh  Teoctist 
care  a  adresat  Părintelui  Rector  cu  această  ocazie  festivă  o  emoţionantă  scrisoare 

de  felicitare  în  care,  printre  altele,  se  arată:  „  Meritele  dobândite  l-au  recomandat, 
aşadar,  autorităţii  bisericeşti  care  l-a  promovat  în  funcţii  de  răspundere,  dar  mai 
ales  dragostei  discipolilor  care,  fără  excepţie,  păstrează  amintirea  luminoasă  a 
Profesorului  de  vocaţie  şi  a  dascălului  plin  de  căldură  sufletească  şi  înţelegere.  ” 

A  urmat  apoi  momentul  solemn  al  înmânării  Diplomei  de  Doctor  Honoris 
Causa  de  către  Domnul  Prorector  Nicolae  Josan,  în  timp  ce  corul  Facultăţii  de 
Teologie  din  Oradea  a  cântat  imnul  academic  Gaudeamus  igitur  sub  bagheta 
dirijorului  Pr.  Lect.  Dr.  Mihai  Brie. 

Apoi,  noul  Doctor  Honoris  Causa,  Arhid.  Prof.  Dr.  Constantin  Voicu,  a 
răspuns  printr-o  prelegere  despre  Sfinţii  Trei  Ierarhi  şi  modul  în  care  aceştia  rămân 
modele  autentice  şi  perene  pentru  studenţii  teologi. 

Printre  cei  care  au  luat  cuvântul,  după  profunda  prelegere,  s-a  numărat  şi 
Prea  Sfinţia  Sa  Dr.  Petroniu  Sălăjanu  care  şi-a  exprimat  admiraţia  faţă  de  munca 
neobosită  a  dascălului  şi  omului  Constantin  Voicu,  subliniind  momentele  în  care 
activitatea  Sărbătoritului  s-a  intersectat  cu  cea  a  Prea  Sfinţiei  Sale. 

Membrii  corpului  profesoral  al  Facultăţii  de  Teologie,  precum  şi  distinşii 
membri  ai  Senatului  Universităţii  prezenţi  la  eveniment  au  fost  invitaţi  la  recepţia 
oferită  în  cinstea  acestui  eveniment  deosebit. 


Pr.  Lect.  Dr.  Ioan  Mircea  Ielciu 
Facultatea  de  Teologie  Ortodoxă  «Andrei  Şaguna»,  Sibiu 


Din  actualitatea  ecumenică 


MISIUNE  ŞI  EVANGHELIZARE  ÎN  UNITATE  ASTĂZI* 


Introducere 

:  .  I  •  r 

1.  Mişcarea  ecumenică  îşi  are  originile  în  activitatea  misionară,  întrucât 
cercetarea  contemporană  pentru  unitatea  Bisericii  a  fost  iniţiată  în  cadrul  efortului 
misionar.  Misionarii  au  fost  printre  primii  care  au  căutat  metode  şi  modalităţi  de  a 
mărturisi  în  unitate,  recunoscând  că  scandalul  diviziunilor  creştine  şi  rivalităţile 
confesionale  împiedică  într-o  mare  măsură  impactul  mesajului  lor. 

2.  Preocuparea  pentru  unitate  în  misiune  şi  evanghelizare  s-a  aflat  în 
permanenţă  pe  agenda  ecumenică,  şi  în  special  din  anul  1961  când  Consiliul 

A. 

Internaţional  de  Misiune  a  fuzionat  cu  Consiliul  Ecumenic  al  Bisericilor.  In  acel 
context,  Comisia  de  misiune  şi  evanghelizare  mondială  a  publicat  documentul: 
„Misiune  şi  Evanghelizare:  O  declaraţie  ecumenică”.  Această  declaraţie  sintetiza 
într-un  mod  foarte  clar  o  serie  dintre  cele  mai  importante  aspecte  şi  faţete  ale 
activităţii  misionare,  incluzând  modalităţi  diferite  de  înţelegere  a  acesteia  şi 
fundamentele  sale  biblice  şi  teologice.  Prin  însuşirea  acordurilor  convenite  în 
deceniul  precedent  şi  prin  oferirea  unei  perspective  mai  largi,  documentul  a  tratat 
poziţiile  ecumenice  cu  privire  la  misiune  şi  evanghelizare  în  contextul  începutului 
anilor  ’BO. 

3.  Declaraţia  din  1982,  aprobată  de  Comitetul  Central  al  Consiliului  Ecumenic 
al  Bisericilor  (CEB) ,  a  fost  primită  călduros  şi  în  mare  măsură  de  către  biserici.  A 
fost  folosită  de  agenţiile  de  misiune,  de  şcolile  teologice,  de  comunităţile  eclesiale 
locale  şi  de  diferiţi  creştini.  Pe  parcursul  acestor  decenii  a  facilitat  apariţia  a  noi 
modalităţi  de  înţelegere  a  misiunii  şi  evanghelizării,  a  inspirat,  a  provocat  şi  a 
întărit  dorinţa  de  a  mărturisi  în  unitate.  Această  declaraţie  a  depăşit  cu  mult  graniţele 
bisericilor  membre  CEB. 

4.  Din  anul  1 982  multe  dintre  realităţile  lumii  s-au  schimbat  şi  odată  cu  acestea 
şi  bisericile  au  început  să  se  confrunte  cu  noi  provocări  misionare.  Sub  egida  CEB 


*  Text  adoptat  de  Comisia  de  misiune  si  evanghelizare  mondială,  ca  document  de 
studiu  si  reflecţie  pentru  biserici  şi  pentru  toţi  cei  interesaţi,  la  întrunirea  sa  din  Morges, 
Elveţia,  aprilie  2000. 

s-au  ţinut  două  conferinţe  mondiale  de  misiune  în  San  Antonio,  SUA  (1989),  şi  în 
Salvador,  Brazilia  (1996).  De  asemenea,  probleme  importante  de  misiune  au  fost 
ridicate  şi  în  cadrul  celei  de-a  şaptea  Adunări  a  CEB  care  s-a  ţinut  în  Australia,  la 

A 

Canberra  în  anul  1 99 1 .  In  contextul  noii  situaţii  din  lume  şi  a  recentelor  perspective 
şi  studii  de  misiologie,  o  parte  dintre  bisericile  membre  ale  CEB  au  cerut  să  fie 
elaborată  o  nouă  declaraţie  cu  privire  la  misiune  şi  evanghelizare  pentru  a  ajuta 
bisericile  să  răspundă  împreună  printr-o  practică  misionară  adecvată  şi 
semnificativă. 

5.  Ca  răspuns  la  aceste  cereri,  Comisia  Unităţii  II  ( Unit  II)  a  CEB  a  hotărât 
să-şi  asume  dezvoltarea  unei  noi  declaraţii  care  să  ajute  creştinii  şi  bisericile  la 
îndeplinirea  sarcinii  lor  de  a  face  misiune  şi  a  evangheliza  în  unitate  la  trecerea  în 
noul  mileniu.  Prezentul  document  este  oferit  în  speranţa  că  va  stimula  reflecţia  cu 
privire  la  natura,  conţinutul  şi  implicaţiile  Evangheliei  lui  Iisus  Hristos  în  contextele 
diferite  şi  totuşi  inter-conectate  ale  vieţii  şi  fidelei  lor  mărturisiri  a  Evangheliei,  cu 
scopul  ca  toţi  oamenii  de  pretutindeni  să  aibă  ocazia  să  asculte  şi  să  creadă  . 

6.  Prezentul  document  nu  înlocuieşte  declaraţia  din  1 982;  nici  nu  promovează 
o  teologie  a  misiunii  diferită  de  cea  care  a  fost  aprobată  în  mod  ecumenic  în  acea 
declaraţie.  Acesta  are  o  identitate  proprie.  încearcă  să  accentueze  din  nou 
angajamentul  bisericilor  pentru  misiune  şi  evanghelizare  în  unitate  în  contextul 
provocărilor  cu  care  se  confruntă  astăzi. 

7.  Folosirea  terminologiei.  Pentru  unii  creştini  şi  pentru  unele  Biserici 
termenii  „misiune”  şi  „evanghelizare”,  deşi  înrudiţi,  sunt  percepuţi  şi  folosiţi  diferit; 
pentru  alţii  cei  doi  termeni  sunt  virtual  identici  atât  din  punct  de  vedere  al  înţelesului 

A 

cât  şi  al  conţinutului.  In  documentul  de  faţă,  cei  doi  termeni  sunt  folosiţi  cu  unele 
diferenţieri. 

a)  Termenul  „misiune”  are  o  accepţiune  holistică :  proclamarea  şi  împărtăşirea 
veştii  celei  bune  a  Evangheliei  prin  cuvânt  ( kerygma ),  faptă  (diakonia),  rugăciune 
şi  cult  ( leiturgia ),  şi  prin  mărturisirea  zilnică  a  vieţii  creştine  (martyria)\  învăţarea 
ca  mod  de  creştere  şi  întărire  a  oamenilor  în  relaţia  lor  cu  Dumnezeu  şi  între  ei;  şi 
tămăduirea  ca  integritate  şi  reconciliere  spre  a  se  realiza  koinonia  -  comuniunea  cu 
Dumnezeu,  comuniunea  cu  oamenii  şi  comuniunea  cu  întrega  creaţie. 

b)  Cuvântul  „evanghelizare”,  chiar  dacă  nu  exclude  diferitele  dimensiuni  ale 
misiunii,  se  axează  pe  o  propovăduire  explicită  şi  intenţionată  a  Evangheliei, 
incluzând  chemarea  la  convertire  personală,  la  o  nouă  viaţă  în  Hristos  şi  la  condiţia 
de  ucenic. 

8.  Expresia  „misiune  în  unitate”  se  referă  la  căutarea  căilor  de  a  mărturisi 
împreună  în  unitate  şi  colaborare  -  în  pofida  diferitelor  eclesiologii  -  în  contextul 
provocărilor  din  ce  în  ce  mai  mari  cu  care  se  confruntă  Bisericile  din  toată  lumea  în 
zilele  noastre  „astfel  încât  lumea  să  creadă”  (Ioan  17, 21),  evitându-se  orice  formă 

de  rivalitate  confesională  sau  competiţie.  Aceasta  nu  implică  o  eclesiologie  nereal  istă 
a  unei  supra-bi serici;  nici  nu  neagă  relaţia  intrinsecă  dintre  misiune  şi  eclesiologie. 

A.  Misiune  şi  evanghelizare  în  unitate:  imperativ  şi  vocaţie 

9.  Misiunea  ocupă  un  loc  central  în  credinţa  şi  teologia  creştină.  Nu  este  o 
opţiune,  ci  mai  degrabă  o  chemare  existenţială  şi  o  vocaţie.  Misiunea  este 
constitutivă  şi  condiţionează  însăşi  esenţa  Bisericii  şi  a  tuturor  creştinilor. 

1 0.  Dumnezeul  revelat  în  Sf.  Scriptură  nu  este  static,  ci  mai  degrabă  relaţional 
şi  misionar:  un  Dumnezeu  care  S-a  manifestat  întotdeauna  ca  Domn  al  istoriei, 
conducându-Şi  poporul  spre  plenitudinea  vieţii  prin  intermediul  legămintelor,  al 
Legii,  şi  al  profeţilor  care  transmiteau  voia  lui  Dumnezeu  şi  tâlcuiau  semnele 
timpurilor;  un  Dumnezeu  care  a  venit  în  lume  prin  Fiul  Său  întrupat,  Domnul  nostru 
Iisus  Hristos,  care  luând  trup  autentic  omenesc,  a  împărtăşit  condiţia  noastră 
omenească  şi  a  devenit  unul  dintre  noi,  a  murit  pe  cruce  şi  a  înviat  din  morţi;  un 
Dumnezeu  care,  cu  puterea  Duhului  Sfânt,  iubeşte,  providenţiază  şi  susţine 
umanitatea  şi  întreaga  creaţie,  conducându-le  spre  mântuire  şi  transfigurare. 

1 1 .  Misiunea  lui  Dumnezeu  (missio  Dei)  nu  are  nici  limite  sau  graniţe;  ea  s-a 
adresat  şi  a  fost  pusă  în  lucrare  pentru  întrega  umanitate  şi  pentru  întrega  creaţie  de-a 
lungul  istoriei.  Pildele  lui  Iisus  despre  samarineanul  milostiv,  şi  despre  oi  şi  capre,  ca 
şi  dialogul  cu  femeia  siro-feniciană  sunt  relevante  în  acest  sens.  Apologeţii  Bisericii 
din  primele  veacuri  ,  pe  fondul  dialogului  cu  oamenii  din  timpul  lor,  au  continuat  să 
dezvolte  această  idee.  Bazându-se  pe  primul  capitol  din  evanghelia  după  Sf.  Apostol 
Ioan,  ei  explicau  că  Logosul  (Cuvântul),  Fiul  lui  Dumnezeu  co-etem  şi  consubstanţial, 
a  fost  şi  este  prezent  împreună  cu  Tatăl  şi  cu  Duhul  Sfanţ  în  toate  lucrările  lui 
Dumnezeu,  şi  că  prin  Cuvânt  a  fost  creată  lumea:  Dumnezeu  a  vorbit  şi  „Duhul  Sfanţ 
se  purta  pe  deasupra  apelor”  (Fac  1,2).  în  Duhul  Sfanţ,  spuneau  ei,  Dumnezeu  a 
vorbit  clar  şi  explicit  prin  Cuvânt  nu  numai  profeţilor  din  Vechiul  Testament,  dar,  de 
asemenea,  (deşi  într-un  mod  diferit)  oamenilor  aparţinând  altor  naţiuni  şi  religii.  La 
plinirea  vremii  (Gal  4,4),  acelaşi  Cuvânt  „  S-a  făcut  trup  şi  a  locuit  printre  noi”  (Ioan 
1,14),  venind  “întru  ale  Sale”(  In  1,  11). 

12.  De  aceea  este  importantă  o  abordare  trinitară  a  missio  Dei .  Pe  de  o  parte, 
aceasta  promovează  o  înţelegere  mai  inclusivă  a  prezenţei  şi  a  lucrării  lui  Dumnezeu 
în  întreaga  lume  şi  printre  toţi  oamenii,  implicând  faptul  că  semnele  prezenţei  lui 
Dumnezeu  pot  şi  trebuie  să  fie  identificate,  afirmate  şi  înfăptuite  chiar  şi  în  cele 
mai  neaşteptate  locuri.  Pe  de  altă  parte,  afirmând  clar  că  Tatăl  şi  Duhul  Sfanţ  sunt 
în  toate  situaţiile  prezenţi  şi  lucrează  împreună  cu  Cuvântul,  tentaţia  de  a  separa 
prezenţa  lui  Dumnezeu-Tatăl  sau  a  Duhului  Sfânt  de  Fiul  lui  Dumnezeu,  Iisus 
Hristos,  va  fi  evitată. 

13.  Misiunea  lui  Dumnezeu  (missio  Dei)  este  sursa  şi  baza  pentru  misiunea 
Bisericii,  trupul  lui  Hristos.  Prin  Hristos  în  Duhul  Sfanţ,  Dumnezeu  Se  sălăşuieşte 
în  Biserică,  întărindu-i  şi  încurajându-i  pe  membrii  ei.  Astfel  misiunea  devine  pentru 
creştini  o  obligaţie  urgentă  de  ordin  interior,  chiar  un  test  relevant  şi  un  criteriu 
pentru  viaţa  autentică  în  Hristos,  avându-şi  rădăcinile  în  exigenţele  profunde  ale 
iubirii  lui  Hristos,  de  a-i  invita  şi  pe  alţii  să  se  împărtăşească  de  plenitudinea  vieţii 
pe  care  Iisus  a  venit  să  o  aducă  (Ioan  10,10).  Astfel,  participarea  la  misiunea  lui 
Dumnezeu  ar  trebui  să  fie  un  lucru  firesc  pentru  toţi  creştinii  şi  pentru  toate  bisericile, 
şi  nu  doar  pentru  anumite  persoane  sau  grupuri  specializate.  Sfântul  Duh  îi 
transformă  pe  creştini  în  mărturisitori  vii,  curajoşi  şi  îndrăzneţi  (cf.  F.Ap.  1,8). 
“Nu  putem  să  nu  vorbim  despre  cele  ce  am  văzut  şi  auzit”  (F.Ap.  4,20)  a  fost 
răspunsul  dat  de  Sf.  Ap.  Petru  şi  Ioan  când  li  s-a  interzis  să  mai  vorbească  despre 
Iisus;  sau,  potrivit  cuvintelor  Sf.  Ap.  Pavel :  „Dacă  eu  binevestesc  Evanghelia,  nu 
am  de  ce  să  mă  laud;  fiindcă  asupra  mea  stă  trebuinţa.  Că  vai  mie  dacă  nu  voi 
binevesti!”  (I  Cor  9,16). 

14.  Prin  metanoia  creştinii  sunt  chemaţi  „să  aibă  mintea  lui  Hristos”  (I  Cor 
2,16),  să  fie  agenţi  ai  misiunii  lui  Dumnezeu  în  lume  (Mt.  28,19-20;  Mc  16,15),  să 
recunoască  semnele  prezenţei  lui  Dumnezeu,  afirmându-le  şi  promovându-le  prin 
mărturisirea  şi  cooperarea  cu  toţi  oamenii  de  bine,  şi  să  fie  împreună-lucrători  cu 
Dumnezeu  (I  Cor  4,1)  pentru  transfigurarea  întregii  creaţii.  Astfel,  ţinta  misiunii 
este  „reconcilierea  umanităţii  şi  reînnoirea  creaţiei”,  iar  „imaginea  lui  Dumnezeu 
Care  uneşte  toate  lucrurile  în  Hristos  este  forţa  motrice  a  existenţei  şi  a  împărtăşirii 
sale”.1  „Biserica  este  trimisă  în  lume  să  cheme  oamenii  şi  neamurile  la  pocăinţă,  să 
anunţe  iertarea  păcatelor  şi  un  nou  început  în  relaţiile  cu  Dumnezeu  şi  cu  semenii 
prin  Iisus  Hristos.”2 

1 5.  Misiunea  Bisericii  cu  puterea  Duhului  Sfanţ  este  de  a-i  chema  pe  oameni 
la  comuniunea  cu  Dumnezeu,  unii  cu  alţii  şi  cu  întreaga  creaţie.  Realizând  acest 
deziderat,  Biserica  trebuie  să  respecte  relaţia  intrinsecă  şi  inseparabilă  dintre  misiune 
şi  unitate.  Biserica  are  responsabilitatea  să  dea  dovadă  de  unitatea  pentru  care  Iisus 
s-a  rugat  pentru  poporul  Său:  „pentru  ca  toţi  să  fie  una...  astfel  încât  lumea  să 
creadă”  (Ioan  17,  21).  Această  convingere  trebuie  propovăduită  şi  mărturisită  în 
comunitatea  în  care  oamenii  sunt  invitaţi. 

16.  Misiunea  în  modul  lui  Hristos  este  holistică ,  deoarece  întreaga  persoană 
şi  totalitatea  vieţii  sunt  inseparabile  în  planul  de  mântuire  al  lui  Dumnezeu  împlinit 
în  Iisus  Hristos.  Este  locală  -  „responsabilitatea  principală  pentru  misiune,  acolo 


1  Cf.  Signs  of  the  Spirit  —  Official  Report  of  the  Seventh  Assembly,  ed.  Michael 
Kinnamon,  Geneva,  WCC,  1991,  p.  100. 

2  Mission  and  Evangelism :  An  Ecumenical  Affirmalion ,  Geneva,  WCC,  1982,  p.  1. 

unde  există  o  biserică  locală,  îi  revine  acelei  biserici  în  locul  ei  propriu”.  De 
asemenea,  misiunea  este  universală,  adică,  pentru  toţi  oamenii,  dincolo  de 
diferenţelele  de  rasă,  castă,  gen,  cultură,  naţiune  -  până  “la  marginile  pământului”, 
sub  toate  aspectele  (cf.  F.Ap.  1,8;  Mc.  16,15;  Lc  24,47). 3 

17.  “Privilegiul  caracteristic  tuturor  bisericilor  implicate  în  misiunea  plenară 
a  lui  Dumnezeu  este  acela  de  a  spune  istoria  [lui  Iisus  Hristos].”4  Evanghelizarea 
include  explicarea  Evangheliei  -  “  ...  şi’  ntodeauna  fiţi  gata  să  răspundeţi  oricui  vă 
cere  socoteală  despre  nădejdea  voastră”(l  Pt  3,1 5)  -  şi  de  asemenea  o  chemare  la 
credinţa  în  Dumnezeu  Unul  în  Treime ,  o  chemare  de  a  deveni  ucenicul  lui  Hristos 
şi  apartenenţa  la  comunitatea  unei  biserici  locale  existente.  „Propovăduirea  lui 
Iisus  Hristos  presupune  un  răspuns  personal.  Cuvântul  Cel  Viu  al  lui  Dumnezeu  nu 
este  niciodată  extern,  lipsit  de  o  relaţie  personală,  despărţit,  ci  întotdeauna  cheamă 
la  o  convertire  personală  şi  la  o  comuniune  relaţională.  O  astfel  de  convertire  este 
mai  mult  decât  o  însuşire  a  unui  mesaj;  este  un  legământ  cu  Iisus  Hristos,  prin  care 
noi  trăim  moartea  şi  învierea  Lui  într-un  mod  cât  se  poate  de  vizibil  şi  tangibil.  Cel 
care  începe  cu  un  legământ  personal  trebuie  totuşi  să  intre  imediat  în  legătură  cu 
alţi  membri  ai  trupului  lui  Hristos,  cu  comunitatea  mărturisitoare  locală.”5 

B.  Contextul  misionar  actual:  curente  contemporane 

18.  O  faţetă  majoră  a  contextului  contemporan  al  misiunii  este  aceea  a 
globalizării  -  un  fenomen  relativ  recent  aflat  în  relaţie  cu  dezvoltări  economice, 
schimbări  în  mijloacele  de  comunicare  mondială,  având  ca  rezultat  impunerea  unei 
noi  monoculturi  şi  a  unui  set  de  valori  asociat  acesteia  din  urmă,  majorităţii 
societăţilor  umane.  Se  înţelege  că  aceste  tendinţe  nu  sunt  cu  totul  noi;  însă 
schimbările  politice  de  la  sfârşitul  anilor  ’80  le  permite  acestora  să  influenţeze 
întreaga  lume  nestânjenite  de  vreo  altă  putere  mondială  egală. 

19.  Unul  din  aspectele  cruciale  ale  globalizării  este  creşterea  liberalizării 
economiei,  caracterizată  printr-un  flux  nelimitat  de  capital  în  toată  lumea  cu  scopul 
dobândirii  profitului  maxim  într-o  perioadă  scurtă  de  timp.  Aceste  tranzacţii 


3  Towards  Common  Witness:  A  Caii  to  Adopt  Responsible  Relatiomhips  in  Mission 
and  to  Renounce  Proselytism,  WCC,  Geneva,  1997,  pp.  4-5. 

4  Called  to  One  Hope  -  The  Gospel  in  Diverse  Cultures,  official  report  of  the 
Conference  on  World  Mission  and  Evangelism,  Salvador,  Brazii,  1996,  ed.  Christopher 
Duraisingh,  Geneva,  WCC,  1998,  p.  62. 

5  Proclaiming  Christ  Today,  report  of  an  Orthodox-Evangelical  Consultation, 
Alexandria,  Egypt,  1995,  ed.  Huibert  van  Beek  and  Georges  Lemopoulos,  Geneva,  WCC, 
1995,  p.  13. 

financiare  îşi  au  propriile  lor  reguli,  de  cele  mai  multe  ori  însă  fără  nici  o  legătură 
cu  producţia  reală  de  bunuri  sau  servicii.  Acestea  au  efecte  imprevizibile  şi  afectează 
economiile  naţionale,  lăsând  practic  guvernele  şi  instituţiile  naţionale  fără  nici  o 

a 

posibilitate  de  a  le  influenţa.  In  acest  sens,  globalizarea  este  o  provocare  şi  o 
ameninţare  la  adresa  însuşi  fundamentului  societăţii  umane. 

20.  După  prăbuşirea  sistemului  comunist,  piaţa  liberă  a  devenit  singurul  sistem 
funcţional  monopolizant.  Economia  a  devenit  criteriul  major  pentru  relaţiile  interumane. 

A 

întreaga  sferă  a  realităţilor  sociale  din  zilele  noastre,  inclusiv  fiinţele  umane,  este  definită 
şi  împărţită  în  categorii  financiare  şi  economice.  Pe  piaţa  mondială,  oamenii  sunt 
importanţi  atâta  timp  cât  sunt  consumatori.  Numai  cei  mai  puternici  şi  cu  o  capacitate 
de  competiţie  mai  mare  supravieţuiesc.  Aceia  care  nu  prezintă  nici  o  valoare  pentru 
piaţă  -  adică  oamenii  săraci,  bolnavi,  şomeri,  cei  incapabili  să  muncească  -  sunt  pur  şi 
simplu  împinşi  la  periferia  societăţii.  Excluderea,  alături  de  violenţa  structurală,  spirituală 
şi  fizică,  a  atins  cote  intolerabile  în  multe  părţi  ale  lumii.  Impactul  globalizării  asupra 
ţărilor  şi  regiunilor  numite  în  curs  de  dezvoltare  constituie  o  problemă  de  viaţă  şi  de 
moarte:  luarea  de  măsuri  pentru  asigurarea  celor  mai  elementare  nevoi  umane,  cum  ar 
fi  adăpostul,  îngrijirea  medicală,  hrana  şi  educaţia  pentru  cei  mai  săraci  oameni,  este 
mai  deficitară  decât  a  fost  în  urmă  cu  treizeci  de  ani.  Aceasta  a  condus  la  creşterea 
„emigrării  economice”  a  muncitorilor,  a  oamenilor  de  la  ţară  şi  a  populaţiilor  indigene, 
în  căutarea  de  locuri  de  muncă  sau  în  urma  evacuării  lor  din  ţinuturile  de  baştină. 

21.  Printre  consecinţele  acestei  tendinţe  se  numără  şi  aceea  a  creşterii 
degradării  mediului  înconjurător.  în  multe  locuri,  natura  este  expoatată  în  mod 
sălbatic,  având  ca  rezultat  crize  ecologice  şi  dezastre  naturale  care  ameninţă  chiar 
continuarea  vieţii  pe  planeta  noastră. 

22.  Un  al  doilea  aspect  al  globalizăii  vizează  noua  tehnologie  informaţională 
şi  cu  posibilităţile  comunicării  în  masă,  a  căror  dezvoltare  şi  creştere  rapidă 
transformă  relaţiile  umane  şi  sociale.  La  o  primă  vedere,  s-ar  părea  că  vechiul  vis 
de  a  uni  lumea  devine  în  sfârşit  o  realitate.  Globul  pământesc  pare  că  devine  din  ce 
în  ce  mai  mic.  Oamenii  din  toate  părţile  lumii  pot  şi  chiar  beneficiază  de  pe  urma 
noilor  dezvoltări  tehnologice.  Intercomunicarea  creşte  din  ce  în  ce  mai  mult. 
Descoperirile  recente  din  ştiinţă  şi  medicină  pot  fi  comunicate  imediat  în  toată 
lumea.  Noile  mijloace  ale  comunicării  electronice  pot  fi  folosite  în  scopul 
progresului  omenesc,  pentru  a  crea  o  lume  mai  transparentă  şi  mai  deschisă,  pentru 
difuzarea  informaţiei  cu  privire  la  abuzurile  exercitate  asupra  drepturilor  omului  şi 
despre  crimele  dictatorilor.  Ele  permit  mişcărilor  populare  şi  bisericilor  din  toată 
lumea  să  creeze  o  relaţie  între  ele  mult  mai  eficientă.  Dar  sunt  folosite  de  asemenea 
şi  de  grupări  rasiste  şi  criminale  şi,  în  special,  de  aceia  care  în  câteva  secunde 
transferă  milioane  de  dolari  oriunde  cred  că  pot  obţine  un  profit  mai  mare.  Cei  care 
nu  au  acces  la  aceste  noi  reţele  de  comunicare  suferă  de  o  nouă  excludere. 

23.  Prin  intermediul  procesului  de  globalizare,  valorile post-modernismului, 

înrădăcinate  în  culturile  occidentale  se  răspândesc  rapid  în  toată  lumea.  Chiar 
identităţile  oamenilor  se  află  în  pericolul  de  a  fi  dizolvate  sau  slăbite  în  acest 
amalgam  al  atât  de  ispititoarei  şi  atractivei  mono-culturi  împreună  cu  noul  ei  set 
de  valori.  însuşi  conceptul  de  naţionalitate  este  pus  în  mare  pericol.  Individualismul 
este  preferat  vieţii  în  comunitate.  Valorile  tradiţionale  care  iniţial  erau  trăite  ca 
valori  publice,  astăzi  sunt  respectate  în  mod  privat.  Până  şi  religia  este  tratată  ca  o 
problemă  individuală.  Experienţa  personală  ia  locul  raţiunii,  a  cunoaşterii  şi  a 
înţelegerii.  Oamenii  preferă  astăzi  mai  mult  informaţiile  provenite  prin  intermediul 
mijloacelor  vizuale  decât  al  cuvintelor,  având  un  impact  mult  mai  mare  prin 
publicitate,  prin  promovarea  şi  comunicarea  „adevărurilor”  şi  a  bunurilor.  Importanţa 
momentului  de  faţă  este  subliniată;  trecutul  şi  viitorul  nu  contează  de  fapt.  Oamenii 
sunt  determinaţi  să  creadă  că  ei  sunt  stăpânii  propriilor  lor  vieţi  şi  ca  atare  sunt 
liberi  să  aleagă  ceea  ce  li  se  potriveşte  mai  bine.  *• 

24.  Extinderea  mono-culturii  nu  afectează  deocamdată  întreaga  lume  în 
aceeaşi  măsură.  Oamenii  cei  mai  influenţaţi  de  noile  tendinţe  culturale  sunt  aceia 
care  participă  la  economia  de  piaţă,  în  special  aceia  din  centrele  de  putere  din 
fiecare  ţară  şi  zonă.  Nu  se  poate  prezice  în  ce  măsură  vor  interacţiona  valorile  post- 
modernismului  cu  diferitele  culturi  umane.  A  crescut  rezistenţa  împotriva  acestei 
subtile  noi  forme  de  imperialism,  din  partea  organizaţiilor  de  la  bază  ( grassroots ) 
şi  comunităţilor,  populaţiilor  indigene,  bisericilor  celor  săraci  şi  culturilor 
înrădăcinate  în  concepţii  religioase  puternice. 

25.  Forţele  centripete  ale  globalizării  sunt  însoţite  de  forţele  centrifuge  ale 
fragmentării ,  care  sunt  resimţite  din  ce  în  ce  mai  acut.  Această  divizare  este 
experimentată  la  nivel  personal,  naţional  şi  internaţional.  Modelele  familiale 
tradiţionale  se  prăbuşesc.  Divorţurile  au  atins  o  rată  fără  precedent  şi  numărul 
familiilor  mono-parentale  creşte  în  multe  locuri.  La  nivel  naţional,  în  golul  creat 
de  căderea  regimurilor  totalitare  din  estul  Europei  şi  ramificaţiile  acestei  căderi  în 
tot  restul  lumii,  au  apărut  frământări,  tensiuni  şi  împărţiri  atât  între,  cât  şi  în  cadrul 
unităţilor  statale  oarecum  artificiale,  care  au  luat  fiinţă  în  perioada  de  dinainte  de 
1989.  Noi  state  au  apărut  urmând  liniile  de  demarcaţie  etnice  sau  tribale.  Oameni 
care  au  locuit  împreună  generaţii  de-a  rândul  nu  se  mai  pot  suporta  unii  pe  alţii. 
Identităţile  etnice  şi  culturale  sunt  folosite  pentru  a  exercita  presiuni  asupra  altor 
identităţi.  „Purificarea  etnică”  şi  masacrele  în  masă  au  loc  în  multe  părţi  ale  lumii, 
producând  o  suferinţă  imensă,  sporind  ura  şi  pregătind  terenul  pentru  alte  forme  de 
violenţă  îndreptate  împotriva  omenirii  şi  creaţiei. 

26.  Contextul  contemporan  al  misiunii  include  şi  curente  în  interiorul 
bisericilor.  în  multe  părţi  ale  lumii  numărul  bisericilor  creşte  în  mod  impresionant. 
Acest  lucru  este  adevărat  cu  privire  la  biserici  -  incluzând  aşa-numitele  biserici  de 

primă  importanţă  -  în  comunităţi  defavorizate,  la  biserici  penticostale  sau  la  cele 
africane,  precum  şi  la  mişcări  de  reînnoire  harismatică,  în  mod  special  dar  nu 
exclusiv  în  Sud.  Chiar  şi  în  ţările  mai  dezvoltate,  unde  post-modernismul 
influenţează  atitudinile  şi  credinţele,  se  încearcă  modalităţi  noi  de  „a  fi  biserică”  în 
privinţa  vieţii  în  comunitate  şi  a  cultului.  Şi  un  număr  mare  de  mişcări  puternice 
misionare  care  ajung  şi  în  alte  părţi  ale  lumii,  îşi  au  originea  în  Sud. 

27.  Unele  dintre  aceste  biserici  se  străduiesc  să  mărturisească  holistic 
Evanghelia.  într-adevăr,  mediul  puternic  concurenţial  al  pieţei  libere  determină 
multe  biserici  şi  mişcări  para  -  eclesiale  să  perceapă  misiunea  ca  pe  un  efort  de  a 
atrage  şi  de  a  recruta  noi  „clienţi”,  păstrându-i  însă  şi  pe  cei  vechi.  Programele  şi 
învăţăturile  lor  sunt  prezentate  ca  „produse  religioase”,  care  pot  fi  atrăgătoare 
pentru  potenţialii  noi  membri.  Ei  evaluează  succesul  misiunii  lor  în  raport  cu 
creşterea,  cu  numărul  de  convertiţi  sau  cu  noile  biserici  întemeiate.  Din  nefericire, 
de  cele  mai  multe  ori  „noi  lor  membrii”  au  aparţinuseră  altor  biserici.  Prozelitismul 
(adevărată  competiţie  şi  „furt  de  oi”)  este  una  din  cele  mai  acute  probleme 
contemporane  cu  care  se  confruntă  bisericile. 

28.  După  atâtea  decenii  de  dialog  ecumenic  şi  convieţuire,  asistăm  astăzi  la  o 
paradoxală  renaştere  a  confesionalismului,  legat  cu  siguranţă  de  procesul  de 
fragmentare.  Denominaţiunile  sunt  semne  ale  bogăţiei  de  harisme  şi  daruri  spirituale 
existente  în  casa  lui  Dumnezeu,  atunci  când  contribuie  la  o  mai  bună  înţelegere  comună 
a  Evangheliei  şi  a  misiunii  Bisericii  în  procesul  ajungerii  la  unitate.  însă  multe  biserici 
par  să  fie  mai  preocupate  cu  afirmarea  şi  întărirea  propriilor  lor  identităţi  confesionale 
decât  să  participe  la  eforturile  ecumenice.  Unii  preferă  să-şi  desfăşoare  munca 
misionară  şi  diaconală  singuri,  independent  sau  chiar  în  competiţie  cu  alţii,  iar  numărul 
grupărilor  creştine  fundamental  iste  şi  anti-ecumenice  par  să  crească. 

29.  Noi  mişcări  religioase  de  diferite  feluri  se  răspândesc  peste  tot,  recrutându- 
şi  adepţii  din  cadrul  familiilor  creştine  tradiţionale,  chiar  şi  din  rândul  membrilor 
activi.  Bisericile  şi  învăţăturile  lor  sunt  adesea  atacate  şi  acuzate,  în  timp  ce  sunt 
promovate  mesaje  noi,  modeme  şi  mai  atractive. 

30.  Scurta  descriere  de  mai  sus  a  întregului  context  nu  ia,  desigur,  în 
considerare  variaţiile  importante  şi  chiar  accentele  contrare  din  diferite  regiuni  şi 
situaţiile  locale.  Totuşi,  aceasta  este  „lumea”  în  care  bisericile  sunt  chemate  să  dea 
mărturie  clară  şi  autentică  despre  Evanghelie  şi  să  dezvolte  alternative  pentru  viitor 
care  să  fie  în  concordanţă  cu  misiunea  în  modul  lui  Hristos.6 


6  Unii  dintre  membrii  Comisiei  de  misiune  şi  evanghelizare  mondială  şi-au  exprimat 
îngrijorarea  faţă  de  prezentare  excesiv  negativă  a  globalizării  în  această  secţiune  a 
documentului. 

C.  Paradigme  misionare  pentru  timpurile  noastre 

I.  Chemarea  tuturor  să  participe  la  misiunea  lui  Dumnezeu  pentru 
deplinătatea  vieţii  . 

31.  Procesele  de  răspândire  rapidă  a  globalizării,  concretizate  în  economia 
sălbatică  şi  necontrolată  a  pieţei  libere  şi  în  tehnologia  de  vârf  care  reduc  valoarea 
întregii  realităţi  la  categorii  financiare  şi  economice,  confruntă  misiunea  Bisericii 
cu  fenomenul  crescând  al  dezumanizării.  în  contextele  de  sărăcie  şi  exploatare 
inumană  aceasta  este  resimţită  ca  o  luptă  cotidiană  pentru  cele  mai  elementare 
necesităţi  ale  vieţii,  chiar  pentru  viaţa  însăşi.  In  alte  contexte,  pe  fondul  deznădejdii, 
al  descurajării  şi  înstrăinării  -  trăite  ca  lipsă  de  sens  în  prezent  şi  lipsă  de  speranţă 
pentru  viitor  -  rata  sinuciderilor  (în  special  în  rândul  tinerilor)  creşte,  iar  apatia 

a 

devine  o  modă.  In  toate  aceste  situaţii,  Biserica  este  chemată  să  propovăduiască 
vestea  cea  bună  a  lui  lisus  Hristos  cu  îndrăzneală  şi  să  participe  la  misiunea  lui 
Dumnezeu  pentru  deplinătatea  vieţii.  Aparţine  misiunii  Bisericii  reafirmarea  cu 
curaj  şi  perseverenţă  valoarea  unică  şi  eternă  a  fiecărei  persoane  umane  ca  fiind 
creată  după  chipul  lui  Dumnezeu  Cel  sfânt,  puternic  şi  nemuritor. 

32.  Chiar  în  contextul  unui  reducţionism  uman  şi  al  unei  captivităţi  spirituale, 

există  semne  de  căutare  a  sensului,  a  desăvârşirii  şi  a  spiritualităţii.  Este  evidentă 
astăzi  existenţa  unui  nou  entuziasm  misionar,  întemeindu-se  comunităţi  creştine 
noi.  '  '  ■ '  "  ‘ 

33.  Pe  de  altă  parte,  sporirea  noilor  mişcări  religioase  şi  căutarea  mai  ales  de 
către  tineri  a  experienţelor  religioase  devine  o  caracteristică  a  timpurilor  noastre. 

A 

Insă,  adesea,  astfel  de  căutări  şi  experienţele  care  le  urmează  au  avut  rezultate 
dureroase,  deoarece  spiritul  care  stăpâneşte  contextul  actual  şi-a  pus  amprenta  chiar 
şi  pe  încercările  de  a  ajunge  la  o  spiritualitate  care  eliberează  şi  desăvârşeşte.  Văzută 
prin  prisma  contemporană  a  experienţei  şi  împlinirii  individuale,  spiritualitatea 
este  adesea  înţeleasă  ca  un  set  de  tehnici  şi  metode  în  vederea  dezvoltării  personale, 
sănătăţii  integrale,  clarităţii  minţii,  controlului  simţurilor.  Cu  alte  cuvinte,  sursa 
împlinirii  şi  a  unui  sens  nu  este  văzută  în  relaţie  cu  un  Dumnezeu  personal  care 
este  atât  transcendent  cât  şi  imanent,  ci,  mai  degrabă,  se  află  în  încercarea  de  „a 
trezi”  puterile  dumnezeieşti  care  sunt  deja  prezente,  deşi  în  stare  latentă,  în  fiinţele 
omeneşti. 

34.  în  faţa  unor  astfel  de  provocări,  misiunea  Bisericii  este  aceea  de  a  răspunde 
nevoilor  şi  căutărilor  oamenilor,  ajutându-i  să  descopere  soluţii  şi  direcţii  adecvate 
pe  baza  Sf.  Scripturi  şi  a  experienţei  Bisericii  de-a  lungul  veacurilor.  Este  timpul 
să  mărturisim  prin  cuvânt  şi  faptă  că  sursa  vieţii,  a  sensului  şi  a  împlinirii  este 
Dumnezeu  Unul  în  Treime  revelat  şi  manifestat  deplin  în  viaţa  lui  lisus  din  Nazaret. 

Prin  moartea  Lui  pe  cruce,  moartea  a  fost  învinsă;  şi  prin  învierea  Sa,  sensul  autentic 
precum  şi  scopul  şi  vocaţia  ultimă  a  umanităţii  a  fost  transformată  în  deplinătatea 
vieţii.  De  aceea,  în  viaţa  creştină,  asumarea  propriei  cruci  -  cu  toate  durerile  pe 
care  moartea  omului  vechi  le  implică  -  duce  întotdeauna  la  o  experiere  fericită  şi 
deplină  a  învierii  ca  fiinţă  nouă  (2Cor.  5,17).  Din  experienţele  „unor  aşa  mare  nor 
de  martori”  (Evr.  12,1)  avute  de-a  lungul  secolelor,  rezultă  în  mod  evident 
imperativul  de  a  transmite  mesajul  că  spiritualitatea  creştină  duce  la  o  vindecare 
totală,  la  comunitate  şi  deplinătatea  vieţii  în  relaţie  cu  Dumnezeu,  cu  ceilalţi  oameni 
şi  cu  întreaga  creaţie. 

35.  Prin  urmare,  religia  ca  viaţă  în  Hristos  şi  conştiinţă  a  redescoperirii  unei 
identităţi  umane  depline  şi  autentice  nu  poate  fi  pur  şi  simplu  o  problemă  privată. 
Mai  degrabă,  aceasta  modelează  întreaga  perspectivă,  viziunea  şi  căile  de  raportare 
la  ceilalţi.  Creştinii  nu  pot  duce  vieţi  duplicitare:  viaţa  religioasă  şi  viaţa  în  lume 
reprezintă  o  singură  realitate.  Viaţa  însăşi  ar  trebui  să  fie  permanentă  o  liturghie  de 
relaţii  iubitoare  cu  Dumnezeu,  sursa  vieţii,  cu  ceilalţi  oameni  şi  cu  întreaga  creaţie. 
Astfel  toate  realităţile  cu  care  oamenii  se  confruntă  în  viaţa  de  zi  cu  zi  pot  constitui 
subiecte  de  reflecţiei  teologică.  Credinţa  are  tangenţă  cu  toate  sferele  vieţii  -  inclusiv 
cu  dreptatea  socială  şi  economică,  politica,  etica,  biogenetica  şi  mediul  înconjurător 
-  şi  din  această  perspectivă  specifică  face  posibile  răspunsuri  potrivite  şi  profetice. 

36.  Din  experienţa  acumulată  de-a  lungul  secolelor,  Biserica  este  chemată  şi 
să  ofere  modele  concrete  alternative  la  ideologia  de  consum  a  globalizării.  Ea  trebuie 
să  opună  tendinţei  de  dominare,  puterea  sa  de  a  spune  „de  ajuns”;  tendinţei  de 
posesiune  şi  proprietate,  asceza  primilor  creştini  care  se  abţineau  de  la  mâncare  şi 
îşi  împărţeau  hrana  şi  bunurile  lor  cu  nevoiaşii  şi  cu  cei  care  nu  aveau  chiar  nimic; 
tentaţiei  puterii,  vocea  profetică;  tentaţiei  de  a  propovădui  un  mesaj  trunchiat  şi 
parţial  croit  după  preferinţele  şi  aşteptările  oamenilor  din  zilele  noastre,  mesajul 
precis  şi  integral  al  Evangheliei  -  „întregii  Biserici  i  se  cere  să  transmită  toată 
Evanghelia  la  toată  lumea.”7 

II.  Chemarea  la  viaţa  în  comunitate 

37.  O  altă  mare  provocare  cu  care  se  confruntă  misiunea  creştină  în  zilele 
noastre,  în  special  în  Nord,  este  individualismul,  care  pătrunde  şi  influenţează  toate 
sferele  vieţii.  Individul  pare  să  fie  considerat  ca  singura  normă  a  realităţii  şi 
existenţei.  Societatea  şi  comunitatea  îşi  pierd  sensul  şi  valorile  lor  tradiţionale, 
istorice.  Această  tendinţă  manifestată  la  nivelul  relaţiilor  dintre  oameni  afectează, 
de  asemenea,  şi  modul  tradiţional  de  înţelegere  a  relaţiei  dintre  creştini  şi  Biserică 


7„The  Lausanne  Covenant”,  1974,  para.  6. 

în  procesul  mântuirii.  Mulţi  concep  mântuirea  ca  pe  o  problemă  a  fiecăruia  cu 
Dumnezeu,  şi  nu  conştientizează  rolul  comunităţii  de  credinţă.  Biserica.  Ei  pot 
afirma  că  au  credinţă  în  Dumnezeu,  însă  pun  la  îndoială  în  mod  accentuat,  sau 
chiar  neagă  semnificaţia  Bisericii  ca  instrument  în  relaţia  cu  Dumnezeu,  cu  ceilalţi 
oameni  şi  cu  întreaga  creaţie,  ca  de  altfel  şi  ideea  de  mântuire  în  şi  prin  comunitate. 

A 

38.  In  faţa  unei  astfel  de  tendinţe,  care  afectează  însăşi  structura  vieţii  omeneşti 
în  general  şi  a  comunităţii  creştine  în  particular,  Biserica  este  chemată  să 
propovăduiască  voia  şi  planul  lui  Dumnezeu  cu  privire  la  lume.  Fiind  create  după 
chipul  lui  Dumnezeu  Cel  Unul  în  Treime  -  care  este  în  Sine  o  comuniunea  de  viaţă 
şi  iubire  -  fiinţele  omeneşti  sunt  prin  firea  lor  relaţionale.  Dimensiunea  relaţională 
a  vieţii  omeneşti  este  o  realitate  ontologică  dată.  De  aceea,  orice  antropologie 
autentică  trebuie  să  fie  relaţională  şi  comunitară. 

39.  Sfânta  Treime,  sursa  şi  chipul  existenţei  noastre,  ne  arată  importanţa 
diversităţii,  a  alterităţii  şi  a  relaţiilor  intrinseci  care  duc  la  constituirea  unei 
comunităţi.  Membrii  unei  comunităţi  sunt  diferiţi,  au  daruri  diferite,  funcţii,  puteri 
şi  slăbiciuni  (dacă  toţi  membrii  ar  fi  la  fel,  atunci  nu  ar  mai  putea  fii  constituit 
trupul  (1  Cor  12)).  De  aceea  existenţa  unei  comunităţi  presupune  diversitate  şi 
alteritate.  Acestea  nu  trebuie  să  fie  nici  în  opoziţie,  nici  paralele,  ci  complementare. 

40.  Conferinţa  care  a  avut  loc  în  Salvador  a  pus  în  lumină  importanţa  ca 

Evanghelia  să  reliefeze  diferitele  identităţi  care  constituie  comunitatea.  Aceste 
identităţi,  fie  că  sunt  naţionale,  culturale,  istorice  sau  religioase,  sunt  afirmate  de 
Evanghelie  atâta  timp  cât  duc  la  realizarea  relaţiei  şi  comuniunii.  Identităţile  care 
încearcă  să-şi  urmărească  propriile  lor  interese  în  detrimentul  celorlalte  -  fapt 
manifestat  prin  xenofobie,  „purificare  etnică”,  rasism,  intoleranţă  religioasă  şi 
fanatism  -  scindând  şi  distrugând  koinonia,  sunt  negate  şi  respinse  de  aceeaşi 
Evanghelie.  .<  ■  -a- 

41.0  comunitate  creştină  autentică  ar  trebui  să  fie  atât  locală  cât  şi  catolică 
(de  la  kata  holon,  care  înseamnă  „conform  întregului”).  Catolicitatea,  care  este  un 
semn  al  autenticităţii  oricărei  comunităţi  creştine,  este  de  fapt  bazată  pe  diversitatea 
identităţilor  locale  aflate  în  comuniune  complementară  una  cu  cealaltă. 

42.  Astfel  de  afirmaţii  teologice  au  implicaţii  importante  pentru  practica 
misionară  a  Bisericii.  De  exemplu,  conferinţa  ţinută  în  Salvador,  a  abordat  problema 
spiritualităţii  indigene  din  cadrul  relaţiei  dintre  Evanghelie  şi  culturi.  Dacă  Biserica 
este  o  koinonia  de  diversităţi  convergente  şi  complementare,  atunci  este  necesar  să 
se  caute  căi  prin  care  expresii  ale  teologiei  creştine,  forme  ale  liturghiei  [cultului] 
şi  spiritualităţii  diferite  de  cele  tradiţionale  şi  istorice  să  poată  fi  integrate  şi 
încorporate  în  spectrul  variat. 

43.  Din  aceeaşi  perspectivă  apare  problema  comunităţii  inclusive  a  femeilor 
şi  bărbaţilor  ca  parteneri  egali  şi  complementari  în  viaţa  Bisericii.  Recunoaşterea 

rolului  pe  care-1  joacă  femeile  în  misiunea  Bisericii,  aducând  deplinătate  şi  integritate 
atât  comunităţii  umane  cât  şi  celei  bisericeşti,  este  o  condiţie  sine  qua  non.  în  acest 
scop,  trebuie  îndreptată  atenţia  către  numeroasele  exemplele  din  istoria  Bisericii 
cu  privire  la  propovăduirea,  mărturisirea  şi  martiriul  femeilor  precum  şi  la  sfintele 
care,  datorită  credincioşiei  lor  în  propovăduirea  Evangheliei,  sunt  cinstite  ca  fiind 
„întocmai  cu  apostolii”. 

A 

44.  In  virtutea  recunoaşterii  faptului  că  misiunea  trebuie  să  înceapă  cu  ascultarea 
şi  studierea  mai  degrabă  decât  cu  predicarea,  învăţarea  şi  propovăduirea,  este  necesară 
o  nouă  abordare  cu  privire  la  creşterea  numărului  de  „religii  implicite”  în  cadrul  multor 
societăţi.  Mulţi  oameni  mărturisesc  cu  fermitate  credinţa  în  Dumnezeu,  dar  au  o  relaţie 
irelevantă  sau  chiar  nici  o  relaţie  cu  Biserica.  Unii  practică  acasă  propria  lor  formă  de 
„liturghie”  şi  devoţiune.  Astfel  de  practici  au  fost  adesea  privite  de  Biserică  ca  simple 
tradiţii,  folclor  sau  chiar  superstiţii.  Poate  că  aceste  manifestări  pot  fi  considerate  ca  un 
fel  de  căutare  sinceră  a  lui  Dumnezeu  cel  viu,  a  deplinătăţii  vieţii  şi  a  sensului  -  oricât 
de  diferite  ar  fi  de  cultul  unei  comunităţi  eclesiale  locale  -  şi  pot  deveni  o  bază  pe  care 
să  se  construiască  şi  să  se  mărturisească  cu  dragoste  mesajul  Evangheliei. 

III.  Chemaţi  să  integrăm  Evanghelia  în  interiorul  fiecărei  culturi 

45.  „Cultura  modelează  glasul  uman  care  răspunde  glasului  lui  Hristos”,  s-a 
spus  la  Conferinţa  de  la  Bangkok  din  1973.  Dezvoltările  recente  au  aşezat  din  nou 
pe  agenda  misiunii  relaţia  inseparabilă  dintre  Evanghelie  şi  culturile  umane.  La 
Adunarea  generală  a  CEB  de  la  Canberra  (1991)  şi  în  alte  cercuri  au  existat  discuţii 
aprinse  cu  privire  la  teologiile  inculturalizării  şi  la  încercările  de  interpretare  a 
Evangheliei  în  forme  foarte  diferite  de  tradiţiile  unora  dintre  bisericile  istorice. 
Experienţele  din  timpul  deceniului  ecumenic  “Bisericile  în  solidaritate  cu  femeile” 
au  demonstrat  cum  culturile  au  fost  folosite  de  multe  ori  în  mod  greşit,  în  scopuri 

A 

politice,  devenind  opresive.  In  timpul  anilor  ‘90,  lumea  a  fost  martora  unei  afirmări 
crescânde  a  identităţilor  locale,  deseori  ajungându-se  la  conflicte  violente  şi  la 
persecutarea  pe  baze  etnice  şi  culturale,  uneori  cu  o  susţinere  directă  sau  indirectă 
din  partea  creştinilor  şi  a  bisericilor.  Un  asemenea  context  impune  ca  reflecţia 
misiologică  să  se  ocupe  din  nou  de  provocarea  pe  care  o  reprezintă  inculturaţia. 

46.  Conferinţa  de  la  Salvador  a  afirmat  cu  tărie  că  „  omul  nu  poate  exista  fără  să 
participe  la  cultură,  pentru  că  identitatea  se  formează  prin  cultură.”8  Cultura  este 
interpretată  atât  ca  rezultat  al  harului  lui  Dumnezeu,  dar  şi  ca  expresie  a  creativităţii 
umane.  în  orice  context  existent,  trebuie  accentuat  faptul  că  în  ea  însăşi  cultura  nu  este 
nici  bună  nici  rea,  ci  virtual  poate  fi  şi  într-un  fel  şi  în  celălalt  -  este  deci  ambiguă. 


*  Raportul  Conferinţei  din  Salvador ,  p.  3 1 . 

47.  In  discuţii  ecumenice  recente,  cultura  a  fost  înţeleasă  într-un  sens  foarte 
larg,  ca  incluzând  toate  aspectele  efortului  uman.  „Fiecare  comunitate  are  o  cultură 
-  prin  care  se  înţelege  totalitatea  aspectelor  din  care  este  constituită  viaţa  ei,  tot 
ceea  ce  este  necesar  pentru  stabilirea  de  relaţii  între  membrii  ei,  şi  relaţiile  ei  cu 
Dumnezeu  şi  cu  mediul  înconjurător.”9  Acest  lucru  înseamnă  că  religia  este  parte  a 
culturii,  deseori  se  află  în  inima  ei.  Nu  se  poate  vorbi  despre  culturi  fără  să  includem 
credinţele  religioase  şi  sistemele  de  valori  ale  unui  popor. 

48.  Misiunea  lui  Dumnezeu  a  fost  revelată,  ca  având  calitatea  concreteţii. 
Deci  misiunea  în  modul  lui  Hristos  nu  poate  fi  inclusă  decât  într-un  anume  context, 
răspunzând  concret  la  provocările  de  acolo.  Prin  urmare  Evanghelia  este  şi  trebuie 
să  fte  „traductibilă”.  în  orice  situaţie,  mărturia  bisericilor  despre  Hristos  trebuie 
inclusă  în  cultura  locală,  aşa  încât  comunităţile  de  credinţă  care  au  trecut  printr-un 
proces  autentic  de  inculturaţie  să  se  poată  dezvolta.  Desigur,  toate  culturile  pot 
exprima  dragostea  lui  Dumnezeu  şi  nici  o  cultură  nu  are  dreptul  să  se  considere  pe 
sine  norma  exclusivă  pentru  relaţia  lui  Dumnezeu  cu  oamenii. 

49.  Când  Evanghelia  interacţionează  în  mod  autentic  cu  o  cultură,  se 
înrădăcinează  în  acea  cultură  şi  dezvăluie  semnificaţia  biblică  şi  teologică  pentru 
timpul  şi  locul  respectiv.  Evanghelia  va  confirma  unele  aspecte  ale  unei  culturi, 
dar  va  şi  provoca,  critica  şi  transforma  altele.  Prin  asemenea  procese,  culturile  pot 

^  A 

fi  transfigurate  şi  devin  purtătoare  ale  Evangheliei.  In  acelaşi  timp,  culturile  hrănesc, 
iluminează,  îmbogăţesc  şi  provoacă  înţelegerea  Evangheliei. 

50.  Evanghelia  pune  sub  semnul  întrebării  aspectele  culturii  care  produc  sau 
perpetuează  nedreptatea,  suprimă  drepturile  omului  sau  obstrucţionează  o  relaţie 
susţinută  cu  creaţia.  Acum  este  nevoie  să  trecem  dincolo  de  anumite  teologii  ale 
inculturaţiei.  Identitatea  culturală  şi  etnică  este  un  dar  de  la  Dumnezeu,  dar  nu 
trebuie  folosit  pentru  a  respinge  sau  opresa  alte  identităţi.  Identitatea  nu  ar  trebui 
definită  în  opoziţie,  în  competiţie  sau  ca  frică  faţă  de  alţii,  ci  mai  curând  în 
complementaritate.  „Evanghelia  reconciliază  şi  uneşte  oameni  care  aparţin  tuturor 
identităţilor  într-o  nouă  comunitate  în  care  prima  şi  cea  mai  importantă  identitate 
este  identitatea  în  Iisus  Hristos  (Gal  3,28).”  10 

5 1 .  Dezbaterea  asupra  relaţiei  dintre  Evanghelie  şi  culturi  are  o  semnificaţie 
specifică  pentru  populaţiile  indigene,  care  au  suferit  mult  în  urma  eforturilor 
misionare  şi  a  cuceririlor  coloniale,  în  cursul  cărora  culturile  şi  religiile  lor  au  fost 
descrise  cel  mai  adesea  ca  „păgâne”,  ca  având  nevoie  de  Evanghelie  şi  „civilizaţie”. 
Mai  târziu,  terminologia  s-a  schimbat,  dar  popoarele  indigene  erau  în  continuare 


9  The  San  Antonio  Report,  official  report  of  the  Conference  on  World  Mission  and 
Evangelism,  San  Antonio,  USA,  1989,  ed.  Frederick  R.  Wilson,  Geneva,  WCC,  1990,  p.  43. 
’°  Raportul  Conferinţei  din  Salvador,  p.  46. 

considerate  a  fi  „obiecte”  ale  asistenţei  bisericilor”,  sau  ca  „săraci”  care  aveau 
nevoie  de  ajutor  economic  şi  de  dezvoltare.  în  teologiile  mai  recente,  care  au  afirmat 
„preferinţa  lui  Dumnezeu  pentru  săraci”,  cei  marginalizaţi  au  fost  consideraţi  ca 
fiind  purtătorii  -  adică,  actorii  -  unei  noi  mişcări  misionare  de  la  aşa-numita  periferie 
către  centru.  Dar  aceste  teologii  încă  funcţionau  pe  baza  categoriilor  socio- 
economice,  neluând  în  seamă  moştenirea  religioasă  a  oamenilor.  Acum,  indigenii 
provoacă  Bisericile  să  recunoască  bogăţia  culturii  şi  spiritualităţii  lor,  care 
accentuează  interconexiunea  şi  reciprocitatea  cu  întreaga  creaţie.  Ei  cer  Bisericilor 
să  lucreze  într-un  parteneriat  real  cu  ele,  făcând  misiune  împreună  ca  egali,  în 
împărtăşire  reciprocă. 

52.  In  orice  cultură,  mesajul  lui  Hristos  trebuie  proclamat  în  limba  şi  simboluri 
adaptate  la  acea  cultură  şi  în  moduri  care  sunt  relevante  pentru  experienţa  de  viaţă 
a  acelor  oameni.  Există  diferite  posibilităţi  de  abordare  a  evanghelizării  adaptate 
din  punct  de  vedere  cultural.  Pentru  unii  oameni  şi  biserici,  o  asemenea  mărturie 
este  implicită  când  Bisericile  săvârşesc  Sf.  Liturghie  cu  regularitate,  incluzând  în 
ea,  unde  este  potrivit,  unele  simboluri  culturale  locale.  Alţii  sugerează  că  „un  mod 
nesupărător  de  a  intra  în  contact  cu  comunităţi  aparţinătoare  altor  culturi  este  acela 
al  simplei  «prezenţe».  Un  prim  efort  este  făcut  pentru  a  cunoaşte  şi  a  înţelege 
oamenii  din  acea  comunitate,  şi  pentru  ca  în  mod  sincer  să  fie  ascultaţi,  şi  să  se 
înveţe  de  la  ei...  La  momentul  potrivit,  oamenii  pot  fi  invitaţi  să  participe  la 
propoveduirea  Evangheliei.”11  în  unele  cazuri,  Evanghelia  poate  fi  cel  mai  bine 
împărtăşită  prin  solidaritate  fără  a  fi  nevoie  de  cuvinte,  sau  poate  fi  descoperită 
printr-un  stil  de  viaţă  cu  adevărat  duhovnicesc.  în  contexte  care  sunt  ostile 
proclamării  Evangheliei,  mărturisirea  poate  avea  loc  prin  oferirea  „unui  «loc  sigur» 
pentru  ca  spiritualitatea  să  germineze,  unde  se  poate  face  cunoscută  istoria  lui 
Iisus.”12  Alţii  insistă  ca  în  cele  mai  multe  contexte  să  se  recurgă  la  mărturia  explicită 
-  deoarece  nu  există  nici  un  substitut  pentru  predicarea  cuvântului,  trebuind  să  fie 
urmate  diferitele  imbolduri  şi  stimulente  conferite  de  Duhului  Sfanţ. 

53.  O  atenţie  deosebită  ar  trebui  întotdeauna  acordată  unei  abordări  holistice 
şi  echilibrate  a  practicii  misionare;  este  necesar  să  se  evite  tentaţia  de  a  accentua 
un  anumit  aspect  şi  a  ignora  altele.  Evanghelizarea  autentică  ar  trebui  să  includă 
mereu  atât  mărturisirea,  cât  şi  slujirea  iubitoare  necondiţionată.  Aşa  cum  se  afirma 
la  San  Antonio:  „«Evanghelia  materială»  şi  «Evanghelia  spirituală»  trebuie  să  fie 
una,  aşa  cum  a  fost  şi  slujirea  lui  lisus...  Nu  există  evanghelizare  fără  solidaritate, 
nu  există  nici  solidaritate  creştină  care  să  nu  includă  şi  împărtăşirea  mesajului 
despre  venirea  împărăţiei  lui  Dumnezeu.”13 


11  Ibid,  p.  38. 

12  Ibid. 

13  Raportul  Conferinţei  din  San  Antonio ,  p.  32. 

54.  Interacţiunile  dinamice  dintre  Evanghelie  şi  culturi  ridică  în  mod  inevitabil 
problema  sincretismului,  deoarece  fiecare  etapă  a  inculturării  Evangheliei  are 
tangenţă  cu  credinţe,  rituri,  structuri  ale  comunităţii  religioase.  Termenul 
„sincretism”  este  înţeles  diferit  în  cadrul  bisericilor.  Pentru  unii,  integritatea 
mesajului  evanghelic  este  diminuat  atunci  când  este  legat  de  anumite  elemente  ale 
unui  context  în  care  este  inculturat;  ei  înţeleg  sincretismul  ca  pe  o  trădare  a 
Evangheliei.  Pentru  alţii,  în  nici  o  cultură,  nu  poate  exista  o  zidire  creatoare  a 
comunităţilor  şi  a  teologiilor  fără  sincretism.  Prin  urmare  se  pune  întrebarea  dacă 
un  anumit  tip  de  inculturaţie  ajută  sau  împiedică  mărturisirea  fidelă  a  Evangheliei 
în  deplinătatea  ei. 

55.  Diferenţele  de  interpretare  sunt  în  relaţie  cu  înţelegerea  termenului 
„evanghelie”  şi  cu  lucrarea  Duhului  Sfanţ  în  diferite  culturi.  Aceste  probleme  trebuie 
să  fie  tratate  cu  atenţie,  de  vreme  ce  foarte  des  acuzaţiile  de  sincretism  reflectă  şi 
augmentează  dezechilibre  de  putere  între  biserici.  Conferinţa  de  la  Salvador  semnala 
necesitatea  unui  cadru  pentru  hermeneutica  (teoria  interpretării  Evangheliei) 
interculturală.  De  asemenea  a  indicat  nevoia  de  criterii  pentru  evaluarea,  în  dialogul 
cu  alte  biserici,  oportunitatea  unor  expresii  contextuale  particulare  ale  Evanghelie. 
Astfel  de  criterii  includ:  „  credinţa  în  descoperirea  de  Sine  a  lui  Dumnezeu  în 
întreaga  Sf.  Scriptură;  angajamentul  pentru  a  avea  un  mod  de  viaţă  şi  de  lucrare  în 
concordanţă  cu  împărăţia  lui  Dumnezeu;  deschiderea  faţă  de  învăţătura  comuniunii 
sfinţilor  în  timp  şi  spaţiu;  [şi]  relevanţă  faţă  de  context.”14 

,  IV.  Chemaţi  la  mărturisire  şi  dialog 

j  . 

56.  Fenomenul  pluralismului  religios  a  devenit  unul  dintre  cele  mai  serioase 
provocări  ale  misiunii  creştine  din  acest  secol.  Mărturisirea  în  societăţile  în  care 
sunt  mai  multe  religii  a  fost  în  mod  tradiţional  considerată  o  problemă  în  special 
pentru  bisericile  şi  misionarii  din  Africa,  Asia,  Orientul  Mijlociu  şi  din  alte  părţi 
ale  lumii.  Totuşi,  în  ultimii  ani,  prin  migraţia  crescândă,  pluralismul  religios  a 
devenit  o  realitate  mondială.  In  unele  locuri  creştinii  se  bucură  de  libertate  şi  trăiesc 
şi  cooperează  cu  alţii  într-un  spirit  de  respect  reciproc  şi  înţelegere.  însă  în  alte 
părţi  există  o  tot  mai  mare  intoleranţă  religioasă. 

57.  în  Europa  şi  în  America  de  Nord  (în  mod  tradiţional  teritorii  creştine), 
prezenţa  într-un  număr  tot  mai  mare  a  celor  de  alte  religii  în  comunităţile  locale 
pune  în  dificultate  activităţile  misionare  ale  bisericilor.  Creştinii  din  societăţile 
multireligioase  din  punct  de  vedere  istoric  au  dobândit  de-a  lungul  secolelor 
experienţă  pentru  a  trăi  şi  a  mărturisi  în  asemenea  contexte.  însă,  chiar  şi  pentru  ei 


14  Raportul  Conferinţei  din  Salvador ,  p.  67. 

apar  noi  provocări,  în  ceea  ce  priveşte  modul  în  care  angajamentul  creştinilor  pentru 
misiune  şi  evanghelizare  poate  fi  afirmat  cu  credincioşie  faţă  de  Evanghelie 
arătându-se  în  acelaşi  timp  dragoste  şi  respect  faţă  de  ceilalţi. 

58.  Astfel  de  provocări  ridică  inevitabil  şi  probleme  teologice  privind  felul 
mărturisirii  printre  cei  cu  alte  convingeri  religioase,  în  relaţie  cu  natura  mântuirii  însăşi. 
Există  un  consens  minim  pe  această  temă  în  mişcarea  ecumenică.  La  conferinţele  de 
misiune  din  San  Antonio  şi  Salvador,  situaţia  aceasta  a  fost  rezumată  prin  următoarele 
afirmaţii:  „Nu  putem  indica  nici  o  altă  cale  de  mântuire  decât  cea  prin  Iisus  Hristos;  în 
acelaşi  timp,  nu  putem  pune  limite  puterii  mântuitoare  a  lui  Dumnezeu.”15  Există  o 
tensiune  între  aceste  două  declaraţii,  o  tensiune  care  nu  a  fost  încă  rezolvată. 

59.  Printre  cei  angajaţi  în  misiune,  există  o  recunoaştere  crescândă  (chiar  dacă 
nu  unanimă)  a  faptului  că  Dumnezeu  lucrează  în  afara  bisericilor-  deşi  este  imposibil 
de  definit  modul  exact  în  care  lucrează  Dumnezeu  în  oricare  comunitate  religioasă. 
Dar  cei  aflaţi  în  misiune  descoperă  într-adevăr  „licăriri”  ale  prezenţei  şi  lucrării  lui 
Dumnezeu  printre  oamenii  cu  alte  tradiţii  religioase.  Experienţa  contemporană 
întâlneşte  tradiţia  veche:  teologii  creştini  vechi,  cum  ar  fi  Iustin  Martirul,  vorbesc 
despre  „seminţele  Cuvântului”  în  cadrul  culturilor  lumii;  alţii,  cum  ar  fi  Eusebiu  din 
Cezareea,  au  folosit  expresia  „pregătirea  evanghelică”,  de  care  s-a  amintit  şi  în 
enciclica  lui  papei  Paul  al  Vl-lea  despre  evanghelizare,  ca  şi  în  textele  de  la  Salvador. 

60.  De  aici  rezultă  o  problemă  deschisă  care  cere  în  continuare  reflecţie  şi 
participare  din  partea  creştinilor  aflaţi  în  misiune,  este  vorba  de  discernerea 
semnelor  prezenţei  Duhului  Sfanţ  printre  oameni  de  alte  credinţe  sau  fără  nici  o 
credinţă.  Conferinţa  de  la  Salvador  a  sugerat  astfel  de  semne  atunci  când  a  accentuat 
exprimarea  dragostei,  valori  cum  ar  fi  smerenia,  deschiderea  către  Dumnezeu  şi 
către  alţii,  ca  şi  angajamentul  pentru  justiţie,  solidaritate  şi  mijloace  non-violente 
de  rezolvare  a  conflictelor.  Textul  din  Galateni  5,22-23,  care  vorbeşte  despre  roadele 
Duhului,  a  fost  citat  ca  un  îndrumar  util  în  vederea  acestei  discerneri. 

61.  în  misiune  există  spaţiu  atât  pentru  proclamarea  Evangheliei  lui  Iisus 
Hristos,  cât  şi  pentru  dialogul  cu  persoanele  de  alte  credinţe.  Accentul  diferă  în 
funcţie  de  circumstanţe  şi  de  harismele  creştinilor  manifestate  în  anumite  situaţii. 
Mulţi  susţin,  însă,  că  singurul  mod  potrivit  de  a  trăi  în  comuniune  este  dialogul. 
Reafirmând  mandatul  evanghelic  al  creştinilor,  conferinţa  de  la  San  Antonio  a 
arătat  că  „  slujirea  noastră  de  a  mărturisi  celor  de  alte  credinţe  presupune  prezenţa 
între  ei,  sensibilitatea  faţă  de  cele  mai  adânci  angajamente  şi  experienţe  religioase 
ale  lor,  dorinţa  de  a  fi  slujitorii  lor  din  dragoste  pentru  Hristos,  recunoaşterea  a 
ceea  ce  Dumnezeu  a  făcut  şi  face  în  mijlocul  lor,  şi  dragoste  pentru  ei...  Suntem 
chemaţi  să  fim  mărturie  pentru  alţii,  nu  judecători  ai  lor.”16  Dacă  se  face  misiune  în 


15  îbid.,  p.  62,  cit.  din  Raportul  Conferinţei  din  San  Antonio ,  p.  32. 
]6/bid.,  p.  26. 

modul  lui  Hristos,  atunci  nu  poate  exista  evanghelizare  fără  deschidere  către  alţii 
şi  fără  a  fi  pregătiţi  să-I  descoperim  prezenţa,  chiar  şi  acolo  unde  nu  ar  fi  de  aşteptat. 

62.  Pe  de  altă  parte,  nu  există  dialog  real  dacă  identităţile  şi  credinţele 
religioase  ale  partenerilor  nu  sunt  clar  exprimate.  în  acest  sens,  se  poate  afirma  că 
mărturisirea  precede  dialogul.  A  vorbi  despre  evanghelizare  înseamnă  a  accentua 
proclamarea  darului  de  libertate  şi  reconciliere  de  la  Dumnezeu,  împreună  cu 
invitaţia  de  a  ne  alătura  acelora  care  îl  urmează  pe  Hristos  şi  lucrează  pentru 
împărăţia  lui  Dumnezeu.  Dialogul  este  o  formă  de  a  da  mărturie  despre  porunca 
lui  Hristos  de  a-1  iubi  pe  aproapele  -  chiar  şi  pe  duşman  -  şi  acesta  ar  putea  fi,  în 
anumite  situaţii,  singurul  mod  de  a  fi  credincios  unui  stil  de  misiune  smerit,  chenotic, 
urmând  viaţa  vulnerabilă  a  lui  Hristos  dedicată  slujirii,  nu  dominaţiei. 

V.  Chemaţi  să  proclamăm  adevărul  Evangheliei 

63.  Una  dintre  cele  mai  mari  provocări  din  zilele  noastre  -  una  care  atinge 
chiar  miezul  mesajului  creştin  -  este  fenomenul  crescând  al  relativismului,  dezvoltat 
mai  ales  printre  filosofii  şi  oamenii  de  ştiinţă  occidentali.  în  gândirea  post-modemă, 
noţiunea  de  adevăr  absolut  şi  universal,  fie  că  ne  referim  la  domeniul  politic,  social, 
economic  sau  chiar  religios,  este  drastic  pusă  la  îndoială  sau  chiar  respinsă.  Adevărul 
este  văzut  mai  degrabă  ca  o  problemă  de  discernământ  individual  printr-o  preferinţă, 

A 

experienţă  şi  decizie  de  genul  „ia  şi  alege”.  In  locul  „adevărului”  obiectiv,  universal 
şi  absolut,  există  mai  degrabă  „adevăruri”  paralele  unul  altuia  şi  care  coabitează. 

64.  O  asemenea  înţelegere  şi  abordare  a  adevărului  nu  numai  că  influenţează 
viaţa  de  zi  cu  zi,  mai  ales  în  ţările  industrializate,  dar  are  şi  un  impact  puternic  asupra 
mărturisirii  bisericilor  şi  asupra  participării  lor  la  mişcarea  ecumenici  în  general. 

65.  Această  abordare  pune  sub  semnul  întrebării  modelele  tradiţionale  ale 
misiunii  creştine.  Cei  care  apără  o  asemenea  viziune  asupra  lumii,  pledează  pentru 
o  nouă  înţelegere,  un  nou  stil  şi  o  nouă  practică  misionară,  mai  potrivite  realităţilor 
de  astăzi.  Ei  cer  „renunţarea”  la  atitudinea  „arogantă”  de  a  recomanda  creştinismul 
ca  singurul  adevăr  care  duce  la  mântuire,  solicitând  să  fie  prezentat  într-un  mod 
mai  smerit  şi  decent,  ca  unul  dintre  marile  adevăruri  ce  se  află  în  diferite  religii  sau 
în  creaţie  în  general.  Ei  afirmă  că  teoretic  acele  alte  adevăruri  au  o  valoare  şi  un 
scop  similar,  doar  alegerea  personală  ducând  la  o  diferenţă  calitativă  între  ele. 

66.  Pe  tărâm  ecumenic  noţiuni  ca  „unitate”,  „consens”  şi  „adevăr  apostolic” 
sunt  puse  la  îndoială,  şi  pentru  unii,  au  ajuns  să  aibă  o  conotaţie  peiorativă.  O 
viziune  ecumenică  mai  recentă  include  căutarea  unei  noi  imagini  şi  paradigme, 
care  ar  putea  găzdui  o  diversitate  de  adevăruri  sub  un  acelaşi  acoperământ,  fără  să 
dilueze  sau  să  anihileze  vreunul  dintre  ele  în  procesul  încercării  de  a  le  aduce  în 
convergenţă,  cu  scopul  ajungerii  la  un  adevăr  apostolic  comun  şi  unificator. 

67.  Au  fost  propuse  unele  încercări  de  a  indica  direcţiile  şi  răspunsuri  parţiale 
la  provocările  aduse  de  relativism;  dar  încă  se  caută  răspunsuri  mai  precise  şi  mai 
coerente.  Care  este  relaţia  dintre  adevărul  Evangheliei  pe  care  creştinii  sunt  chemaţi 
să  o  proclame  privitor  la  unicitatea  lui  Hristos,  „Calea,  Adevărul  şi  Viaţa”  (Ioan 
14,6)  şi  adevărul  „Evangheliei  dinainte  de  Evanghelie”,  şi  care  sunt  consecinţele 
pentru  unitatea  Bisericii? 

VI.  Chemaţi  să  mărturisim  în  unitate 

68.  în  ultimele  decenii,  bisericile  au  devenit  tot  mai  conştiente  de  necesitatea 
angajării  în  misiune  împreună ,  în  cooperare  şi  responsabilitate  reciprocă:  plecând 
de  aici  au  fost  stabilite  parteneriatele  în  misiune,  structurile  unor  misiuni 
internaţionale  au  fost  transformate,  şi  au  fost  iniţiate  unele  proiecte  comune.  în 
aceeaşi  perioadă  în  multe  părţi  ale  lumii  s-a  observat  o  escaladare  a  rivalităţilor 
dintre  confesiuni  şi  a  competiţiei  în  misiune.  Aceste  realităţi  obligă  familia 
ecumenică  să  re-examineze  problemele  ridicate  de  misiunea  în  unitate,  conlucrarea 
între  biserici,  mărturisirea  comună  şi  prozelitismul,  şi  să  acţioneze  în  vederea  unor 
relaţii  mai  responsabile  în  misiune. 

69.  Mărturisirea  comună  este  „mărturisirea  pe  care  bisericile,  chiar  atunci 
când  sunt  separate,  o  poartă  împreună,  mai  ales  prin  eforturi  comune,  prin 
manifestarea  darurilor  divine  ale  adevărului  şi  vieţii  pe  care  deja  le  împărtăşesc  şi 
le  trăiesc  în  comun”.17  Mărturisirea  comună,  autentică  presupune  respect  şi 
înţelegere  faţă  de  alte  tradiţii  şi  confesiuni.  Trebuie  accentuat  ceea  ce  este  comun 
şi  poate  ft  realizat  împreună,  mai  degrabă  decât  barierele  care  separă.  Există  mai 
multe  elemente  care  unesc  bisericile,  decât  cele  care  le  despart.  Aceste  elemente 
unificatoare  ar  trebui  să  fie  căutate  în  vederea  construirii  unei  mărturisiri  în  unitate. 

70.  Misiunea  şi  libertatea  religioasă,  incluzându-se  aici  şi  libertatea  cuiva  de 
a-şi  schimba  religia  sau  credinţa,  sunt  relaţionate  din  interior.  Misiunea  nu  poate  fi 
impusă  oricui  prin  orice  mijloace.  Pe  de  altă  parte,  libertatea  proprie  cuiva  trebuie 
ca  întotdeauna  să  respecte,  să  afirme  şi  să  promoveze  libertatea  celorlalţi;  nu  trebuie 
să  contravină  regulei  de  aur:  „  Aşadar,  pe  toate  câte  vreţi  să  vi  le  facă  vouă  oamenii, 
întocmai  faceţi-le  şi  voi  lor”  (Matei  7,12). 

7 1 .  Prozelitismul,  un  termen  pozitiv  la  începutul  creştinismului,  folosit  pentru 
a  desemna  o  persoană  de  altă  credinţă  care  se  convertea  la  creştinism,  a  dobândit  în 
secolele  următoare  o  conotaţie  negativă  din  cauza  schimbărilor  de  conţinut, 
motivaţie,  spirit  şi  metode  de  „evanghelizare”.  Astăzi  este  folosit  în  general  pentru 


17  Thomas  Stransky,  “Common  Witness”,  în  Dictionary  of the  Ecumenical  Movement, 
Geneva,  WCC,  1991,  p.  197;  citat  în  Towards  Common  Witness,  p.  5. 

a  însemna  „încurajarea  creştinilor  care  aparţin  unei  biserici  să-şi  schimbe  loialitatea 
lor  denominaţională,  prin  căi  şi  mijloace  care  contrazic  spiritul  iubirii  creştine, 
violează  libertatea  persoanei  umane  şi  diminuează  încrederea  în  mărturia  creştină 
a  Bisericii”.18  Prozelitismul  este  „denaturarea  mărturisirii”.19 

72.  Mărturisirea  comună  este  constructivă:  aceasta  îmbogăţeşte,  provoacă, 
întăreşte  şi  zideşte  relaţii  creştine  solide  şi  comuniune  frăţească.  Prozelitismul  este 
o  pervertire  a  adevăratei  mărturisiri  creştine  şi ,  prin  urmare,  o  contra-mărturie.  Nu 
construieşte,  ci  distruge.  Produce  tensiune,  scandal  şi  împărţire,  fiind,  de  aceea,  un 
factor  destabilizator  pentru  mărturia  Bisericii  în  lume.  Întotdeauna  afectează  grav 
koinonia ,  creând  facţiuni  antagoniste. 

73.  întrucât  noile  contexte  reclamă  noi  iniţiative  în  proclamarea  Evangheliei 
în  confruntarea  cu  provocările  comune,  bisericile  sunt  chemate  să  identifice  căi 
pentru  mărturisirea  în  unitate,  pentru  parteneriat  şi  conlucrare  şi  pentru  relaţii 
responsabile  în  misiune.  Pentru  a  se  ajunge  la  un  asemenea  ethos  misionar  care 
procură  o  îmbogăţire  reciprocă  rezultate,  bisericile  trebuie: 

a)  să  regrete  greşelile  din  trecut  şi  să  reflecteze  mai  mult  autocritic  asupra 
modurilor  de  a  se  raporta  între  ele  şi  asupra  metodelor  de  evanghelizare; 

b)  să  renunţe  la  orice  fel  de  competiţie  şi  rivalitate  denominaţională  şi  la  orice 
tentaţie  de  a  face  prozelitism  în  rândul  creştinilor  aparţinând  altor  tradiţii  creştine; 

c)  să  evite  stabilirea  de  structuri  eclesiale  paralele,  ci  mai  curând  să  stimuleze, 
să  ajute  şi  să  coopereze  cu  bisericile  locale  existente  în  lucrarea  lor  de  propoveduire 
a  Evangheliei ; 

d) să  condamne  orice  fel  de  manipulare  a  asistenţei  umanitare  înspre  creştini 
sau  biserici  cu  scopul  schimbării  apartenenţei  lor  denominaţionale  sau  să  urmărească 
obiectivele  misionare  ale  unei  biserici  în  detrimentul  alteia; 

e)  să-i  ajute  pe  cei  care  sunt  pe  cale  de  a-şi  schimba  apartenenţa  eclesială  să 
disceamă  dacă  au  motive  valabile  sau  nu  (cum  ar  fi  avansarea  pe  scara  socială  sau 
posibilitatea  unei  vieţi  mai  bune); 


18  Raportul  consultaţiei  ortodoxe  pe  tema:  “Mission  and  Proselytism”,  Sergiev  Possad, 
Russia,  1995;  cit.  în  Towards  Common  Witness ,  p.  7. 

19  “Revised  Report  on  ‘Christian  Witness,  Proselytism  and  Religious  Liberty  in  the 
Setting  of  the  World  Council  of  Churches’”,  în  Minutes  and  Reports  of  the  Central 
Committee  of  the  World  Council  of  Churches,  St  Andrews,  Scotland,  August  1 960,  Geneva, 
WCC,  1960,  p.214;  citatat  în  Towards  Common  Witness,  p.7.  Declaraţiile  şi  documentele 
despre  mărturisirea  în  comun  elaborate  în  cadrul  CEB  includ:  “Christian  Witness, 
Proselytism  and  Religious  Liberty  in  the  Setting  of  the  WCC”(New  Delhi,  1961 ),  “Common 
Witness  and  Proselytism”(1970),  “Common  Witness”(  1982),  “The  Challenge  of  Proselytism 
and  the  Calling  to  Common  Witness”(1995),  and  “Towards  Common  Witness:  A  Caii  to 
Adopt  Responsible  Relationships  in  Mission  and  to  Renounce  Proselytism”(1997). 

f)  să  înveţe  „să  rostească  adevărul  în  dragoste”  una  alteia  atunci  când  consideră 
că  alţii  sunt  angajaţi  în  prozelitism  sau  în  evanghelizare  prin  practici  necinstite. 

74.  Această  comuniune  creştină  frăţească  şi  acest  parteneriat  nu  vor  fi  posibile 
decât  dacă  creştinii  şi  bisericile  vor  lua  în  considerare  următoarele: 

a)  să  se  asculte  reciproc  printr-un  dialog  autentic  care  are  ca  scop  depăşirea 
ignoranţei,  prejudecăţilor  sau  neînţelegerilor,  percepându-şi  diferenţele  din 
perspectiva  unităţii  creştine  şi  evitând  acuzaţiile  nedrepte,  polemicile,  dezacordurile 
şi  respingerea; 

b)  să  asigure  o  cât  mai  pronunţată  diseminare  a  informaţiei  şi  a  responsabilităţii 
în  misiune,  la  toate  nivelurile,  incluzând  o  consultare  anterioară  cu  biserica  dintr- 
o  zonă  dată  pentru  a  se  vedea  care  sunt  posibilităţile  de  colaboarare  în  misiune  şi 
de  mărturisire  în  unitate; 

c)  să  demonstreze  dorinţa  de  a  învăţa  de  la  alţii  -  de  exemplu,  din  dinamismul 
lor,  entuziasmul  şi  bucuria  lor  în  misiune,  din  spiritul  lor  de  comuniune,  veselia  lor 
în  Duhul,  spiritualitatea  lor; 

d) să  facă  eforturi  mai  mari  pentru  reînnoirea  interioară  în  cadrul  propriilor 
lor  tradiţii  şi  contexte  culturale; 

e)  să  facă  eforturi  mai  mari  pentru  a-i  educa  pe  credincioşi  în  parohii,  şcoli 
duminicale,  centre  de  pregătire  şi  seminarii,  să  respecte  şi  să  iubească  membrii 
altor  biserici  ca  pe  surori  şi  fraţi  în  Hristos. 

75.  Convingerile  ecumenice  referitoare  la  misiunea  în  unitate  pot  conduce  la 
formarea  unui  legământ  privind  relaţiile  din  misiune.  Printre  convingerile  şi 
angajamentele  fundamentale  ar  putea  fi  incluse  următoarele: 

76.  Convingeri 

a)  Misiunea  începe  în  intimitatea  lui  Dumnezeu  Cel  Unul  în  Treime.  Iubirea 
dintre  Persoanele  Sfintei  Treimi  se  revarsă  într-o  mare  efuziune  de  dragoste  pentru 
umanitate  şi  pentru  întreaga  creaţie; 

b)  Dumnezeu  Tatăl  cheamă  Biserica  în  Iisus  Hristos  şi  îi  dă  putere  prin  Duhul 
Sfanţ  pentru  a  fi  parte  a  misiunii  lui  Dumnezeu,  mărturisind  Evanghelia  dragostei 
lui  Dumnezeu  exprimată  în  viaţa,  moartea  şi  învierea  lui  Iisus  Hristos,  şi  invitând 
oamenii  să  devină  discipoli  ai  lui  Hristos; 

c)  Misiunea  creştină  implică  un  răspuns  holistic  posibil  prin  lucrarea  de 
evanghelizare  şi  prin  cea  diaconală  care  ajung  la  oamenii  care  se  confruntă  cu 
excluderea  şi  cu  lipsa  de  respect  şi  de  sens.  Implică,  de  asemenea,  împuternicirea, 
întărirea  şi  restaurarea  oamenilor  în  speranţa  lor  de  a  se  împărtăşi  de  plenitudinea 
vieţii; 


160 


REVISTA  TEOLOGICĂ 


d)Toţi  creştinii  sunt  trimişi  în  virtutea  Botezului  să  dea  mărturie  despre 
Evanghelia  lui  Hristos  şi  toţi  sunt  responsabili  faţă  de  trupul  iui  Hristos  pentru 
mărturisirea  lor;  toţi  au  nevoie  să-şi  găsească  locul  într-o  comunitate  de  cult  locală 
prin  care  să-şi  exercite  responsabilitatea  faţă  de  trup.  . 

77.  Angajamente 

a)  Impulsionaţi  de  dragostea  lui  Hristos,  ne  angajăm  să  asiguram  faptul  că 
toţi  semenii  noştri  din  orice  loc,  de  aproape  sau  de  departe,  să  aibă  posibilitatea  să 
audă  şi  să  răspundă  Evangheliei  lui  Hristos; 

b)  Recunoaştem  faptul  că  responsabilitatea  primară  pentru  misiune  în  orice 
loc  revine  bisericii  din  acea  zonă; 

c)  Acolo  unde  există  deja  o  biserică  creştină  iar  biserica  noastră  va  trimite 
misionari  şi  fonduri,  această  acţiune  va  avea  loc  prin  aranjamente  negociate, 
acceptabile  reciproc  şi  pline  de  respect,  toate  părţile  urmând  a  participa  în  mod 
egal  la  procesul  de  luare  a  deciziilor; 

d)  Admitem  că  în  parteneriatul  nostru,  toţi  participanţii  au  daruri  de  oferit  şi 
toţi  au  nevoie  să  înveţe,  să  primească  şi  să  fie  îmbogăţit  de  pe  urma  acestor  relaţii; 
deci,  aceste  relaţii  trebuie  să  permită  împărtăşirea  reciprocă  atât  a  nevoilor  cât  şi  a 
darurilor; 

e)  Admitem  faptul  că  toate  resursele  unei  bisericilor  aparţin  lui  Dumnezeu, 
şi  că  averea  celor  bogaţi  a  rezultat  adesea  din  exploatarea  celorlalţi. 

f)  Ne  angajăm  să  facem  raportul  pe  toate  planurile  cât  se  poate  de  transparent, 
în  ceea  ce  priveşte  finanţele,  teologia,  personalul,  încercările,  dilemele,  temerile, 
speranţele,  ideile,  relatările  -  o  împărtăşire  deschisă  care  duce  la  încredere  ; 

g)  Recunoaştem  faptul  că  aproape  fiecare  întâlnire  interculturală  între  biserici 

este  marcată  de  o  distribuţie  inegală  de  putere.  Banii,  bunurile  materială,  legăturile 
cu  statul,  istoria  şi  alţi  factori  afectează  modul  în  care  bisericile  se  raportează  una 
la  cealaltă.  Atunci  când  conlucrăm  în  scop  misionar,  ne  angajăm  să  excludem 
utilizarea  greşită  a  puterii  şi  să  luptăm  pentru  relaţii  corecte;  -  •  . 

h)  Recunoaştem  că  este  important  să  nu  creăm  dependenţă.  Parteneriatele 
trebuie  să  ducă  la  interdependenţă.  Vom  căuta  ca  prin  parteneriatele  noastre  să 
facem  posibilă  apariţia  reacţiilor  culturale  locale  autentice  faţă  de  Evanghelie  în 
privinţa  liturghiilor,  imnelor,  ritualurilor,  structurilor,  instituţiilor,  formulărilor 
teologice. 

i)  Credem  că  misiunea  şi  unitatea  sunt  într-o  relaţie  inseparabilă.  De  aceea  ne 
angajăm  să  încurajăm  colaborarea  şi  unitatea  structurală  între  agenţiile  noastre  de  misiune 
şi  biserica  proprie,  între  agenţiile  misionare,  şi  între  agenţiile  misionare  şi  bisericile  cu 
care  suntem  în  parteneriat.  Acolo  unde  există  deja  câteva  biserici  într-o  anume  arie 
geografică  ne  angajăm  să  hotărâm  înfiinţarea  unui  consiliu  al  bisericilor. 

j)  Recunoaştem  că  misiunea  şi  evanghelizarea  s-au  desfăşurat  aproape  în 
întregime  conform  demarcaţiilor  denominaţionale.  Ne  angajăm  să  facem  misiune 
în  mod  ecumenic,  atât  la  nivel  local,  cât  şi  peste  hotare,  oriunde  este  posibil. 

k)  în  dezvoltarea  parteneriatelor  internaţionale  cu  scop  misionar,  ne  angajăm 
să  acordăm  prioritate  construirii  solidarităţii  cu  persoanele  excluse  şi  suferinde  şi 
cu  comunităţile,  în  lupta  lor  pentru  o  plenitudinea  vieţii. 

Notă 

Obiectivul  general  al  Comisiei  este  acela  de  a  activa  împreună  cu  bisericile, 
partenerii  ecumenici  şi  agenţiile  misionare  în  vederea  unei  mai  profunde  înţelegeri 
a  misiunii  lui  Dumnezeu-  missio  Dei,  în  lumea  de  astăzi,  şi  a  unui  angajament  mai 
ferm  pentru  a  participa  împreună  la  această  misiune. 

Programul  Comisiei  cuprinde  cinci  domenii  de  activitate  principale: 
Conferinţa  Mondială  de  Misiune  şi  Evanghelizare;  studierea  misiunii; 
evanghelizarea;  misiunea  în  solidaritate  cu  săracii  ( Urban  Rural  Mission  -  URM); 
sănătate  şi  tămăduire. 

1.  O  mare  parte  din  timpul  de  lucru  al  Comisiei  a  fost  dedicat  pregătirii 
Conferinţei  Mondiale  de  Misiune  şi  Evanghelizare  care  se  va  desfăşura  pentru 
prima  dată  într-o  ţară  ortodoxă  -  Atena,  Grecia,  9- 1 6  mai  2005.  Tema  va  fi :  “Cal led 
in  Christ  to  be  reconciling  and  healing  communities ”  (  “ Chemaţi  în  Iisus  Hristos 
să  fim  comunităţi  reconciliatoare  şi  tămăduitoare ”,  şi  va  avea  ca  moto  invocaţia  : 
“Come,  Holy  Spirit-  heal  and  reconcile ”  (“  Vino ,  Duhule  Sfinte  -  tămăduieşte  şi 
reconciliază  ”.  Rezultatele  Conferinţei  vor  fi  parte  a  pregătirilor  pentru  a  IX  Adunare 
Generală  a  CEB  (Porto  Alegre,  Brazilia,  februarie  2006).  Conferinţa  are  următoarea 
webpage  :  www.mission2005.org 

2.  Studierea  misiunii  este  o  preocupare  constantă  a  Comisiei  şi  a  staff-ului 
specializat  din  Geneva. 

a)  La  prima  întrunire  a  actualei  Comisii  (Morges,  Elveţia,  aprilie  2000)  s-a 
adoptat  documentul  intitulat:  “Mission  and  Evangelism  in  Unity  Today ”  (“Misiune 
şi  evanghelizare  în  unitate  astăzi”),  şi  a  fost  propus  pentru  studiere  şi  reflecţie 
tuturor  bisericilor  -  documentul  este  redat  în  traducere  supra  (originalul  se  poate 
citi  in  pagina  web  a  Conferinţei  indicată  mai  sus) 

Un  al  doilea  document,  având  ca  temă  misiunea  şi  reconcilierea  a  fost  propus 
bisericilor  de  Comisia  de  misiune  pentru  studiu  şi  reacţii  şi  va  fi  folosit  într-o 
plenară  şi  în  grupe  de  lucru  la  Conferinţa  de  misiune  din  Atena  (mai  2005).  Forma 
finală  a  documentului,  care  va  fi  prezentată  participanţilor  la  Conferinţă,  va  rezulta 
în  urma  unei  consultaţii  ce  va  avea  loc  la  Geneva  în  ianuarie  2005,  când  se  vor 

analiza  şi  încorpora  în  textul  iniţial  toate  comentariile  şi  reacţiile  pertinente  care  se 
vor  fi  primit  până  atunci. 

Tema  este  abordată  din  mai  multe  perspective:  teologică,  biblică  şi  liturgică, 
după  care  se  precizează  faptul  că  reconcilierea  şi  tămăduirea  reprezintă  un  scop  şi 
un  proces,  o  dinamică,  şi  se  specifică  cele  şase  elemente  care  necesită  o  atenţie 
specială:  adevărul,  amintirea  trecutului,  pocăinţa,  dreptatea,  iertarea  şi  iubirea.  Un 
factor  esenţial  în  procesul  reconcilierii  este  resituirea.  Se  au  în  vedere  reparaţii  şi 
compensaţii  reale,  nu  doar  simbolice,  pe  care  sunt  datori  să  le  onoreze  cei  care  au 
acţionat  nedrept  în  trecut,  societăţile  actuale  fiind  obligate  să-şi  asume  acele  greşeli. 
Este  vorba  în  primul  rând  de  ce  s-a  întâmplat  în  colonii,  şi  de  perpetuarea  unor 
atitudini  inacceptabile  răspândite  prin  neo-liberalismul  din  era  globalizării. 

b)  International  Review  of  Mission.  Revista  internaţională  de  misiune,  apare 
de  patru  ori  pe  an.  Primele  două  apariţii  ale  anului  2003  au  fost  dedicate  temei  : 
“Misiunea  în  contextul  secularizării  şi  post-modemităţii”,  cea  de  a  treia  altor  aspecte 
esenţiale  ale  misiunii,  iar  ultima  cuprinde  documentele  consultaţiei  prin  care  s-a 
aniversat  o  jumătate  de  secol  de  la  Conferinţa  de  Misiune  desfăşurată  în  Willingen. 

Prima  ediţie  a  acestui  an  are  ca  temă  schimbările  esenţiale  ale  “centrului  de 
gravitaţie”  al  creştinătăţii.  Se  ştie  că  astăzi  doar  1/3  din  populaţia  globului  de 
aproximativ  6  miliarde  de  locuitori  este  creştină.  Dacă  primele  comunităţi  creştine 
au  aparţinut  Sudului,  s-a  ajuns  ca  în  jurul  anului  1500,  92%  dintre  creştini  locuiau 
în  Nord.  Se  estimează  că  până  în  anul  2 1 00  mai  mult  de  3/4  dintre  creştini  vor  fi  în 
Sud.  De  exemplu,  dacă  în  anul  1 900  în  Africa  existau  doar  aproximativ  1 0  milioane 
de  creştini,  în  anul  2000  erau  360  de  milioane,  iar  în  2025  se  estimează  un  număr 
de  peste  600  de  milioane.  Aceste  schimbări  vor  avea  consecinţe  teologice  şi 
misiologice.  Cui  va  aparţine  teologia  (teologhisirea)  şi  cine  va  face  misiune?  Ce 
implicaţii  va  avea  proximitatea  creştinilor  cu  musulmanii  în  Nigeria,  Sudan, 
Indonezia  şi  Filipine,  sau  cea  cu  hinduşii  în  India,  cu  budiştii  în  Asia  de  sud-est?  A 
nu  se  uita  faptul  că  la  peste  4000  de  culturi,  din  cele  13000  existente,  nu  a  ajuns 
mesajul  Evangheliei.  Potrivit  experienţei  acumulate,  mulţi  dintre  cei  care  au 
aparţinut  marilor  religii  ale  lumii,  odată  încreştinaţi,  nu  renunţă  la  tot  trecutul  lor 
religios. 

Ultima  apariţie  a  revistei  are  ca  temă  tămăduirea  privită  din  mai  multe 
perspective  şi  în  diferite  contexte.  Deosebit  de  importantă  este  şi  publicarea 
documentului  intitulat: ‘Vf  Church  of  all  and  for  all:  an  interim  statement’’  -  "O 
Biserică  a  tuturor  şi  pentru  toţi:  o  declaraţie  provizorie  "(pp.  505-525).  Documentul 
a  fost  prezentat  Comitetului  central  al  CEB  în  luna  august  2003,  care,  la  rândul 
său,  l-a  recomandat  bisericilor  pentru  studiu,  feedback  şi  decizii.  Este  pentru  prima 
dată  când  CEB  acordă  o  atenţie  deosebită  persoanelor  cu  disabilităţi,  după  ce  la  a 
VlII-a  adunare  generală  a  CEB  (  decembrie  1998)  se  crea  EDAN  (Ecumenical 

Disabilities  Advocates  NetWork).  Conţinutul  este  foarte  impresionat  deoarece  a 
fost  redactat  de  EDAN  în  colaborare  cu  Comisia  Faith  and Order  (în  limba  română 
Credinţă  şi  Constituţie  după  traducerea  franceză:  Foi  et  Constitution).  Textul  a 
fost  tradus  în  limba  română  şi  va  apărea  în  Anuarul  Facultăţii  noastre  din  Sibiu 
(2002/2003). 

c)  Diverse  alte  acţiuni»  conferinţe,  consultaţii,  programe,  toate  menite  să  ducă 
la  o  mai  bună  înţelegere  a  contextului  misionar  actual:  de  ex.  înţelegerea  creştină  a 
pluralismului  religios,  a  slujirii  în  context  multicultural  (. International  NetWork 
Forum  on  Multicultural  Ministry  -  INFORM)  ş.a.. 

3.  Evanghelizarea  are  ca  obiectiv  general  sprijinirea  bisericilor  şi  organismelor 
misionare  pentru  înfăptuirea  obiectivelor  şi  stimularea  lor  pentru  a  găsi  cele  mai 
relevante  metode,  programe  şi  reflecţii  teologice  în  vederea  obţinerii  perspectivei 
holiste. 

a)  Ecumenicul  Letter  on  Evanghelism.  Această  publicaţie  apare  de  două  ori 
pe  an,  fiind  tipărită  în  patru  limbi  de  circulaţie  (engleză,  franceză,  germană  şi 
spaniolă).  Prima  apariţie  a  anului  2003  are  ca  temă  evanghelizarea  în  China.  Sunt 
deja  160  de  milioane  de  creştini,  şi  condiţiile  sunt  propice,  fiind  posibilă  tipărirea 
Bibliei  Ia  Beijing  şi  în  alte  centre.  Prin  numărul  lor  (aprox.  1  miliard  şi  3  sute  sute 
de  milioane),  chinezii  reprezintă  mai  mult  de  jumătate  din  numărul  total  al  creştinilor 
(  aprox.  2  miliarde).  Dar  asemenea  altor  zone  ale  globului  prezenţa  ortodoxă  este 
slabă.  Să  nu  uităm  că  o  biserică  se  revigorează  cel  mai  sigur  prin  misiunea  externă 
care  implică  riscuri  majore,  dar  şi  şansa  unică  de  a  mărturisi  ( martyria ). 

A  doua  apariţie  a  anului  2003  este  dedicată  “şcolii  de  evanghelizare” 
desfăşurate  în  Varşovia  în  octombrie  2003,  iar  prima  a  acestui  an  consacrării 
catedralei  ortodoxe  din  Havana,  de  către  patriarhul  ecumenic  Bartholomeu  I.  Au 
participat  mii  de  ortodocşi  veniţi  din  diverse  zone  ale  globului,  la  eveniment 
participând  şi  preşedintele  Fidel  Castro.  Evenimentul,  care  a  avut  loc  în  25  ianuarie 
2004,  a  însemnat  şi  recunoaşterea  primei  comunităţi  ortodoxe  (astăzi  aprox.  1 60 
credincioşi)  din  Cuba. 

b)  School  for  Evanghelism  (şcoala  de  evanghelizare),  acţiuni  purtând  acest 
generic  au  avut  loc  în  mai  multe  locuri,  ultima,  octombrie  2003,  s-a  desfăşurat  în 
Varşovia,  având  ca  temă  evanghelizarea  în  Estul  Europei.  La  sfârşitul  întâlnirii  s-a 
dat  publicităţii  documentul  :  “ Caii  for  Common  Witness  in  Eastern  Europe ” 
(“ Chemarea  de  a  mărturisi  în  comun  în  Europa  de  Est"),  prozelitismul  fiind  aspru 
criticat. 

c)  Networking.  Consiliul  Bisericilor  din  America  de  Sud  a  desfăşurat  un 
amplu  proces  în  acest  sens,  aceasta  fiind  contribuţia  lui  majoră  la  Conferinţa  din 
Atena. 

4.  Misiunea  în  solidaritate  cu  săracii  ( Urban  Rural  Missiori).  Prin  acest 
program  se  doreşte  întărirea  celor  marginalizaţi  să  reziste  propriei  marginal izări, 
nu  se  caută  ca  altcineva  să  fie  porta  voce  pentru  ei,  ci  ei  să  ajungă  să  aibă  propriul 
lor  glas.  Este  urgentă  schimbarea  mentalităţii  în  privinţa  celor  defavorizaţi.  Este 
greşit  să  se  spună:  “Biserica  ajută  săracii”  ca  şi  cum  ei  n-ar  fi  parte  integrantă  a 
Bisericii.  Să  nu  uităm  că  Mântuitorul  se  identifică  cu  cei  defavorizaţi,  cu  cei  care 
independent  de  ei  au  ajuns  în  situaţii  limită.  Biserica  este  un  organism  care  trebuie 
să  reacţioneze  când  un  organ  suferă  (cf.I  Cor.  12).  A-i  ignora  pe  acei  “prea  mici 
fraţi”,  reprezintă  o  foarte  gravă  eroare  care  are  ca  rezultat  imediat  pierderea 
relevanţei  unei  biserici. 

Programul  implică  reflecţie  teologică,  un  grup  de  lucru  internaţional,  din 
care  face  parte  şi  semnatarul  acestor  rânduri,  organizarea  comunităţilor,  networking, 
solidaritate. 

5.  Sănătate  şi  tămăduire.  Acest  program  implică  o  activitate  foarte  complexă 
desfăşurată  în  toate  regiunile  lumii.  O  atenţie  deosebită  se  acordă  întăririi  logistice 
a  bisericilor  pentru  a  face  faţă  flagelului  HIV/AIDS.  După  estimările  OMS  până  în 
2010  în  1 1  ţări  subsahariene  media  de  viaţă  va  scăde  la  sub  35  de  ani  din  cauza 
sindromului  imuno-deficienţei  dobândite  (sida). 

Activitate  complexă  a  Comisiei  implică  mult  efort,  energie  şi  fonduri.  Sperăm 
ca  întreaga  lucrare  să  fie  cât  mai  relevantă  şi  în  perioada  următoare,  iar  roadele  să 
fie  vizibile  şi  în  ţările  majoritar  ortodoxe.  t  -  .  ...  ,  • 


Traducere  şi  notă, 
Pr.  Lect.  Dr.  Nicolae  Moşoiu 
Facultatea  de  Teologie  Ortodoxă  «Andrei  Şaguna»,  Sibiu 


CONFERINŢA  SOCIALĂ  A  ACADEMIEI 
EVANGHELICE  DIN  TRANSILVANIA 

(1-4  martie  2004) 

Academia  Evanghelică  din  Transilvania  (AET)  a  organizat,  din  1  până  în  4 
martie  2004,  pentru  prima  dată  o  “conferinţă  socială”  cu  tema  “Sărăcie  fără  sfârşit? 
Focare  sociale  în  România  şi  integrarea  României  în  Uniunea  Europeană”, 
conferinţă  la  care  au  participat  peste  50  de  invitaţi  din  ţară  şi  străinătate.  Printre 
invitaţi  s-au  numărat  reprezentanţi  ai  Bisericii  Ortodoxe  Române  (P.  S.  Episcop- 
vicar  Vasile  Someşanul  al  Arhiepiscopiei  Ortodoxe  Române  a  Vadului,  Feleacului 
şi  Clujului,  reprezentant  al  Patriarhiei  Române),  ai  Bisericii  Catolice  Române 
(Preşedintele  “Caritas”  România,  preot  Jânos  Szâsz),  ai  Bisericii  Evanghelice  C. 
A.  (Profesor  dr.  Paul  Philippi),  precum  şi  instituţii  filantropice  şi  servicii  de 
întrajutorare  ca  de  exemplu  “ASB”  Ploieşti  şi  organizaţia  germană  parteneră  a 
acesteia,  “ASB”  Bad  Windsheim/Bavaria.  Din  România  au  fost  participanţi  printre 
altele  din  Oradea,  Cluj,  Alba  Iulia,  Sibiu,  Craiova,  Slobozia,  Iaşi,  Botoşani  şi 
Suceava. 

Prof.  Dr.  Paul  Philippi  (Sibiu)  a  prezentat  o  motivare  teologică  a  activităţii 
diaconice  a  Bisericii.  El  a  numit  diaconia  o  „însuşire  de  bază  a  Bisericii".  Rectorul 
Diaconiei  Neuendettelsau  din  Bavaria,  Prof.  Hermann  Schonauer,  a  cărui  instituţie 
este  activă  printre  altele  şi  în  Polonia  şi  România,  atrăgea  atenţia:  „Discuţia  despre 
modelul  social  european  este  derutantă.  Există  mai  multe  modele,  care  se  deosebesc 
net  în  performanţa  şi  finanţarea  lor.  Totuşi  U.E.  trebuie  să  garanteze  cetăţenilor  săi 
un  minim  social."  Directorul  Academiei  Evanghelice  Transilvania,  Pr.  Dr.  Jilrgen 
Henkel  a  accentuat  tradiţia  biblică  şi  bisericească  a  criticii  sociale  începând  cu 
profeţii  Vechiului  Testament  până  la  învăţătura  socială  catolică  şi  a  „doctrinei 
sociale"  a  Bisericii  Ortodoxe  Ruse.  Dr.  Henkel:  „Sărăcia  multora  şi  noul  lux  al 
puţinilor  din  România  provoacă  Biserica  să  se  implice  pentru  a  cere  o  viaţă  în 
demnitate,  îndatorirea  socială  a  proprietăţii  şi  dreptatea  socială." 

Adina  Dragatoiu,  consilierul  Ministrului  Social,  a  evidenţiat  prin  statistici 
situaţia  socială  în  România,  care  este  gravă.  Guvernul  calculează  astfel  o  rată  a 
sărăciei  de  29%  a  populaţiei.  „Foarte  săraci"  ar  fi  11%  din  populaţie.  Sub  limita 
sărăciei  trăiesc  după  datele  oficiale  aproximativ  6  %.  Nu  este  vorba  numai  despre 
cazurile  extreme,  ci  de  sărăcia  zilnică  a  unei  largi  pături  sociale  în  România,  care 

alarmează  bisericile  şi  experţii  sociali.  Salariul  minim  pe  economie  este  2,8  milioane 
de  lei  (ca.  70  euro),  iar  pensia  minimă  înjur  de  1  milion  de  lei  (ca.  25  euro). 

Totul  trebuie  văzut  din  prisma  preţurilor  vestice  în  domeniul  de  consum  de  la 
cafea,  lapte,  iaurt,  ciocolată  până  la  costurile  mari  de  energie.  încălzirea  cu  gaz  a 
unei  locuinţe  de  3  camere  a  costat  în  această  iarnă  în  România  înjur  de  3  milioane 
de  lei,  ca.  75  de  euro.  Pensiile  minime  şi  salariile  sunt  faţă  de  preţurile  actuale  o 
batjocură,  iar  pentru  populaţie  un  trai  amar. 

Bisericile  din  România  încearcă  cu  mijloacele  care  le  stau  la  dispoziţie  să 
atenueze  această  sărăcie.  P.  S.  Episcop-vicar  Vasile  Someşanul  al  Arhiepiscopiei 
Vadului,  Feleacului  şi  Clujului  şi  reprezentanţii  instituţiilor  sociale  ortodoxe  din 
regiuni  au  evidenţiat  la  conferinţă  că  Biserica  Ortodoxă  s-a  angajat  deja  în  proiecte 
cuprinzătoare,  cum  ar  fi  iniţiativele  locale  în  domeniul  social.  Episcopiile  ortodoxe 
din  ţară  au  între  timp  şi  birouri  sociale  şi  consilieri  respectiv  inspectori  sociali, 
care  se  îngrijesc  şi  coordonează  munca  multor  instituţii  caritative  locale. 

Preşedintele  „Caritas“-ului  românesc  şi  vicepreşedintele  „Caritas“  Europa, 
Preot  Jânos  Szâsz,  ar  dori  ca  problematica  socială  să  fie  înţeleasă  nu  numai  din 
perspectiva  integrării  europene  a  României:  „Activitatea  social-caritativă  este  o 
cerinţă  a  omenirii  şi  creştinismului.  Caritasul  nu  desfăşoară  această  activitate  doar 
pentru  că  aceasta  este  cerinţa  UE“.  Diaconesa  Petra  Stockmann-Kothen, 
reprezentanta  Diaconiei  evanghelice  a  Protopopiatului  din  Sibiu  avertiza:  „Explozia 
preţurilor  pentru  energie  electrică  a  avut  ca  efect  aducerea  unor  pensionari  sub 
limita  sărăciei. “ 

Directorul  Asociaţiei  „Diakonisches  Werk”  a  Bisericii  Evanghelice  C.  A. 
din  România,  Wieland  Kober  sublinia  imensa  birocraţia  în  domeniul  social. 
Directorul  Erich  Matthis  a  ASB  (Arbeiter-S  amari  ter-Bund)  Bad  Windsheim/Bavaria 
afirma,  că  ajutorul  caritativ  ar  fi  o  lucrare  şi  misiune  reciprocă.  Organizaţia  sa  a 
ajutat  la  formarea  unui  „ASB”  în  Ploieşti  (Asociaţia  de  Sprijin  şi  Binefacere). 
Preşedintele  acestei  organizaţii  Dr.  Cristian  Anton  Vintilescu  sublinia:  „Avem  nevoie 
de  o  nouă  viziune  a  solidarităţii  sociale  în  România.  In  plus,  şi  o  schimbare  a 
mentalităţii  unora  din  România  şi  formarea  tinerelor  forţe  de  muncă  de  specialitate 
în  domeniul  social-caritativ.”  Cele  două  organizaţii  sunt  active  în  acest  domeniu 

cu  proiecte,  care  le-au  prezentat  la  conferinţă. 

* 

In  cadrul  conferinţei  au  fost  vizitate  trei  proiecte  filantropice  în  Sibiu: 
Proiectul  „Casa  Bună”  (persoane  fără  adăpost),  căminul  de  vârstnici  „Carl-Wolff  \ 
precum  şi  instituţia  socială  ortodoxă  „Sf.  Nicolae”  (Valea  Aurie)  pentru  copii. 

S-a  criticat  şi  birocraţia  din  România,  mai  ales  în  domeniul  vamal.  Organizaţii 
de  întrajutorare  şi  instituţii  din  vest  îşi  reduc  astfel  din  acţiunile  umanitare.  Experţii 
sociali  şi  politici,  precum  şi  instituţiile  de  întrajutorare  s-au  arătat  uniţi  în  ideea  că 
ţinta  să  fie  ajutorul  spre  auto-ajutorare.  Participanţii  au  alcătuit  un  „Memorandum 

Social”  ca  şi  rezultat  al  conferinţei  sociale,  care  se  adresează  Guvernului,  economiei 
şi  societăţii.  Acest  document  cuprinde  semnăturile  reprezentanţilor  bisericeşti 
ortodocşi,  evanghelici  şi  catolici.  Reprezentanţi  pentru  organizaţiile  de  ajutor  şi 
instituţiile  sociale  au  fost  cei  doi  reprezentanţi  ai  Serviciului  Social  din  România 
(ASB  Ploieşti)  şi  Bavaria  (ASB  Windsheim). 

Directorul  Academiei  Pr.  Dr.  Jiirgen  Henkel  s-a  arătat  mulţumit  de 
desfăşurarea  şi  de  rezultatele  conferinţei:  „A  fost  o  încercare  de  a  aduce  la  aceeaşi 
masă  organizaţiile  de  întrajutorare,  Biserici,  instituţii  de  binefacere  şi  reprezentanţi 

A 

din  politică  şi  instituţii  sociale.  In  Europa  de  vest  interesul  cade  mai  mult  asupra 
copiilor  străzii,  cămine  de  persoane  disabilitate,  cămine  de  orfani.  De  multe  ori 
însă  se  uită  de  sărăcia  cea  de  toate  zilele  a  unor  păturii  sociale.  Acesteia  din  urmă 
am  vrut  să  le  venim  în  ajutor  cu  acestă  conferinţă.”  Participarea  oaspeţilor  din 
întreaga  ţară,  a  P.  S.  Vasile  ca  şi  reprezentant  al  Patriarhiei  Române  şi  a  preşedintelui 
Caritas  a  arătat  marea  importanţa  cu  care  a  fost  privită  tema  conferinţei.  Participanţii 
conferinţei  se  puteau  informa  despre  diferitele  activităţi  filantropice  ale  bisericilor. 

Participanţii  la  conferinţă  au  convenit  asupra  următorului  “ Memorandum 
Social  ”  ca  declaraţie  unanimă: 

1.  Bisericile  reprezentate  aici  precum  şi  instituţiile  filantropice  au  constatat 
cu  mare  îngrijorare  situaţia  socială  din  România.  în  pofida  unei  creşteri  economice 
există  încă  numeroase  focare  sociale,  pentru  care  trebuie  găsită  neapărat  o  soluţie. 

2.  Bisericile  istorice  din  România  prezente  subliniază  -  atât  la  nivel  ierarhiilor 
cât  şi  de  conducere  bisericească  -  nevoia  continuă  a  unui  angajament  social- 
filantropic  în  România  prin  biserici  şi  organizaţii  non-guvemamentale. 

3.  Principiul  “ajutor  spre  auto-ajutorare”  este  considerat  de  către  toţi 
participanţii  la  conferinţă  drept  obiectiv  de  bază  al  activităţii  filantropice. 

4.  Adresăm  un  apel  politicului,  guvernului,  parlamentului,  consiliilor  şi 
administraţiilor  locale  pentru  a  efectua,  în  colaborare  cu  bisericile,  serviciile  sociale 
bisericeşti  şi  ONG-urile,  o  analiză  clară  a  focarelor  sociale  din  România  şi  pentru  a  găsi 
soluţii  care  să  ofere  marii  majorităţi  a  populaţiei  siguranţă  socială  şi  o  viaţă  decentă. 

5.  în  acest  context,  trebuie  să  ţinem  seama  de  principiul  subsidiarităţii.  Statul 
trebuie  să  creeze,  de  comun  acord  cu  biserica  şi  ONG-urile,  un  cadru  eficace,  care 
să  ofere  instituţiilor  filantropice  locale  şi  organizaţiilor  de  întrajutorare  din  străinătate 
suficientă  libertate  de  acţiune.  De  asemenea,  se  impune  revizuirea  directivelor 
existente,  care  în  prezent  împiedică  desfăşurarea  unei  activităţi  concrete  şi 
îngreunează  din  ce  în  ce  mai  mult  ajutorul  voluntar. 

6.  Legislaţia  română  trebuie  să  se  alinieze  treptat  legislaţiei  UE. 
Impedimentele  sociale  prea  dure  trebuiesc  evitate.  Integrarea  în  UE  nu  trebuie 
folosită  ca  scuză  pentru  o  birocratizare  crescândă  a  directivelor  în  domeniul 

finanţelor,  administraţiei,  vămilor  şi  în  domeniul  social.  Este  necesară  o  analiză 
foarte  precisă  pentru  a  schimba  numai  chestiunile  cu  adevărat  necesare. 

a 

7.  In  realizarea  schimbului  de  informaţii  între  politică,  autorităţi,  administraţie, 
biserici  şi  ONG-uri  se  cere  o  îmbunătăţire  considerabilă.  Trebuie  să  existe  pentru 
toţi  cei  implicaţi,  surse  de  informare  pentru  toate  chestiunile  referitoare  la 
desfăşurarea  proiectelor  sociale. 

8.  In  principiu  participanţii  doresc  să  obţină  un  sprijin  mai  puternic  din  partea 

statului  pentru  dezvoltarea  activităţilor  filantropice  ale  bisericilor  şi  ale  ONG-urilor. 
Acesta  se  referă  atât  la  ajutorul  financiar  şi  mijlocirea  de  fonduri  ale  UE  pentru 
proiecte  mai  mici  cât  şi  la  reducerea  birocraţiei  în  domeniul  social  precum  şi  în  cel 
al  transporturilor  de  ajutoare.  . 

Sibiu,  8  martie  2004 

în  numele  participanţilor  Conferinţei: 

Pentru  Biserica  Ortodoxă  Română: 

P.  S.  Episcop- Vicar  Vasile  Someşanul,  Cluj 

Arhiepiscopia  Vadului,  Feleacului  şi  Clujului 

Reprezentant  al  Patriarhiei  Ortodoxe  Române 

Pentru  Biserica  Catolică  şi  „  Caritas  ”  România: 

Pr.  Jânos  Szâsz,  Alba  Iulia 

Preşedintele  „Caritas”  România 

Vice-Preşedintele  „Caritas”  Europa 

Pentru  Biserica  Evanghelică  C,  A.  România,  Sibiu: 

Prof.  Dr.  Paul  Philippi ,  Sibiu  - 

Pentru  Academia  Evanghelică  Transilvania  (AET),  Sibiu: 

Director  Pr.  Dr.  Jiirgen  Henkel,  Sibiu 

Pentru  „  Mediurg”  şi  „ASB”  (Asociaţia  de  Sprijin  şi  Binefacere),  Ploieşti: 

Director  general  Dr.  Cristian  Anton  Vintilescu,  Ploieşti 

Pentru  „ASB”  (Arbeiter-Samariter-Bund),  Bad  Windsheim: 

Manager  Erich  Matthis,  Bad  Windsheim 

Pr.  Dr.  Jiirgen  Henkel 
Director,  Academia  Evanghelică  a  Transilvaniei 


CONFERINŢA  ECOLOGICĂ  A  ACADEMIEI 

EVANGHELICE  DIN  TRANSILVANIA 

(20-23  iunie  2004) 

Academia  Evanghelică  Transilvania  (AET)  a  organizat  între  20  şi  23  iunie 
2004  o  conferinţă  de  ecologie  pe  tema  „Transformare  şi  Ecologie”,  la  care  au 
participat  reprezentanţi  ai  bisericilor  din  România,  reprezentanţi  ai  vieţii  publice 
precum  şi  grupări  active  în  protecţia  mediului  înconjurător.  Printre  oaspeţi  s-au 
numărat  episcopii  ortodocşi  P.S.  Vasile  Someşanul  (Cluj)  şi  P.S.  Visarion 
Răşinăreanul  (Sibiu),  decanul  Facultăţii  Greco-Catolice  din  Blaj,  domnul  prof.  dr. 
Ioan  Mitrofan,  cât  şi  reprezentanţi  ai  asociaţiilor  de  protecţia  mediului  ca  Stephanie 
Roth  („Albumus  maior”,  Roşia  Montana),  Alexandru  Goţa  („Sighişoara  durabilă”, 
Sighişoara),  Codruţa  Nedelcu  („Arin”,  Brăila),  Nicolae  Rădulescu-Dobrogea 
(„Societatea  Eco-Civica”,  Bucureşti),  Daniela  Leopold  (director  adjunct  al  Agenţiei 
Regionale  de  Protecţie  a  Mediului,  Sibiu),  precum  şi  Ion  Longin  Popescu,  redactor 
la  săptămânalul  „Formula  AS”,  cunoscut  pentru  expunerile  sale  critice  pe  teme  de 
protecţia  mediului  înconjurător.  De  asemenea  reprezentate  au  fost  Mitropolia 
Moldovei,  Arhiepiscopia  Ortodoxă  din  Alba  Iulia  şi  Constanţa  cât  şi  Episcopia 
Greco-Catolică  din  Baia  Mare. 

Conform  celor  spuse  de  directoul  Academiei,  pr.  dr.  Jiirgen  Henkel,  conferinţa 
a  urmărit  trei  obiective:  „în  primul  rând,  o  reflecţie  teologică  asupra  interpelărilor 
ecologiei  care  să  evidenţieze  faptul  că  protecţia  mediului  este  o  poruncă  divină  de 
respectat  în  viaţa  creştinească,  deoarece  credem  în  Dumnezeu,  Creatorul  cerului  şi 
al  pământului.  în  al  doilea  rând,  dorim  să  aducem  la  aceeaşi  masă  Biserica  şi  teologia 
cu  grupările  activiştilor  şi  a  celor  pentru  protecţia  mediului,  din  moment  ce  urmăresc 
acelaşi  scop,  adică  protejarea  creaţiei.  în  fond,  dorim  să  stabilim  legături  mai  strânse 
între  grupurile  pentru  protecţia  mediului  şi  biserici.  Multe  activează  doar  pe  plan 
local.  Ne  lipseşte  un  adevărat  lobby  pentru  ecologia  în  România.” 

în  referatul  său  „Teologia  creaţiei  şi  protecţia  mediului  înconjurător  -  Bazele 
teologice  ale  problemelor  ecologice”,  dr.  Henkel  a  subliniat  faptul  că  protecţia 
mediului  aplicată  constituie  de  mult  timp  subiectul  şi  provocarea  teologiei  creştine 
şi  a  eticii.  Alexandru  Goţa  („Sighişoara  durabilă”)  a  prezentat  în  referatul  său 
introductiv  legat  de  problemele  concrete  ecologice  întâmpinate  în  România,  succesul 
purtat  de  iniţiativa  civilă  împotriva  construirii  parcului  „Dracula”  în  rezervaţia 
naturală  „Breite”,  lângă  Sighişoara,  şi  consecinţele  realizării  acestor  planuri, 

distrugând  o  regiune  unică  în  ţară.  Goţa  a  făcut  bilanţul  acestei  lupte  purtată  cu 
succes  împotriva  construirii  acestui  parc  dubios  de  distracţii,  folosind  următoarele 
cuvinte:  „A  fost  prima  victorie  a  societăţii  civile  româneşti  asupra  unui  proiect 
guvernamental.” 

Luni  s-a  dezbătut  subiectul  „Teologia  şi  Ecologia”.  Patriarhul  Ecumenic 
Bartolomeu  din  Constantinopol,  căpetenia  Ortodoxiei,  a  evidenţiat  în  prezentarea 
sa  („Problema  ecologică  ca  un  rău  fizic  şi  moral”),  citită  de  P.S.  Visarion 
Răşinăreanul,  faptul  că  creştinii  cred  în  existenţa  lui  Dumnezeu  ca  şi  creatorul  şi 
susţinătorul  acestei  lumi,  iar  creaţia  Lui,  asemenea  oamenilor,  va  fi  mântuită  de 
Dumnezeu.  Este  totuşi  şi  responsabilitatea  omului  de  a  păstra  resursele  naturale. 
Este  considerat  un  păcat  modul  în  care  se  risipeşte  sau  se  distruge  creaţia  lui 
Dumnezeu.  Pr.  prof.  dr.  Ioan  Mitrofan  (Blaj)  a  subliniat  că  pretenţiile  societăţii 
industriale  trebuie  aduse  la  unison  cu  conştiinţa  ecologică  şi  cu  dimensiunea  socială 

A 

a  existenţei.  întreaga  convieţuire  ar  trebui  interpretată  ca  o  „formă  de  viaţă  în  spirit 
ecologic”.  Pr.  prof.  dr.  Ilie  Moldovan  (Sibiu)  a  explicat  conceptul  actual  ortodox  al 
unei  „teologii  ecologice”. 

Directorul  Academiei  Ortodoxe  din  Vilemov  (Cehia),  dr.  Roman  Juriga,  şi-a 
prezentat  academia,  care  deţine  cel  mai  însemnat  centru  de  documentare  pentru 
energia  regenerabilă  din  Cehia  şi  cum  se  autofinanţează  prin  vânzarea  energiei 
eoliene  produsă  proprie  şi  prin  consultare  ecologică  şi  de  expertiză.  Academia 
oferă  pe  lângă  clasicul  program  de  conferinţă  şi  de  teologie  şi  instalaţii  fotovoltaice 
şi  solare,  o  moară  eoliană  proprie,  o  instalaţie  de  încălzit  cu  biomasă,  o  moară  de 
vânt  antică  ca  şi  „vitrină”  pentru  turismul  blând  şi  dezvoltarea  regională.  Pentru 
Juriga  protecţia  mediului  reprezintă  „o  întrebare  teologică”,  pentru  că:  „Omul 
trăieşte  din  creaţia  lui  Dumnezeu.  Natura  ne  dă  ce  avem  nevoie  pentru  a  trăi.” 

Ziua  de  marţi  a  fost  dedicată  problemelor  concrete  de  mediu  în  România. 
Nicolae  Rădulescu-Dobrogea  („Societatea  Eco-Civica”,  Bucureşti)  a  arătat  în 
contribuţia  sa  „România  de  mâine?  Pregătiţi-vă  să  purtaţi  măşti  de  gaze!44  cu  ajutorul 
a  peste  100  de  diapozitive  cu  ce  fel  de  probleme  grave  de  mediu  se  confruntă 
capitala.  Diversitatea  începe  de  la  infarctul  din  trafic,  gazele  poluante  din  industrii 
şi  gazele  de  eşapament  ale  maşinilor  până  la  poluarea  lacurilor,  parcurilor  şi  a 
instalaţiilor  publice,  precum  şi  distrugerea  sistematică  a  copacilor  şi  a  spaţiilor 
verzi  din  oraş.  Anual  sunt  distruse  suprafeţe  de  90  ha.  De  asemenea  a  criticat  în 
speţă  desconsiderarea  problemelor  de  mediu  şi  a  normelor  de  către  politică  şi  de 
către  instituţiile  publice.  Copaci  protejaţi  au  fost  tăiaţi,  a  fost  aprobată  construirea 
benzinăriilor  lângă  zone  locuite  sau  lângă  copaci  bătrâni.  Conştiinţa  publică  pentru 
problematica  aceasta  ar  fi  subdezvoltată  în  cazul  politicii,  economiei  şi  autorităţilor 
precum  şi  în  cazul  populaţiei.  El  avertiza  că  nu  există  doar  „poluarea  zilnică14,  ci 
există  şi  cele  14  zone  ecologice  problemă  ale  României. 


DIN  ACTUALITATEA  ECUMENICĂ 


171 


Contribuţia  doamnei  Stephanie  Roth  („Albumus  Maior44,  Roşia  Montana)  a  stârnit 
emoţii.  în  timp  ce  Banca  Mondială  întrevede  probleme  „serioase,  sociale,  culturale  şi 
ecologice4*  cu  acest  proiect,  guvernul  român  este  ferm  hotărât  de  a  implementa  acest 
proiect  în  ciuda  opoziţiei  naţionale  şi  internaţionale.  Chiar  şi  Biserica  Ortodoxă  s-a 
alăturat  între  timp  opoziţiei,  cum  a  explicat  episcopul  vicar  Vasile  Someşanul.  Compania 
de  aur  „Gabriel  Resources44  este  după  spusele  doamnei  Roth  o  firmă  înregistrată  în 
Barbados,  care  a  vrut  să  distrugă  o  suprafaţă  de  1600  ha  cu  mai  multe  sate,  văi  şi 
dealuri,  pentru  a  seca  o  mină  pentru  următorii  ani  şi  a  constitui  astfel  250  de  locuri  de 
muncă.  Transmutarea  forţată  a  oamenilor  şi  nivelarea  cimitirelor  şi  a  bisericilor  face 
parte  din  intenţiile  societăţii  de  aur,  a  cărei  „proiect  de  aur  lasă  în  urmă  o  suprafaţă  de 
lună44,  după  spusele  lui  Stephanie  Roth.  Ea  roagă  bisericile  stăruitor  de  a  trece  de  la 
opoziţia  pasivă  la  cea  activă,  pentru  a  salva  oamenii,  peisajele,  bisericile  şi  cimitirele. 

Inamica  energiei  nucleare  Codruţa  Nedelcu  („Arin44,  Brăila)  a  relatat  despre 
problemele  grupărilor  de  mediu  şi  a  ONG-urilor  cu  instituţiile  de  stat  şi  politică. 
„Poliţia  şi  serviciile  de  securitate  se  ocupă  de  noi.  Suntem  defăimaţi  ca  şi  agenţi  ai 
Moscovei,  Budapestei  şi  Kiev-ului.“  Ea  a  numit  expertiza  oficială  la  Cernavodă  „o 
manipulare44  şi  a  afirmat:  „Noi  ştim  că  se  minte  mult  iar  în  locul  unei  politici  de 
informaţie  se  practică  o  tăinuire  a  informaţiei.44  S-a  organizat  o  excursie  la  Copşa 
Mică,  pentru  a  lua  sub  lupă  instalaţiile  industriale  ale  unui  holding  grec  de  la  faţa 
locului.  Daniela  Leopold  de  la  Agenţia  Regională  de  Protecţia  Mediului  din  Sibiu 
a  însoţit  şi  informat  grupul.  Primarul  Coriolan  Pop  a  preferat  să  lipsească.  Cu  toate 
că  a  fost  stabilită  o  discuţie  şi  chiar  şi  la  sosirea  grupului  a  existat  speranţa  de  a  se 
întâlni  cu  Pop,  grupul  s-a  văzut  în  postura  de  a  fi  primit  cu  uşile  închise  ale  primăriei: 
primarul  a  preferat  sa  o  tulescă  pentru  a  nu  fi  nevoit  să  se  confrunte  cu  întrebări 
critice.  Un  caz  tipic  al  preocupării  politicii  cu  problemele  de  mediu  din  România. 

Directorul  adjunct  al  Agenţiei  Regionale  pentru  Protecţia  Mediului,  Daniela 
Leopold  a  ţinut  în  ultima  zi  a  conferinţei  un  referat  despre  posibilităţile  prin  care  s- 
ar  putea  interveni  în  domeniul  protecţiei  mediului.  Ea  a  numit  „promovarea 
dezvoltării  durabile44  ca  şi  scop  al  autorităţii  pe  care  o  reprezintă,  însă  a  fost  nevoită 
a  recunoaşte  că  echiparea  şi  posibilitatea  de  intervenţie  ale  autorităţii  ar  fi  şi  ele 
limitate.  în  ceea  ce  priveşte  distrugerea  masivă  a  pădurilor,  precum  şi  dezpădurirea 
minunatelor  alei  din  întreaga  ţară  ar  fi  responsabilitatea  pădurarilor  „Rom silva44,  şi 
nu  a  agenţiei  pe  care  o  reprezintă. 

Directorul  Academiei  Henkel  i-a  atribuit  AET-ului  cu  privire  la  tematica 
ecologică  44un  rol  important  de  intermediar44.  Deoarece  o  conferinţă  ca  aceasta  ar 
ajuta  „la  descoperirea  şi  formularea  unor  ţinte  comune,  precum  şi  la  îndepărtarea 
neînţelegerilor.44  Drept  rezultat  final  al  conferinţei  pot  fi  luate  în  seamă  cuvintele 
gânditoare  ale  lui  Alexandru  Goţa:  „Lumea  noastră  nu  am  moştenit-o  de  la  strămoşi, 
ci  am  împrumutat-o  de  la  urmaşi.44 

In  urma  rezultatului  conferinţei  au  fost  lansate,  sub  forma  următorului 
memorandum,  către  stat  şi  societate,  cereri  cu  privire  la  protecţia  mediului  şi  la 
conştiinţa  publică  pentru  întrebări  ecologice. 

Memorandum  Ecologic 

I.  Statul  -  Societatea  -  Protecţia  Mediului  înconjurător 

1 .  Este  datoria  statului  să  ia  măsuri  concrete  şi  precise  în  domeniul  protecţiei 
mediului,  iar  aceste  măsuri  să  nu  fie  dirijate  de  interesele  financiare.  Pentru  a  putea 
fi  aplicate  aceste  norme  ale  protecţiei  mediului  înconjurător  este  imperios  necesară 
existenţa  unor  instituţii  competente  executive  şi  aplicarea  de  amenzi  semnificative 
şi  personalizate  şi  consecinţe  juridice  pentru  pângăritorii  naturii. 

A 

2.  însuşi  statul,  chiar  şi  toţi  politicienii,  funcţionarii  statului  şi  colaboratorii 
în  serviciul  public  trebuie  să  respecte  măsurile  şi  indicaţiile  severe  în  cazul  în  care 
autorizează  instalaţii  industriale  şi  alte  proiecte  cu  repercusiuni  asupra  oamenilor, 
a  sănătăţii,  asupra  mediului  ambiant  şi  a  regiunii.  însemnătatea  protecţiei  naturii,  a 
mediului  şi  a  peisajului  trebuie  să  fie  aduse  la  unison  cu  cerinţele  dezvoltării 
economice.  Statul  trebuie  să  ia  în  evidenţă  amândouă  părţile  cu  aceeaşi  precădere. 

3.  Trebuie  să  existe  o  libertate  totală  a  informării  şi  o  transparenţă  în  toate 
domeniile  pentru  toţi  cetăţenii,  pentru  organizaţiile  nonguvemamentale  şi  mass- 
media  cu  privire  la  protecţia  mediului. 

4.  Societatea  civilă  trebuie  să  participe  în  mod  activ  la  discuţii  despre  protecţia 
mediului.  Deciziile  luate  fără  consimţământul  persoanelor  în  cauză  sunt  expresie  a 
unor  structuri  totalitare  nedemocratice. 

5.  Bisericile  îşi  revendică  dreptul  de  a-şi  spune  cuvântul  în  ceea  ce  priveşte 
problemele  ecologice  şi  de  a  găsi  soluţii  favorabile  mediului  înconjurător,  deoarece 
creaţia  lui  Dumnezeu  trebuie  conservată,  acţionând  prin  mijloacele  specifice  pentru 
dezvoltarea  conştiinţelor  individuale  pentru  a  contribui  la  realizarea  binelui  comun. 

II.  Individul  şi  Protecţia  Mediului  înconjurător 

l.în  afara  respectării  normelor  guvernamentale  şi  locale  ce  includ  şi 
posibilităţile  de  intervenţie  ale  puterii  executive  se  pune  problema  unei  atitudini 
generale  şi  conştiente  faţă  de  mediul  înconjurător  şi  promovarea  unei  mentalităţi 
corespunzătoare  a  cetăţenilor.  Fiecare  individ  are  o  mare  răspundere  şi  obligaţie  de 
a-şi  aduce  contribuţia  ia  protejarea  mediului.  Cetăţenii  României  trebuie  să  profite 
de  învăţătura  acumulată  în  acest  domeniu  de  către  ţările  vestice. 

2.  Formarea  unei  atitudini  conştiente  faţă  de  protejarea  mediului  înconjurător 
constituie  una  din  direcţiile  de  bază  ale  educaţiei  primite  în  familie,  la  grădiniţă  şi 
la  şcoală  precum  şi  la  biserică  şi  în  cadrul  altor  instituţii  publice.  Biserica,  ca  şi 
instituţie,  îi  poate  stimula  pe  credincioşi  să  se  îngrijească  mai  mult  de  creaţia  lui 
Dumnezeu  şi  în  viaţa  lor  particulară. 

3.  Este  necesară  o  legătură  strânsă  şi  o  colaborare  între  asociaţiile  pentru 
protecţia  mediului,  ONG-uri,  între  instituţii  corespunzătoare  de  stat,  instituţiile  de 
educaţie  şi  formare  şi  între  biserici;  de  asemenea  se  doreşte  un  dialog  permanent 
precum  şi  un  schimb  de  informaţii  asupra  acţiunilor  concrete  intreprinse  de  fiecare. 

4.  în  educarea  copiilor  şi  a  tinerilor  trebuie  să  se  pună  mai  mult  accent 
peîntrebările  şi  răspunsurile  legate  de  protecţia  mediului.  O  atitudine  conştientă 
faţă  de  mediul  înconjurător  nu  poate  fi  impusă,  însă  motivaţia  şi  gândirea  pozitivă 
în  acest  sens  poate  fi  formată  şi  dezvoltată  prin  programe  şi  proiecte  educative 
bine  concepute. 

Memorandum  semnat  de  către: 

P.  S.  Visarion  Răşinăreanul,  Arhiereu-vicar,  Arhiepiscopia  Sibiului 
P.  S.  Vasile  Someşanul,  Arhiereu-vicar,  Arhiepiscopia  Vadului,  Feleacului 
şi  Clujului 

Pr.  Decan  Prof.  Dr.  Ioan  Mitrofan,  Facultatea  de  Teologie  greco-catolică,  Blaj 

Pr.  Axinte  Narcis  Constantin,  Mitropolia  Moldovei  şi  Bucovinei 

Pr.  Nicolae  Ignat,  Arhiepiscopia  Alba  lulia 

Pr.  Tomoş  Marius,  Episcopia  greco-catolică  Baia  Mare 

Daniela  Leopold,  director  adjunct  Agenţia  de  Protecţie  a  Mediului,  Sibiu 

Alexandru  Goţa,  preşedinte  „  Sighişoara  durabilă  ",  Sighişoara 

Stephanie  Roth,  „Alburnus  Maior",  Roşia  Montana 

Nicolae  Dobrogea-Rădulescu,  Asociaţia  „Eco-Civica",  Bucureşti 

Codruţa  Nedelcu,  preşedinte  „Arin”,  Brăila. 


Pr.  Dr.  JUrgen  Henkel 
Director,  Academia  Evanghelică  a  Transilvaniei 


Recenzii 


Jean  Monborquette ,  A  chacun  sa  mision  -  decouvrir  son 
project  de  vie , 

Ed,  „Novalî$“  (Quebec),  2eme  ed.,  2001,  201  p. 

Preot  şi  psiholog,  Jean  Monbourquette  este  actualmente  profesor  la  Institutul 
pastoral  al  Universităţii  “Sf.  Pavel”  din  Ottawa,  deţinând  o  licenţă  în  Teologie, 
trei  masteruri  (în  filozofie,  în  educaţie  şi  în  psihologie  clinică)  şi  doctorat  în 
psihologie  (la  “International  College”,  Los  Angeles).  Această  experienţă  teoretică, 
dar  mai  ales  cealaltă,  practică,  oferă  scrisului  lui  Monbourquette  un  iz  aparte  între 
ceilalţi  autori  francezi  (francofoni!)  în  domeniu. 

Cartea  de  faţă,  „Fiecăruia,  misiunea  sa“,  urmăreşte,  după  cum  subliniază 
subtitlul,  identificarea  propriului  proiect  de  viaţă  cu  ajutorul  unor  valori,  dimensiuni 
pe  care  autorul  le  analizează  cu  excelentă  scrupulozitate.  Interesant  este  că  discursul 
său  pleacă  de  la  drama  pe  care  o  trăiesc  psihologii  în  lumea  modernă,  ei  înşişi 
fiind  sufocaţi  de  problemele  pe  care  încearcă  să  le  rezolve  celorlalţi  (p.  11).  De 
aici  încercarea  cărţii  de  a  afla  ce  anume  dă  coerenţă  vieţii,  orientare  actualităţii  - 
lucrarea  fiind  recomandată  de  autor  în  primul  rând  acelora  care  au  nevoie  de  însoţire 
în  încercările  prin  care  tranzitează  sau  le  tranzitează  viaţa  (confruntări,  modificări 
medio-afective,  evenimente  neprevăzute...).  încercând  să  expună  orientarea 
lucrării,  Jean  Monbourquette  arată  că  ea  ţine  într-însa  ascunsă  (ca  într-un  joc  de 
Bridges)  un  soi  de  scară  iniţiatică:  chemarea  de  departe  a  eroilor  -  probele  pe  care 
trebuie  să  le  treacă  -  întrecerea  glorioasă  (p.  13).  Dincolo  de  tonul  destins  al 
Introducerii  rămâne  totuşi  marea  provocare  pe  care  cartea  o  analizează: 
supravieţuirea  cu  tine  însuţi. 

Prima  parte  a  lucrării  -  „Noţiuni  generale  asupra  misiunii44,  începe  prin 
definirea  misiunii  personale  sau,  altfel  spus,  „misiunea  personală  cum  se  defineşte44 
(cap.  1)  pornind  de  la  relatarea  întâlnirii  dintre  trei  tăietori  în  piatră  (cioplitori)  cu 
un  barman  care-i  întreabă  pe  rând  ce  lucrează.  Primul  răspunde:  „Tai  piatră44,  al 
doilea:  „Tai  piatră  pentru  un  zid44.  Iar  al  treilea  -  cu  mândrie:  „Cioplesc  piatră 
pentru  înălţarea  unei  catedrale44  (p.  17).  De  aici  pleacă  analizând: 

-  Misiune,  vocaţie,  viziune:  chestiuni  de  vocabular  (p.  18) 

-  Cum  definim  misiunea  personală  (p.  19) 

-  Cum  recunoaştem  misiunea  personală  (p.  20) 

-  Cum  descoperi  propria-ţi  misiune  (p.  20-22) 

-  Misiune  şi  identitate  (fiecare  cu  misiunea  lui  pentru  că  fiecare 
are  identitatea  lui)  (p.  22-23) 

—  Particularităţile  misiunii: 

t 

-  Nimeni  nu  scapă  de  misiunea  sa  (p.  23) 

-  Fiecăruia  i  se  descoperă  misiunea  (p.  24) 

-  Mereu  singur  în  descoperirea  misiunii  tale  (p.  24-25) 

-  Cine-i  autorul  misiunii  (p.  25-26) 

-  Misiunea  atrage  şi  respinge  în  acelaşi  timp  (atriţie  şi 
contriţie  misiologică,  n.N.C.)  (p.  26-27) 

-  Misiunea  cere  o  angajare  totală  (p.  27-28) 

-  Te  întoarce  mereu  către  altul  (celălalt)  (p.  28-29). 
Sintetizând,  remarcăm,  o  dată  cu  autorul  cărţii,  că  exigenţele  misiunii 

pornesc  de  la  elemente  clare  de  exigenţă  personală  a  celui  care-şi  caută  misiunea/ 
menirea.  Elementele  de  psihologia  pastoraţiei  şi  misiunii,  inserate  în  text  (Simone 
Pacot  sau  William  James  -  cu  a  sa  influenţă  socială)  duc  la  concluzia  că  orice 
evoluţie  ţine,  în  primul  rând,  de  modificarea  interiorului  care  cere  mereu  „lucrul 
cu  sine“. 

Capitolul  al  doilea ,  „Importanţa  descoperirii  propriei  misiuni"  pleacă  de  la 
cuvintele  lui  John  Magliola  (p.  31)  care  aduc  aminte  de  „Le  Petit  Prince"  al  lui 
Saint-Exupery:  micuţul  privi  steaua  şi-ncepu  să  plângă.  Steaua-i  zise:  „De  ce 
plângi?"  Prinţul  răspunse:  „Eşti  aşa  de  departe  că  n-am  să  te  pot  niciodată  atinge". 
Steaua-i  replică:  „Copile,  dacă  nu  sunt  deja  în  inima  ta,  nu  vei  fi  niciodată  în  stare 
să  m-atingi. . De  aici  şi  dimensiunea  analizei  autorului  în  ce  priveşte  descoperirea 
menirii. 

I.  Timpurile  propice  descoperirii  misiunii :  adolescenţa  şi  prima  tinereţe  (p.  32) 

a.  instituţiile  adolescenţei  (între  care  „visările"  care,  după  spusa  lui  Jean  Cocteau, 
„nu  îmbătrânesc  niciodată")  (p.  32-33) 

b.  criza  adolescentină  şi  relaţia  ei  cu  maturizarea  -  celălalt  resort  al  copilăriei  (p. 
34-35) 

c.  nu  există  vârstă  în  cunoaşterea  misiunii  personale  (p.  35),  este  concluzia  acestui 
subcapitol. 

II.  Misiunea  -  sursă  de  încredere  personală : 

a.  misiunea  dă  sens  vieţii  (p.  36-37) 

b.  urmarea  misiunii  -  înţelepciunea  sufletului  (p.  37) 

c.  realizarea  misiunii  -  un  antidot  la  pierderea  respectului  de  sine  (p.  38-39) 

d.  angajamentul  serios  în  plinirea  misiunii  cheamă  în  lucrare  universul  cu  toate 
energiile  sale  (p.  39-40) 

e.  înţelegerea  misiunii  =  îmbogăţirea  universului  (p.  40-41). 

Cuvinte  cheie  ale  unei  deveniri  întru  „fiinţă-misionară44,  parte  a  ipostasului  ecclesial 
uman  (cf.  Zizioulas),  subcapitolele  cercetării  relevă  relaţia  intrinsecă  a  acţiunii  revelatoare 
a  fiinţei  cu  aceea  revelatoare  a  lui  Dumnezeu  în  interiorul  cunoaşterii  fiinţiale. 

Capitolul  al  treilea  se  adresează  „Celor  care-şi  refuză  propria  lor  menire. . 
pornind  de  la  spusa  „Alchimistului44  Iui  Paulo  Coelho  cum  că  „nici  o  inimă  n-a 
suferit  vreodată  câtă  vreme  şi-a  urmat  visurile... 44  (p.  43).  Astfel  autorul  pleacă  la 
identificarea  celor  care  nu- şi  urmează  misiunea  (menirea): 

-  unii  care  ignoră  c-ar  avea  vreun  rost,  întreaga  viaţă  fiindu-le  marcată  de 
rutină  („metro,  boulot,  dodo44),  fugitiv  fiind  luminaţi  dar  revenind  rapid  în  drama 
deznădejdii 

-  alţii,  care  au  mari  probleme  în  a-şi  descoperi  menirea,  în  a-şi  afla  rostul 

-  a  treia  categorie  sunt  cei  care  se  mulţumesc  să  facă  şi  să  ducă  o  viaţă  plină 
de  compromisuri  (p.  44-45) 

Apoi  caută  să  identifice  obstacolele  reale,  falsele  încredinţări  şi  „rezistenţa44 
la  realizarea  unei  meniri  reale  (p.  47-56).  Aici  se  cuvin  a  fi  menţionate  comentariile 
autorului  la  stereotipii  de  genul;  munca  mea  -  funcţia  mea  -  cariera  mea,  iată 
misiunea  (menirea)  mea;  misiunea  mea  -  copie  la  indigo  a  misiunii  unor  personaje 
celebre;  viaţa  şefului  =  vocaţia  mea;  pot  să-mi  aflu  menirea  studiind  (teologie  şi 
filosofie);  notorietatea  „semnelor44  în  identificarea  misiunii;  oricum  sunt  o  jucărie 
a  hazardului;  cine-şi  caută  propria  menire  se  dovedeşte  a  fi  egoist  şi  alte  clişee  pe 
care  autorul  Ie  disecă  mai  ales  pe  seama  unui  adaos  al  cărţii,  „Jurnalul  descoperirii 
propriei  mele  misiuni  (meniri)44  ataşat  sfârşitului  cărţii,  în  fond  o  structură  de  scheme 
după  care  să-ţi  realizezi  controlul  asupra  propriei  tale  misiuni  (p.  181-194). 

A  doua  parte  a  lucrării,  „Lasă-te  prins44,  pleacă  în  cercetare  de  la  o  idee 
„ortodoxă44.  A-ţi  trăi  propria  moarte  (4)  pentru  a  înţelege  că  menirea  ta  este  doar  o 
tranzitare  a  lumii,  o  trecere  (un  Paşte  -  am  spune  noi)  analizând  (începând  cu  p. 
61)  pierderile  care  marchează  viaţa  -  identificând  etapele,  inclusiv  descoperirea 
sensului  adânc  al  spusei  „ce  se  câştigă  când  se  pierde  ceva44  (paraffazându-1  de 
astă  dată  pe  H.R.  Patapievici).  Extrem  de  interesant  apare  „ritualul  renunţării44  cu 
o  iconizare  dramatică  (p.  73). 

Capitolul  al  cincilea  ne  îndeamnă  să  ne  vindecăm  rănile  pentru  a  putea  merge 
mai  departe  în  descoperirea  misiunii  noastre  (p.  75  ş.u.),  începând  prin  „a  ierta44 
(mai  mult  decât  ai  putea  greşi  vreodată),  „a  recunoaşte44  (rănile),  „pârăşte-ţi44  rănile 
(spune-ţi  of-ul)  apoi,  lucrul  cel  mai  important,  află  care-ţi  sunt  rănile  pentru  a  le 
îngropa  (p.  79).  O  contabilizare  corectă  a  „mâniei44  provocată  de  rănire  şi  reaşezarea 
în  armonie  cu  tine,  sunt  etapele  următoare  care  te  duc,  pe  scară  patristică,  la 
înţelegerea  celui  care  te-a  jignit  (ofensatorului)  (p.  80-81).  Faţa  iertării  nu  poate 

veni  decât  din  resursele  spirituale  (p.  82-83),  autorul  arătând  drama  psihologiei 
modeme  care  n-a  înţeles  că  iertarea  este  un  dar  al  lui  Dumnezeu  (p.  83). 

Partea  a  treia,  „l’Eutre-deux",  pe  care  l-am  traduce  ca  „intervalul"  (în  sensul 
interstiţiului  eu-eu  cel  nou)  începe  analiza  reaşezării  în  normalitate  prin  identificarea 
elementelor  legate  de  încercare  şi  umbră  (criză),  încercarea  asemănând-o,  poetic, 
ca  William  Bridges,  cu  o  iarnă:  concluzionând,  împreună  cu  Michele  Roberge, 
„atâta  iarnă  în  inima  atâtor  închisori/schimbări)  (p.  91),  arătând  dificultăţile  acestei 
perioade  grele  dar  fecunde.  Perioada  de  „umbrire",  altfel  spus  de  re-personalizare 
este  iarăşi  excelent  expusă  şi  analizată  (p.  93-102). 

Capitolul  al  şaptelea  continuă  cu  altă  pagină  de  cercetare:  „căutarea  propriei 
identităţi"  (p.  103),  care  o  vede  începând  prin  eliberarea  identităţilor  superficiale 
(măştile  tranziţiei)  pe  care  o  numeşte  „dezindentificare"  (altfel  spus  ieşirea  din 
falsa  identitate.  De  exemplu:  te  poţi  identifica  prin  meseria  ta;  X  =  profesor,  asta 
nu  înseamnă  că  şi  trăieşte  bucuria  tandră  a  acestei  profesii).  Exerciţiul  te  obligă  să 
retrasezi  istoria  -  să  redescoperi  valorile  profunde  ale  existenţei  -  să  identifici  ce 
anume  te  reprezintă  cel  mai  bine,  ce  anume  te  face  unic  (p.  110-115). 

Capitolul  al  optulea  te  îndeamnă  să  te  opreşti  pentru  a-ţi  redescoperi  propria 
misiune/menire  (p.  117  ş.u.),  reconstruindu-ţi  istoria  propriei  vieţi  care  este  matricea 
viitorului  tău  pentru  ca  mai  apoi  să-ţi  afli  finalitatea  menirii  tale  în  raport  cu  propria- 
ţi  moarte  (p.  126-127). 

Capitolul  al  nouălea  analizează  binomul  (nu  doar  lingvistic)  „pasiunea  mea, 
misiunea  mea"  (p.  1 29  ş.u.),  iar  capitolul  ( 1 0)  (ultimul  din  această  parte  „mistică")  vorbeşte 
despre  „chemările  universului",  altfel  spus,  „aşezarea  în  universalitate"  (p.  143-152). 

Partea  a  cincea ,  „Noua  plecare",  îndeamnă  la  imaginarea  în  detaliu  a  realităţii 
misiunii  tale  pe  pământ  (cap.  2,  p.  1 55  ş.u.)  (reguli  de  bază:  rezistenţă  şi  angajare/ 
implicare  corectă  -  ce  nu-ţi  place  nu  transforma  în  obsesie)  făcând  apel  la 
ritmicitatea  menirii  pe  care  o  asumi  -  la  nevoia  de  a  găsi  „pasul"  bio-psiho-spiritual 
şi  care  poate  să  te  reaşeze  în  propria-ţi  menire. 

Ultima  parte ,  de  care  am  amintit  deja  că  este  eminamente  o  provocare  la 
exerciţiu  practic,  invită  la  analizarea  propriei  misiuni  (p.  181-194). 

Desigur  putem  să  nu  fim  de  acord  cu  o  serie  de  date  cuprinse  în  lucrarea  lui 
Jean  Monbourquette,  dar  sinteza  pe  care  el  o  cuprinde  pentru  redescoperirea  propriei 
noastre  meniri  încarcă  de  sens,  căutarea,  analiza  sa.  Sinteză  de  psihosociologie  şi 
teologie,  ea  ar  putea  constitui  punctul  de  plecare  într-o  cercetare  ortodoxă  asupra 
recuperării  pedagogico-pastorală  a  celor  care  şi-au  pierdut  (sau  nu  şi-au  aflat  încă), 
menirea.  în  lume  şi  în  Biserică... 


Pr.  Lect.  Dr.  Constantin  Necula 
Facultatea  de  Teologie  Ortodoxă  «Andrei  Şaguna»,  Sibiu 


Henri  Tincq,  „Dieu  en  France  -  mort  et  resurrection  du 

catholicisme“, 

Ed.  Calmann-Levy»  2003, 298  p. 

Henri  Tincq,  autorul  cărţii  pe  care  o  propunem  unei  lecturi  prin  intermediul 
recenziei,  este  responsabilul  rubricii  religioase  în  jurnalul  francez  „Le  Monde" 
(Instituţie  de  excepţie  a  culturii  media  franceze  şi  mondiale),  o  voce  specială  a 
misiunii  Bisericii  Catolice  în  Franţa  modernă.  Autor  a  numeroase  cărţi  (unele  în 
colaborare  cu  nu  mai  puţin  celebrii  Jean  Calvez  -  redactor  şef  până  de  curând  la 
Etudes  -  sau  Pierre  Raphae,  duhovnic  al  puşcăriilor  new-yorkeze),  H.  Tincq  propune 
o  analiză  dezarmantă  pornind  de  la  câteva  întrebări  pe  care,  n-ar  fi  rău  să  ni  le 
punem  şi  noi,  românii.  De  ce  Franţa,  altădată,  fiică  aleasă  a  catolicismului,  nu  se 
mai  bazează  pe  intelectualii  catolici?  De  ce  Biserica,  formatoare  a  generaţii  întregi 
de  militanţi,  politicieni  şi  sindicalişti,  şi-a  pierdut  tinerii  şi  maturii  care,  într-un 
efort  colosal,  au  vrut  să  reîncreştineze  Franţa?  De  ce  în  Franţa  se  mai  hirotonesc 
numai  (aproape)  o  sută  de  preoţi  pe  an  când,  înainte  de  anii  ’60,  se  hirotoneau 
câteva  mii? 

El  face  astfel  analiza  istorică  -  dar  cu  extrem  de  mult  discernământ  spiritual 
-  a  tot  ceea  ce  a  zguduit  Franţa:  criza  intelectualităţii,  criza  militanţilor  politici  (şi 
nu  numai),  criza  clerului,  criza  credincioşilor,  criza  dogmatică  şi  aceea  legată  de 
norma  canonică,  crize  ale  catolicismului  francez,  semne  ale  unei  „îmbolnăviri" 
sociale  a  societăţii  franceze  -  crize  care  au  anulat  locul  religiosului  în  viaţa  socială. 
Cei  care  au  persistat  să  se  înscrie  ca  „religioşi  absoluţi"  în  traiectul  acestei  căderi 
au  fost  exilaţi,  iritând,  au  fost  excluşi.  Lumea  căzută  a  Franţei  nu  mai  reţine  decât 
că  Biserica  interzice  contracepţia,  prezervativul,  avortul  etc. 

Pornind  de  la  Louis-Marie  Bille,  arhiepiscopul  de  Lyon,  mort  prematur  în 
martie  2002,  care  a  făcut  exegeză  excelentă  asupra  stadiului  „deşertic"  al  Bisericii 
(o  Biserică  străbătând  deşertul  lumii  contemporane),  H.T.  caută  să  afle  şi  să 
vădească  -  spre  tămăduire  -  „infirmaţiile  catolicismului"  (p.  13). 

Este  suficient  să  „citim"  (lecturăm  s-ar  potrivi  mai  bine,  în  sensul 
coanalizării...),  propunerea  cărţii  prin  prisma  capitolelor  sale: 

A.  O  biserică  mutilată  (p.  17-20)  care  propune: 

I.  Tăcerea  intelectualilor  (p.  21-23):  Când  Franţa  ţinea  „partea 
creştinilor"  (p.  24-26);  Represiunea  din  mai  1968  (p.  27-32);  Afazie 
sau  ostracizare?  (p.  33-36);  Căutarea  unui  nou  loc  în  „intelighenţie" 
(p.  37-40) 

II.  Sfârşitul  generaţiilor  militante  (p.  41-44):  Trecerea  prin 
Rezistenţă  (p.  45-48);  Vârsta  de  aur  a  Acţiunii  Catolice  (p.  49-53); 
Evanghelia  ca  „Mica  carte  roşie"  (un  apropo  la  manifestul  „Partidului 
Comunist");  Mutismul  de  după  seismul  din  1968  (p.  60-63). 

III.  Deşertul  oamenilor,  deşertul  credinţei  (p.  64-65):  Clopotele 
au  devenit  mute  (p.  66-69);  Până  la  ultimul  (p.  70-73);  Un  al  treilea  soi 
de  laicizare  (p.  74-77);  Două  concepţii  ale  preoţilor  (apropo  de 
identitatea  preoţilor  în  „cercul  vicios"  al  epuizării  resurselor  spirituale 
şi  materiale  ale  Bisericii  Catolice  din  Franţa)  (p.  78-80). 

IV.  Schisma  tăcută  a  credincioşilor:  Dumnezeu  la  bază  (p. 
85-89)...  Şi  diavolul  deasupra  (p.  90-91);  „Sunt  credincios  dar... 
nepracticant".  Un  comportament  de  consumator  (p.  92-94);  O  religie 
„mieroasă"  (p.  95-98). 

V.  O  criză  a  adevărului  şi  a  normei  (de  credinţă)  (p.  98-100); 
Afacerea  Iisus  (p.  100-1 02);  O  autoritate  „de  trei  ori  deşirată"  (p.  1 03- 
105);  Imobilism  şi  neascultare  (ieşire  din  ascultare)  (p.  106-110); 
Relativismul,  iată  inamicul  (p.  111-114). 

B.  O  Franţă  renegată  (p.  115-118) 

VI.  Dieu  bonnet  d’anne  în  şcoală  (p.  119-121);  Sărbătoarea  (a 
tous  Cendres)  (p.  122-125);  Şcoala  lui  Dumnezeu  şi  şcoala  diavolului 
(p.  126-128);  O  „excepţie  franceză"  pe  cale  de  corectare  (p.  129- 
135) 

VII.  Dumnezeu,  marionetă,  media  (p.  136-138);  Creştinismul 
„patrimonial"  al  ecranlor  (p.  139-144),  reflecţia  unei  lumi  pe  cale  de 
dispariţie  (p.  141-145);  O  răsturnare  terminată  în  neguţătoreală  şi 
satiră  (p.  148-149);  Biserica  -  Televiziue,  o  problemă  de  captare  (a 
atenţiei)  (p.  150-153). 

VIII.  Dumnezeu,  inamicul  No.  1  al  sexului  (p.  154-156);  O 
morală  a  cuplului  care  zboară-n  ceaţă  (p.  157-161);  Biserica  exclusă 
din  patul  conjugal  (p.  162-164);  Catalogul  interdicţiilor,  prost  înţeles 
(p.  164-166);  Libertatea  sexuală  şi  deziluziile  ei  (p.  167-170). 

IX.  Dumnezeu  la  uşa  laboratoarelor  (p.  171-172);  Fecundaţia 
artificială  şi  maşina  ambalată  (p.  172-174);  Mozart,  Mendelson, 
Lincoln  fost-au  ei  născuţi?  (p.  175-177);  Viaţa  „lui  Dumnezeu"  (p. 
1 78- 1 79):  De  la  o  medicină  „reparatorie"  la  o  medicină  „regeneraţi vă" 
(p.  180-183);  înţelepciunea  Bisericii  (p.  184-187). 

X.  Scos  afară  din  jocul  politic:  Bătălia  pierdută  pentru  pace 
(p.  190-192);  Care  moştenire  naşte  Europa?  (p.  193-196);  Cui  mai 
fac  încă  episcopii  francezi?  (p.  196-199);  Pentru  o  laicitate  a 
„mediatizării44  (p.  200-204), 

•  i  .  *  '  ' 

C.  IEŞIREA  DIN  DEŞERT  (p.  205-208). 

XI.  Noua  generaţie  de  laici  angajaţi  (p.  209-2 1 1 );  Toţi  suntem 
responsabili !  (p.  2 1 2-2 1 4);  De  la  „încadrare44  la  „însoţire  în  creştere44 
(p.  215-218);  Funeraliile  tară  preot  (p,  219-221);  Un  mecanism 
sclerozat  (p.  222-227). 

XII.  Creşterea  comunităţilor  noi  (în  terminologia  catolică: 
communautes  nouvelles)  (p.  228-23 1 );  Un  penticostalism  francez  (p, 
232-237);  Efervescenţa  grupurilor  multiple  (cu  mai  multe  funcţii)  (p. 
238-241);  Un  concert  religios  din  ce  în  ce  mai  mult  baroc  (p.  242- 
246). 

1  XIII.  Fii  ai  aceluiaşi  tată:  Avraam  (p.  247-265);  O  nouă 

înţelegere  asupra  iudaismului  lui  Israel  (p.  244-252);  Impasurile 
întâlnirii  cu  Islamul  (p.  253-257);  Noul  Pământ  al  Făgăduinţei  din 
Orient  (p.  258-260);  Pluralismul  religiilor  şi  monopolul  Adevărului 

(p.  261-266). 

XIV.  Direcţii  de  descoperit  împreună  (p.  267-268);  „O  altă 
lume  este  posibil44  (p.  269-273);  „Războiul,  maica  tuturor  săracilor44 
(p.  274-276);  „Europa  sau  logica  iertării  şi  a  darului44  (p.  277-289); 
Dezarmarea  mâinilor  şi  a  inimilor  (p.  280-282). 

Din  Epilog  (p.  283-286)  reţinem  finalul  care,  credem  noi,  obligă  la  reflecţie  absolută; 
„viitorul  catolicismului(...)  nu  este  construit  forţat  Ia  Roma  ci  în  locuri  ca  Taize  (...) 
icoană  a  unui  ecumenism  al  tinerilor  indiferenţi  la  jocurile  de  ieri  şi  azi  ale  credincioşilor 
separaţi  «în  Hristos»;  în  parohii,  în  cadrul  profundelor  înnoiri;  în  comunităţile  noi,  degajate 
din  vechile  închingări  ideologice.  în  extensia  militantă  aflată  în  căutarea  defavorizaţilor 
societăţii.  în  adunările  calde,  efemere  dar  dătătoare  de  speranţă  ale  tinerilor  pentru  care 
Dumnezeu  nu  e  mort  şi  a  fi  creştin  nu  e  o  ruşine.  El  n-are  nici  o  revanşă  de  luat,  nici 
un  cont  de  reglat  cu  Biserica.  El  aşteaptă  de  la  Biserică  o  învăţătură  a  credinţei,  o 
înrădăcinare  a  tradiţiei,  în  raţiunea  de  a  trăi,  a  crede,  a  nădăjdui. , , 

V  ;  -  P  l  : 

Pr.  Lect.  Dr.  Constantin  Necula 
Facultatea  de  Teologie  Ortodoxă  «Andrei  Şaguna»,  Sibiu 


Seria  Personalităţi  zărneştene .  Mitropolitul  Ioan  Meţianu 
(1828-1916), 

Tipografia  „Gutenberg”,  Zărneşti,  2004, 192p.  +  8  ilustraţii. 

Istoria  o  fac  oamenii.  Mari  realizări  culturale,  evenimente  istorice  deosebite 
etc.,  toate  sunt  opera  unor  oameni  -  unii  pierduţi  în  anonimatul  general  al  istoriei, 
alţii,  dimpotrivă,  înscriindu-şi  numele  cu  litere  de  aur  în  cartea  nemuririi  umanităţii. 
Celor  din  urmă  istoria  nu  le  uită  meritele,  iar  ca  formă  de  omagiere  a  personalităţii 
lor,  contemporaneitatea  adoptă  diferite  modalităţi  de  comemorare:  ridicări  de 
monumente,  emisiuni  monetare,  apariţii  editoriale  omagiale  etc. 

Tocmai  acest  ultim  aspect,  al  cinstirii  ce  poate  fi  adusă  unei  persoane,  se 
încearcă  a  fi  evidenţiat  în  volumul  „Seria  Personalităţi  zărneştene.  Mitropolitul 
Ioan  Meţianu  (1828-1916)”,  dedicat  marelui  ierarh  transilvănean  de  la  cumpăna 
secolelor  XIX-XX,  cu  ocazia  aniversării  a  175  de  ani  de  la  naşterea  sa. 

Născut  în  1 828  în  localitatea  Zărneşti  -  Braşov,  în  familia  învăţătorului  Bucur 
Meţianu,  cu  studii  la  Braşov,  Cluj  şi  Sibiu,  viitorul  mitropolit  a  îndeplinit,  pe  rând, 
funcţiile  de  preot  în  Râşnov,  preot  şi  apoi  protopop  în  Zărneşti  (1858),  vicar  al 
Consistoriului  din  Oradea,  iar  din  1875  până  în  1898  a  păstorit,  ca  episcop,  pe 
credincioşii  Eparhiei  Aradului.  înscăunat  ca  mitropolit  la  Sibiu  la  28  februarie/2 
martie  1 899,  deşi  aflat  la  o  vârstă  înaintată,  Ioan  Meţianu  şi-a  pus  toată  energia  sa 
în  slujba  apărării  şi  consolidării  Bisericii  strămoşeşti. 

în  plan  ctitoricesc,  lui  i  se  datorează  ridicarea  actualei  catedrale  mitropolitane 
sibiene  (1902-1906)  şi  a  clădirii  Facultăţii  de  Teologie  (1913-1914),  implicân du¬ 
se  cu  însufleţire  la  adunarea  fondurilor  necesare  unei  astfel  de  întreprinderi.  Dovadă 

a  unei  bune  chivemisiri  a  Mitropoliei  sunt  şi  numeroasele  imobile  achiziţionate 

<■>  4 
tocmai  în  timpul  arhipăstoririi  sale.  In  plan  politico-bisericesc,  în  această  perioadă 

Biserica  a  dat  una  dintre  cele  mai  grele  lupte.  Prin  decretele  din  anii  1907-1909, 

Guvernul  maghiar,  prin  ministrul  Cultelor  şi  Instrucţiunii,  Albert  Apponyi,  a  lovit 

făţiş  Biserica,  încercând  desfiinţarea  învăţământului  confesional  ortodox  din 

Transilvania. 

Contribuţia  decisivă  şi-a  adus-o  însă  la  formarea  unei  intelectualităţi 
transilvănene  de  marcă,  prin  bursele  acordate  ca  preşedinte  al  „Fundaţiei  Gojdu”, 
atât  absolvenţilor  sibieni  de  Teologie,  cât  şi  altor  studenţi  de  la  alte  Facultăţi. 
Beneficiari  ai  acestor  burse,  nume  ca:  Nicolae  Bălan,  Silviu  Dragomir,  Romulus 
Cândea,  Pavel  Roşea,  Ion  Broşu,  Onisifor  Ghibu,  Augustin  Bena,  Grigorie  Comşa, 

Sebastian  Stanca,  Ioan  Lupaş,  Octavian  Goga  etc.  s-au  impus  repede  după  1918  în 
plan  politic  şi  mai  ales  cultural. 

Nu  i-a  uitat  nici  pe  păstoriţii  săi  din  ţară  şi  de  peste  hotare.  Prin  pastorale 
pline  de  căldură  le-a  sădit  în  suflete  nădejdea  emancipării  naţionale,  i-a  întărit  în 
dreapta  credinţă  şi  le-a  sfinţit  conducători  vrednici.  Lui  i  se  datorează  şi  trimiterea 
primilor  preoţi  peste  Ocean,  în  încercarea  de  a  organiza  din  ce  în  ce  mai  numeroasele 
comunităţi  româneşti  din  America. 

Aceste  aspecte  şi  multe  altele  din  viaţa  şi  activitatea  marelui  ierarh  român 
sunt  surprinse  în  paginile  volumului  în  discuţie.  Concepută  într-o  formă  sintetică, 
ca  o  sumă  de  articole  apărute  sub  pana  unei  game  variate  de  oameni  ai  cărţii, 
teologi  şi  laici,  cartea  contribuie  la  reconstituirea  unei  imagini  cât  mai  ample  şi 
mai  precise  a  personalităţii  lui  Ioan  Meţianu. 

Aşa  cum  se  subliniază  şi  în  prefaţă,  studiile  şi  comunicările  adunate  în  acest 
volum  abordează  personalitatea  lui  Ioan  Meţianu  din  perspective  diverse.  Uneori 
sunt  surprinse  aspecte  ale  activităţii  sale;  alteori  sunt  subliniate  trăsături  de  caracter. 
De  aici  şi  un  prim  factor  care  generează  o  aparentă  discontinuitate  a  textului.  La 
aceasta  se  adaugă  tipul  de  redactare  al  materialului;  dacă  unele  texte  sunt  rodul 
unor  cercetări  mai  îndelungate,  cu  un  evident  caracter  ştiinţific,  altele  fuseseră 
publicate  deja  în  paginile  unor  cotidiene  de  specialitate,  pe  când  altele  sunt 
comunicări  orale  în  cadrul  sesiunii  omagiale  din  iulie  2003.  Trecându-se  însă  peste 
această  discontinuitate  valorică  şi  formal-organizatorică  a  textelor,  se  poate  spune 
că  tocmai  aceste  aspecte  dau  o  notă  de  farmec  expunerii,  personalitatea 

mitropolitului  fiind  creionată  din  diferite  unghiuri,  chiar  cu  inevitabila  repetabilitate 

«  • 

a  unor  amănunte.  Se  poate,  deci,  concluziona  că  volumul  este  o  încununare  a  tuturor 
gesturilor  de  recunoaştere  a  contribuţiei  mitropolitului  Ioan  Meţianu  la  dăinuirea 
istorică  a  credinţei  ortodoxe  şi  a  românismului  transilvănean. 


Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 

